
Prefaţă 

Există două tipuri de cărţi despre fizică. Primele sunt 
manualele, concepute pentru a expune cititorilor faptele şi 
teoriile fizicii. Cărţile de acest gen omit, de obicei, aspectele 
istorice ale dezvoltării ştiinţei, iar singurele informaţii referitoare 
la marii savanţi din trecut sau din prezent sunt limitate la anul 
naşterii sau morții fiecăruia, trecute în paranteze după nume. 

Cel de al doilea tip îl constituie cărţile cu caracter istoric, 
cuprinzând date biografice în care sunt conturate personalităţi 
de seamă din lumea oamenilor de ştiinţă şi scoase în evidenţă 
descoperirile acestora, presupunându-se că cititorul care 
studiază istoria unei ştiinţe este familiarizat cu conţinutul ei. 

În această carte am încercat să mă situez pe o cale de 
mijloc, expunând în mod egal experienţele lui Galilei şi legile de 
bază ale mecanicii descoperite de el, sau amintiri personale 
despre Niels Bohr, alături de descrierea amănunţită a 
renumitului său model atomic. 

Fiecare dintre cele opt capitole cuprinde cel mult una sau 
două figuri centrale de oameni de ştiinţă, ceilalţi fizicieni 
contemporani lor, şi aportul lor ştiinţific, formând fondul lucrării. 
Aceasta explică lipsa multor nume care ar trebui să figureze 
într-o lucrare de istorie a fizicii, precum şi lipsa multor subiecte 
considerate „obligatorii" în manualele obişnuite de fizică. 

Scopul acestei cărţi este de a-l face pe cititor să înţeleagă 
ce este fizica şi ce fel de oameni sunt fizicienii, şi să-l atragă în 
aşa măsură, încât să caute şi alte lucrări, mai cuprinzătoare, 
despre acest subiect. 

Când citim despre marii oameni de ştiinţă din trecut sau 
contemporani, este întotdeauna de dorit să le cunoaştem şi 


portretele. Datorită însă numărului limitat de pagini acordat 
pentru reproducerea fotografiilor, am hotărât să le folosesc doar 
pentru ilustrarea diverselor fenomene fizice, ca: spectre, 
difracţia electronilor şi traiectoriilor nucleare în camera cu ceaţă 
etc. De aceea portretele fizicienilor celebri le-am executat în 
peniță, reproducându-le direct în text. Nefiind un artist, am fost 
obligat să folosesc unele metode ajutătoare, ca proiectarea 
clişeelor fotografice pe hârtie de desen, iar rezultatele mi s-au 
părut suficient de reuşite pentru a justifica includerea lor. 

Sper că această carte va da tinerilor cercetători (poate 
chiar şi unora dintre cei mai vârstnici) îndemnul de a aprofunda 
studiul fizicii, acesta fiind de fapt şi scopul ei principal. 

GEORGE GAMOW 
Universitatea din Colorado 

Este tot atât de greu să se stabilească originea ştiinţei fizicii pe 
cât este de dificilă precizarea izvoarelor unor mari râuri. Câteva 
izvoraşe firave murmură sub desişul verde al vegetației 
tropicale sau picură de pe stâncile acoperite de muşchi din 
sterpele ţinuturi nordice; câteva mici pârâiaşe, aleargă vesele 
pe pantele munţilor, unindu-se în râuleţe, care, la rândul lor, se 
adună formând cursuri de apă suficient de mari pentru a le 
putea numi „râuri“. Râurile cresc, sunt din ce în ce mai largi şi, 
strângând în cale numeroşi afluenţi, devin în cele din urmă fluvii 
puternice — fie Mississippi sau Volga, fie Nilul sau Amazonul — 
ce-şi poartă apele spre oceane. 

Izvoarele care au dat naştere marelui fluviu al ştiinţei 
fizicii au fost răspândite pe întreaga suprafaţă a globului 
terestru locuită de Homo sapiens, adică de omul care gândeşte. 

Se pare totuşi că cele mai multe dintre ele au fost 
concentrate în extremitatea sudică a Peninsulei Balcanice, 
locuită de poporul cunoscut astăzi sub denumirea de „vechii 
greci"; sau poate aşa ni se pare nouă, celor care am moştenit 
cultura acestor înaintaşi „intelectuali". 

Este interesant de subliniat faptul că în timp ce alte 
popoare vechi, ca de pildă, cele din Babilon şi Egipt, au avut o 
contribuţie majoră la primele dezvoltări ale matematicii şi 
astronomiei, ele au fost cu desăvârşire sterile în ceea ce 
priveşte evoluţia fizicii. 

O explicaţie posibilă a acestei rămâneri în urmă, în 
comparaţie cu ştiinţa greacă, este aceea că zeii Babilonului şi 
Egiptului trăiau în cer, printre stele, în timp ce zeii vechilor greci 
vieţuiau doar la aproximativ 3 000 m înălţime pe vârful 
muntelui Olimp, aflându-se deci mult mai aproape de 
problemele pământeneşti. 

După legendă, termenul „magnetism“ ar proveni de la 
numele unui păstor grec uaywvnc (Magnis), care a rămas uimit 
când a observat că vârful bâtei sale de fier era atras de un 
bolovan (un minereu de fier magnetic) întâlnit în cale, pe 
potecă. 

La fel, termenul „electricitate" provine de la cuvântul grec 
nĂexTrpov (electron), care înseamnă chihlimbar, datorită poate 
altui păstor elen, care, încercând să lustruiască vreo bucată de 


chihlimbar, frecând-o de blana uneia dintre oile sale, a observat 
că ea capătă ciudata proprietate de a atrage aşchii mici de 
lemn. 


F LEGEA PITAGOREICĂ A COARDELOR 

In timp ce aceste descoperiri legendare şi-ar găsi cu greu o bază 
în orice încercare de stabilire legală a priorităţii, descoperirea 
filozofului grec Pitagora, care a trăit pe la jumătatea secolului al 
VI-lea î.e.n., este bine documentată. 

Convins fiind că lumea este guvernată de numere, el a 
cercetat legătura dintre lungimile coardelor de la instrumentele 
muzicale care produc combinaţii armonice de sunete. 

In acest scop a folosit aşa-numitul monocord, adică o 
singură coardă a cărei lungime poate fi variată şi care poate fi 
supusă la diverse tensiuni (întinderi) cu ajutorul unor greutăţi 
suspendate. Folosind aceeaşi greutate, dar variind lungimea 
coardei, el a stabilit că perechile de tonuri armonice se obţin 
când lungimile coardei se găsesc în anumite relaţii numerice 
simple. Raportul 2/1 al acestor lungimi corespunde cu ceea ce 
se cunoaşte sub numele de „octavă'", raportul 3/2 cu „cvinta", 
iar raportul 4/3 cu „cvarta". Această descoperire a reprezentat, 
probabil, prima formulare matematică a unei legi fizice şi poate 
fi considerată, pe bună dreptate, ca primul pas făcut spre 
dezvoltarea a ceea ce cunoaştem astăzi ca fizică teoretică. In 
terminologia fizicii moderne putem reformula descoperirea lui 
Pitagora, spunând că frecvența, adică numărul de vibrații pe 
secundă al unei coarde date, supusă unei anumite tensiuni, este 
invers proporţională cu lungimea ei. 

Astfel, dacă o a doua coardă (fig. l-1 b) are jumătate din 
lungimea primei coarde (fig. l-1 a), frecvenţa vibraţiilor ei va fi 
de două ori mai înaltă. 

Dacă lungimile celor două coarde se găsesc în raportul 3/2 
sau 4/3, frecvențele vibraţiilor lor se vor găsi în raportul 2/3 sau 
3/4 (fig. l-1 c,d). 

Deoarece acea regiune a creierului omenesc care 
primeşte semnalele nervoase de la ureche este astfel 
construită, încât rapoartele simple ale frecvenţelor (ca 3/4) îi 
produc „plăcere", în timp ce rapoartele complexe (ca 137/171) îi 
produc „neplăcere" (şi specialiştii viitori în fiziologia creierului 
vor trebui să explice acest fapt!), lungimile coardelor care 


produc acorduri perfecte trebuie să se găsească în rapoarte 
numerice simple. 

Pitagora a încercat să facă un pas mai departe, presu- 
punând că deoarece mişcarea planetelor trebuie „să fie 
armonioasă", înseamnă că distanţele lor faţă de Pământ trebuie 
să se găsească în aceleaşi rapoarte ca şi lungimile coardelor 
(supuse la tensiuni egale) lirei — instrumentul muzical, naţional, 
al grecilor — care produc cele şapte tonuri fundamentale. 
Această presupunere a fost, probabil, primul exemplu de ceea 
ce se numeşte adesea în zilele noastre „o teorie fizică 
patologică". 


DEMOCRIT, ATOMISTUL 
O altă teorie fizică importantă, care în terminologia modernă ar 
putea fi numită „o teorie fără nici o bază experimentală", dar 
care s-a dovedit „visul ce devine realitate", a fost propusă de un 
alt filozof din Grecia antică, Democrit, care a trăit, a gândit şi a 
învăţat în jurul anului 400 î.e.n. 

Democrit considera că toate corpurile materiale sunt 
compuse din nenumărate particule atât de mici, încât sunt 
invizibile ochiului omenesc. El numea aceste particule atomi, 
adică indivizibili (arouo€ în limba greacă), deoarece considera 
că ele reprezintă ultima posibilitate de divizare a corpurilor 
materiale în părţi din ce în ce mai mici. Democrit mai credea că 
există patru tipuri diferite de atomi: atomi de piatră, uscați 

FIG. l-1 Legea pitagoreică a coardelor: a — 24 vibraţii/s; 6 — 48 
vibraţii/s, o octavă; c — 36 vibraţii/s, o cvintă; d — 32 vibraţii/s, 
o cvartă. 


şi grei; atomi de apă, grei şi umezi; atomi de aer, reci şi uşori şi 
atomii de foc, jucăuşi (lunecoşi) şi calzi. El presupunea că toate 
materialele cunoscute se formează prin combinarea acestor 
patru tipuri diferite de atomi. În concepţia lui solul era o 
combinaţie de atomi de piatră şi de apă. Planta care creşte din 
pământ sub influenţa razelor solare era considerată ca fiind 
compusă din atomi de piatră şi de apă din sol şi din atomii de 
foc proveniţi din Soare. De aceea, butucii uscați, de lemn, care 
au pierdut toţi atomii de apă, vor arde eliberând atomii de foc 
(flăcările) şi rămânând atomii de piatră (cenuşa). Când anumite 
feluri de pietre (minereuri metalice) sunt introduse în foc, atomii 
de piatră se unesc cu atomii de foc formând diversele metale. 
Metalele ieftine (comune), ca fierul, conţin cantităţi foarte mici 
de atomi de foc şi de aceea nu au o valoare prea mare. Aurul 
are însă cantitatea cea mai mare de atomi de foc şi de aceea 
este strălucitor şi valoros. Prin urmare, dacă cineva ar izbuti să 
furnizeze fierului simplu mai mulţi atomi de foc, atunci ar fi în 
stare să-l transforme în aur preţios! 

Un student care ar da un astfel de răspuns la un examen 
de admitere la chimie ar obţine, fără îndoială, abia gradul F*. 

Deşi aceste exemple particulare asupra naturii 
transformărilor chimice erau sigur eronate, ideea fundamentală 
de a obţine un număr aproape nelimitat de diferite substanţe 
prin combinarea doar a câtorva elemente chimice de bază a 
fost, fără îndoială, corectă şi stă şi astăzi la baza chimiei. Dar au 
trebuit să treacă 22 de secole, de la Democrit până la Dalton, 
pentru ca lucrurile să fie lămurite. 

FILOZOFIA ARISTOTELICĂ 

Unul dintre giganţii gândirii din vechea Eladă a fost cel care, pe 
nume Aristotel, a devenit celebru pentru două considerente: în 
primul rând, pentru că a fost într-adevăr un geniu; în al doilea 
rând, pentru că a fost profesorul şi, mai târziu, protejatul lui 
Alexandru cel Mare al Macedoniei. S-a născut în anul 384 î.e.n. 
In colonia greacă Stagira din Marea Egee, tatăl său fiind medic 
de curte al familiei regale macedonene. 

La 17 ani a fost trimis la Atena pentru a urma şcoala 
filozofică a lui Platon şi a rămas aici, remarcându-se ca un 
discipol sârguincios, până la moartea lui Platon, în anul 347 


* Calificativ nesatisfăcător acordat elevilor şi studenţilor din S.U.A. - N.T. 


î.e.n. În continuare a urmat o perioadă intensă de călătorii, după 
care s-a întors la Atena, unde a fondat o şcoală filozofică, 
cunoscută sub denumirea de Peripatetica, ce îşi avea sediul la 
Lyceum. O mare parte dintre lucrările lui Aristotel păstrate până 
în zilele noastre sunt „tratatele", care reprezintă, probabil, 
textele cursurilor din diversele ramuri ale ştiinţei ţinute la 
Lyceum. Printre ele se găsesc tratatele despre logică sau 
psihologie, al căror „inventator" a fost, tratate de ştiinţe politice 
şi despre diferite probleme biologice, îndeosebi privind 
clasificarea plantelor şi animalelor. 

Dar, deşi Aristotel a adus în toate aceste domenii 
contribuţii excepţionale, care au influenţat gândirea omenească 
şi după 2 000 de ani de la moartea sa, poate cea mai 
importantă realizare a sa în domeniul fizicii a fost inventarea 
numelui acestei ştiinţe, pe care l-a derivat din cuvântul grecesc 
Dvor, care înseamnă natură. Insuficienţa filozofiei aristotelice în 
studiul fenomenelor fizice se datoreşte faptului că excepţionala 
minte a lui Aristotel nu era înclinată spre matematizare, ca în 
cazul altor mulţi filozofi greci din antichitate. Ideile sale 
referitoare la mişcarea obiectelor terestre şi a corpurilor cereşti 
au adus, probabil, mai mult rău decât bine progresului ştiinţei. O 
dată cu reapariţia gândirii ştiinţifice, în perioada Renaşterii, 
savanţi, ca Galilei, au trebuit să lupte din greu pentru a scutura 
jugul filozofiei aristotelice, care în acea vreme era unanim 
considerată drept „ultimul cuvânt în domeniul cunoaşterii" şi 
care din această cauză făcea ca aprofundarea naturii lucrurilor 
şi fenomenelor să devină nenecesară. 

LEGEA LUI ARHIMEDE PENTRU PÂRGHII 
Un alt mare reprezentant al Greciei antice, care a trăit la 
aproape un secol după Aristotel, a fost Arhimede din Siracuza, 
capitala unei colonii greceşti din Sicilia, (fig. 1-2) părintele 
ştiinţei mecanicii. Fiind fiul unui astronom, a acumulat de 
timpuriu cunoştinţe şi îndemânare matematică, 


FIG. | — 2 Arhimede şi coroana. 


iar în cursul vieţii sale a adus numeroase contribuţii foarte 
importante în diverse ramuri ale matematicii. 

Realizarea sa cea mai importantă în domeniul matematicii 
pure o constituie descoperirea relaţiei dintre suprafaţa şi 
volumul sferei şi a cilindrului ei circumscris; de fapt, conform 
dorinţei sale, mormântul i-a fost împodobit cu o sferă înscrisă 
într-un cilindru. În lucrarea sa intitulată Wauuilrnc (Psammites 
sau Numărarea firelor de nisip) el expune metoda de a scrie 
numerele foarte mari acordând fiecărei cifre dintr-un şir diferite 
„ordine" în funcţie de poziţia ei* şi aplică această metodă la 
scrierea numărului de grăunţe de nisip conţinute într-o sferă de 
dimensiunile Pământului. 

In celebra sa carte Despre echilibrul planelor (în două 
volume), Arhimede expune legile pârghiei şi discută problema 
găsirii centrului de greutate al oricărui corp dat. Pentru cititorul 
modern stilul scrierilor lui Arhimede este greoi şi complicat, 
semănând, sub multe aspecte, cu stilul cărţilor de geometrie ale 
lui Euclid. De fapt, pe timpul lui Arhimede, matematica greacă 
era aproape în întregime limitată la geometrie, deoarece 
algebra a fost inventată mult mai târziu de către arabi. Din 
această cauză, diferitele demonstraţii din domeniul mecanicii şi 
al altor ramuri ale); fizicii erau efectuate luându-se în 
considerare figuri geometrice şi nu ecuaţii algebrice, cum facem 
noi astăzi. Ca şi în Elementele lui Euclid, pentru care mulţi dintre 
cititori au năduşit pe vremea când erau elevi, Arhimede 
formulează legile de bază ale „staticii' (adică studiul 
echilibrului) stabilind „axiome" şi deducând din ele un număr de 
„teoreme". Vom reproduce aici doar începutul primului volum”. 

1. Greutăţi egale la distanţe egale sunt în echilibru, în 

timp ce greutăţi egale la distanţe neegale nu sunt în 

echilibru, ci se înclină spre greutatea situată la distanţa 
mai mare. 


* Este metoda pe care o folosim acum, când scriem numerele în sistemul 
zecimal; adică atâtea unităţi, atâtea zeci, sute, mii etc. 

=% Citatele din Arhimede, Plutarh, Vitruviu, Heron şi Ptolemeu amintite în 
acest capitol sunt redate cu permisiunea autorilor, din lucrarea Morris R. 
Cohenşil.E. Drabkin, A Source Book in Greek Science, Cambridge, 
Mass., Harvard Univ. Press, 1948 (copy by The President and Fellows of 
Harvard College). 


2. Dacă, atunci când greutăţile situate la anumite distanţe 
sunt in echilibru, se adaugă ceva la una din greutăţi, ele 
nu vor mai fi în echilibru, ci se vor înclina spre greutatea la 
care s-a efectuat adăugirea. 

3. In mod asemănător, dacă se extrage ceva de la una din 
greutăţi, ele nu vor mai fi în echilibru, ci se vor înclina spre 
greutatea din care nu s-a extras nimic. 

4. Dacă o serie de figuri plane, egale şi asemănătoare 
coincid prin suprapunere, centrele lor de greutate vor 
coincide, de asemenea. 

5. Dacă figurile sunt asemănătoare, dar neegale, centrele 
lor de greutate vor fi situate asemănător. Prin puncte 
situate asemănător (în cazul figurilor asemănătoare) 
înţeleg acele puncte care au următoarea proprietate: dacă 
prin ele trasăm drepte care formează unghiuri egale, 
atunci se vor forma unghiuri egale şi între dreptele 
corespunzătoare din celelalte figuri. 

6. Dacă două greutăţi situate la anumite distanţe sunt în 
echilibru, alte două greutăţi egale cu ele vor fi, de 
asemenea, în echilibru, la aceleaşi distanţe (Nu este clar?) 
7. Pentru orice figură pentru care perimetrul este concav 
în aceeaşi direcţie, centrul de greutate se va afla în 
interiorul figurii. 


Aceste axiome sunt urmate de 15 teoreme deduse din ele prin 
argumente logice directe. Vom reproduce aici doar primele 
cinci, fără demonstrațiile lor, şi vom expune doar demonstraţia 
exactă a celei de-a şasea teoreme, care conţine /egea 
fundamentală a pârghiei. 
Teoreme: 
1. Greutăţi ce se echilibrează la distanţe egale sunt 
egale... 
2. Greutățile neegale la distanţe egale nu se echilibrează, 
ci se înclină spre greutatea mai mare... 
3. Greutățile neegale se vor echilibra la distanţe neegale, 
greutatea mai mare situându-se la distanţa mai mică... 
4. Dacă două greutăţi egale nu au acelaşi centru de 
greutate, centrul de greutate comun este la mijlocul liniei 
ce uneşte centrele lor de greutate... 


6. Dacă trei greutăţi egale au centrele de greutate pe o 
linie dreaptă la distanţe egale, centrul de greutate al 
sistemului va coincide cu cel al greutăţii din mijloc... 


Şi acum ne vom concentra atenţia asupra demonstraţiei celei 
de-a şasea teoreme, al cărei stil îl vom moderniza pentru a fi 
mai uşor de înţeles pentru cititor: 
6. Două greutăţi se echilibrează la distanţe invers 
proporţionale cu greutăţile. 

FIG. | — 3 Demonstratia legii pârghiilor a lui Arhimede. 
Presupunem în acest scop că greutăţile A şi B sunt 
comensurabile” şi că punctele a şi B reprezintă centrele lor de 
greutate (fig. l-3 a): 

Trasăm prin af o linie dreaptă pe care o împărţim în două 
segmente, prin punctul y, astfel ca 

A: B=ßy: pă. 

Trebuie să demonstrăm că y este centrul de greutate al celor 
două greutăţi considerate împreună. Deoarece A şi B sunt 
comensurabile, la fel vor fi şi By şi pa. Fie gD unitate de măsură 
comună pentru ßy şi pă. Considerăm segmentele f6 şi Be egale 
fiecare cu aș, şi a? egal cu pg. În acest caz aô = pg, deoarece 


* Adică raportul celor două greutăţi poate fi reprezentat printr-o fracţie 
raţională ca 5/3 , 117/32 etc. 


pô = pa. Deci a se află la mijlocul lui C6, iar £ se află la mijlocul 
lui 6c sau cu alte cuvinte Z6 şi 6 trebuie să conţină fiecare pe 
Ip de un număr par de ori. 


Vom considera acum o greutate Q care se cuprinde de 
atâtea ori în A de câte ori se cuprinde po în C6; prin urmare 


A: 0= (6: MD. 
Dar B: A= pa: Byp=6e: (6. 
Deci, ex equalis, B: Q= 6e: [ID 


şi deci Q se cuprinde în B de atâtea ori de câte ori se cuprinde 
ID în 5e. Deci Oeste o măsură comună a lui Aşi B. 

Împărţim Z6 şi 6e în părţi egale cu gp, iar A şi B în părţi 
egale cu Q. Părţile lui A vor fi deci în număr egal cu cele ale lui 
C6, iar părţile lui B în număr egal cu cele ale lui 6e. Plasăm câte 
una din părţile lui A în punctul central al fiecărei părţi po din (6, 
şi câte una din părţile lui B în punctul central al fiecărei părţi pup 
din e (fig. l-4 b). 

În acest caz, centrul de greutate al părților lui A plasate la 
distanţe egale pe {ő va fi a, în centrul lui p, iar centrul de 
greutate al părţilor lui B plasate la distanțe egale pe 6c va fi B, 
în centrul lui 6e. 

Dar sistemul format din părţile O ale lui A şi B considerate 
împreună reprezintă un sistem de greutăţi egale plasate la 
distanţe egale pe 76. Şi deoarece (a = pp şi ap = Be, (py = pE şi 
deci y este mijlocul lui Ce. Deci y este centrul de greutate al 
sistemului desfăşurat pe linia Ce sau, cu alte cuvinte, dacă A 
acţionează în a şi B în $, ele se echilibrează în y. 

Această teoremă este urmată de teorema a şaptea în care 
se demonstrează aceeaşi afirmaţie în cazul în care greutăţile A 
şi Bsunt incomensurabile”. 

Descoperirea principiului pârghiei şi diversele lui aplicaţii 
au produs senzaţie în lumea veche, după cum ne putem da 
seama din descrierea dată de Plutarh în cartea sa Viața lui 
Marcellus, generalul roman care a cucerit Siracuza în timpul 
celui de al lIl-lea război punic; el este considerat, într-o 
oarecare măsură, responsabil de uciderea lui 


* Adică raportul celor două greutăţi este reprezentat de un număr irațional, 
de exemplu v( 2). 


FIG. I — 4 Dacă braţul stâng al pârghiei este de trei ori mai lung 
decât braţul drept, deplasarea capătului din stingă (aa ) este de 
trei ori mai mare decât deplasarea capătului din dreapta ($£ )). 
Arhimede, care prin construirea unor ingenioase maşini de 
război a contribuit în mare măsură la apărarea cetăţii. Plutarh 

scrie: 


„Arhimede, care era rudă şi prieten al regelui Hieron al 
Siracuzei, i-a scris acestuia că cu orice forţă dată este posibil să 
se ridice orice greutate şi fiind încurajat, aşa după cum s-a 
relatat, de vigoarea demonstraţiei sale, el a declarat că dacă ar 
exista o altă lume şi ar putea ajunge la ea, ar reuşi să o mişte. 
Hieron a fost uimit şi l-a rugat să-şi pună afirmaţiile în aplicare şi 
să-i arate o greutate mare mişcată cu o forţă mică. Atunci 
Arhimede s-a îndreptat spre o corabie de comerţ, cu trei 
catarge, din flota regală, care fusese trasă pe țărm, cu mare 
greutate, de un mare număr de oameni şi după ce a umplut-o 
cu mulţi pasageri şi cu încărcătura obişnuită, s-a aşezat la o 
anumită distanţă de ea şi fără un efort prea mare, ci doar 
mişcând cu mâna un sistem complicat de scripeţi, a tras spre el 
corabia, lin, ca şi cum ar fi alunecat pe valuri. 


Principiul pârghiei joacă un rol foarte important în toate 
domeniile vieţii, de la fermierul care foloseşte o rangă, pentru a 
deplasa un bolovan greu, la instalaţiile complicate folosite în 
tehnica modernă. Legea pârghiei formulată de Arhimede ne 
permite să introducem noţiunea mecanică, foarte importantă, 
de lucru efectuat de acţiunea unei forţe. Presupunem că dorim 
să ridicăm o piatră grea (fig. l-4) prin folosirea unei rângi cu un 
raport al braţelor ap:p6=3:1. Vom putea efectua acest lucru 
apăsând pe mânerul răngii cu o forţă de trei ori mai mică decât 
forţa de gravitație ce acţionează asupra pietrei. Din figură se 


vede clar că pentru a ridica piatra cu 1 inch” de la pământ (68) 
va trebui să apăsam minerul răngii cu 3 inches în jos (aa). 

De aici tragem concluzia că produsul forţei cu care 
apăsam minerul răngii, prin deplasarea lui în jos, este egal cu 
greutatea pietrei înmulțită cu deplasarea ei în sus. 

Produsul dintre forţă şi deplasarea punctului ei de aplicare 
este cunoscut sub denumirea de lucru efectuat de forţă. Astfel, 
conform legii lui Arhimede pentru pârghii, /ucrul/ efectuat de 
mină prin apăsarea răngii la capătul porțiunii lungi este egal cu 
lucrul efectuat de capătul porțiunii scurte prin ridicarea pietrei. 
Această afirmaţie poate fi generalizată la orice fel de lucru 
mecanic; astfel, de exemplu, lucrul efectuat de hamali pentru a 
urca un pian mare la etajul trei este egal cu lucrul efectuat 
pentru a ridica trei piane mari doar un etaj. 

Principiul lucrului egal efectuat la cele două capete ale 
pârghiei poate fi aplicat şi la un alt dispozitiv similar, scripete!e, 
folosit de Arhimede pentru a urni din loc o corabie grea, spre 
marea surpriză a regelui Hieron. Dacă, pentru a ridica o 
greutate mare, tragem de o 


* Unitate engleză pentru lungimi, egală cu 2,54 cm. — N.R, 

* Hamalii pot contesta această afirmaţie, argumentând că în cazul a trei 
piane mari apar mai multe încurcături cu aranjarea curelelor, dar aici noi ne- 
am referit doar la lucrul legat direct de ridicarea reală a unui obiect greu. 


a 


FIG. | — 5 Principiul scripetelui. 
frânghie — la capătul căreia aceasta este legată — care trece 
printr-o roată cu şanţ — scripetele — ataşată de o grindă de 
lemn (fig. l-5a) greutatea va fi ridicată la înălţimea L egală cu 
lungimea d a frânghiei, iar forţa FL aplicată frânghiei (forţa cu 
care aceasta este trasă) va fi egală cu greutatea. 


Dacă însă aranjăm doi scripeţi, ca în fig. l-5 b, va trebui să 
tragem o lungime dublă de frânghie, în timp ce forţa de tragere 
aplicată frânghiei va fi egală numai cu jumătate din greutatea 
de ridicat. 

În aranjamentul din fig. 1-5 c, forţa necesară pentru a 
ridica greutatea va fi de şase ori mai mică, în timp ce greutatea 
se va ridica doar la o înălţime egală cu o şesime din lungimea 
frânghiei trase. 

LEGEA LUI ARHIMEDE PENTRU CORPURILE PLUTITOARE 
Se pare că cea mai cunoscută descoperire efectuată de 
Arhimede este legea sa referitoare la pierderea unei părţi din 
greutatea corpurilor introduse într-un lichid. Întâmplarea care a 
condus la această descoperire este povestită de Vitruviu” astfel: 


În cazul lui Arhimede, deşi a făcut numeroase descoperiri 
remarcabile în diverse domenii, totuşi dintre toate următoarea 
pe care o voi descrie pare a fi rezultatul unei ingeniozităţi 
nelimitate. După ce a câştigat puterea regală la Siracuza, Hieron 
a hotărât ca, în cinstea victoriei sale, să pună într-un templu o 
coroană de aur dedicată zeilor nemuritori. 

Pentru realizarea ei a apelat la un meşter aurar, stabilind 
un anumit preţ şi punându-i la dispoziţie o anumită cantitate de 
aur. La timpul stabilit, acesta a prezentat, spre satisfacția 
regelui, o piesă lucrată de mină perfect finisată, a cărei greutate 
corespundea exact cu cea a aurului pus la dispoziţie. După 
câtva timp însă i s-a adus acuzaţia că la prelucrarea coroanei 
fusese sustrasă o anumită cantitate de aur şi înlocuită cu argint. 

Considerând o ofensă faptul că a fost înşelat, dar neştiind 
încă cum să dovedească hoţia, Hieron i-a cerut lui Arhimede să 
se ocupe de această problemă. Pe când îl frământa rezolvarea 
ei, s-a întâmplat să meargă la baie şi, aflându-se în cadă, a 
observat că cu cât intra mai adânc în apă, cu atât apa se 
revărsa mai mult afară din cadă. Deoarece această întâmplare i- 
a indicat calea spre explicarea problemei ce-l frământa, fără a 
mai zăbovi şi nebun de bucurie a sărit din cadă şi luând-o la 
fugă spre casă, în pielea goală, a început să strige din răsputeri 
în limba greacă: „evpixa", „evpixa", adică „am găsit!", „am 
găsit!" 


*Vitruvius, Arhitectura 


Considerând această întâmplare drept începutul 
descoperirii sale, se spune că el a luat două cantităţi, de aur şi, 
respectiv, de argint, de aceeaşi greutate cu coroana. A umplut 
apoi un vas mare cu apă până la marginea superioară şi a 
introdus argintul în el. Cantitatea de apă revărsată a fost egală 
cu volumul argintului introdus în vas. Scoţându-l apoi din apă a 
umplut din nou vasul până la marginea superioară cu ajutorul 
unei măsuri de 1 pint'. În acest fel el a stabilit greutatea de 
argint corespunzătoare unei cantităţi date de apă. 

După această experienţă el a introdus, în mod asemănător, 
aurul în vasul plin şi apoi, scoţându-l şi măsurând ca mai înainte, 
a observat că nu se mai revărsa 


FIG. | — 6 Demonstrația legii lui Arhimede pentru corpurile 
plutitoare: a — 1 livră de apă; b — 7 livre de fier. 


* Măsură de capacitate pentru lichide, egală cu 0,56 1. — N.R. 


tot atâta apă, ci mai puţină: mai precis, cu atât mai puţină cu 
cât un volum de aur este mai mic în comparaţie cu un volum de 
argint de aceeaşi greutate. În sfârşit, umplând din nou vasul cu 
apă şi introducând chiar coroana in aceeaşi cantitate de apă, el 
a observat că se revarsă mai multă apă în cazul coroanei decât 
in cazul unei cantităţi de aur de greutate egală. Deci, raţionând 
pe baza faptului că în cazul coroanei s-a revărsat mai multă apă 
decât în cazul aurului, el a descoperit că aurul coroanei era 
amestecat cu argint, scoțând astfel la iveală hoţia meşterului 
aurar. 


Demonstrația legii lui Arhimede, dată de el însuşi în cartea sa 
Asupra corpurilor plutitoare, este mai complicată, deşi foarte 
corectă, şi de aceea o vom reproduce mai jos într-un limbaj 
modern, luând în considerare ce se întâmplă când introducem o 
bilă solidă, metalică într-un vas cu apă (fig. l-6). Să presupunem 
că, iniţial, în locul unei sfere de fier luăm o sferă din material 
plastic subţire, de acelaşi diametru, umplută cu apă (fig. l-6a). 
Deoarece greutatea plasticului poate fi neglijată, situaţia ar fi 
aceeaşi ca în cazul în care apa din sfera de plastic ar face parte 
din apa din vas şi deci acul unei balanţe de care ar atârna sfera 
ar indica greutatea zero. 

Înlocuim apoi apa din sfera de plastic cu bila metalică (fig. 
I-6b) de fier, care este de şapte ori mai grea decât un volum 
egal de apă. Deoarece cantitatea de apă din sfera iniţială era 
echilibrată de restul apei din vas, astfel că acul indica zero, 
rezultă că înlocuirea apei cu fier va adăuga doar 7—1 = 6 
greutăţi, ceea ce acul va şi indica într-adevăr. 

Putem conchide deci că sfera de fier care în aer 
cântăreşte (de exemplu) 7 livre” pierde 1 livră din greutatea sa 
când este introdusă în apă, adică o greutate egală cu greutatea 
volumului de apă dezlocuit. Aceasta este legea lui Arhimede 
care enunţă că orice corp solid scufundat într-un lichid pierde 
din greutatea sa o parte egală cu greutatea lichidului dezlocuit. 

ARHIMEDE, CONSULTANT MILITAR 
Mare matematician şi fondator al ştiinţei mecanice, Arhimede a 
fost, în acelaşi timp, ca să ne folosim de un termen modern, şi 
„consultant în industrie şi în armată". Cea mai cunoscută dintre 


* Unitate de măsură pentru greutăţi, egală cu 0,453 kg. — N.R. 


invențiile sale tehnice este aşa-numitul „şurub al lui Arhimede" 
— arătat în fig. l-7 — folosit la ridicarea apei. Acest dispozitiv, a 
cărui funcţionare vorbeşte de la sine, 


FIG. 1 — 7 Şurubul lui Arhimede pompând apă prin simpla lui 
rotire. Pentru a înţelege cum funcţionează, încercaţi să vă 
gândiţi la ceea ce se întâmplă în partea de jos a tubului când 
acesta este rotit şi veţi constata că apa se ridică, dar nu şi tubul 
propriu-zis, ci doar poziţiile lui „minime" de menţinere a apei. In 
acest scop ar fi util de construit o spirală dintr-o sârmă şi de 
observat ce se întâmplă când este rotită în jurul axei sale. 

a fost mult folosit, după cât se pare, la irigaţii şi la extragerea 

apei subterane din mine. 

Participarea lui Arhimede la lucrările de război a început, 
se pare, cu demonstraţia sa privind funcţionarea scripete-lui, 
făcută în faţa regelui Hieron. lată cum scrie Plutarh în 
emoţionanta sa descriere din Viața lui Marcellus: 


Hieron, uimit de această demonstraţie şi înțelegând puterea 
meşteşugului său, l-a convins pe Arhimede să-i pregătească 
maşini de război ofensive şi defensive pe care să le folosească 


în orice fel de ostilităţi. Nu a avut prilejul să le pună în aplicare 
fiindcă cea mai mare parte a vieţii sale şi-a petrecut-o fără 
războaie, în sărbători de pace; dar, la timpul lor, ele au fost de 
mare folos locuitorilor din Siracuza şi, laolaltă, şi maestrului care 
le crease. 

Pentru că atunci când romanii i-au atacat de pe mare şi de 
pe uscat, siracuzanii au amuţit de spaimă; ei socoteau că nimic 
nu s-ar putea împotrivi unui asemenea atac furibund şi cu forţe 
atât de mari. Dar Arhimede a pus în funcţiune maşinile sale şi a 
îndreptat spre forţele de asalt duşmane tot felul de proiectile şi 
de pietre enorme care zburau cu o viteză şi cu un zgomot de 
necrezut; nimic nu putea rezista greutăţii lor, iar loviturile 
puternice răsturnau tot ce le stătea în cale, producând 
dezordine în liniile atacanţilor. 

Cârlige imense erau aruncate, pe neaşteptate, de pe 
ziduri asupra corăbiilor, pe care le scufundau, izbindu-le de sus 
cu greutăţi; pe altele le apucau de provă cu căngi mari de fier 
sau cu ciocuri de fier, asemănătoare cu ale cocorilor, le ridicau 
in aer şi, sprijinindu-le de pupă, le scufundau în adâncuri, sau le 
învârteau într-una trăgându-le, cu ajutorul maşinilor, pe țărm, 
unde le izbeau de prăpăstiile şi stâncile de sub ziduri, provocând 
distrugeri în rândurile luptătorilor, care piereau striviţi. De multe 
ori, câte o corabie era ridicată de la suprafaţa mării şi, 
spânzurată în aer, se învârtea într-o parte şi-ntr-alta — oferind 
un spectacol înspăimântător — până când oamenii de pe ea se 
aruncau jos, fugind în toate direcţiile, iar corabia cădea goală 
peste ziduri sau aluneca pe stânci atunci când cârligele îi 
dădeau drumul. 
în ceea ce priveşte maşina pe care a adus-o Marcellus pe 
puntea corăbiilor sale şi care se numea sambucca, datorită unei 
oarecare asemănări cu instrumentul muzical denumit astfel, 
încă de departe, pe când se apropia de ziduri, a fost aruncată o 
piatră de zece talanţi greutate asupra ei, apoi oa doua şi o a 
treia; unele dintre acestea, căzând pe ea cu mare zgomot şi 
provocând valuri, au făcut ţăndări postamentul maşinii, i-au 
zdruncinat construcţia şi au desfăcut-o de pe platformă, încât 
Marcellus, nemaiştiind ce să facă, a ordonat retragerea cât mai 
rapidă a corăbiilor sale şi a trupelor de uscat. 

Apoi, într-un consiliu de război, el a hotărât să înainteze, 
dacă poate, până sub ziduri, în timpul nopţii, gândind că 


maşinile lui Arhimede, bătând la distanţă, vor arunca proiectilele 
pe deasupra lor şi deci vor fi inutilizabile de aproape, deoarece 
nu vor avea loc să tragă. 

Arhimede totuşi — după cât se pare — pregătise de mult, 
pentru astfel de situaţii, dispozitive cu bătaie reglabilă pentru 
orice distanţă şi arme cu bătaie scurtă, iar în multe deschizături 
mici şi dese făcute în zid aşezase maşini denumite „scorpioni" 
care puteau lovi în obiectele foarte apropiate, fără a fi văzute de 
duşmani. 

Deci când romanii, socotind că sunt neobservaţi, au ajuns 
sub ziduri, au fost iarăşi întâmpinați de multe proiectile; pietre 
imense se prăvăleau peste ei aproape vertical, iar zidul arunca 
din toate părţile săgeți; atunci ei s-au retras. Dar şi aici, când 
erau la o oarecare distanţă, tot felul de proiectile erau aruncate 
asupra lor; multe dintre corăbiile lor, de asemenea, au fost 
distruse fără ca ei să poată răspunde în vreun fel duşmanului. 
Arhimede îşi aşezase maşinile la adăpostul zidurilor, iar 
romanilor li se părea că luptă cu zeii, căci nenumărate răutăţi se 
revărsau asupra lor fără să vadă de unde vin. 

Totuşi Marcellus a scăpat şi batjocorindu-şi meşterii şi 
constructorii săi a spus: „Să oprim lupta împotriva acestui 
Briareus* geometru, care foloseşte corăbiile noastre ca pe nişte 
căni pentru a scoate apa din mare, care a distrus şi ne-a făcut 
de ruşine sambucca noastră şi care, cu numeroasele proiectile 
pe care le aruncă asupra noastră în acelaşi timp, întrece 
monştrii cu o sută de mâini (hecatonchirii) ai mitologiei". Căci, 
într-adevăr, restul siracuzanilor erau doar unelte ale maşinilor 
lui Arhimede, în timp ce el era un singur suflet care punea totul 
în mişcare şi conducea; toate celelalte arme zăceau nefolosite şi 
doar ale lui erau folosite de întreaga cetate, atât la ofensivă, cât 
şi la defensivă. 

În cele din urmă, romanii erau atât de înspăimântați încât, 
ori de câte ori zăreau un capăt de frânghie sau vre-un lemn 
apărând pe zid strigau: „Arhimede pune iar în mişcare vre-o 
maşină împotriva noastră" şi întorceau spatele luând-o la fugă. 

Văzând aceasta, Marcellus a oprit toate luptele şi 
asalturile, totul depinzând acum de un asediu îndelungat. 


* Gigant cu o sută de mâini care îi apăra pe zei împotriva titanilor. 


Când, după doi ani de asediu, Siracuza a fost, în sfârşit, cucerită 
în anul 212 î.e.n. de legiunile romane, un detaşament de soldaţi 
romani a năvălit în casa lui Arhimede, care se afla în curte, 
preocupat fiind cu desenarea unor figuri geometrice complicate 
pe nisip. „Noli tangere circulos meos"! (Nu atingeţi schiţele 
mele) a exclamat Arhimede într-o latină aproximativă, când unul 
dintre soldaţi a călcat peste ele. Drept răspuns soldatul a înfipt 
spada în trupul bătrânului filozof. 

Pe vremea când Cicero era chestor, a vizitat Sicilia, în anul 
137 î.e.n. şi a descoperit mormântul lui Arhimede, lângă poarta 
Agrigento, năpădit de spini şi mărăcini. 

„Astfel, scrie Cicero, cel mai faimos şi odinioară cel mai 
înţelept dintre oraşele Greciei nu ar mai fi cunoscut mormântul 
cetăţeanului lui cel mai genial, dacă acest mormânt nu ar fi fost 
descoperit de un om din Arpinum". 

ŞCOALA DIN ALEXANDRIA 

O dată cu declinul puterii economice şi politice a Atenei centrul 
culturii greceşti s-a deplasat la Alexandria. Aceasta fusese 
fundată în 332 î.e.n. pe ţărmul egiptean al Mediteranei; de către 
Alexandru cel Mare, în scopul de a deveni portul cheie pentru 
comerţul dintre Europa şi Orient. În acea vreme Alexandria 
devenise un frumos oraş cu ,,...4 000 de palate, 4 000 de băi, 12 
000 de grădini, 40 000 de evrei care plăteau tribut şi 400 de 
teatre şi alte locuri de distracţie". Ea se lăuda, de asemenea, cu 
o importantă universitate şi cu o mare bibliotecă, care, din 
nefericire, a fost nimicită mai târziu de foc în urma incendierii 
oraşului din ordinul lui luliu Cezar, care urmărea distrugerea 
flotei egiptene aflate în portul Alexandria. Aici a scris Euclid 
lucrarea sa Elemente de geometrie, şi tot aici şi-a completat 
Arhimede cunoştinţele sale ştiinţifice ca tânăr venit din 
Siracuza. 

În domeniul astronomiei, Alexandria a fost reprezentată 
de către Hiparh, care a trăit cam prin mijlocul secolului al II-lea 
î.e.n.. Hiparh a dus precizia observării poziţiei stelelor la cea mai 
ridicată valoare posibilă în acea vreme. El a realizat un catalog 
ce cuprindea 1 080 de stele, care este utilizat şi astăzi de către 
astronomi ca referinţă pentru datele vechi privitoare la poziţia 
stelelor. Tot el a descoperit fenomenul precesiei echinocţiilor, 
care reprezintă punctele de pe sfera cerească la care Soarele 
intersectează ecuatorul ceresc în mişcarea sa anuală printre 


stele. Fenomenul se datorează faptului că axa de rotaţie a 
Pământului, fiind înclinată faţă de planul orbitei, descrie în 
spaţiu un con în jurul unei perpendiculare pe orbită, cu o 
perioadă de 26 000 de ani. Cauza acestei mişcări a fost găsită 
cam cu 1 000 de ani mai târziu de către Sir Isaac Newton. 

In ceea ce priveşte fizica, şcoala din Alexandria a fost 
reprezentată de către Heron (sau Hero), care era mai mult 
inginer inventator decât fizician. Cartea lui, intitulată Mecanica, 
conţine multe concluzii adevărate, dar şi multe greşeli 
matematice. 

În ciuda defectelor sale în tratarea matematică a 
problemelor de bază, cartea lui Heron asupra mecanicii conţine 
o descriere a unui mare număr de invenţii utile, ca: scripeţi 
compuşi, diferite tipuri de mecanisme de antrenare şi 
mecanisme cu roţi dinţate etc. În cartea sa Pneumatica el 
descrie principiul sifonului (fig. l-8 a) şi o maşină cu jeturi de 
abur (fig. l-8 b) care, fiind cu totul asemănătoare unei stropitori 
cu jeturi de apă, poate fi considerată totuşi drept precursoarea 
motoarelor moderne cu propulsie. 

Heron a mai scris şi o carte intitulată Catoptrica, 
conţinând teoria oglinzilor şi aplicaţiile practice ale acestora. 
lată ce putem citi în această carte: 


Catoptrica este în mod clar o ştiinţă prețioasă, dar în acelaşi 
timp ea oferă imagini care uimesc pe observator. Cu ajutorul 
acestei ştiinţe se pot construi oglinzi care arată partea dreaptă 
în dreapta şi, la fel, partea stângă în stânga, în timp ce oglinzile 
obişnuite arată invers părţile. 


Lucrul acesta se realizează cu două oglinzi fără ramă, care fac 
un unghi drept între ele (fig. 1-9). 


Este posibil, cu ajutorul oglinzilor, să ne vedem spatele (la fel 
cum vă arată frizerul ceafa ca să vă convingeţi că v-a tuns bine) 
sau întorşi, de parcă am sta în cap, cu trei ochi şi două nasuri, 
ori cu figura deformată ca şi când am avea o imensă suferinţă 
(în pavilioanele cu oglinzi din parcurile de distracţii sau de la 
bâlci). Şi cine nu va considera că este foarte util să putem 
observa, dacă este necesar, din propria noastră casă, citi 
oameni se află pe stradă şi ce fac ei? 


Punctul de vedere al lui Heron asupra naturii luminii rezultă în 
mod clar şi din următorul citat: 


Practic, toţi cei care au scris despre dioptrică au avut îndoială 
asupra cauzelor care ar putea face ca razele care pleacă din 
ochii noştri să fie reflectate de oglinzi şi de ce reflexiile sunt la 
unghiuri egale. În ceea ce priveşte ideea că 


FIG. | — 8 Cele două mecanisme inventate de Heron: a — sifonul 
care permite apei dintr-un vas să se scurgă printr-un tub curbat. 
Motivul pentru care apa curge printr-un tub este acela că 
greutatea apei din partea stingă a tubului este mai mare decât 
greutatea apei din partea dreaptă a tubului; aceasta se extinde, 
practic, numai de la suprafaţa apei, din vas până la partea cea 
mai înaltă a tubului; b — maşina cu jeturi de abur a lui Heron, în 
care rotirea sferei este cauzată de cele două jeturi de abur ce 
ies prin găurile tuburilor. 
vederea noastră urmează linii drepte care pleacă din organul 
nostru de vedere, aceasta ar putea fi întărită în cele ce 


urmează. Orice se mişcă cu o viteză constantă se mişcă in linie 
dreaptă. Ca exemplu, putem lua săgețile trase cu arcul, pentru 
că datorită forţei de Impingere, obiectul în mişcare tinde să se 
mişte pe drumul cel mai scurt posibil, neavând timp să se mişte 
mai încet, ceea ce ar corespunde unei traiectorii mai lungi. 
Forţa de împingere nu permite o astfel de întârziere. Şi astfel, 
datorită vitezei sale, obiectul tinde să se mişte pe drumul cel 
mai scurt. Însă dintre toate liniile care pot fi duse între două 
puncte, cea mai scurtă este linia dreaptă. Faptul că razele care 
pleacă din ochii noştri se mişcă cu o viteză infinită poate fi 
dedus din consideraţiile ce urmează. Când, după ce am avut 
ochii închişi, îi deschidem şi privim cerul, nu este nevoie de nici 
un interval de timp pentru ca razele vizuale să ajungă până la 
cer. Într-adevăr, noi vedem stelele de îndată ce privim în sus, 
deşi distanţa 


ŢI 
a 


FIG.I —9 Privind într-o oglindă compusă, formată de două oglinzi 
plane, Mı şi M, care fac între ele un unghi drept, vom vedea 
propria noastră imagine dublu reflectată: mai întâi, in oglinda M; 
şi apoi în continuarea imaginară M% a oglinzii M2, sau mai întâi 


în oglinda M- şi apoi în continuarea imaginară M’: a oglinzii M.. 
Din cauza dublei reflexii partea dreaptă rămâne partea dreaptă, 
iar stânga rămâne stângă. Razele de lumină reale sunt 
reprezentate prin linie continuă. 
până la ele poate fi, ca să spunem aşa, infinită. Oricât de mare 
ar fi distanţa, rezultatul este acelaşi, astfel încât este clar că 
razele de lumină sunt emise cu o viteză infinită. Din această 
cauză ele nu pot fi întrerupte, sau curbate, sau rupte, ci se vor 

mişca pe drumul cel mai scurt — linia dreaptă. 


Acest pasaj relevă faptul, oarecum amuzant, că Heron şi, 
aparent, toţi contemporanii săi credeau că vederea s-ar datora 
anumitor raze emise din ochi şi reflectate înapoi de către 
obiecte, bazată fiind pe acelaşi principiu ca şi radarul de azi. 

Un alt mare alexandrin a fost astronomul Claudius 
Ptolemeu (a nu se confunda cu membrii dinastiei Ptolemeilor 
care au domnit în Egipt cu mulţi ani înainte de era creştină) care 
a trăit şi a lucrat în prima jumătate a secolului al Il-lea e.n. 
Observațiile lui Ptolemeu asupra stelelor şi planetelor, strânse în 
cartea lui intitulată A/mageste, reprezintă o considerabilă 
acumulare de date obţinute de Hiparh cu două secole şi 
jumătate mai înainte. Contribuțiile sale mai importante din fizică 
se găsesc în cartea sa Optica, ajunsă până la noi în traducere 
latină după versiunea arabă — ce s-a pierdut — a manuscrisului 
grecesc original. In această carte Ptolemeu discută, printre 
altele, importantul subiect al refracției luminii la trecerea dintr- 
un mediu într-altul. El scrie: 


Razele vizuale pot fi deformate în două feluri: prin reflexie, adică 
ricoşând înapoi de pe obiectele numite oglinzi, care nu permit 
pătrunderea razelor şi prin curbare, (adică refracție) în cazul 
mediilor care permit pătrunderea razelor şi poartă o denumirea 
special („substanţe transparente") pentru motivul că razele pot 
să treacă prin ele. 


El a ilustrat fenomenul refracției printr-o experienţă simplă cu o 


monedă plasată pe fundul unui vas umplut cu apă şi denumit 
„baptisteriu"” (fig. l-10 a). 


* Probabil utilizat in biserică pentru botezarea copiilor. 


Presupunând că ochiul are o astfel de poziţie, încât raza vizuală 
ce emană din el, care trece exact pe la marginea baptisteriului, 
să ajungă într-un punct situat deasupra monezii. Apoi, păstrând 
moneda în aceeaşi poziţie, dacă se toarnă apă cu grijă în 
baptisteriu, până când raza care trece pe la marginea vasului 
este curbată în jos şi cade pe monedă. Rezultatul este că 
obiectul care mai înainte nu era invizibil, acum se vede în 
continuarea liniei drepte care pleacă din ochiul privitorului până 
in punctul de deasupra monedei. Acum, observatorul nu va 
presupune că raza de lumină a fost curbată către obiect, ci că 
însuşi obiectul pluteşte prin lichid şi s-a ridicat către rază. De 
aceea, obiectul va apărea pe perpendiculara dusă de la el la 
suprafaţa apei. 


Mai departe, în text, Ptolemeu descrie o experienţă efectuată 
pentru a studia în detaliu legile refracției luminii. 


Mărimea refracției care are loc în apă, şi care poate fi observată, 
se determină printr-o experienţă asemănătoare cu cea pe care 
am realizat-o când am studiat legile oglinzilor (ale reflexiei — 
N.T.) cu ajutorul unui disc de cupru. Pe acest 


FIG. | —10 Experienţa lui Ptolemeu cu refracția luminii: a — pe 
fundul vasului plin cu apă moneda pare a fi mai sus decât este 
de fapt; b — aparatul pentru studiul refracției luminii. Ptolemeu 


a determinat relaţia dintre unghiul ape din apă şi unghiul ape în 
aer şi a tabelat dependenţa lor. 
disc se trasează cercul a8y5 (fig. | — 10 6) cu centrul p având 
două diametre afy şi 60B care se intersectează în unghiuri 
drepte. Se împarte fiecare cadran în nouăzeci de părţi egale şi 
centrul se marchează cu o mică pată colorată. Apoi se aşează 
discul vertical într-un mic bazin cu apă şi se toarnă apă curată în 
bazin, în cantitate suficientă, dar atâta cât să nu împiedice 
observarea. Suprafaţa discului este perpendiculară pe suprafaţa 
apei, fiind intersectată de aceasta, după unul din diametre, în 
două jumătăţi de cerc, jumătatea 8yô aflându-se în întregime 
sub apă, iar diametrul apy fiind perpendicular pe suprafaţa apei. 

Să luăm acum arcul măsurat, să zicem ag, din punctul a, 
într-unul din cei doi cvadranţi ai discului care se află deasupra 
nivelului apei. Să facem un semn colorat în dreptul lui £, să 
privim cu un ochi în aşa fel, ca semnele din £ şi p să fie pe o linie 
dreaptă care pleacă din ochi. În acelaşi timp, să mişcăm un ac 
indicator pe arcul y6 de pe cadranul opus, care se află sub apă, 
până când extremitatea acului apare în acel punct al arcului 
care este in prelungirea liniei drepte ce uneşte pe e cu p. Dacă 
măsurăm acum arcul cuprins între punctul y şi punctul n, care 
apare în continuarea liniei, cum am mai spus, vom constata că 
acest arc, yn, este întotdeauna mai mic decât arcul ae. 

Dacă însă vom privi de-a lungul perpendicularei ap, raza 
vizuală nu va fi curbată şi va ajunge în punctul y, care este chiar 
opusul lui a, fiind pe aceeaşi linie cu ap. În toate celelalte poziţii, 
atunci când arcul ac creşte, va creşte şi arcul yn însă mărimea 
curbării razei va fi din ce în ce mai mare. 


Curbarea 

Când ac este 10°, yn va 8° 2° 

fi 
20° 15 1/2° 4 1/2° 
30° 22 1/2° 7 1/2° 
40° 29° 11° 
50° 359 15° 
60° 40 1/2° 19 1/2° 


70° 45 1/2° 24 1/2° 


80* 50* 30° 
Aceasta este metoda prin care am descoperit mărimea refracției 
în cazul apei. 


Ptolemeu a studiat, de asemenea, printr-o metodă similară, 
refracția luminii la limita dintre aer şi sticlă, şi a găsit că în acest 
caz curbarea razei este şi mai puternică. El nu a încercat totuşi 
(sau cel puţin nu a reuşit) să exprime rezultatele observaţiilor 
sale cu ajutorul unei formule matematice, şi formularea 
matematică a legii refracției luminii nu a fost stabilită până în 
secolul al XVII-lea. El o putea găsi, desigur, cu uşurinţă, 
deoarece aparatul matematic necesar formulării acestei legi era 
legat numai de relaţii între arcuri şi coarde, discutate încă cu un 
secol şi jumătate mai înainte de către Plutarh şi dezvoltate chiar 
de însuşi Ptolemeu, în cartea sa A/mageste, în legătură cu 
observaţiile astronomice. 

Problema era să se găsească lungimea coardei ADB 
corespunzătoare arcului ACB luând ca unitate raza cercului (fig. 
1-11). Utilizând o metodă matematică ingenioasă, Ptolemeu a 
construit un tabel, din care o parte este reprodusă mai jos: 


Arce Coarde Arce Coarde Arce 
116° 1,014 557 117 1/2° 1,023 522 119° 
116 1/2° 1.020 233 118° 1,025 137 119° 1/2° 


117° 1.021 901 118 1/2° 1,030 741 120° 


FIG. I—11 Relaţia dintre „tabelul de coarde" al lui Plutarh şi 
tabelele trigonometrice moderne. Plutarh a tabelat lungimea 
coardelor ADB pentru diferite lungimi ale arcului ACB. În 
trigonometria modernă se tabelează lungimile A D (jumătăţi de 
coardă) în funcţie de arcul AC. Lungimea A D se numeşte sinusul 
sau sin al unghiului AOC, în timp ce lungimea OD se numeşte 
cosinusul, sau cos al aceluiaşi unghi. 

Acest tabel corespunde la ceea ce azi se cunoaşte sub numele 
de tabelă trigonometrică de sinusuri, cu singura diferenţă că se 
utilizează jumătăţi de arce (unghiul AOC) şi jumătăţi de coarde 
AD. Când raza cercului este egală cu unitatea, lungimea AD se 
numeşte sinusul lui AOC, iar distanţa OD este cosinusul lui AOC. 
Funcţiile trigonometrice sunt extrem de utile în rezolvarea 
diferitelor probleme în care este vorba despre lungimi şi 

unghiuri. 

Dacă Ptolemeu ar fi comparat rezultatele experienţei sale 
asupra refracției luminii cu tabela sa de sinusuri, el ar fi aflat că 
raportul dintre sinusul unghiului de incidenţă şi sinusul unghiului 
de refractie este o constantă pentru oricare două medii în care 
acest fenomen are loc. El nu a făcut acest lucru şi legea aceasta 
a refracției nu a fost descoperită decât cu 14 secole mai târziu, 


de către astronomul şi matematicianul danez Willebrord Snell'. 
Cum vom vedea mai departe legea lui Snell este de o deosebită 
importanţă pentru înţelegerea naturii luminii. 

Opera lui Ptolemeu a fost ultima mare contribuţie a 
culturii antice greceşti la dezvoltarea ştiinţei, iar după moartea 
sa, cercetările ştiinţifice din Alexandria au început să decadă. 
Probabil că ultimul nume care ar mai putea fi menţionat în 
legătură cu şcoala din Alexandria este acela al Hypatiei, fiica 
matematicianului Theon, ea însăşi dascăl de ştiinţă şi filozofie. 
Ea a trăit în timpul domniei împăratului roman lulian Apostatul, 
care a încercat să protejeze învăţătura greacă şi zeii greci 
împotriva puterii mereu crescânde a bisericii creştine. Reacţia 
care a avut loc după moartea sa, în anul 415 e.n., s-a manifestat 
violent într-o mare răscoală antigrecească, organizată de 
episcopul Kirillos din Alexandria. Hypatia a fost sfâşiată în bucăţi 
de către gloatele de creştini, iar rămăşiţele bibliotecii oraşului 
au fost distruse. 


* Snell Van Royen (Willebrord) cunoscut şi sub numele de Willebrordus 
Snellius. — N.T. 


lI 
Evul mediu şi Renaşterea 

O dată cu stingerea culturii greceşti, dezvoltarea ştiinţei, în 
general, şi a fizicii, în particular, a marcat o aparentă stagnare. 
Romanii, care erau stăpânii lumii în această perioadă a istoriei 
omenirii, au realizat destul de puţin în domeniul gândirii 
abstracte. Cu toate că încurajau ştiinţa, ei s-au îndreptat spre o 
„civilizaţie a oamenilor de afaceri", fiind interesaţi, îndeosebi, în 
aplicaţiile practice. După căderea Imperiului roman situaţia a 
evoluat din rău în mai rău, iar statele feudale care s-au ridicat 
pe ruinele lui nu au constituit un sol fertil pentru dezvoltarea nici 
unei ştiinţe. In această perioadă, întinsă pe mai bine de 1 000 
ani, singurul stimul în această direcţie au fost religia creştină, 
abaţiile şi mânăstirile, care au devenit centre intelectuale. Ca 
urmare, principalele interese au fost orientate spre teologie, iar 
ideile ştiinţifice rămase după căderea culturii antice greceşti au 
fost supuse dictaturii religiei. Sistemul ptolemeic al lumii, cu 
Pământul în centru şi cu Soarele, planetele şi stelele rotindu-se 
în jurul său, a fost acceptat ca o dogmă de neclintit, deoarece se 
potrivea cel mai bine cu conceptul asupra poziţiei centrale a 
Vaticanului, ca locuinţă a emisarilor aleşi, ai lui Dumnezeu, pe 
pământ. Discuţiile „ştiinţifice" se limitau aproape numai la 
probleme de tipul: câţi îngeri pot dansa pe vârful unui ac şi dacă 
atotputernicul Dumnezeu „poate face o piatră atât de grea, 
încât el însuşi să n-o poată ridica". 

Un fel de „Lisencism"” primitiv înflorea în toată Europa, şi 
sfânta inchiziţie avea grijă să distrugă orice deviaţie de la linia 
generală a credinţei religioase. 

Spre norocul nostru, ştiinţa greacă a găsit un refugiu în 
nou-născutul Imperiu arab, care în decursul secolului al VIl-lea a 
înghiţit toate ţările din sudul Mediteranei şi s-a întins şi în 
Spania, în jurul strâmtorii Gibraltar. Generosul suveran Harun al- 
Rashid din faimoasele O mie şi una de nopți a fondat, în anul 
800 e.n., o şcoală de ştiinţă la Bagdad, în timp ce oraşul 
Cordova din Spania devenea centrul cultural al Imperiului arab 
pe pământul european, învățații arabi studiau şi traduceau 
manuscrisele greceşti salvate din bibliotecile elene distruse în 
parte, arborând drapelul ştiinţei, în timp ce Europa era sufocată 


* De la Lîsenko. — N.T. 


de ghearele scolasticii medievale. Epoca arabă este prezentă în 
istoria ştiinţei prin anumiţi termeni ştiinţifici folosiţi şi azi, ca: 
Algebra, Alcool, Alcaline, Amalgam, Almanah, Antares etc. 

Arabii au realizat un progres considerabil în matematici, 
dezvoltând algebra, necunoscută grecilor şi introducând 
numerele arabe, care făceau calculul mai uşor decât era în 
sistemul roman. Dar, aşa cum se întâmplă şi în poveştile cu 
zâne ale Şeherezadei, cercetările lor în astronomie şi chimie se 
limitau, în special, la urmărirea unor scopuri fantastice, şi 
anume, prezicerea vieţii omului pe baza configurației stelelor 
sub care s-a născut fiecare (astrologia), sau găsirea metodelor 
pentru transformarea metalelor obişnuite în aur (alchimia). Ei nu 
par să fi făcut ceva în domeniul fizicii, cu excepţia, desigur, a 
faptului că alchimia ar putea fi considerată ca precursoare a 
tehnicii moderne de transformare a unui element chimic în altul. 
Dar, „când maurul şi-a făcut datoria, maurul poate să plece", şi 
deci, în secolul al XII-lea, Imperiul arab a căzut ca urmare a 
invaziei lui Genghis-han şi a cruciadelor creştine din Ţara sfântă. 

În acest timp, statele europene începuseră să iasă încet 
din haosul întunecatului ev mediu şi, paralel, ştiinţa atingea din 
nou alte culmi. În anul 784 e.n., Carol cel Mare, rege al 
Imperiului francilor, a decretat ca pe lângă toate mănăstirile de 
pe vastul său domeniu să funcţioneze şcoli. În anul 1100 a fost 
fundată Universitatea din Paris, iar la scurt timp după aceasta 
au fost înfiinţate universităţile din Bologna, Oxford şi Cambridge, 
acestea devenind rapid centre recunoscute ale activităţii 
scolasticii. Cursurile constau, de obicei, dintr-un trivium, care 
cuprindea gramatica latină, retorica şi logica, şi guadrivium, 
cuprinzând aritmetica, geometria, muzica şi astronomia. Totuşi 
educaţia se afla încă sub supravegherea severă a bisericii, iar 
universităţile din toate ţările catolice trebuiau să obţină 
aprobarea papei pentru a-şi continua existenţa. Studiile se 
bazau, în special, pe scrierile lui Aristotel, care au ajuns în 
Europa în traducere arabă. Aşa cum am mai arătat, faptul că 
Aristotel, care deşi excela în multe alte domenii, nu era de loc 
extraordinar în fizică nu a adus, desigur, nici un reviriment al 
acestei ştiinţe, în Europa, care tocmai se trezea din somnul ei de 
un mileniu. 

Unul dintre factorii importanţi în răspândirea ştiinţei a fost 
inventarea tiparului pe la mijlocul secolului al XV-lea în atelierul 


lui Fust din Mainz, Germania, iar una dintre cele mai importante 
cărţi care a ieşit din această primă tiparniţă a fost, fără îndoială, 
De revolutionibus Orbitum Coelestium' (Nürnberg Press, 1543) 
de Nicolaus Coppernicus, în care acesta a stabilit un nou sistem 
al lumii având Soarele în centrul său. Dar pentru a evita 
proscrierea ei de către biserică, s-a considerat necesar să fie 
completată cu o prefaţă (scrisă, probabil, fără ştirea lui 
Copernic, de către editorul său Andreas Osiander) în care se 
afirma că toate ideile exprimate în carte erau ipotetice şi că 
reprezentau mai mult un exerciţiu matematic decât o descriere 
a unor stări de fapt. 

LEGILE LUI KEPLER ŞI STILUL LUI ORATORIC 
Amestecul de teologie şi ştiinţă adevărată din această perioadă 
este, probabil, cel mai bine ilustrat în următorul pasaj din 
Mysterium  Cosmographicum (1596) al lui Johannes Kepler, 
descoperitorul legilor de bază ale mişcării planetare. Fiind 
dedicată unei categorii a nobilimii germane care sprijinea 
cercetările lui Kepler, cartea începe cu următoarele cuvinte: 


„lluştrilor Nobili şi Cinstiţilor Domni, Sigismund Friedrich Baron 
de Herberstein... Prea Nobililor Domni ai llustrelor State ale 
Styriei, Onorate Consiliu al celor Cinci, bunii şi graţioşii mei 
Domni, 

Salutări şi Umile Respecte! 

Am promis acum şapte luni să realizez o lucrare, care 
după judecata învăţaţilor să fie elegantă, impresionantă şi pe 
departe superioară tuturor calendarelor anuale; vă prezint acum 
dumneavoastră, graţioasă adunare a nobililor mei Domni, o 
lucrare care, deşi mică, şi fruct al modestelor mele eforturi, 
tratează totuşi un subiect minunat. 

Dacă doriţi maturitate — Pitagora a tratat-o deja acum 
aproape 2 000 de ani — dacă doriţi noutate — este prima dată 
când acest subiect e prezentat întregii omeniri de către mine. 
Dacă doriţi un scop — nimic nu e mai preţios, nimic nu e mai 
frumos decât magnificul templu al lui Dumnezeu. Dacă doriţi să 
cunoaşteţi mistere — nimic nu este sau nu a fost mai obscur ca 
el în Natură, într-o singură privinţă obiectul meu nu va satisface 
pe oricine, utilitatea lui nu va fi evidentă pentru cel neatent. Voi 


* Despre mişcările de revoluţie ale corpurilor cereşti. 


vorbi despre Cartea Naturii, care este atât de cinstită în Sfânta 
Scriptură. Sf. Paul îi îndeamnă pe păgâni să mediteze la 
Dumnezeu în sinea lor ca şi când s-ar vedea în Soare, în apă sau 
într-o oglindă. Dacă suntem creştini să ne bucurăm mai puţin de 
această meditaţie ştiind că propria noastră preocupare este de 
a-l cinsti, venera şi admira pe Dumnezeu pe calea cea 
adevărată? Cucernicia noastră este cu atât mai mare cu cât 
suntem mai conştienţi de creaţia şi măreţia lui. Este adevărat, 
câte imnuri de laudă n-a cântat David credinciosul slujitor al 
Creatorului, care nu este altul decât singur Dumnezeu. In ele 
sufletul său este stăpânit de smerenia contemplării cerurilor. 
Cerurile, cântă el, întrupează gloria lui Dumnezeu. Voi socoti că 
cerul e opera mâinilor Tale, şi Luna şi Stelele, pe care Tu le-ai 
creat. Dumnezeu este Domnul nostru şi mare este puterea lui; 
El numără multitudinea Stelelor şi le cunoaşte pe nume. În altă 
parte, inspirat de duhul sfânt, şi plin de bucurie, el exclamă 
către Univers: Laudă pre Domnul, laudă-l pre El, Soare şi Lună 
etc. 


Mai departe citim: 


Faptul că întreaga lume e circumscrisă într-o sferă a fost, de 
altfel, discutat în mod exhaustiv de către Aristotel (în cartea sa 
Despre Cer), care, în mod particular, se sprijină pe semnificaţia 
specială a suprafeţei sferice. 

Pe acest motiv, chiar şi acum, sfera externă cu stele fixe îşi 
păstrează această formă, deşi nu i se poate atribui nici un fel de 
mişcare. Ea ţine Soarele în partea sa cea mai ascunsă aşa cum 
de altfel şi este. Faptul că celelalte orbite sunt rotunde poate fi 
văzut din mişcarea circulară a stelelor. Astfel nu avem nevoie de 
altă probă ca să ne dăm seama că această curbă a fost folosită 
pentru a înfrumuseţa lumea. Există totuşi trei feluri de cantităţi 
în lume, viz.: forma, numărul şi conţinutul corpurilor; curbarea 
se găseşte numai în formă, în acest sens, conţinutul nu e 
important, deoarece o structură se înscrie concentric într-una 
similară (de exemplu, sferă în sferă, sau cerc în cerc), fie că ele 
se ating pe undeva, fie că nu. Sfericitatea, deoarece reprezintă 
o cantitate absolută unică, poate fi guvernată numai de numărul 
Trei. 


În timpul când scria aceste pasaje cu înflorituri, Kepler lucra din 
greu la o problemă mult mai prozaică: legea exactă a mişcării 
planetare. Sistemul copernican, aşa cum se prezintă în De 
Revolutionibus, presupune că orbitele planetare sunt cercuri, în 
concordanţă cu vechea tradiţie a filozofiei greceşti care 
considera că cercul este o curbă perfectă, iar sfera un corp 
perfect. Insă această presupunere nu era în deplină concordanţă 
cu măsurătorile amănunțite ale mişcării planetare efectuate de 
către astronomul danez Tycho Brahe, în observatorul său 
propriu, Uraniborg, pe o mică insulă nu departe de Copenhaga. 
Student şi asistent al lui Tycho, şi dispunând de cunoştinţe 
considerabile de matematică acumulate prin citirea lucrărilor lui 
Euclid şi ale altor clasici greci, Kepler şi-a pus problema 
descoperirii formei exacte a orbitelor planetare şi a legilor care 
guvernează mişcarea acestora. 

După ani de muncă, el a ajuns la prima sa descoperire 
importantă. El a găsit că, deşi în mişcarea lor în jurul Soarelui 
planetele nu urmează orbite exact circulare, ele descriu o altă 
clasă de curbe, tot atât de celebre ca şi cercul din vechea 
geometrie euclidiană. Această clasă de curbe este cunoscută 
sub numele de secțiuni conice şi poate fi definită ca intersecţia 
unui con cu plane diferit orientate (fig. Il-1). Dacă planul e 
perpendicular pe axa conului obţinem, evident, în secţiune, un 
cerc. Dacă planul este înclinat faţă de axa conului, obţinem 
curbe închise alungite, cunoscute sub numele de e/ipse. Când 
planul este paralel cu generatoarea conului, 


Hiperbola 


i 


FIG. II—1 Secţiunile conice obţinute prin secţionarea unui con cu 
un plan, la diferite unghiuri. 
una dintre extremităţile elipsei dispare la infinit şi avem atunci 
curba deschisă cunoscută sub numele de parabolă. Cu cât 
planul se înclină mai tare (se apropie de verticală.—N.T.), 
parabola devine mai „deschisă" şi se transformă în hiperbolă. Ar 
fi de notat că în cazul hiperbolei avem două ramuri separate, a 
doua ramură obținându-se prin intersecţia planului cu partea a 
doua a conului, aşezată deasupra şi inversată. O elipsă mai 
poate fi definită ca un şir de puncte astfel alese, încât suma 
distanțelor fiecăruia dintre ele de la două puncte fixe numite 
focare să fie aceeaşi. Astfel putem desena o elipsă legând o aţă 


de două pioneze fixate într-un carton şi mişcând creionul astfel, 
încât aţa să fie întotdeauna întinsă. Hiperbola poate fi definită şi 
ea ca un şir de puncte a căror diferență a distanțelor faţă de 
cele două focare rămâne constantă. 

Analizând datele lui Tycho Brahe asupra poziţiilor 
planetelor între stele, Kepler a ajuns la concluzia că totul ar fi 
foarte bine, dacă s-ar presupune că planetele urmează orbite 
eliptice cu Soarele situat într-unui din focare. El a descoperit, de 
asemenea, că în mişcarea lor în jurul Soarelui, planetele se 
mişcă mai repede când sunt mai aproape de Soare (/a periheliu) 
şi mai încet când sunt foarte departe (/a aphe!/iu). Corelaţia 
dintre vitezele planetei şi distanţa ei faţă de Soare, pe diferitele 
porţiuni ale orbitei, este astfel încât /inia imaginară care uneşte 
Soarele şi planeta mătură arii egale din orbita planetară în 
intervale de timp egale (fig. Il-2 a). Aceste două legi de bază ale 
mişcării planetare au fost enunțate de către Kepler în 1609 şi 
sunt cunoscute ca prima şi a doua lege ale lui Kepler. 

După ce a găsit legile de mişcare ale planetelor 
individuale, Kepler a început să caute corelaţii între diferite 
planete, pentru care i-au trebuit nouă ani ca să le găsească. Ela 
încercat toate posibilităţile, de exemplu, corelaţia dintre orbitele 
planetare şi poliedrele regulate din geometria în spaţiu, însă 
părea că nimic nu se potrivea. În cele din urmă, Kepler a făcut o 
strălucită descoperire, cunoscută astăzi drept cea de-a treia 
lege a lui Kepler. Ea stabileşte că pătrate/e perioadelor de 
revoluție ale diferitelor planete în jurul Soarelui se află în acelaşi 
raport ca şi cuburile distanțelor lor mari la Soare. In fig. Il-2 b se 
dă schema orbitelor aşa-numitelor planete interioare — Mercur, 
Venus, Pământul şi Marte — şi distanţele lor exprimate în raze 
de orbită pământească (aşa-numita unitate astronomică), 
precum şi perioadele lor de revoluţie în ani. Luând pătratel/e 
perioadelor de revoluție obţinem şirul: 

0,058; 0,378; 1,000; 3,540. 

Pe de altă parte, luând cuburi/e distanțelor, obţinem: 

0,058; 0,378; 1,000; 3,540. 

Identitatea celor două şiruri verifică corectitudinea celei 
de a treia legi a lui Kepler. 

Astfel, la începutul secolului al XVII-lea oamenii de ştiinţă 
au aflat cum se mişcă planetele în jurul Soarelui, însă a trebuit 


mai mult de jumătate de secol până când au putut să răspundă 
la întrebarea de ce este aşa. 


a. Prima lege a lui Kepler 

FIG. II —2 Cele trei legi ale lui Kepler asupra mişcării planetare. 
LANŢUL LUI STEVINUS 

În timp ce Kepler era preocupat, în special, de sferele cereşti, 

contemporanul său, inginerul flamand Simon Stevinus, avea 

preocupări mult mai pământeşti, căutând să extindă lucrările lui 


Arhimede asupra echilibrului mecanic, cunoscute în mod 
obişnuit sub numele de „statică". Contribuţia lui principală a fost 
soluţia dată problemei echilibrului pe un plan înclinat, care se 
părea că nu a fost atacată de Arhimede şi, aşa după cum vom 
vedea mai departe, a fost tratată în mod eronat de către Heron. 
Pe coperta cărţii lui Stevinus asupra staticii apărea o schiţă ca şi 
cea arătată în fig. Il-3, care dezvăluia un mare progres în 
înţelegerea 


FIG. II —3 Lanţul fără sfârşit al lui Stevinus care demonstrează 
legea echilibrului pe un plan înclinat. 
problemelor de echilibru. Un lanţ format dintr-un mare număr de 
bile de metal (ba// bearings, cum se numeşte azi) e aşezat pe un 
suport în formă de prismă cu laturi foarte polizate (fără frecare). 
Ce se va întâmpla? Deoarece sunt mai multe bile pe partea 
dreaptă a prismei (fiind cea mai lungă) decât pe partea stângă 
(care e mai scurtă) s-ar putea crede că, datorită diferenţei în 
greutate, lanţul va începe să se mişte de la dreapta la stânga. 
Deoarece însă lanţul e continuu, această mişcare nu se va opri 
niciodată şi lanţul se va învârti de jur împrejur, la nesfârşit. Dacă 
acesta ar fi adevărul, am putea monta nişte dispozitive cu roţi 
dinţate şi am putea pune în mişcare orice fel de maşinărie fără 


nici o cheltuială pentru un timp nelimitat. Am obţine un lucru din 
nimic şi omenirea ar beneficia mult mai mult decât de la toate 
promisiunile programului „Atomul în slujba păcii". Însă Stevinus, 
fiind un om practic şi serios, a înlăturat această posibilitate şi a 
postulat că lanţul va rămâne în echilibru. Astfel, tracţiunea bilei 
care se află pe planul înclinat descreşte cu unghiul dintre ea şi 
planul orizontal, şi este, desigur, în deplin acord cu faptul că 
asupra unei bile situate pe planul orizontal nu acţionează nici o 
forţă. Deoarece numărul bilelor situate pe laturile stângă şi 
dreaptă se pare că este proporţional cu lungimea acestor laturi, 
putem scrie, dacă notăm cu F, şi F, forţele ce acţionează asupra 
unei singure bile pe fiecare latură: 
F,x AC=F,xCB, 
sau 
F,+F=CB+AC. 

Introducând sinusurile unghiurilor ge; şi @„ care 
caracterizează cele două pante, avem: 
sin py= CD + AC;sing,= CD + CB, 
astfel încât relația de mai sus poate fi scrisă sub forma 
F, +F, =sin p, +sinọ, 
Exprimată în cuvinte aceasta înseamnă că forta gravitaţiei 
actionând asupra unui obiect situat pe un plan înclinat, în 
directia acestui plan, este direct proporțională cu sinusul 
unghiului de înclinare. 
_ PENDULUL 
In timp ce Stevinus făcea progrese considerabile în studiile sale 
de statică, cinstea de a fi făcut primii paşi în ştiinţa dinamicii, 
adică în studiul mişcării corpurilor materiale, i-a revenit fiului 
unui nobil florentin sărăcit al cărui nume era Vincenzio Galilei. 
Deşi pe Signor Vincenzio îl interesa mai mult matematica, el 
intenţiona să-l îndrume pe tânărul său fiu, Galileo, către o 
carieră medicală, ca fiind mai bănoasă. Astfel, în 1581, la vârsta 
de 17 ani, Galilei a început studiul medicinii la Universitatea din 
Pisa. Se pare însă că el nu găsea prea plăcută ocupaţia de a 
diseca cadavre, iar mintea sa frământată căuta altfel de 
probleme. 

O dată, pe când asista la o liturghie în Catedrala din Pisa, 
Galilei urmărea distrat un candelabru care continua să se mişte 
după ce îngrijitorul aprinsese luminările. Oscilaţiile consecutive 


deveneau din ce în ce mai mici şi, încet, încet, candelabrul se 
opri. „Durata oscilaţiilor devine, oare, mai mică"? se întrebă 
Galilei. Neavând cronometru — pentru că nu fusese inventat 
încă la vremea aceea — Galilei s-a hotărât să măsoare durata 
oscilaţiilor consecutive numărându-şi pulsul. Şi probabil, spre 
surprinderea lui, el a descoperit că deşi oscilaţiile deveneau din 
ce în ce mai mici, durata lor rămânea exact aceeaşi. Venind 
acasă, el a repetat experienţa cu o piatră legată la capătul unei 
sfori şi a obţinut acelaşi rezultat. A mai descoperit că pentru o 
lungime dată a sforii, perioada de oscilație rămâne aceeaşi, 
indiferent dacă se foloseşte în experienţă o piatră uşoară sau 
grea. Astfel a apărut un nou instrument, cunoscut sub numele 
de pendul. Deşi abia păşise în domeniul medicinii, Galilei a 
inversat sensul descoperirii sale şi a sugerat utilizarea unui 
pendul cu o lungime standard pentru măsurarea bătăilor 
pulsului pacienţilor. Acest instrument, cunoscut sub numele de 
„pulsometru", a devenit foarte popular în medicina acelor 
timpuri şi este precursorul elegantului ceas de mână la care 
priveşte sora, îmbrăcată în alb, în timp ce ţine mâna pacientului. 
Dar aceasta a fost şi ultima contribuţie a lui Galilei în domeniul 
ştiinţei medicale, deoarece studiul pendulului şi al altor 
dispozitive mecanice au schimbat complet preocupările sale. 
După câteva discuţii avute cu tatăl său, el şi-a schimbat 
planurile universitare şi a început să studieze matematica şi 
ştiinţele. 

Câţiva ani interesul său a fost concentrat în domeniul 
cunoscut sub numele de dinamică — acesta fiind studiul legilor 
mişcării. Care este perioada pendulului independent de 
„amplitudine“, adică de mărimea oscilaţiei? De ce o piatră 
uşoară sau grea ataşată la capătul aceleiaşi sfori oscilează cu 
aceeaşi perioadă? Galilei n-a răspuns niciodată la prima 
problemă, deoarece rezolvarea ei cerea cunoaşterea calculului, 
care a fost inventat de către Newton aproape cu un secol mai 
târziu. El nu a rezolvat nici o a doua problemă, care avea să 
aştepte până la apariţia lucrărilor lui Einstein, asupra teoriei 
generale a relativităţii. Însă, desigur, Galilei a avut o contribuţie 
importantă la formularea ambelor probleme, chiar dacă nu şi la 
rezolvarea lor! Mişcarea pendulului este un caz special de 
cădere provocat de forţa gravitaţiei. Dacă ridicăm o piatră şi nu 
o mai susţinem, ea va cădea în linie dreaptă, în jos, spre 


pământ. Dacă însă piatra este legată cu o sfoară şi agăţată de 
tavan cu un cârlig, ea e forţată să descrie un arc de cerc. Dacă o 
piatră grea şi una uşoară, legate cu sfoară (de aceeaşi lungime), 
parcurg distanţa până la poziţia cea mai de jos în acelaşi timp (o 
pătrime din perioada de oscilație a pendulului), atunci aceste 
două pietre cad în acelaşi timp la pământ, dacă sunt lansate de 
la aceeaşi înălţime. Această concluzie vine în conflict cu opinia 
general acceptată a filozofiei aristotelice din acea vreme, după 
care corpurile mai grele cad mai repede decât cele mai uşoare. 
Pentru a-şi verifica părerea, Galilei a lăsat să cadă două sfere, 
una de lemn şi alta de fier, din Turnul înclinat din Pisa şi 
spectatorii neîncrezători, de jos, au observat că cele două sfere 
au atins pământul în acelaşi timp. Cercetări istorice par să 
indice că această demonstraţie nu a avut loc niciodată şi că ea 
ar ţine de domeniul legendei. De asemenea, nu e sigur că Galilei 
ar fi descoperit legea pendulului pe când se ruga în catedrala 
din Pisa. Desigur însă că el a aruncat obiecte de diferite greutăţi 
probabil de pe acoperişul casei sale, şi a făcut să oscileze pietre 
legate cu sfoară, probabil în curtea sa din spatele casei. 
LEGILE CADERII 

Când i se dă drumul unei pietre, ea se mişcă în jos din ce în ce 
mai repede şi Galilei dorea să afle ce legi matematice 
guvernează această mişcare accelerată. Insă căderea corpurilor 
se produce prea repede pentru a putea fi studiată în detaliu, 
fără a utiliza aparatura modernă, ca de exemplu fotografia 
rapidă. De aceea Galilei s-a hotărât să „dilueze forţa gravitaţiei" 
făcând ca bila să se rostogolească pe un plan înclinat (fig. Il-4). 
Cu cât este mai înclinat planul, cu atât mai repede se 
rostogoleşte bila şi în cazul limită al planului vertical bila cade 
liberă de-a lungul acestuia. Dificultatea cea mai mare în 
realizarea acestui experiment era măsurarea timpului în care 
bila străbătea diferite distanţe. Galilei a rezolvat această 
problemă folosind un ceas de apă în care timpul era măsurat 
de cantitatea de apă care curgea printr-o deschizătură mică 
aflată la baza unui mare rezervor. Marcând poziţiile bilei la 
intervale egale de timp, începând cu punctul de pornire, el a 
găsit că distanţele străbătute în aceste intervale de timp se află 
în rapoartele 1:3:5:7 etc. Când planul devenea mai puţin 
înclinat, distanţele corespunzătoare deveneau mai lungi însă 
raportul lor rămânea întotdeauna acelaşi. De aceea, Galilei a 


tras concluzia că această lege trebuie, de asemenea, să fie 
valabilă şi în cazul limită al căderii libere. Rezultatul obţinut mai 
înainte poate fi exprimat în diferite forme matematice, spunând 
că distanţa străbătută într-o anumită perioadă de 

FIG. II —4 Galilei studiind mişcarea accelerată a unei bile care se 
rostogoleşte pe un plan înclinat. 
timp e proporţională cu pătratul acestui timp, sau, cum se 
spunea pe vremea lui Galilei, „dublu proporţională" cu timpul. 
Fără îndoială că, dacă luăm drept unitate de lungime distanţa 
străbătută de bilă în primul interval de timp, distanţa străbătută 
la sfârşitul diferitelor intervale consecutive va fi 12, 22, 32, 42 
etc., sau 1, 4, 9, 16 etc. Astfel, distanţele străbătute în decursul 
fiecăruia dintre intervalele de timp consecutive va fi 1; 4—1 = 
3;9 — 4 = 5; 16 — 9=7 etc.' Din observarea dependenţei 


* Algebric, dacă distanţa totală străbătută la sfârşitul celui de al n-lea interval 
de timp este n’, distanţa străbătută în ultimul interval de timp este n7— (n — 


distanţei străbătute în timp Galilei a tras concluzia că viteza 
unei astfel de mişcări trebuie să crească proporţional cu timpul. 
Să vedem cum justifică însuşi Galilei această afirmaţie.” 


8 C 
FIG. II —5 Verificarea făcută de Galilei în ceea ce priveşte 
mişcarea (uniform) accelerată care începe din repaus; distanţa 
străbătută de corpul care se mişcă este jumătate din cea pe 
care ar fi străbătut-o corpul dacă s-ar fi mişcat tot timpul cu 
aceeaşi viteză. 

„În mişcarea accelerată, creşterea] (vitezei) fiind continuă, nu 
se pot separa diferitele grade de viteză (valori ale vitezei, în 
limbaj modern), care cresc continuu, la orice valoare, deoarece 
ele se schimbă în fiecare moment şi tind spre infinit. De aceea, 
cel mai bine ar fi să exemplificăm această idee cu ajutorul 
triunghiului ABC (fig. Il-5). 

Vom lua pe latura AC atâtea părţi egale câte ne va plăcea, 
AD, DE, EF, FG, GC şi prin punctele D, E, F, G să ducem linii 
paralele cu baza BC. Să ne închipuim că segmentele marcate pe 
latura AC sunt timpuri egale, şi paralelele prin punctele D, E, F şi 


1; = n—n + 2n — 1 = 2n — 1. 
** Galileo Galile i, Dialogue on the Great World Systems, Chicago, 
Univ. of Chicago Press, 1953, pp. 244 — 245 (reprodus cu permisie). 


G să reprezinte gradele de viteză accelerată, care creşte cu 
cantităţi egale în timpuri egale. Fie punctul A starea de repaus 
de la care pornind, corpul va avea, de exemplu, după timpul AD, 
un grad de viteză DH; în timpul următor presupunem că viteza 
va creşte de la DH la EJ, şi aşa mai departe, in intervalele de 
timp următoare va fi FK, GL etc. 

Dar, din cauză că acceleraţia e continuă de la un moment 
la altul şi nu discontinuă, pornind din punctul A, când viteza are 
valoarea minimă, adică cea corespunzătoare stării de repaus, şi 
considerând primul interval de timp AD care s-a scurs, atunci 
înainte ca viteza corpului să atingă gradul (valoarea) DH la 
capătul intervalului de timp AD, corpul trebuie să fi trecut printr- 
un număr infinit de grade de viteză mai mică, parcurgând 
numărul infinit de momente de timp cuprinse în intervalul DA, 
corespunzătoare numărului infinit de puncte cuprinse pe 
segmentul DA. De aceea, pentru a reprezenta gradele infinite de 
viteză care preced gradul DH e necesar să ne imaginăm linii 
succesiv mai scurte, şi mai scurte, care se presupune că ar fi 
determinate de numărul infinit de puncte de pe segmentul DA şi 
paralele la DH. Acest număr infinit de linii reprezintă chiar 
suprafaţa triunghiului AHD. În felul acesta ne putem închipui 
orice distanţă străbătută de corp, într-o mişcare ce începe în 
repaus şi e uniform accelerată, pentru a fi străbătut şi utilizat 
numărul infinit de grade de viteză, ce cresc la fel ca şi numărul 
infinit de linii care, începând cu punctul A, se presupun a fi 
trasate paralel cu linia HD şi cu celelalte: /E, KF şi LG, mişcarea 
continuându-se atât cât dorim. 

Să completăm acum paralelogramul AMBC şi să prelungim 
BM nu numai pe acele paralele la BC care au fost desenate pe 
figură, dar şi toate cele care pot fi trasate prin toate punctele 
laturii AC; împreună cu BC toate aceste paralele vor reprezenta 
gradul cel mai mare de viteză pe care îl poate atinge un corp 
într-o mişcare accelerată şi întreaga suprafaţă a triunghiului 
este masa şi suma tuturor vitezelor cu care mobilul străbate un 
anumit spaţiu într-un anumit timp AC. În acest caz, 
paralelogramul dă numai gradul de viteză maxim, egal cu 
valoarea BC. Această mulţime de viteze este de două ori 
valoarea vitezelor care cresc în triunghiul considerat, căci 
paralelogramul este dublul triunghiului, şi de aceea corpul care 
cade cu o mişcare accelerată conform triunghiului ABC a 


parcurs, într-o anumită perioadă de timp, o anumită distanţă; e 
foarte raţional şi probabil că dacă ar fi avut o mişcare uniformă, 
ar fi străbătut în acelaşi timp o distanţă dublă faţă de aceea 
străbătută într-o mişcare accelerată". 


Deşi limbajul folosit este foarte întortocheat şi încurcat, să nu 
uităm că a fost scris în 1632 şi tradus în engleză (de către 
Thomas Salisbury) în 1661 ! în afară de faptul că reprezintă o 
primă formulare a legii căderii libere a corpurilor, pasajul citat 
mai sus din Discorso conţine, de asemenea, primul pas spre 
dezvoltarea aşa-numitului „calcul integral", în care rezultatele 
se obţin prin adunarea unui număr infinit de mare de cantităţi 
infinit de mici. Folosind notaţiile matematicii moderne, legea lui 
Galilei a mişcării uniform accelerate poate fi scrisă astfel: 

viteza = acceleraţia x timpul 
şi 

distanţa (spaţiul) =1/2 acceleraţia x (timpul)?. 

În cazul căderii libere, acceleraţia se notează, de obicei, 

cu litera g (pentru gravitație) şi este egală cu 981 cm/s?. 

o a înțelegând prin aceasta că în fiecare secundă după 


ce corpul a început să cadă, viteza sa creşte cu 981 cm/s?. În 
unităţi anglo-americane este egal cu 32,2 ft'/s?. Pentru a da un 
exemplu, să considerăm o bombă care cade dintr-un avion; 
după 10 s va avea oviteză de: 

981 x 10 =9 810 cm/s =98,1 m/s sau 32,2 x 10 = 322 ft/s şi va 
străbate o distanţă de 1/2 X 981 x 10? = 49.050 cm = 0,49 km 
(sau 1/2 X 32,2 x 10? = 1 610 ft). 

O altă contribuţie importantă a lui Galilei la problema de 
dinamică a fost ideea compunerii mişcărilor, care poate fi 
ilustrată cu ajutorul următorului exemplu simplu: 

Să presupunem că ţinem o piatră la înălţimea de 5 ft 
deasupra pământului şi că o lăsăm să cadă. După formula dată 
mai sus piatra atinge pământul la 0,96 s după ce a fost lăsată să 
cadă şi într-adevăr: 

1/2 x 32,2 x (0,96)? =5 ft. Ce se întâmplă dacă, lansând piatra, îi 
comunicăm şi o viteză orizontală, să zicem de 10 ft/s? Fiecare 


* Prescurtare pentru foot = picior; unitate de măsură pentru lungime egală cu 
30,40 cm (adică 12 țoli). — N.R. 


ştie, din experienţa sa personală, că în acest caz piatra va 
descrie o traiectorie curbă şi va cădea pe pământ la o oarecare 
distanţă de noi. Pentru a trasa traiectoria pietrei în acest caz, 
trebuie să ţinem seama că piatra are două mişcări 
independente una de alta: 1) mişcarea orizontală cu viteză 
constantă, care i-a fost comunicată în momentul lansării; 2) 
mişcarea verticală de cădere liberă cu o viteză care creşte 
proporţional cu timpul. 


FIG. II —6 Compunerea unei mişcări uniforme pe orizontală cu o 
mişcare accelerată pe verticală. Curba care rezultă se numeşte 


parabolă. 
Rezultatul compunerii acestor două mişcări este arătat în 
fig. Il-6. Pe axa orizontală reprezentăm intervale egale, 


corespunzătoare distanțelor străbătute de piatră în prima 
secundă, în a doua secundă etc. 


Poziţiile pietrei (bilei) sunt reprezentate prin cerculeţe 
care se aşează pe o curbă cunoscută sub numele de parabolă. 
Dacă aruncăm bila cu o viteză de două ori mai mare, ea va 
străbate, pe orizontală, o distanţă dublă, în timp ce pe verticală 
mişcarea va rămâne aceeaşi. Ca urmare, va cădea la o distanţă 
de două ori mai mare faţă de picioarele noastre, însă 


FIG. II —7 Deoarece toate corpurile cad cu aceeaşi acceleraţie, 
atunci un „cartuş", tras dintr-o puşcă cu dop (de jucărie), de un 
copil care se joacă de-a războiul în junglă, direct în „inamicul" 
care se află pe ramura unui copac, va lovi inamicul drept în nas, 
dacă el sare exact în momentul când s-a tras cu puşca. 
timpul de zbor prin aer va fi acelaşi. (în toate aceste consideraţii 
neglijăm frecarea cu aerul, care deformează într-o oarecare 


măsură traiectoria pietrei aruncate). 


O interesantă aplicaţie a aceluiaşi principiu este problema 
celor doi copii care se joacă de-a războiul în junglă (fig. Il-7). 
Unul dintre copii stă pe creanga unui copac în timp ce celălalt 
trage spre el cu o puşcă cu dop (de jucărie). Să presupunem că 
cel cu arma îl ocheşte pe celălalt din copac şi că, în momentul 
când primul apasă pe trăgaci, celălalt sare de pe creangă în jos, 
spre pământ. Îi va fi de folos această cădere la pământ? 
Răspunsul este nu, şi iată de ce. În absenţa gravitaţiei cartuşul 
va parcurge linia dreaptă ABC spre punctul în care se găsea 
băiatul la început. Din cauza gravitaţiei, cartuşul începe să cadă 
totuşi din momentul când părăseşte gura ţevii şi va avea două 
feluri de mişcări: o mişcare uniformă de-a lungul liniei ABC şi o 
mişcare accelerată pe verticală. Deoarece toate corpurile 
materiale cad cu aceeaşi acceleraţie, mişcarea verticală a 
cartuşului şi a băiatului sunt identice. Astfel, când cartuşul ar fi 
ajuns în punctul B, jumătatea distanţei până la ţintă, el va fi 
căzut pe o distanţă BB', care este egală cu distanţa CC" 
străbătută de băiat în cădere. Când cartuşul ar fi ajuns în C, în 
absenţa gravitaţiei el ar fi căzut pe distanţa CB" (de două ori 
distanţa BB') care este egală cu distanţa CC parcursă de băiat în 
cădere. În felul acesta băiatul va fi lovit drept în nas. 

În loc să aruncăm o piatră sau să tragem un cartuş putem 
să lăsăm să cadă un obiect dintr-un vehicul în mişcare. Să 
presupunem că lăsăm să cadă o piatră din vârful catargului unui 
vapor care se deplasează cu viteză mare (sau de pe o galeră 
propulsată cu vâsle, în timpul lui Galilei). În momentul lansării, 
piatra va avea aceeaşi viteză orizontală ca şi vasul şi va 
continua să se mişte cu această viteză orizontală după lansare, 
rămânând însă tot timpul deasupra aceluiaşi punct. 
Componenta verticală a mişcării pietrei va fi o cădere liberă 
accelerată şi piatra va cădea pe punte chiar la baza catargului. 
Da fel se va întâmpla, desigur, dacă lăsăm să cadă un obiect în 
interiorul unui compartiment de tren care se află în mişcare sau 
într-un avion care zboară, indiferent cât de repede s-ar mişca 
aceste vehicule. 

Toate acestea ni se par foarte simple şi clare astăzi, dar 
nu la fel stăteau lucrurile şi pe vremea lui Galilei. Pe atunci se 
credea, conform învățăturilor lui Aristotel care dominau 
gândirea ştiinţifică a acelui timp, că obiectul se mişcă atâta timp 
cât este împins (câtă vreme asupra lui acţionează o forţă) şi că 


se opreşte, atunci când forţa dispare, în concordanţă cu acest 
punct de vedere, o piatră lansată din vârful catargului va cădea 
vertical, în timp ce corabia îşi continuă mersul înainte. De aceea 
se aştepta ca piatra să cadă pe punte ceva mai în spate spre 
coada corăbiei (pupa). Conform metodelor scolastice medievale 
aceste probleme au fost discutate pro şi contra, timp 
îndelungat, dar nimeni nu s-a urcat pe catargul unei corăbii în 
mişcare ca să arunce piatra! 

Situaţia este pitoresc ilustrată de următoarele pasaje din 
cartea lui Galilei Dialog despre cele două mari sisteme 
principale ale lumii publicată în 1632 la Florenţa. Urmând 
tradiţia scriitorilor greci antici, Galilei a scris cartea sub forma 
unei conversații între trei personaje din minunatul oraş Veneţia: 
Salviatus, care vorbeşte în numele autorului; Sagredus, un 
profan inteligent şi Simplicius, un nu prea strălucitor 
reprezentant al şcolii şi gândirii aristotelice. Mai jos urmează un 
fragment din discuţia lor referitoare la căderea pietrei de pe 
catargul unei corăbii în mişcare şi dintr-un turn ridicat pe 
Pământul (după Copernic) în mişcare: 


„Salviatus... Spune deci Aristotel că un argument foarte sigur al 
imobilităţii Pământului ar fi faptul că noi vedem! proiectilele 
aruncate pe verticală, întorcându-se pe aceeaşi direcţie, în 
acelaşi loc de unde au fost trase şi aceasta chiar când mişcarea 
s-a făcut până-la o foarte mare înălţime... astfel că argumentul 
proiectilului tras de un tun pe verticală concordă cu celălalt 
folosit de Aristotel şi de Ptolemeu cu privire la corpurile grele ce 
cad de la mari înălţimi şi care se îndreaptă spre pământ după o 
linie dreaptă şi perpendiculară pe suprafaţa acestuia. Acum, 
pentru a începe dezlegarea acestor noduri, îl întreb pe signor 
Simplicius, prin ce mijloace ar demonstra acest lucru unora care 
ar nega cele spuse de Ptolemeu şi Aristotel, după care corpurile 
grele, căzând liber de la înălţime ar urma o linie dreaptă şi 
verticală, adică îndreptată spre centru. 

Simplicius: Cu ajutorul simţurilor, care ne asigură că acel turn 
este drept şi vertical şi ne arată cum piatra în căderea ei, trece 
pe lingă el fără a devia nici cu un fir de păr într-o parte sau alta, 


“Galileo Galilei, Dialog despre cele două sisteme principale ale 
lumii, Editura Ştiinţifică, Bucureşti, 1962, p. 62. 


şi se izbeşte de pământ chiar la piciorul lui, exact sub locul de 
unde a fost lăsat să cadă. 

Salviatus: Dar dacă din întâmplare globul pământesc s-ar învârti 
şi în consecinţă ar transporta cu el şi turnul, şi dacă totuşi s-ar 
vedea că piatra în timpul căderii urmăreşte firul turnului, care va 
trebui să fie mişcarea? 

Simplicius: Ar trebui să vorbim, în acest caz, mai degrabă 
despre „mişcările sale", pentru că una ar fi cea după care ar 
cădea de sus în jos, şi cealaltă pe care va trebui să o aibă 
pentru a urmări mişcarea turnului. 

Salviatus: Mişcarea lui ar fi deci compusă din două părţi... din 
această compunere va rezulta că piatra nu mai descrie o simplă 
linie dreaptă şi verticală, ci una transversală şi poate nici 
dreaptă. 

Simplicius: Nu ştiu dacă nu va fi dreaptă; dar înţeleg bine că 
neapărat va fi transversală... 

Salviatus: Urmează că numai prin faptul de a vedea o piatră că- 
zând de-a lungul turnului nu puteţi afirma cu siguranţă că ea 
descrie o linie dreaptă şi verticală, decât dacă presupunem de la 
început că Pământul stă pe loc. 

Simplicius: Aşa şi este; pentru că dacă Pământul s-ar mişca, 
mişcarea pietrei ar fi transversală şi nu verticală... 

Salviatus: Apărarea lui Aristotel constă deci în faptul că este 
imposibil sau, cel puţin, că el a socotit o imposibilitate ca piatra 
să se poată deplasa după o mişcare rectilinie şi una circulară; 
pentru că, dacă el nu ar fi considerat ca imposibil, ca piatra să 
se poată mişca deodată şi în spre centru şi în jurul lui, el ar fi 
înţeles că se poate întâmplă ca piatra în cădere să treacă de-a 
lungul turnului, atât în cazul că acesta s-ar mişca cât şi în cazul 
în care ar sta în repaus şi, în consecinţă, şi-ar fi dat seama că 
din această trecere de-a lungul turnului nu se putea trage nici o 
concluzie în ce priveşte mişcarea sau nemişcarea Pământului. 
Dar acest lucru nu-l scuză de fel pe Aristotel, nu numai pentru 
că ar fi avut această idee — care constituie un punct atât de 
important în argumentaţia sa, dar mai mult, pentru că nici nu se 
poate spune că acest efect este imposibil şi nici că Aristotel l-ar 
fi considerat imposibil. Prima afirmaţie nu poate fi susţinută, 
pentru că vă voi arăta îndată nu numai că lucrul este posibil ci 
chiar necesar: tot aşa, nu poate fi susţinută nici a 4oua, pentru 
că Aristotel însuşi atribuie focului ridicarea naturală în linie 


'dreaptă, precum şi mişcarea circulară diurnă, împărtăşită de 
către cer întregului element al focului şi celei mai mari părţi din 
aer; deci dacă el nu consideră imposibilă combinarea mişcării 
ascendente cu cea circulară, comunicată focului şi aerului de 
către sfera lunară, cu atât mai puţin va trebui să considere 
imposibilă combinarea mişcării descendente a pietrei cu cea 
circulară, dacă aceasta ar aparţine în mod natural, întregului 
glob pământesc din care piatra face parte". 


Mai departe, în Dialog, Salviatus propune o experienţă foarte 
interesantă pentru a verifica punctul său de vedere exprimat în 
discuţia de mai înainte: 


„Salviatus: Vă faceţi prea multe scrupule în legătură cu aceasta 
deşi depinde de altceva, dacă greşesc sau nu, păsările fiind 
fiinţe vii, şi deci capabile să-şi folosească forţa după dorinţă, 
împotriva mişcării primare (impulsului primar) înnăscute în 
corpurile materiale. De exemplu, le vedem zburând pe sus, 
lucru care ar trebui să fie imposibil pentru corpurile grele; 
fiindcă atunci când sunt moarte, ele cad în jos. Din acest motiv, 
ceea ce e adevărat pentru toate tipurile de proiectile nu e 
adevărat pentru păsări. Acest lucru este foarte adevărat, şi, 
deoarece e adevărat, vedem că păsările vii se comportă altfel 
decât corpurile care cad. Dacă din vârful unui turn lăsaţi să cadă 
o pasăre moartă şi una vie, pasărea moartă se va comporta la 
fel ca o piatră, ea va urma mişcarea generală diurnă (a 
Pământului) şi în acelaşi timp va cădea la fel ca o piatră. Insă 
dacă pasărea care cade e vie, ce o împiedică (întotdeauna va 
avea în ea şi mişcarea diurnă) să-şi la zborul cu ajutorul aripilor 
către acel punct de la orizont spre care doreşte? Şi această 
nouă mişcare, fiind caracteristică păsării, şi la care noi nu 
participăm, poate fi observată de către noi. Pe scurt, efectul 
zborului păsării diferă de zborul proiectilelor aruncate în orice 
parte a lumii, prin aceea că proiectilele se mişcă datorită unei 
proiecţii, câtă vreme păsările se mişcă datorită unui principiu 
interior. 

Pentru o verificare finală a lipsei de valoare a tuturor 
experienţelor efectuate mai înainte voi concepe acum modelul 
cum să se demonstreze adevărata lor valoare precum şi locul şi 
timpul potrivit. Astfel, încercaţi să vă închideţi împreună cu nişte 


prieteni în cea mai mare cameră de sub puntea unui vapor, 
asigurându-vă să aveţi acolo țânțari, muşte şi alte mici insecte 
zburătoare. Luaţi de asemenea şi un ciubăr mare plin cu apă şi 
introduceţi înăuntru câţiva peşti; atârnaţi o sticlă specială de 
tavan, din care să picure, picătură cu picătură, apa pe care o 
conţine, într-o altă sticlă cu gâtul subţire aşezată sub ea. Când 
vaporul stă pe loc observați cum zboară micile insecte, cu 
diferite viteze, în toate părţile camerei, cum înoată peştii, 
indiferent în ce direcţie şi cum cad picăturile în sticla de 
dedesubt. Şi cum, aruncând ceva spre prietenii dumneavoastră, 
la aceeaşi distanţă, nu veţi avea nevoie de mai multă forţă într-o 
direcţie decât într-alta; sărind, în orice direcţie, veţi străbate 
aceeaşi distanţă. Observând aceste lucruri, de care nu se 
îndoieşte nimeni, atâta vreme cât vasul stă pe loc, ele decurg la 
fel aşa cum am spus mai sus şi când se mişcă vasul cu viteza pe 
care o doriţi, câtă vreme însă mişcarea lui e uniformă şi nu 
fluctuează încoace şi încolo. Nu veţi fi în stare să descoperiţi nici 
cea mai mică alterare a efectelor descrise mai sus, şi nici nu veţi 
deduce cu ajutorul vreunuia, dacă vaporul se mişcă sau stă pe 
loc. Cauza acestui fenomen este că mişcarea vaporului e 
comună tuturor obiectelor pe care le conţine ca şi a aerului din 
interiorul lui. In cazul când faptele de mai sus s-ar petrece pe 
punte, în plin aer şi nu într-o cabină închisă, s-ar putea observa 
o serie de diferenţe mai mult sau mai puţin vizibile ale efectelor 
descrise mai sus, şi nimeni nu s-ar îndoi că fumul ar rămâne în 
urmă ca şi aerul; muştele şi ţânţarii vor fi împiedicaţi de aer şi 
nu vor putea să urmărească mişcarea vaporului, dacă se vor 
separa la o anumită distanţă de el; însă dacă se ţin foarte 
aproape cum şi vaporul are un profil cu adâncituri şi ridicături, el 
antrenează cu sine o parte din aerul care se află în imediata lui 
apropiere; şi de aceea, insectele care se vor afla in aceste 
regiuni vor putea urmări corabia fără dificultate sau efort. Din 
acelaşi motiv le vom vedea în poziţie de călărie, deoarece 
supărătoarele muşte de cal, pentru a urmări caii, zboară uneori 
pe o parte, alteori pe alta, a corpului acestora. La fel, şi in 
căderea picăturilor, diferenţa va fi foarte mică, iar la aruncarea 
şi proiectarea corpurilor grele va fi cu totul imperceptibilă. 
Sagredus: Deşi când eram pe mare nu mi-a trecut prin 
minte să probez aceste observaţii, totuşi sunt convins că ele 
decurg întocmai cum le-ai formulat. Pentru a confirma acest 


lucru îmi amintesc că, aflându-mă în cabina mea, eram nespus 
de curios să ştiu dacă corabia se mişcă sau stă pe loc ; uneori 
credeam chiar că se mişcă într-o direcţie, deşi de fapt ea se 
mişca în alta. De aceea sunt satisfăcut şi în acelaşi timp convins 
de inutilitatea tuturor acelor experienţe care ar încerca să 
verifice contrarul celor spuse. 

Mai rămâne obiecţia bazată pe experienţa care ne-a fost 
arătată, şi anume, cu o roată care se învârteşte repede 
aruncând şi dispersând substanţa care se află pe ea. Pe acest 
fapt mulţi îşi bazează părerea, şi Ptolemeu printre alţii, că dacă 
Pământul se roteşte cu o mare viteză, pietrele şi fiinţele de pe el 
ar fi azvârlite în cer şi nu ar exista nici un fel de mortar suficient 
de puternic pentru a înţepeni fundaţiile clădirilor astfel încât ele 
să nu fie smulse". 


Afirmația că este imposibil să afli dacă un vapor e ancorat sau 
se mişcă pe mare cu ajutorul vreunui experiment mecanic în 
interiorul unei cabine închise este cunoscută ca „principiul lui 
Galilei al relativităţii". Au trebuit să treacă aproape trei sute de 
ani de dezvoltare a fizicii pentru ca acest principiu să fie extins 
de către Albert Einstein la cazul fenomenelor optice şi 
electromagnetice, aşa cum se observă într-o cabină închisă care 
se mişcă uniform. lată cât de importantă a fost contribuţia lui 
Galilei la ştiinţa mecanicii. 
GALILEI ASTRONOMUL 

Pe lângă faptul că a fost unul dintre primii fizicieni teoreticieni şi 
experimentatori, Galilei a adus contribuţii deosebite în 
astronomie, deschizând omenirii perspective nelimitate asupra 
universului ce ne înconjură. Atenţia i-a fost atrasă pentru prima 
dată de către cer în anul 1604, când o nouă stea strălucitoare 
(pe care acum le numim nove), a apărut pe neaşteptate într-o 
noapte printre mereu aceleaşi constelații cunoscute 
astronomilor de mii de ani. Galilei, care pe atunci avea 40 ani, a 
demonstrat că era vorba într-adevăr de o stea şi nu de vreun tip 
de meteor din atmosfera terestră, şi a prezis că treptat va păli 
(va scădea din luminozitate). Apariţia unei noi stele pe cer, care 
după filozofia lui Aristotel şi învăţămintele bisericeşti, era 
considerată ca fiind absolut de neschimbat, i-a adus lui Galilei 
mulţi duşmani printre colegii săi din ştiinţă şi în rândurile 
înaltului cler. Da numai câţiva ani după primul pas făcut de el în 


studiul cerului, Galilei a revoluţionat astronomia, construind 
primul telescop astronomic, pe care îl descrie cu următoarele 
cuvinte: 


„Cu aproximativ zece luni în urmă a ajuns la urechile noastre un 
zvon cum că a fost elaborat de către un olandez un instrument 
optic cu ajutorul căruia obiectele vizibile, chiar dacă sunt situate 
la O distanţă mai mare de ochiul observatorului, se văd distinct 
ca şi când s-ar afla aproape de el, şi s-au urzit fel şi fel de istorii 
despre acest minunat lucru, unii dându-le crezare, iar alţii nu. 
Acelaşi lucru mi-a fost confirmat câteva zile mai târziu, într-o 
scrisoare trimisă din Paris de către nobilul francez Jacob 
Badovere, care m-a determinat, în cele din urmă, să caut eu 
însumi să aflu teoria (explicaţia) şi să descopăr modul îu care aş 
putea inventa un instrument similar — lucru pe care l-am 
realizat ceva mai târziu — bazându-mă pe consideraţii din teoria 
refracției. Mai întâi mi-am făcut un tub de plumb, la capătul 
căruia am potrivit două lentile de sticlă, ambele plane pe o 
parte, iar pe cealaltă parte una fiind sferic convexă, iar cealaltă 
concavă". 


Construind acest instrument, el a scrutat cerul şi minunile 
universului au început să se deschidă în faţa ochilor lui. Astfel, 
observând luna, a constatat că: 


„Suprafaţa lunii nu e perfect netedă, fără relief, şi nici exact 
sferică, aşa cum cred numeroasele şcoli ale filozofilor despre 
lună ca şi despre alte corpuri cereşti. Dimpotrivă, ea e plină de 
inegalităţi (relief), acoperită inegal cu adâncituri şi ridicături, la 
fel ca şi suprafaţa Pământului care e peste tot variată, cu munţi 
înalţi şi văi adânci". 


Observând planetele, el a găsit că: 


„Planetele prezintă discul lor perfect rotund, ca şi când ar fi 
trasat cu compasul, şi apar astfel ca multe luni mici, complet 
iluminate şi de formă globulară; însă stelele fixe nu apar privite 
cu ochiul liber (se pare că este pentru prima dată când apare o 
astfel de expresie) ca fiind mărginite de o limită circulară, ci mai 
degrabă ca nişte străluciri luminoase emițând raze în toate 


direcţiile şi foarte scânteietoare; în telescop ele apar ca şi când 
ar fi privite cu ochiul liber." 


El a observat planeta Jupiter la 7 ianuarie 1610 şi a notat: 


„Există trei mici stele însă foarte strălucitoare, în apropierea 
planetei; deşi eu cred că aparţin stelelor fixe, ele m-au uimit 
întrucâtva, deoarece par să fie aranjate exact în linie dreaptă, 
paralele cu ecliptica, şi par a fi mai strălucitoare decât restul 
stelelor, egale cu ele ca mărime. . . In partea de est există două 
stele, şi una singură în partea de vest. .. Însă când, la 8 
ianuarie, împins de o anume fatalitate am privit din nou spre 
aceeaşi parte a cerului, am găsit o situaţie cu totul diferită, 
pentru că cele trei mici stele se aflau, toate, în partea de vest a 
planetei Jupiter şi mult mai aproape una de alta decât în 
noaptea precedentă". 


Astfel, Galilei a dedus că: 


Există trei stele pe cer care se mişcă în jurul lui Jupiter, la fel ca 
şi Venus şi Mercur în jurul Soarelui. 


Privind la Venus şi Mercur şi descoperind că prezintă uneori 
forme crescătoare, la fel ca şi L/Una, el a tras concluzia că: 


„Venus şi Mercur se rotesc în jurul Soarelui ca şi celelalte 
planete. Un adevăr în care credeau Şcoala pitagoreică, Copernic 
şi Kepler, însă niciodată verificat cu ajutorul simţurilor, era 
verificat acum în cazul lui Venus şi Mercur". 


Privind calea Lactee, el a găsit că: 


„... Nu e altceva decât o masă de nenumărate stele grupate în 
roiuri." 


Descoperirile lui Galilei făcute cu ajutorul telescopului au adus 
probe care nu puteau fi negate în ceea ce priveşte 
corectitudinea sistemului lui Copernic asupra lumii, pe care el l-a 
dus triumfător mai departe. Insă, desigur, aceasta era mai mult 
decât o putea permite sfânta inchiziţie; el a fost arestat, supus 


unei detenţiuni îndelungate, în singurătate, interogat, dar toate 
acestea nu par să-i fi schimbat spiritul combativ. Da 15 ianuarie 
1633, cu câteva luni înainte de judecata finală, Galilei scria 
prietenei sale Ella Diodati: 


„Când întreb: cine a făcut Soarele, Luna, Pământul, Stelele, 
mişcarea şi dispunerea lor, eu probabil voi spune că le-a făcut 
Dumnezeu. Dacă continui să întreb cine a făcut Sfânta Scriptură, 
eu spun cu certitudine că aceasta e opera Sfântului Spirit, adică, 
de asemenea, opera lui Dumnezeu. lar dacă întreb, dacă Sfântul 
Spirit foloseşte cuvinte care să contrazică adevărul pentru 
satisfacerea înţelegerii maselor — în general inculte — sunt 
convins că mi s-ar spune, cu multe citate din scrierile sfinte (din 
scriitorii sanctificaţi), că este, desigur, caracteristic Sfintei 
Scripturi să conţină sute de pasaje, care, luate literal, nu ar fi 
altceva decât erezie şi blasfemie, pentru că în aceste citate 
Dumnezeu apare ca şi când ar fi plin de ură, vinovat şi 
neîndurător. Dacă întreb acum dacă Dumnezeu, aşa cum e 
înţeles de mase, şi-a modificat opera, sau dacă Natura, 
neschimbătoare şi inaccesibilă pentru dorinţele oamenilor, a 
păstrat întotdeauna aceleaşi forme de mişcare, forme şi 
diviziuni ale Universului, sunt sigur că mi se va spune că Luna a 
fost întotdeauna rotundă, cu toate că multă vreme ea a fost 
considerată plană (turtită). Pentru a condensa totul într-o frază: 
Nimeni nu va susţine că Natura se schimbă întotdeauna în aşa 
fel încât opera ei să fie cât mai agreabilă omului. Dacă aceasta 
este situaţia, când mă întreb de ce este aşa, pentru a ajunge la 
înţelegerea diferitelor părţi ale Universului, trebuie să încep 
investigarea mai degrabă a cuvintelor Domnului decât a operei 
sale. Este deci opera mai venerabilă (demnă de a fi venerată) 
decât Cuvântul? Dacă cineva consideră că e o erezie să spui că 
Pământul se învârteşte, şi dacă ulterioare verificări şi experienţe 
ne arată că este într-adevăr aşa, câte dificultăţi ar întâmpina 
biserica! Dacă, dimpotrivă, Opera şi Cuvântul nu pot fi puse în 
acord, atunci vom considera Sfânta Scriptură ca fiind secundară 
şi nu se va mai întâmpla nimic rău, ea fiind adesea modificată 
pentru a satisface masele, şi atribuind adesea false calităţi lui 
Dumnezeu. De aceea trebuie să întreb asupra cui să insist când 
se vorbeşte despre Soare sau despre Pământ, trebuie 
considerată oare Sfânta Scriptură complet infailibilă?" 


La 22 iunie 1633, la vârsta de 69 de ani, ela fost adus în faţa 
judecătorilor Sfântului Oficiu al bisericii şi, stând în genunchi, a 
„mărturisit": 


„Eu, Galileo Galilei, fiul lui Vincenzio Galilei din Florenţa, în 
vârstă de şaptezeci de ani', fiind adus personal în faţa judecății 
şi îngenunchind în faţa dumneavoastră Prea Eminenţi şi Prea 
Veneraţi Domni Cardinali, Inchizitori Generali ai Lumii creştine 
universale împotriva corupţiei şi ereziei, având în faţa ochilor 
mei Sfânta Evanghelie pe care o ating cu propria mea mână, jur 
că am crezut întotdeauna şi cu ajutorul lui Dumnezeu voi crede 
şi în viitor, în fiecare articol pe care Sfânta Catolică şi Apostolică 
Biserică îl susţine, îl învaţă şi îl predică. Insă deoarece eu am 
abandonat cu bucurie, cu ajutorul Sfântului Oficiu, falsa opinie 
care susţinea că Soarele este nemişcat şi se află în centru, şi 
care interzice să susţii, să aperi sau să înveţi sus-numita 
doctrină falsă în orice privinţă... Eu sunt gata să îndepărtez din 
mintea Eminenţelor Voastre şi a oricărui creştin catolic această 
gravă suspiciune care se menţine asupra mea, de aceea cu 
inima deschisă şi cu sinceră credinţă reneg, blestem şi detest 
sus-numitele erori şi erezii şi in general orice altă eroare sau 
sectă care se opune cuvântu-lui Sfintei Biserici; şi jur că nu voi 
mai spune sau susţine în viitor nimic, prin viu grai sau în scris, 
care ar putea da naştere la o altă bănuială asupra mea; iar dacă 
voi afla orice eretic sau orice suspect de erezie, îl voi denunta 
acestui Sfânt Oficiu. lar dacă se va întâmplă să calc vreuna din 
promisiunile, jurămintele şi protestele mele (Dumnezeu mi-e 
martor), mă voi supune eu însumi la toate caznele şi pedepsele 
care au fost decretate şi promulgate de către sfintele canoane şi 
de către alte constituţii generale sau particulare împotriva 
delincvenţilor de acest gen. Aşa să-mi ajute Dumnezeu şi Sfânta 
Sa Evanghelie, pe care o ating cu propria mea mână, eu, sus- 
numitul Galileo Galilei, am abjurat, jurat şi promis să mă leg să 
îndeplinesc cele de mai sus; şi, ca mărturie a acesteia, cu 
propria mea mână am iscălit abjurarea mea scrisă pe care am 
recitit-o cuvânt cu cuvânt". 


* Acesta este textul original al mărturisirii lui Galilei. El avea de fapt 69 ani, 4 
luni şi 7 zile. 


Există şi o poveste în care se spune că imediat după 
„Mărturisire" Galilei ar fi exclamat „Eppur si muove ! („Şi totuşi 
se mişcă!"), dar nu este adevărat, deşi ea a pus bazele unei 
vechi anecdote, după care Galilei ar fi spus aceste cuvinte 
observând coada unui câine prietenos care intrase din greşeală 
în Sfântul Oficiu al bisericii. Fiind condamnat pentru erezie, 
Galilei a fost închis în vila sa de la Arcetri de lângă Florenţa, un 
fel de arest la domiciliu, cum spunem noi astăzi. Ea 8 ianuarie 
1642, complet orb şi obosit de viaţă, Galileo a murit. 


IHI 
Dumnezeu a spus: „Să fie Newton!" 

În anul când Galilei murea în izolarea sa florentină, un copil 
prematur, botezat Isaac, se năştea într-o familie de fermieri din 
Lincolnshire, care purta numele de Newton, în timpul primilor 
ani de şcoală, Isaac nu arătă nici un semn al viitoarei sale 
străluciri. Era un copil bolnăvicios, timid, mai degrabă codaş la 
învăţătură. Ceea ce l-a scos din starea aceasta a fost o bătaie cu 
pumnii avută cu un coleg de şcoală care, fiind unul dintre elevii 
buni din clasă, era şi foarte agresiv cu ceilalţi băieţi. Fiind lovit în 
burtă de acest încrezut (al cărui nume istoria nu l-a păstrat), 
Newton l-a provocat la luptă şi l-a bătut pentru că avea „spiritul 
superior şi hotărât" al savantului de mai târziu. Câştigând din 
punct de vedere fizic, el s-a hotărât să-şi desăvârşească victoria 
şi printr-o bătălie a inteligenţei şi astfel, muncind susţinut, a 
reuşit să devină primul din clasă. Câştigând şi o altă bătălie, 
împotriva mamei sale, care dorea să-l facă fermier, el a intrat la 
Trinity College, la vârsta de 18 ani, dedicându-se studiului 
matematicii. În anul 1665 Newton şi-a luat gradul (diploma) de 
B.A.” fără nici o distincţie deosebită. , 

PROGRESUL REALIZAT ÎN TIMPUL EPIDEMIEI DE CIUMĂ 
Pe la mijlocul verii anului 1665, marea plagă s-a năpustit asupra 
Londrei, şi, în câteva luni, unul dintre zece londonezi era secerat 
de ciumă. Universitatea din Cambridge aflându-se în apropierea 
focarului epidemiei, a fost închisă şi toţi studenţii trimişi acasă. 
Astfel, Newton s-a întors în casa părintească din Lincolnshire, 
unde a rămas 18 luni până la redeschiderea universităţii. 

Aceste luni de izolare petrecute la ţară au fost cele mai 
productive din viaţa sa şi se poate spune că, în decursul acestui 
interval de timp, el a conceput propriu-zis toate ideile pentru 
care lumea îi este recunoscătoare. 

să cităm propriile sale cuvinte: 


„La începutul lui 1665 am găsit... regula de reducere a oricărui 
rang (putere) a unui binom la o serie“. In acelaşi an, în mai, am 


* După un vers de Alexander Pope (1688—1744): „Natura şi legile ei erau 
ascunse în noapte când zise Domnul: Să fie Newton! şi a fost lumină". 

“"” Bachelor of Arts = licenţiat. — N.T. 

* Aşa-numita teoremă a binomului lui Newton, care acum se învaţă în 
algebră 


descoperit metoda tangentelor... şi în noiembrie, metoda directă 
a fluxiunilor (adică elementele a ceea ce azi se cheamă calculul 
diferenţial), iar în anul următor, în ianuarie, teoria culorilor, şi în 
mai următor am făcut introducerea la metoda inversă a 
fluxiunilor (adică calculul integral) şi în acelaşi an am început să 
mă gândesc la gravitație, extinzând-o la orbita Lunii... şi... să o 
compar cu forţa necesară pentru a ţine Luna pe orbita ei cu 
ajutorul forţei de gravitație de la suprafaţa Pământului". 


Restul carierei sale ştiinţifice a fost dedicat dezvoltării ideilor 
concepute la Lincolnshire. 

La vârsta de 26 de ani a fost numit profesor la 
Universitatea din Cambridge, iar la vârsta de 30 de ani a fost 
ales membru al Societăţii Regale, cea mai înaltă distincţie 
acordată unui om de ştiinţă în Anglia. După biografii săi, Newton 
a fost exemplul perfect al profesorului distrat. El nu şi-a luat nici 
o vacanţă, nu a petrecut, călărind, în afara oraşului, ca să la aer, 
nu s-a plimbat, nu a jucat bowling” sau altceva. A considerat că 
timpul pe care nu l-a petrecut în cabinetul său de studiu a fost 
pierdere de vreme. Muncea adesea până spre dimineaţă, uitând 
să mănânce, şi o dată a apărut în sala de mese a colegiului „cu 
ghetele încălţate ca nişte papuci, cu ciorapii căzuţi, cu haina pe 
umeri şi cu părul abia netezit". Fiind întotdeauna absorbit de 
gânduri, era foarte naiv şi stângaci în problemele vieţii de 
fiecare zi. Se spune că o dată a făcut o gaură în uşă pentru ca 
pisica să poată intra şi ieşi. Când pisica a avut pisoi a mai făcut 
câte o gaură mai mică pentru fiecare dintre ei. 

Ca om, Newton nu era prea plăcut şi se lăsa adesea 
antrenat în controverse cu colegii săi, poate o urmă adâncă a 
bătăii încasate cu mulţi ani în urmă pe vremea când fusese 
şcolar. Astfel, el se afla într-o dispută neplăcută cu un alt fizician 
de la Cambridge, Robert Hooke (fondatorul teoriei elasticităţii), 
în privinţa teoriei culorilor a lui Newton ca şi pentru prioritatea în 
descoperirea legii gravitaţiei universale. Mai era în dispută 
pentru prioritate şi cu matematicianul german Gottfried Leibnitz, 
referitor la inventarea calculului diferenţial, şi cu olandezul 
Christian Huygens, asupra teoriei luminii. Astronomul John 
Flamsteed, care discuta cu Newton în termeni foarte duri, îl 


x F 
= Popice. - N.T. 


descria pe acesta ca „perfid, ambițios, avid de laude, irascibil la 
contradicții... un om bun în fond, însă suspicios". 

În anii cât a stat la Cambridge, Newton a lucrat la 
dezvoltarea ideilor sale strălucite pe care le-a conceput la vârsta 
de 23—25 de ani, însă pe care le-a ţinut ascunse. Dezvoltarea 
lor completă a fost făcută cunoscută şi publicată mult mai 
târziu, în timpul vieţii sale, astfel: lucrările de mecanică şi 
asupra gravitaţiei la vârsta de 44 de ani, iar lucrările de optică la 
vârsta de 65 de ani. 

PRINCIPIILE LUI NEWTON: 
În prefața (datată la 8 mai 1686) a cărţii sale Philosophiae 
naturalis principia mathematica” Newton scria: 


„Deoarece cei vechi (după cum spune Pappus) au dat o mare 
importanţă mecanicii în cercetarea naturii, iar modernii, 
înlăturând formele substanţiale şi calităţile oculte, s-au străduit 
să reducă fenomenele naturale la legi matematice, mi s-a părut 
potrivit să cultiv în acest tratat matematica, întrucât ea priveşte 
filozofia (naturii. — N.T.) într-adevăr, cei vechi considerau 
mecanica de două feluri; cea raţională, care procedează prin 
demonstraţii precise şi cea practică. Celei practice aparţin toate 
artele manuale, de la care s-a împrumutat chiar numele de 
mecanică. Cum însă meseriaşii obişnuiesc să lucreze cu puţină 
precizie, se întâmplă că mecanica se deosebeşte de geometrie, 
astfel că tot ce este precis să aparţină geometriei, iar ceea ce 
este mai puţin precis, mecanicii. Dar erorile nu aparţin artelor, ci 
artiştilor. Cine lucrează cu mai puţină precizie este un mecanic 
mai imperfect, şi dacă cineva poate lucra cel mai precis el va fi 
mecanicul cel mai perfect dintre toţi... 

Noi însă neocupându-ne cu artele, ci cu filozofia şi 
nedescriind despre puterile“ manuale, ci despre cele naturale, 
tratăm îndeosebi acelea care privesc*gravitatea, uşurinţa, forţa 
elastică, rezistenţa fluidelor şi forţele asemănătoare, fie 
atractive, fie repulsive. Şi de aceea expunem acestea ca 
principiile matematice ale filozofiei. Căci toată dificultatea 
filozofiei pare a consta în aceea ca din fenomenele de mişcare 


* În acel timp prin „filozofia naturii" se înţelegea studiul legilor naturii. Vezi 
versiunea în 1. română, Principiile matematice ale filozofiei naturale, Editura 
Academiei, Bucureşti, 1956, pp. 11 — 12. — N.T. 


să cercetăm forţele naturii, apoi din aceste forţe să deducem 
celelalte fenomene. 

Aş dori... ca toate celelalte fenomene ale naturii să se 
deducă din principiile mecanice prin acelaşi fel de raţionament, 
căci am multe motive să cred că toate acelea pot depinde de 
forţe oarecare din care particulele corpurilor, din cauze 
necunoscute încă, sau sunt împinse unele spre altele şi se 
adună în figuri regulate, sau se resping şi se îndepărtează 
reciproc; despre care forţe necunoscute filozofii în zadar au 
întrebat până acum natura. Sper însă că principiile stabilite aici 
vor aduce oarecare lumină fie acestui mod de a filozofa, fie 
altuia mai adevărat". 


În pasajul citat Newton expune programul aşa-numitei 
„interpretări mecaniciste" a tuturor fenomenelor fizice, un punct 
de vedere care a dominat în fizică până la începutul secolului 
nostru şi a fost înlăturat numai prin ciocnirea lui cu teoria 
relativităţii şi cu teoria cuantelor. Formulându-şi obiectivul, el 
trece apoi la dezvoltarea tratării matematice a fenomenelor 
mecanice în termeni atât de clari şi de precişi, încât ar putea fi 
folosiţi neschimbaţi în orice carte modernă de mecanică clasică. 
Reproducem aici pasajele de început ale Principii/lor lui Newton, 
cu foarte puţine comentarii (în paranteze) pentru a clarifica 
semnificaţia modernă a terminologiei ştiinţifice a secolului al 
XVII-lea. 


DEFINIŢII” 

Definiţia I. Cantitatea de materie este măsura ei, născută din 
densitatea şi volumul ei luate impreună. Aerul de densitate 
dublă într-un spaţiu iarăşi dublu este cvadruplu; într-un spaţiu 
triplu este sextuplu. Acelaşi lucru se poate spune şi despre 
zăpada şi pulberea condensate prin compresiune sau lichefiere; 
de asemenea, despre toate corpurile care se condensează din 
anumite cauze şi în diferite feluri... (în limbaj modern spunem că 
masa oricărui obiect este produsul dintre densitatea şi volumul 
lui). 


“Newton, op.cit. pp. 27-28. 


Definiţia II. Cantitatea de mişcare este măsura ci, născută 
din viteză şi cantitatea de materie luate împreună. În limbaj 
modern, cantitatea de mişcare, în mod obişnuit denumită 
„momentul mecanic" sau, simplu,  „momentul' sau 
„impulsul'",este produsul dintre viteza şi masa obiectului ce se 
mişcă. „Mişcarea întreagă este suma mişcărilor părţilor astfel 
că, într-un corp dublu, ea este dublă iar dacă şi viteza este 
dublă, ea este cvadruplă. 

Definiţia III. Forța ce rezidă în materie este putinţa de 

rezistență cu care un corp oarecare, lăsat liber, persistă în 
starea sa de repaus sau de mişcare uniformă rectilinie. 
Această forţă este totdeauna proporţională cu masa corpului şi 
nu se deosebeşte de inerția masei decât prin felul de a o 
concepe. Căci inerția materiei este aceea care face ca orice corp 
să fie perturbat cu greu din starea sa de repaus sau de mişcare. 
De aceea şi forţei ce rezidă în materie i se poate da numele 
semnificativ de inerție (vis inertiae). 

Definiţia IV. Forța imprimată este acțiunea exercitată 
asupra unui corp, pentru a-i schimba starea de repaus sau de 
mişcare uniformă rectilinie. 

Această forţă constă numai din acţiune şi ea nu rămâne în 
corp după acţiune. Căci corpul persistă în orice stare nouă (de 
mişcare) numai mulţumită forţei de inerție. Forţa imprimată 
provine din diverse origini, precum din ciocnire, din presiune, 
sau din forţa centripetă". 


O dată definite noţiunile de masă, impuls, inerție şi forță, 
Newton continuă cu formularea legilor de bază ale mişcării : 


„Legea Č. Orice corp îşi păstrează starea sa de repaus sau de 
mişcare uniformă în linie dreaptă, dacă nu este constrâns de 
forțe imprimate saşi schimbe starea (fig. Ill-1a). 

Proiectilele îşi continuă mişcarea cită vreme nu sunt 
încetinite de rezistenţa aerului, sau sunt atrase în jos de către 
forţa gravitaţiei. Un titirez (ale cărui părţi se ţin unite prin 
coeziune) nu încetează să se rotească decât atunci când este 
încetinit din cauza aerului. Corpurile mari ale planetelor şi 
cometelor care întâlnesc o mai mică rezistenţă în spaţiul liber îşi 


“Newton, op.cit. pp. 37 — 38. 


păstrează atât mişcarea de înaintare, cât şi cea circulară pentru 
multă vreme. 

Legea Il. Variația mişcării (adică a momentului mecanic) 
este proporțională cu forța motoare imprimată şi este dirijată 
după linia dreaptă în lungul căreia este imprimată forța (fig. lll- 
1b). 

Dacă o forţă oarecare produce o anumită mişcare, una 
dublă va produce una dublă, una triplă — una triplă, fie că se 
imprimă laolaltă şi deodată, fie treptat şi succesiv. Şi această 
mişcare (fiindcă este determinată totdeauna de aceeaşi parte a 
forţei generatoare) dacă corpul se află deja în mişcare, sau se 
adună la mişcarea lui dacă au aceeaşi direcţie, sau se scade din 
cealaltă de direcţie contrară; sau, dacă acţionează oblic, se 
adună oblic şi se compune cu ea după determinările 
amândurora". 


A doua lege a lui Newton poate fi formulată într-un mod diferit. 
Deoarece cantitatea de mişcare este un produs între masa 
obiectului şi viteza lui, viteza de variaţie a mişcării este produsul 
dintre masă şi rata de variaţie a vitezei, adică acceleraţia. Astfel 
se poate trage concluzia că acceleraţia unui obiect asupra 
căruia acţionează o anumită forţă e direct proporţională cu acea 
forţă şi invers proporţională cu masa obiectului. Pe baza acestei 
legi putem introduce unitatea de forţă, definind-o ca acea forţă 
care, acţionând asupra unui obiect cu masa de 1 g, îi comunică 
acestuia acceleraţia de 1 cm/s în fiecare secundă. Această 
unitate de forţă se numeşte dină şi e destul de mică. Este 
aproximativ forţa cu care o furnică îşi împinge greutatea (pe 
care o transportă). In tehnică se 


8. Prime lege 

FIG. III —1 Cele trei legi ale lui Newton: a — o bilă pe planul 
orizontal, asupra căreia nu acționează nici o forță pe direcția sa 
de mişcare, se mişcă de-a lungul unei linii drepte cu viteză 
constantă; b — un cartuş în ţeava puștii, fiind împins de gazele 
dezvoltate din pulbere (praful de puşcă), se mişcă cu o viteză 
care creşte mereu; c — două bile împinse cu o forță egală de 
către un arc comprimat care se află între ele. Dacă presupunem 
că ele au mase egale, atunci se vor mişca, în direcții opuse, cu 
viteze egale. 
utilizează adesea o forţă de 10° ori mai mare, care se numeşte 

newton. 

Când o anumită forţă, acţionând asupra unui obiect, îl 
deplasează cu o anumită distanţă, produsul dintre această forţă 
şi distanţă este cunoscut sub numele de /ucru efectuat. Dacă 


forţa este exprimată în dine şi distanţa în centimetri, lucrul este 
măsurat în unităţi cunoscute sub numele de ergi. În tehnică se 
utilizează o unitate de energie mult mai mare, care poartă 
numele de joule; 1 joule este egal cu 107 ergi. Pot fi introduse şi 
unităţi de putere care ne arată ce lucru se efectuează în 
unitatea de timp; acestea se măsoară, în mod obişnuit, în ergi 
pe secundă şi nu poartă un nume special. In tehnică se 
utilizează wattul, care este egal cu 1 joule/s sau 10” ergi/s, sau 
calul-putere, care este egal cu 751 W sau 0,751 kW. 


Legea III. Reacţiunea este totdeauna contrară şi egală cu 
acțiunea: sau actiunile reciproce a două corpuri sunt 
întotdeauna egale şi dirijate în sensuri contrarii (fig. Ill-1c). 

Ceea ce apasă sau trage altceva este apăsat sau tras cu 
aceeaşi putere de acel ceva. Dacă cineva apasă o piatră cu 
degetul, degetul lui de asemenea este apăsat de piatră. Dacă 
un cal trage o piatră legată cu o funie, calul (ca să zic aşa) de 
asemenea este tras în mod egal de piatră. Căci funia întinsă de 
ambele părţi, făcând sforţări egale de destindere va trage calul 
spre piatră şi piatra spre cal: şi împiedică tot atât progresul 
unuia, cât promovează pe al celuilalt". 


De ce, s-ar putea întreba cineva, calul trage bolovanul şi nu 
bolovanul trage calul? Răspunsul este că, desigur, diferenţa 
constă în frecarea cu pământul. Cele patru picioare ale calului 
se înfig mai puternic în pământ decât bolovanul şi de aceea 
calul e acela care trage; dacă nu ar fi aşa, bolovanul ar rămâne 
pe loc, şi copitele calului ar luneca. Punând nişte rulouri (cilindri) 
sub piatră vom reduce frecarea cu pământul şi treaba calului va 
fi mai uşoară. Dacă frecarea ar fi absentă, ceea ce e aproximativ 
adevărat pe suprafaţa îngheţată a unui heleşteu, mişcarea a 
două obiecte care se trag sau se împing reciproc nu va fi 
aceeaşi, în afară de cazul când ar avea mase egale, din cauză 
că, pentru o anumită forţă dată, acceleraţia este invers 
proporţională cu masa. Dacă un om slab şi unul mare şi gras, 
stând faţă în faţă pe gheaţă, îşi vor da unul altuia câte un 
ghiont, cel slab va aluneca înapoi cu o viteză mai mare decât cel 
gras. În mod similar, viteza de recul a unei puşti este mult mai 
mică decât viteza glonţului (care e mult mai uşor) expulzat din 
țeava. 


Principiul reculului e folosit la construcţia tuturor tipurilor 
de rachete. Gazele rezultate din arderea combustibilului 
rachetei sunt expulzate înapoi, prin orificiile speciale, cu o foarte 
mare viteză şi, ca rezultat al acestei acţiuni, corpul rachetei este 
împins înainte. Viteza finală a rachetei, care se obţine prin 
arderea totală a combustibilului, depinde de raportul greutăţii 
rachetei faţă de greutatea combustibilului; pentru performanţe 
mai bune acest raport trebuie să fie cât mai mic. La rachetele 
moderne, raportul greutăţii rachetei goale faţă de greutatea 
combustibilului este aproximativ acelaşi ca şi raportul greutăţii 
unui ou gol (cojii de ou) faţă de oul întreg. 

Nu este locul aici să discutăm probleme inginereşti legate 
de tehnica rachetelor, ci ne vom limita doar să menţionăm un 
incident petrecut la marele poligon de experimentare a 
rachetelor de la Cape Canaveral” din Florida. La începutul primei 
lecţii în clasa | a unei şcoli elementare din localitate, învățătorul 
voia să afle ce ştiu copiii despre rachete. „Pot să număr?" s-a 
anunţat voluntar micul Johnny. „Dă-i drumul“, i-a spus 
învățătorul, „numără": „Zece, nouă, opt, a început Johnny", 
şapte, şase, cinci, patru, trei, doi, unu... zero!" 

Dar să ne reîntoarcem la Newton fără ca să abandonăm 
dintr-o dată problemele zborului în spaţiu. Am putea menţiona 
că el a fost primul care a avut ideea unui satelit al Pământului. 
În partea a treia a Principiilor citim: 


„Cu ajutorul forţelor centripete planetele pot fi reţinute pe 
anumite orbite, şi putem înţelege uşor lucrul acesta, dacă vom 
considera mişcările proiectilelor; o piatră care este aruncată, 
sub acţiunea propriei ei greutăţi este abătută de la drumul ei 
rectiliniu, pe care l-ar fi urmat datorită impulsului iniţial şi este 
forţată să descrie o linie curbă în aer. Urmând această linie 
curbă, ea este adusă, în cele din urmă, jos pe pământ; cu cât 
este mai mare viteza cu care e proiectată, cu atât mai departe 
va zbura înainte de a cădea pe pământ. De aceea putem 
presupune că viteza va creşte astfel, încât piatra să descrie un 
arc de 1, 2, 5, 10, 100, 1000 mile înainte de a cădea la pământ, 
până când, depăşind limitele pământului, va trece prin spaţiu, 
fără să-l mai atingă. Fie AFB (fig. IlI-2) reprezentând suprafaţa 


* Azi Cape Kenedy. — N.T. 


Pământului, C, centrul său, VD, VE, VF, liniile curbe precare le-ar 
descrie corpul, dacă l-am proiecta pe o direcţie orizontală din 
vârful unui munte înalt (fără îndoială de pe undeva din 
muntoasa Scoţie) cu o viteză din ce în ce mai mare; şi deoarece 
mişcările cereşti sunt abia încetinite de mica sau lipsa de 
rezistenţă a spaţiului prin care se mişcă pentru a păstra aceleaşi 
condiţii, să presupunem fie că nu există aer în jurul Pământului, 
fie că acesta este înzestrat cu o mică, sau chiar neglijabil de 
mică, 


FIG. III —2 Traiectoria satelitului Pământului ca un caz limită al 
traiectoriei proiectilelor care cad tot mai departe de baza 
muntelui de la care sunt trase. (Adaptare după desenul original 
din Principiile lui Newton). 
putere de rezistenţă; şi pentru acelaşi motiv pentru care corpul 
proiectat cu viteză mai mică descrie arcul VD mai mic, şi cu o 
viteză mai mare, arcul VE, mai mare, şi dacă se măreşte viteza 
el merge mai departe şi mai departe F şi G, iar dacă viteza 


creşte şi mai mult, atunci, în cele din urmă, va fi în afara 
circumferinței Pământului şi se va întoarce pe muntele de pe 
care a fost proiectat. 

Dacă ne imaginăm acum că vom proiecta corpurile în 
direcţiile liniilor paralele cu orizontul, de la înălţimi de 5, 10, 
100, 1000 sau mai multe mile, sau mai bine, mai multe 
semidiametre ale Pământului, aceste corpuri, în funcţie de 
viteza diferită de lansare şi forţa gravitaţiei diferită, la diferite 
înălţimi, vor descrie arcuri fie concentrice cu Pământul, fie 
excentrice, însă în mod diferit, vor efectua mişcări de revoluţie 
prin cer pe acele orbite la fel ca şi planetele care se mişcă pe 
orbitele lor". 


Acest pasaj conţine ideea că una şi aceeaşi forţă, forţa 
gravitaţiei, e responsabilă atât de căderea pietrei, cât şi de 
mişcarea corpurilor cereşti, idee pe care Newton a enunţat-o 
pentru prima dată observând căderea unui măr din pom. 
Oricum, dacă „teoria mărului" e adevărată sau nu, ea a inspirat 
şi următoarele versuri: 


O dată pe când Newton păşea în gânduri adâncit, 

Cu unul din fermierii vecinii s-a întâlnit, 

Şi astfel a fost smuls din gândurile sale asupra atracției 
universale, 

Rugat fiind de vecin ca să mai stea puţin 

Să mai sporovoiască. Şi-un vânticel sufla încetişor 

Prin merii plini de floare şi de soare din livada micului 
vecin 

Şi alergând zburdalnic pe şosea, de la un cap la altul, 
mătura 


petalele uşor. 

Şi-a zis vecinul către Newton: Stai: 

Aş vrea să-mi spui şi mie un cuvânt, ei, hai! 

Ştiu doar că ţi-a mers vestea de mare învăţat 

Pentru că ai fost primul care a aflat din pom merele cum 
cad; 

Despre aceste lucruri eu te rog a-mi spune şi chiar nimic a 
nu-mi 


ascunde. 

Ei bine, i-a zis Newton, am să-ţi spun 

Căci poate tu nu ştii anume, cum că exist-o forţă-n lume 
Care scade cu cât creşte pătratul distanţei până la locul cu 
pricina 

Şi forţa aceasta bat-o vina are-o acţiune chiar şi asupra 
Lunii, 

Şi apoi, la urma urmei, şi asupra mărului din pomul tău. 

Fii bun şi lasă astea, îi zise iar vecinul, 

Căci nu le prea pricep, şi nici nu mă privesc, 

Eu doar un lucru aş vrea să ştiu, 

Despre livada mea, de meri în plină floare 

Şi despre merele pe care-n tihnă le coace bunul soare 

Şi anume, cât crezi oare că pot lua pe-un car de mere? 


Traduse din engleză în care au fost transpuse de către BPG 
după versurile nepublicate, scrise în limba rusă, ale unui autor 
anonim. 


Mm 


FIG. III —3 Considerând mişcarea circulară a Lunii în jurul 
Pământului ca o cădere continuă (cf. fig. II —2), Newton a putut 
să calculeze acceleraţia cauzată de forţa gravitaţiei care 
acţionează asupra Lunii. Figura de mai sus arată cum se 
produce acest fenomen. 

Pentru a stabili dependenţa forţei gravitaţiei de distanţa de 
centrul Pământului, Newton s-a hotărât să compare căderea 
unei pietre (sau a unui măr), pe suprafaţa Pământului, cu 
mişcarea Lunii, care poate fi considerată şi ca o cădere fără 
sfârşit, conform ideii de mai înainte. In felul acesta, Newton a 
putut să compare forţa „astronomică“ ce acţionează asupra 
Lunii cu forţa terestră care acţionează asupra obiectelor pe care 

le avem la îndemână în viaţa de toate zilele. 

Demonstrația sa, într-o formă modificată, este 
reprezentată în fig. III-3, care arată cum se roteşte Luna, M, în 
jurul Pământului, E£, pe o orbită aproape circulară. La poziţia M 
Luna are o anumită viteză, care e perpendiculară pe raza 
cercului. 

Dacă nu ar exista forţe, Luna ar continua să se mişte peo 
linie dreaptă şi după o unitate de interval de timp s-ar afla în 
poziţia M. Deoarece ea ajunge totuşi în poziţia M" săgeata M mM" 
poate fi considerată ca fiind drumul străbătut de Lună, în 
unitatea de timp, în căderea ei liberă către Pământ. Conform 
teoremei lui Pitagora: M'M 
V(EM)+(MM')—EM (deoarece EM" = EM),ceea ce poate fi 
arătat pe cale algebrică că este pentru MM'< EM aproape egal 

MM 1|MM' MM' 
cu JEM sau 5| EM xEM unde EM 
unghiulară a Lunii în mişcarea sa în jurul Pământului, adică 
variaţia poziţiei unghiulare a Lunii pe orbită, în decurs de o 
secundă. Deoarece Luna descrie un cerc complet într-un interval 
de timp de o lună, viteza unghiulară este 2m împărţită la 
intervalul de timp de o lună exprimat în secunde şi este de 2,66 
10 . Dar, din discuţia purtată asupra mişcării accelerate, am 
văzut că distanţa acoperită în prima secundă este egală cu 
jumătate dintr-o cantitate cunoscută sub numele de 
„acceleraţie“, de unde tragem concluzia că acceleraţia datorată 
unei forţe care ţine Luna pe orbita ei circulară este (MMEM)? x 
EM. Utilizând valoarea dată mai sus, a vitezei unghiulare, şi 


este aparent viteza 


substituind distanţa până la Lună ca fiind de 384 400 km sau 
3,844 x 10: cm, Newton a obţinut, pentru acceleraţia datorată 
gravitaţiei la distanţa Lunii, valoarea 0,27 cm/s?, care e mult mai 
mică decât acceleraţia gravitaţiei la suprafaţa Pământului (981 
cm/s?). Există totuşi o corelaţie foarte simplă între aceste două 
cantităţi, pe de o parte, şi distanţele de la Lună, şi de la locul 
unde cade un măr până la centrul Pământului pe de alta. 
Raportul 981 la 0,27 este 3 640 fiind exact pătratul numărului 
care reprezintă raportul dintre raza orbitei Lunii şi raza 
Pământului. De aici a ajuns Newton la rezultatul că forțele 
gravitaţiei terestre descresc invers proporțional cu pătratul 
distanței la centrul Pământului. 

Generalizând acest lucru la toate corpurile materiale din 
univers, el a formulat legea universală a gravitaţiei după care: 
toate corpurile materiale se atrag unul pe altul cu o forță direct 
proporțională cu masa lor şi invers proporțională cu pătratele 
distanțelor dintre ele. Aplicând această lege la mişcarea 
planetelor în jurul Soarelui, el a dedus matematic cele trei legi 
ale lui Kepler, descrise în capitolul anterior. 

Dezvoltarea operei lui Newton de către marii 
matematicieni ai secolelor XVIII şi XIX a dus la naşterea unei 
mari ramuri a astronomiei cunoscută sub numele de „mecanică 
cerească", care ne permite să calculăm cu mare precizie 
mişcarea planetelor sistemului solar sub acţiunea forţelor 
mutuale gravitaționale de atracţie. Unul dintre marile triumfuri 
ale mecanicii cereşti a fost descoperirea, în 1846, a noii planete 
Neptun, existenţa şi orbita căreia fuseseră prezise, în mod 
independent, de astronomul francez U.].|. Leverrier şi de 
astronomul englez J.C. Adams, pe baza perturbaţiilor în 
mişcarea planetei Uranus, provocate de atracţia gravitaţională a 
planetei pe atunci încă necunoscute. Un eveniment similar a 
avut loc în 1930, când o planetă trans-neptuniană (cu orbita mai 
mare decât cea a lui Neptun), care a primit ulterior numele de 
Pluton, a fost descoperită ca urmare a unor calcule teoretice. 

Aplicând legea descoperită de el, la mişcarea globului 
terestru, Newton a fost primul care a dat explicaţia fenomenului 
de „precesie a echinocţiilor", cunoscut încă de pe vremea lui 
Plutarh. 

El a arătat că, deoarece axa de rotaţie a Pământului este 
înclinată faţă de planul orbitei (ecliptică), forţele gravitaționale 


ale Soarelui, acţionând asupra proeminenţei ecuatoriale a 
Pământului trebuie să dea naştere la o uşoară rotaţie a axei 
Pământului în jurul unei linii verticale faţă de ecliptică cu o 
perioadă de aproximativ 26 000 ani (fig. 1ll-4). Această 
explicaţie a întâlnit o puternică opoziţie din partea astronomilor 
contemporani lui, deoarece până atunci se crezuse, pe baza 
unor măsurători eronate, că Pământul nostru nu are forma unui 
dovleac, fiind mai larg la ecuator, ci mai degrabă a unui pepene 
verde, cu distanţa între poli mai mare decât diametrul 
ecuatorial. 

Pentru a stabili care are dreptate, matematicianul francez 
P.L.M. de Maupertuis a organizat o expediţie în Laponia, având 
ca scop măsurarea lungimii unui grad de meridian la latitudine 
nordică; şi acolo a trecut printr-o serie de peripeții cu o haită de 
lupi. Măsurătoarea sa a arătat că punctul de vedere al lui 
Newton era corect, iar Voltaire i-a scris în glumă: 

Vous avez confirme dans les lieux pleins d'ennui 

Ce que Newton connut sans sortir de chez lui”. 


ciz Steaua 
F nS polară 


FIG. III —4 Explicaţia dată de Newton pentru precesia axei de 
rotaţie a Pământului. Deoarece forţa gravitaţiei descreşte cu 
distanţa, forţa F. care acţionează asupra curburii ecuatoriale 


* Aţi confirmat în locuri pline de temeri şi plictis Ceea ce Newton ştia fără a 
mai ieşi din casă. Din 1. fr. — N.T. 


dinspre Soare este mai mare decât forţa F2 care acţionează 

asupra părţii ecuatorului aflată în partea opusă. De aceea, cele 
două forţe combinate tind să acţioneze ca o „forţă de 

îndreptare" pe axa de rotaţie a Pământului, adică să îl facă să 
stea perpendicular pe planul orbitei. Situaţia este similară cu 
aceea a unui titirez care se învârteşte cu axa înclinată, la care 
forţa gravitaţiei, adică greutatea lui, tinde să-i aducă axa la o 
poziţie orizontală. Şi aşa cum nici titirezul nu cade câtă vreme 

se învârteşte, iar axa lui descrie o suprafaţă conică în jurul 
verticalei, tot aşa şi axa Pământului nu devine perpendiculară 
pe orbită, ci descrie o suprafaţă conică în jurul acestei direcţii. 

Cam în acelaşi loc, Newton explică fenomenul mareelor 

oceanului ca fiind datorate forţei de atracţie gravitaționale 
inegal exercitate de către Soare asupra emisferelor terestre 
care se rotesc împreună şi la distanţă de el (fig. Il-5). 
Cele 626 de pagini ale Principiilor lui Newton sunt pline de 
informaţii din toate domeniile dinamicii solidelor sau lichidelor, 
dar noi ne vom opri doar la una dintre probleme, mai simplă şi 
mai amuzantă. Ea se referă la mişcarea proiectilelor aruncate 
sau trase cu o anumită viteză iniţială printr-un mediu rezistent, 
ca aerul sau apa. Cât de departe se vor mişca înainte de a 
ajunge în repaus? 

Situaţia e arătată grafic în fig. III-6, în care un proiectil tras 
dintr-un tun se mişcă prin aer sau prin apă, după caz. In timpul 
cât se mişcă prin mediul respectiv, proiectilul împinge în lături 
acel mediu pentru a 


FIG. II — 5 Explicaţia dată de Newton pentru mareele oceanului. 
Deoarece forţa gravitaţiei descreşte cu distanţa faţă de Soare, 
forţa care acţionează asupra apei oceanului, în partea în care e 
zi pe Pământ, este întrucâtva mai mare decât forţa care 
acţionează asupra uscatului. Similar, forţa gravitaţiei care 
acţionează asupra apei oceanului noaptea este mai mică decât 
forţa care acţionează asupra uscatului. Ca rezultat al acestor 
diferenţe, suprafaţa apei, în partea cu zi a Pământului, are 
tendinţa să se ridice peste suprafaţa oceanului, pe când în 
partea cu noapte a Pământului suprafaţa oceanului, este, ca să 
spunem aşa, „trasă sub" suprafaţa oceanului. Ambele efecte 
contribuie la formarea a două creste (fluxuri) de apă care, în 
conjuncţie cu rotația Pământului îu jurul axei sale, se observă ca 
două unde de flux şi reflux ce aleargă în jurul Pământului cu 
perioada de 24 de ore. 


FIG. III —6 Teoria lui Newton asupra pătrunderii proiectilelor într- 
un mediu. 

perfora un tunel şi astfel înaintează. La viteze mari, forţele de 
frecare sunt relativ de mică importanţă şi principala pierdere de 
energie a proiectilului se datoreşte necesităţii de a comunica 
viteze mari mediului care este împins în lături. E uşor de 
constatat că această viteză laterală a mediului este aproximativ 
aceeaşi ca şi viteza proiectilului care avansează. Astfel, 
proiectilul se va opri când masa mediului antrenat în mişcare 
este de acelaşi ordin de mărime cu masa proiectilului. De aici 
tragem concluzia că lungimea tunetului (L) trebuie să stea în 
acelaşi raport cu lungimea proiectilului () ca şi densitatea 
proiectilului (pp) faţă de densitatea mediului (Om). 


7 =Fe aproximativ 


ceea ce, desigur, este numai foarte aproximativ adevărat. Dar 
chiar şi aşa, putem obţine de aici mai multe rezultate 
interesante. Dacă tragem un proiectil de oţel (cu densitatea 
aproximativ de 10 ori mai mare decât a apei) prin aer (cu 
densitatea de aproximativ 1 000 de ori mai mică decât a apei), 
se aşteaptă ca proiectilul să se oprească la o distanţă de 
aproximativ 10 000 de ori lungimea sa (dacă nu cade la pământ 
înainte de a fi străbătut această distanţă). Astfel, marile 
proiectile de artilerie navală, care pot avea o lungime de 5 
picioare sau mai mult, se aşteaptă să străbată o distanţă de 
aproximativ 50 000 picioare sau mai mult de 10 mile. Pe de altă 

parte, un glonţ de 1/2 inch lungime cu greu poate parcurge mai 
mult de 400 de picioare. În apă, care este de numai 10 ori mai 
puţin densă decât metalul, un glonţ va pierde cea mai mare 
parte a energiei sale după ce a străbătut o distanţă de numai 10 
ori lungimea sa; pentru acelaşi motiv, la vânătoarea sub apă se 
folosesc săgeți lungi de metal. E interesant că lungimea 
penetrării nu depinde de viteza iniţială a proiectilului (dacă 
această viteză este suficient de mare). Acest lucru i-a derutat pe 
experţii militari din S.U.A. care, aruncând de la diferite înălţimi 
proiectile explozibile, presupuneau că acestea intră adânc în 
pământ înainte de a exploda. Penetrarea se părea că nu variază 
cu înălţimea de la care erau aruncate proiectilele (şi atingând 
astfel pământul cu diferite viteze), iar experţii şi-au bătut mult 
capul până când cineva le-a spus că există o teorie asupra 
acestui subiect în Principiile lui Newton. 
STATICA ŞI DINAMICA FLUIDELOR 

Studiile lui Sir Isaac asupra echilibrului şi mişcării fluidelor au 
fost completate şi dezvoltate de către matematicianul francez 
Blaise Pascal, care avea 19 ani când s-a născut Newton şi de 
către fizicianul elveţian Daniel Bernoulli, care avea 27 de ani în 
momentul când a murit Newton. Legea lui Pascal, care împreună 
cu legea lui Arhimede formează baza hidrostaticii, afirmă că un 
fluid (fie el lichid sau gaz) comprimat într-un vas închis exercită 
o presiune cu o forţă egală pe unitatea de suprafaţă în orice 
parte a peretelui. Principiul lui Pascal şi-a găsit o largă aplicaţie 
la construcţia diferitelor prese hidraulice. De fapt, dacă avem 
doi cilindri A şi B (fig. 1Il-7) cu diametre diferite, legaţi între ei 
printr-un tub subţire şi prevăzuţi cu pistoane mobile, forţa totală 
care acţionează asupra pistonului din cilindrul mai larg va fi mai 
mare decât cea care acţionează asupra pistonului din cilindrul 
îngust, iar raportul celor două forţe va fi egal cu raportul dintre 
suprafeţele pistoanelor. În felul acesta, o forţă comparativ mică, 
aplicată manual asupra pistonului din cilindrul îngust, face să 
apară o forţă mult mai mare, care acţionează asupra pistonului 
din cilindrul mare şi poate să ridice o trăsură. E de remarcat 
faptul că deplasarea pistonului în tubul larg va fi proporţional 
mai mică decât deplasarea pistonului în tubul îngust. 

Legea sau principiul lui Bernoulli, cum se numeşte adesea, 
se referă la mişcarea fluidului prin tuburi de diferite diametre şi 
pare, la prima vedere, să contrazică bunul-simţ. Să ne închipuim 


un tub orizontal care se îngustează într-un anumit loc, apoi iar 
se lărgeşte (fig. IIl-8a). Dacă apa curge prin tub, presiunea ei în 
diferite secţiuni poate fi măsurată cu ajutorul înălţimii coloanei 
de apă din tuburile verticale ataşate în diferite locuri pe tubul 
orizontal. S-ar părea, la prima vedere, că presiunea va fi mai 
mare în secţiunea îngustă a tubului, deoarece apa trebuie să se 
„comprime" prin ea. Experienţa arată însă că situaţia este exact 
opusă şi că presiunea apei, în porţiunea îngustă, este mai 
mică decât în cea largă. Explicaţia poate fi obţinută considerând 
schimbarea vitezei de curgere în diferite secţiuni ale tubului, în 
secţiunea largă, apa 

FIG. III —7 Conform principiului lui Pascal, o forţă aplicată 

manual poate ridica o trăsură grea. 
se mişcă comparativ încet şi este accelerată când intră în 
porţiunea îngustă. Pentru a accelera mişcarea apei e nevoie de 
o forță care să acţioneze în acea direcţie şi singura forţă la care 
ne putem gândi este diferența de presiune între partea largă şi 
partea îngustă. Deoarece viteza apei creşte când ea intră în 
tubul îngust, forţa trebuie să acţioneze în direcţia curgerii, 
presiunea în tubul larg trebuind să fie mai mare decât în tubul 
îngust. 

Se poate demonstra simplu acest lucru, fără să ne folosim 
de tuburi, luând o bucată de ţeava de sticlă (eventual chiar un 
portţigaret), o bucată de carton în formă de disc şi un cui (fig. 
111-86). Trecem cuiul 

FIG. III —8 Principiul lui Bernoulli: a — o simplă demonstrare; b 
— tubul cu şiretlic; c — cum funcţionează aripa avionului. 
prin centrul discului şi îl introducem în tub, aşa cum se arată în 
figură, astfel încât greutatea discului să se sprijine pe marginile 
tubului. Dacă suflăm prin celălalt capăt al tubului, ne-am 
aştepta ca discul să fie uşor suflat în afară. Încercaţi şi veţi 
vedea că lucrurile nu se petrec astfel şi că cu cât suflăm mai 
tare cu atât va fi discul mai presat spre capătul tubului. 
Explicaţia se bazează pe principiul lui Bernoulli. Aerul suflat prin 
tub trebuie să scape prin fanta circulară şi îngustă dintre capătul 


tubului şi cartonul care îl presează. Această trecere este mai 
îngustă decât tubul însuşi, astfel încât aici presiunea aerului 
este mai mică decât presiunea atmosferică. În felul acesta, 
presiunea aerului din afară împinge discul către capătul tubului. 

Efectul lui Bernoulli explică, de asemenea, forţele care 
susţin aripile unui avion în zbor. Aşa cum se vede în fig. Ill-8c 
profilul aripii este astfel, încât distanţa de la punctul din faţă la 
cel din spate este mai mare când aerul se mişcă pe deasupra 
aripii decât atunci când se mişcă pe sub ea. În consecinţă, 
masele de aer care se mişcă pe deasupra aripii au viteză mai 
mare şi după Bernoulli, presiune mai mică decât masele de aer 
care se mişcă sub aripă. Diferenţa între aceste două presiuni 
acţionează pentru ridicarea avionului. 

OPTICA 

Ar trebui să ne oprim aici cu discuţiile asupra mecanicii lui 
Newton, ca să mai lăsăm ceva loc pentru discutarea opticii sale. 
In acest domeniu, principala contribuţie a lui Newton constă în 
studiile sale asupra culorilor şi proba de bază care 
demonstrează că lumina albă este un amestec de raze de 
diferite culori, de la roşu la violet. Studiile de optică ale lui 
Newton preced lucrările sale de mecanică descrise în Principii. 
Da vârsta de 23 de ani, ela luat o prismă de sticlă „pentru a 
încerca cu aceasta fenomenul de culoare", şi probabil că toate 
descoperirile sale fundamentale în acest domeniu datează din 
această perioadă a vieţii sale. Insă prin februarie 1692, lăsând o 
luminare aprinsă în cameră, au fost distruse valoroasele sale 
hârtii, inclusiv o mare lucrare de optică, ce conţinea experienţe 
şi cercetări făcute în decurs de douăzeci de ani. De aceea, prima 
ediţie a lucrării sale Optica apare abia în 1704, şi nu ne-am mira 
dacă această întârziere s-ar datora mai degrabă focului şi nu 
dezinteresului savantului de a-şi publica ideile în faţa opoziţiei 
încăpăţânatului său adversar, Robert Hooke, care a murit exact 
cu un an înainte ca Newton să-şi fi trimis la tipar Optica sau 
Tratat despre reflexii, refracții, inflexii şi culori ale luminii. 

La începutul cărţii, el descrie un experiment simplu care 
arată că lumina de diferite culori are diferite refractivități. 

Pentru a verifica lucrul acesta, el a luat o bucată de carton 
pe o jumătate vopsit în roşu aprins, iar pe cealaltă în albastru, 
şi aşezând-o lângă o fereastră a început s-o privească printr-o 


prismă de sticlă (fig. III-9a). Newton a observat că „dacă unghiul 
de refracție al prismei era 

FIG. III —9 Experiențele lui Newton asupra refracției luminii. 


îndreptat în sus, atunci prin refracție, cartonul părea că este 
înălţat şi jumătatea lui albastră era înălţată, prin refracție, mai 
sus decât jumătatea roşie. Dacă unghiul de refracție al prismei 
era îndreptat în jos, prin refracție cartonul părea coborât în jos şi 
partea lui albastră era coborâtă mai jos decât cea roşie". Pe 
baza acestei experienţe el a tras concluzia că lumina albastră 
este refractată mai puternic decât lumina roşie şi a conchis că o 
lentilă ar trebui să focalizeze razele albastră şi roşie la distanţe 
diferite. Pentru a verifica această concluzie, el a luat o bucată 
de hârtie colorată într-o parte cu albastru şi într-alta cu roşu, pe 
care a luminat-o cu o lumânare („deoarece experienţa era 
efectuată în întuneric") şi, utilizând şi o lentilă, a încercat să 
focalizeze imaginea pe o altă bucată de hârtie (fig. 11I-9]). Pentru 


a putea observa mai bine fineţea focalizării, el a întins mai 
multe fire negre de-a lungul hârtiei colorate şi aşa cum se- 
aştepta, nu a reuşit să focalizeze ambele părţi colorate, 
simultan. „Notând cât am putut mai atent locurile în care 
jumătăţile roşie şi albastră ale hârtiei colorate apăreau cel mai 
distinct, am găsit, că, în timp ce jumătatea roşie a hârtiei apărea 
clară, jumătatea albastră era confuză, astfel încât aţele negre 
de pe ea abia puteau fi văzute şi, dimpotrivă, când jumătatea 
albastră era clară, jumătatea roşie era confuză, astfel încât 
liniile negre de pe ea abia se vedeau". Şi aşa cum era de 
aşteptat, imaginea părţii albastre a hârtiei era focalizată la o 
distanţă mai mică decât cea roşie. 

Următoarea experienţă voia să demonstreze ce se 
întâmplă când printr-o prismă trece o rază de soare. Făcând o 
mică gaură în storurile de la fereastră, Newton a aşezat o 
prismă în calea îngustului fascicul de lumină, făcându-l să treacă 
prin ea, şi ceva mai în spate să cadă pe un ecran. În locul unei 
imagini circulare (camera obscură) a Soarelui pe ecran, aşa cum 
se întâmplă în lipsa prismei, el a observat o imagine alungită 
care părea să fie colorată uşor în albastru în partea din sus şi 
uşor în roşu la partea de jos. Aceasta l-a condus la ideea că 
lumina albă a Soarelui trebuie să fie compusă din raze de 
diferite culori: de la raza albastră, cea mai refringentă, până la 
roşu, mai puţin refringent. Dacă este aşa, imaginea alungită de 
pe ecran ar trebui să fie formată din mai multe imagini 
suprapuse ale Soarelui, în diferite culori şi numai cele de la 
extreme ar fi curat albastră şi curat roşie. Pentru a elimina 
suprapunerea imaginilor pe ecran, el a introdus în fasciculul de 
lumină o lentilă care să focalizeze pe ecran imaginea găurii 
făcute în stor, şi a observat, cu satisfacţie, o bandă verticală 
colorată în culori vii (fig. 111-10): roşu, portocaliu, galben, 
verde, albastru şi violet cu toate nuanțele intermediare. Acesta 
a fost primul „spectroscop" şi prima verificare a faptului că 
lumina albă este compusă din raze de diferite culori care posedă 
diferite refractivităţi. 

Pentru cititorul de azi experienţele lui Newton cu prisma 
pot părea foarte puerile, deoarece, desigur, fiecare copil poate 
să le realizeze cu uşurinţă. Dar pe atunci era cu totul altfel, 
deoarece se credea, în general, că culoarea luminii albe a 
soarelui, care trecea prin minunatele vitralii ale vechilor 


catedrale, este oarecum asemănătoare colorării veşmintelor 
albe prin cufundarea lor în soluţii de diferite culori. Astăzi ştim 
că retina ochiului omenesc conţine trei feluri de celule nervoase 
sensibile la culori: pentru lumină roşie, verde şi albastră. Când 
sunt prezente toate culorile spectrale în aceeaşi proporţie ca şi 
în lumina solară, sub influenţa căreia 

FIG. 1ll—10 Sir Isaac Newton demonstrând descompunerea 
luminii albe în culorile spectrului. 

s-a dezvoltat şi organul nostru de vedere timp de sute de 

milioane de ani de evoluţie organică, obţinem senzaţia de 

lumină „ordinară" sau „albă“, cum se numeşte de fapt, iar când 

e prezent numai o parte din spectru, avem senzaţia diverselor 

culori. 

Una dintre importantele aplicaţii ale descoperirii lui 
Newton, referitoare la faptul că razele de diferite culori se 
refractă diferit, a fost teoria lui asupra curcubeului. Această 
minunată expunere de culori apare pe cer în timp ce Soarele 
străluceşte într-o parte, iar în partea opusă este acoperit cu nori 
grei de ploaie. Conform explicaţiei lui Newton, ceea ce vedem în 


cazul acesta sunt razele Soarelui reflectate de micile picături de 
ploaie din nor sau de sub el. Desenul din fig. IIl-11, adaptat după 
desenul original al lui Newton din Optica lui, arată ce se 
întâmplă de fapt. Razele de lumină albă ale Soarelui (arătate 
prin linii negre pe figură) cad pe picăturile de apă şi sunt 
refractate când intră în 

FIG. III - 11 Explicaţia dată de Newton culorilor curcubeului. 


ele. Urmează apoi o reflexie internă şi o a doua refracție, la 
ieşirea din picătură. Rezultă un evantai de raze divers colorate 
la ieşirea din picătură, şi ochiul observatorului care stă pe 
pământ, cu spatele la Soare, observă diferitele culori din 
diferitele direcţii, pe cer. Existenţa mai multor curcubeie 
concentrice se explică pe baza presupunerii că în loc să fie 
reflectată o singură dată în interiorul picăturii, raza de lumină de 
la Soare este reflectată de mai multe ori. Am putea menţiona 
aici şi aşa-numitele „halouri", arcuri colorate care se observă 
uneori în jurul Soarelui, dar mai ales în jurul Lunii. Spre 


* Motivul pentru care reprezentăm razele albe cu linii negre este că liniile 
albe nu s-ar vedea pe hârtia albă. în afară de aceasta, aşa cum vom arăta 
mai departe în carte, lumina albă e adesea denumită de fizicieni „radiaţia 
corpului negru" deoarece este emisă în forma ei cea mai pură de către 
corpurile negre încălzite la alb (de exemplu, carbonul). 


deosebire de curcubeu, ele se datoresc reflexiei (nu refracției) 
luminii de către foarte micile cristale de gheaţă, care formează 
norii de mari altitudini cunoscuţi în meteorologie sub numele de 
Cirus. Arătând că lumina de diferite culori are diferite 
refractivităţi, Newton a tras concluzia greşită că lentilele nu pot 
realiza focalizarea imaginilor obiectelor, deoarece razele de 
diferite culori nu pot fi focalizate la aceeaşi distanţă. Aceasta l-a 
condus la afirmaţia că telescoapele care utilizează lentile, de 
tipul celui construit de Galilei, nu pot fi perfecţionate sub nici o 
formă, ci trebuie să fie înlocuite cu 


FIG. III —12 Telescopul cu reflexie al lui Newton. 
telescoape bazate pe reflexia luminii, care este independentă de 
culoare. Astfel, în anul 1672, el a construit un telescop cu 
reflexie (sau mai simplu un „reflector") prezentat în fig. 111-12. 
El consta dintr-o oglindă M, care forma imaginea obiectului 
ceresc în punctul O din interiorul tubului. Inainte însă ca razele 
de lumină să fie focalizate în O ele erau reflectate de o mică 
oglindă M' plasată pe axa tubului, de unde erau deviate în 
punctul O' dinafară tubului, unde putea fi observată imaginea. 
Greşeala lui Newton, în acest caz, provenea de la credinţa sa că 
substanţele transparente diferite refractă diferitele culori în 
acelaşi fel. Numai după moartea lui s-a descoperit că această 
presupunere nu e corectă şi că e posibil, de fapt, să focalizezi 
lumina roşie şi albastră în acelaşi punct, utilizând lentile 
compuse, făcute din diferite feluri de sticlă (crown, flint etc.). Cu 
toate acestea, telescoapele cu reflexie, care utilizează mari 
oglinzi parabolice în loc de lentile, au multe alte avantaje 
practice şi am putea spune, printre altele, că două dintre cele 


mai puternice telescoape astronomice de azi (cel de 100 inch de 
pe Muntele Wilson şi cel de 200 inch de la Muntele Palomar) 
sunt reflectoare. 

O altă descoperire „pitorească“ a lui Newton sunt aşa 
numitele „inele ale lui Newton", care apar în jurul unui punct de 
contact, de exemplu, dintre suprafaţa convexă a unei lentile 
aşezate pe o placă dreaptă de sticlă. El a descris această 
descoperire astfel: 


„S-a observat de către alţii că substanţele transparente, ca: 
sticla, apa, aerul etc, când sunt făcute foarte subţiri prin 
suflarea în bule, savr altfel, sub formă de plăci, prezintă diferite 
culori, în funcţie de grosimea stratului, deşi la grosimi mai mari 
par a fi foarte clare şi necolorate. Am evitat (la începutul acestei 
cărţi) să vorbesc despre aceste culori, deoarece ele par să 
implice consideraţii mai dificile, care nu erau necesare pentru 
stabilirea proprietăţilor luminii discutate până acum. Deoarece 
însă ele pot conduce la descoperiri ulterioare care să 
completeze teoria luminii, legate în special de acea parte a 
structurii corpurilor materiale de care depinde culoarea şi 
transparenţa lor, voi face în cele ce urmează o succintă 
prezentare a lor. 

Am luat două lentile obiectiv, una plan-convexă pentru un 
telescop de 14 picioare, iar cealaltă, biconvexă mare pentru 
unul de 50 de picioare; peste aceasta am aşezat-o pe prima cu 
partea plană în jos, le-am presat uşor pentru a face ca, succesiv, 
să apară culorile în mijloc sub formă de cercuri, apoi am ridicat 
uşor lentila de sus şi culorile au dispărut. Culoarea, care prin 
presarea lentilelor apare ultima în mijlocul altor culori, ar trebui 
după apariţie, să arate ca un cerc de o culoare aproape 
uniformă de la circumferință spre centru şi compresând mai 
departe lentilele, devine mai mare până când apare o nouă 
culoare din centru şi se transformă într-un inel care înconjură 
noua culoare. Comprimând în continuare lentilele, diametrul 
acestui inel creşte mai departe, deşi lăţimea sa scade şi o altă 
culoare apare din centru, şi aşa până ce, în cele din urmă, iese o 
a treia, o a patra, o a cincea şi alte noi culori succesive, din 
centru şi devin inele care înconjură culorile din interior, cel din 
centru devenind atunci un punct negru. Din contra, prin 
ridicarea lentilei superioare diametrele inelelor vor scădea şi 


lăţimea lor va creşte până când culorile vor ajunge în centru şi 
acolo, având o lăţime mai mare, aş fi putut să le deosebesc mai 
uşor natura decât înainte. Şi astfel am observat care erau 
succesiunea şi cantitatea lor. 

Imediat după pata clară din centru, obţinută prin contactul 
lentilelor, urmează albastru, alb, galben şi roşu. Albastru era 
atât de puţin, încât nu puteam să-l disting în cercurile formate 
de prisme, şi nu puteam să observ nici culoarea violetă în 
interior, galbenul şi roşul, în schimb, erau destul de mult, ca de 
altfel şi albul, de patru sau de cinci ori mai mult decât culoarea 
albastră. Următoarea succesiune, în ordinea imediată a culorilor 
care le înconjurau, era: violet, albastru, verde, galben şi roşu; 
toate erau din abundență şi vii, cu excepţia verdelui, care era 
într-o cantitate mai mică şi părea mai stins şi mai diluat decât 
celelalte culori. Din celelalte patru culori violetul era cel mai 
puţin extins, iar albastrul, în cantitate mai mică decât galbenul 
şi roşul. Cel de al treilea circuit sau ordin îl constituiau: violetul, 
albastrul, verdele, galbenul şi roşul; aici violetul era mult mai 
roşiatic decât violetul din circuitul anterior, iar verdele era mai 
evident, fiind mai viu şi mai abundent decât celelalte culori, cu 
excepţia galbenului; roşul însă părea să fie mai stins, tinzând 
spre violet-purpuriu. După aceasta urma circuitul al patrulea, al 
verdelui şi al roşului. Verdele era abundent şi aprins, tinzând 
spre albastru, de o parte şi spre galben, de cealaltă parte. In 
acest al patrulea circuit nu exista însă nici violet şi nici albastru 
sau galben, iar roşul era imperfect şi murdar. De asemenea, 
succesiunea culorilor apărea din ce în ce mai diluată şi mai 
imperfectă, iar după trei sau patru cercuri se contopeau într-un 
alb perfect." 

Planşa | (sus) reprezintă fotografia inelelor lui Newton obţinute 
cu lumină monocromatică, o singură lungime de undă. 


Măsurând raza primelor şase inele (în partea lor cea mai 
strălucitoare), Newton a găsit că pătratele lor formează o 
progresie aritmetică a numerelor impare: 1, 3, 5, 7, 9, 11. Pe de 
altă parte, pătratele razelor inelelor negre formează progresia 
numerelor pare: 2, 4, 6, 8, 10, 12. Situaţia este prezentată în fig. 
111-13, care reprezintă o secţiune transversală prin suprafeţele 
lentilelor convexă şi plană, în punctul de contact. Pe axa 
orizontală sunt date distanţele, reprezentate prin rădăcinile 


pătrate ale numerelor întregi: 
V1=1402=1,4103=1,73W4=2;N5=2,24 etc., la care Newton 
a observat, alternativ, maxime şi minime de lumină. Ar fi de 
menţionat, după figură, şi acest lucru poate fi verificat 
matematic, că distanţele pe verticală între cele două suprafeţe 
ale lentilelor cresc în progresie aritmetică simplă: 1, 2, 3, 4, 5,6 
etc. Cunoscând raza lentilei convexe, Newton a putut să 
calculeze uşor grosimea stratului de aer în locurile unde 
apăreau inelele luminoase şi întunecate. El scria: 

FIG. III—13 Formarea inelelor lui Newton. 


pu intr-un inch este grosim rului | rt 
39000 di un inch este grosimea aerului la partea cea 


mai întunecată a primului inel negru, luată pe verticală; 
jumătate din această grosime, înmulțită cu progresia 1, 3, 5, 7, 
9, 11 etc., dă grosimea aerului în părţile cele mai strălucitoare 


ale tuturor inelelor luminoase adică: 
e e e E sil a etc., media lor aritmetică: 
178 000“ 178000 “178000 178000 i i 


2 4 6 
178000“ 178000 “178000 
punctele cele mai negre ale părţilor întunecate. 


etc. fiind grosimile aerului în 


Contrar afirmației lui Newton, citată mai sus, după care culorile 
curcubeului din straturile subţiri „nu sunt necesare pentru 
stabilirea proprietăţilor luminii", inelele lui Newton reprezintă 
una dintre cele mai bune dovezi în favoarea naturii ondulatorii a 
luminii, adevăr pe care Newton nu a vrut să-l recunoască până 


la moarte. Inelele sunt rezultatul aşa-numitei „interferenţe" între 


două raze de lumină reflectate de cele două suprafeţe de sticlă 
care sunt separate de diferite distanţe. Când o rază îngustă de 
lumină cade, venind de sus, pe marginea dintre sticla lentilei 
superioare şi stratul de aer dintre cele două lentile, o parte din 
ea este reflectată, în timp ce restul pătrunde în aer. O a doua 
reflexie parţială are loc când raza intră în lentila de jos şi cele 
două raze reflectate ajung împreună la ochiul observatorului. 
Ceea ce se întâmplă în acest caz este ilustrat grafic în fig. III. 14. 
Pentru comoditate, undele sunt reprezentate prin benzi umbrite 
şi albe corespunzând crestelor şi văilor (maximelor şi 
minimelor). De asemenea, razele de lumină nu sunt trasate 
perpendicular pe interfaţă pentru a evita suprapunerile. De 
altfel, chiar aceasta este situaţia în cazul de faţă, deoarece 
sursa de lumină şi capul observatorului nu pot să se afle pe 
aceeaşi linie. In fig. III-14a vedem ce se întâmplă când grosimea 
stratului de aer este egală cu jumătate din lungimea de undă a 
luminii incidente (pe figură lungimea de undă corespunde 
lungimii unei benzi albe şi a uneia haşurate) luate împreună. În 
acest caz, undele reflectate de suprafaţa lentilei de jos se 
combină cu undele reflectate de cea de sus în aşa fel, încât 
creasta primei unde coincide cu valea celei de a doua şi invers. 
Dacă undele au aceeaşi intensitate, ele se vor anula reciproc, 
altfel, intensitatea va fi redusă foarte mult. În fig. 111-14 b 
avem cazul în care grosimea de aer este egală 


FIG. III —14 Explicaţia dată de Young inelelor lui Newton. 

cu jumătate (sau 2/4) din lungimea de undă. Atunci cele două 
raze reflectate se propagă creastă cu creastă şi vale cu vale şi 
avem o creştere a intensității. În fig. IIl-14& stratul de aer are o 
grosime de 3/4 din lungimea de undă şi situaţia e similară cu 
cea din fig. 111-14 a. Pentru grosimi mai mari ale stratului de 
aer, avem alternativ lumină şi umbră, la fiecare creştere cu 1/4 
din lungimea de undă. În cazul aranjamentului lui Newton, 
grosimile cresc continuu, de la punctul de contact înspre 
exterior, astfel încât se observă inelele alternativ întunecate şi 
luminate. Deoarece lumina de diferite culori corespunde la 
diferite lungimi de undă, razele diferitelor inele colorate vor fi 
oarecum diferite şi noi vom observa inelele în formă de 
curcubeu aşa cum a făcut şi Newton. Utilizând cifrele lui Newton 
date mai sus cu grosimile straturilor de aer respective găsim că 
lungimea de undă a luminii care dă naştere inelelor cu astfel de 

raze trebuie să fie 178000 inch sau 0,58 X 10" cm. Aşa după 
cum ştim azi, aceasta este chiar lungimea de undă pentru 
lumina galbenă, cea mai strălucitoare parte a spectrului vizibil. 
Cu toate acestea, Newton s-a opus cu violență teoriei ondulatorii 
a luminii, mai mult din cauză că nu putea să-şi închipuie cum ar 


fi posibil să explici propagarea rectilinie a razelor de lumină. El a 
susţinut că lumina trebuie să fie un flux de particule care se 
deplasează cu o mare viteză prin spaţiu. Astfel, pentru a explica 
apariţia inelelor de interferenţă, el a inventat o teorie 
complicată a „adaptării la o reflexie şi transmisie uşoară" după 
care: 


„fiecare rază de lumină, la trecerea ei printr-o suprafaţă 
refractantă, trece printr-o anumită constituţie sau stare 
tranzitorie care, pe parcursul razei, revine la intervale egale, şi 
predispune raza ca la fiecare întoarcere (reflexie) să fie 
transmisă cu uşurinţă prin următoarea suprafaţă refractantă, iar 
între întoarceri să fie reflectată cu uşurinţă de către aceasta". 


„Lungimea de potrivire" a lui Newton corespunde, evident, cu 
ceea ce numim astăzi „lungime de undă" şi el a conchis că 
această „lungime de potrivire" este mai mare pentru lumina 
roşie şi mai scurtă pentru cea albastră. Cu toate acestea, el 
scria: 


„Ce fel de acţiune sau dispunere este aceasta, dacă constă 
dintr-o mişcare circulară sau vibraţională a razei, sau a mediului, 
sau a altcuiva, nu am cercetat aici”. 


Adversarul lui Newton în discuţiile referitoare la natura luminii şi 
cel a cărui teorie a învins mai apoi a fost fizicianul olandez 
Christian Huygens, care era cu 13 ani mai mare decât el. 

Motivele pentru care Huygens a preferat să considere 
lumina sub forma unor unde ce se propagă printr-un anumit 
mediu universal, care umple întregul spaţiu, în loc să considere 
un fascicul de particule care se mişcă cu viteză foarte mare, 
este cel mai bine rezumat într-un pasaj din cartea sa Tratat 
despre lumină publicat în 1690: 


Asupra propagării liniare a razelor de lumină 
Procedeele de verificare în optică, la fel ca în toate celelalte 
ştiinţe în care geometria este aplicată materiei, sunt bazate pe 
adevăruri deduse din experienţă; de exemplu, faptul că razele 
de lumină se propagă în linie dreaptă, că unghiul de reflexie 
este egal cu unghiul de incidenţă şi că refracția ascultă de 


regula sinusurilor sunt bine cunoscute azi şi nu mai puţin certe 
decât altele. 

Majoritatea celor care au scris despre diferitele domenii 
ale opticii s-au bazat pe aceste adevăruri. lar cei care au 
cercetat mai mult, s-au străduit să descopere originile şi cauzele 
lor, deoarece ei le considerau ca fiind nişte efecte minunate, 
inerente naturii. Deoarece opiniile prezentate, deşi ingenioase, 
nu sunt de aşa natură încât lumea inteligentă să nu mai aibă 
nevoie de explicaţii ulterioare, mai complete, aş vrea să prezint 
aici ideile mele asupra subiectului de faţă, astfel încât să pot 
contribui cu toată priceperea mea la lămurirea unei părţi a 
ştiinţei, care nu fără motiv, este considerată a fi una dintre cele 
mai dificile. Recunosc că sunt foarte îndatorat acelora care au 
început, primii, să împrăştie strania obscuritate care înconjura 
aceste lucruri, şi care au trezit speranţa că ele ar putea fi 
explicate raţional. Dar, pe de altă parte, nu pot să nu fiu 
surprins constatând că adesea ei consideră drept concluziile 
cele mai verificate şi mai sigure pe cele care sunt foarte 
neîntemeiate; pentru o cunoaştere temeinică, aşa cum o înţeleg 
eu, până acum nimeni nu a dat o explicaţie satisfăcătoare nici 
chiar primului şi celui mai important fenomen al luminii, şi 
anume de ce se propagă, cu precizie, în linie dreaptă şi de ce 
razele de lumină care vin de la infinit din multe direcţii se 
întretaie fără ca să se stânjenească una pe alta. 

De aceea, in această carte voi încerca, în acord cu 
principiile recunoscute azi de filozofia contemporană, să dau 
explicaţii mai clare şi motive mai probabile pentru proprietăţile 
luminii, în primul rând ale propagării ei rectilinii, şi în al doilea 
rând ale reflexiei luminii, când aceasta se întâlneşte cu alte 
corpuri. Apoi voi explica acele fenomene ale razei care, 
traversând diferite corpuri transparente, suferă aşa-numita 
refracție; şi cu aceasta voi trata, de asemenea, şi efectele 
refracției în aer rezultând din diferenţele de densitate ale 
atmosferei. 

Voi continua cu investigarea straniei refracţii a luminii de 
către un cristal special, adus din Islanda. In cele din urmă voi 
trata despre diferitele forme ale corpurilor transparente şi 
reflectante, cu ajutorul cărora razele sunt făcute să conveargă 
într-un punct, sau să fie deviate în cele mai diferite direcţii. Tot 
aici se va vedea cu câtă uşurinţă noua noastră teorie va 


conduce nu numai la descoperirea elipselor, hiperbolelor şi a 
altor curbe, pe care Descartes le-a sugerat atât de ingenios 
referitor la acest efect, ci, de asemenea, la acele figuri care se 
formează pe una dintre suprafeţele sticlei, când se ştie că 
cealaltă este sferică, plană, sau de orice altă formă... 

Deoarece, conform acestei filozofii, se la de bun faptul că 
simţul văzului este numai stimulat prin imprimarea unei anumite 
mişcări unei substanţe care acţionează asupra nervilor din 
fundul ochilor noştri, acesta e un motiv în plus să credem că 
lumina este un fel de mişcare a materiei între noi şi corpurile 
luminoase. Dacă, mai departe, observăm şi ne gândim la 
extraordinara viteză cu care se propagă lumina în toate 
direcţiile, precum şi la faptul că venind din direcţii diferite sau 
chiar opuse, razele se pot interpătrunde fără ca să se 
stânjenească una pe cealaltă, atunci putem înţelege că vederea 
unui obiect luminos nu s-ar putea datora transmisiei materiei 
care ar veni de la obiect, ca de exemplu un proiectil sau o 
săgeată ce ar zbura prin aer, aceasta contrazicând cele două 
proprietăţi ale luminii şi în special pe cea de a doua. Astfel ea ar 
putea să fie împrăştiată în diverse feluri şi cu siguranţă că 
cunoaşterea propagării sunetului prin aer poate să ne conducă 
la înţelegerea acestei probleme. 

Ştim că prin aer, care este un corp invizibil şi impalpabil, 
sunetul se împrăştie în tot spaţiul care înconjură sursa printr-o 
mişcare ce înaintează treptat de la o particulă la alta şi 
deoarece propagarea acestei mişcări are loc cu aceeaşi viteză în 
toate direcţiile, trebuie să se formeze nişte suprafeţe sferice 
care să se deplaseze mai departe, şi mai departe, şi să ajungă, 
în cele din urmă, la urechile noastre. Fără îndoială că şi lumina 
ajunge la noi de la corpurile luminoase cu ajutorul unei anumite 
mişcări care este transmisă materiei înconjurătoare, pentru că 
noi am văzut, de altfel, că aceasta nu se întâmplă prin 
deplasarea nici unui corp care ar veni de la ele la noi. Dacă, aşa 
cum am cercetat mai înainte, luminii îi trebuie un timp pentru a 
se deplasa, urmează că această mişcare transmisă materiei 
trebuie să fie gradată, şi că, la fel ca sunetul, ea trebuie să se 
desfăşoare în suprafeţe sferice sau în unde; eu le numesc unde, 
din cauza asemănării cu undele pe care le vedem cum se 
formează atunci când aruncăm o piatră în apă şi din cauză că ne 
permit să observăm o astfel de deplasare gradată în cercuri, 


deşi sunt datorate unor cauze diferite, formându-se numai în 
suprafeţe plane...". 


Considerând propagarea undelor, fie ea pe suprafaţa apei, în 
aer, sau în misteriosul „eter universal", purtătorul undelor de 
lumină, Huygens îşi baza demonstrațiile pe un principiu simplu, 
care acum îi poartă numele. Să presupunem-— pentru a utiliza 
cazul cel mai familiar şi mai evident— că aruncăm o piatră într- 
un lac a cărui suprafaţă e liniştită. Vedem o undă circulară, sau 
mai degrabă un tren de unde, care se propagă în jurul punctului 
unde piatra a atins suprafaţa. Dând poziţia undei la un 

FIG. III — 15 Principiul lui Huygens al propagării undelor. 
anumit moment, cum putem găsi poziţia ei după un scurt 
interval de timp? Conform principiului lui Huygens, fiecare punct 
de pe frontul undei care se propagă poate fi considerat ca sursa 
unei noi unde, iar noua poziție a frontului de undă este 
înfăşurătoarea comună a acestor mici unde secundare emise de 
toate punctele frontului de undă din poziția anterioară. Această 
idee este ilustrată în fig. Ill-15 pentru cazul simplu al undei 
circulare plane. 


Cea mai strălucită aplicare a principiului lui Huygens a fost 
explicaţia pe care acesta a dat-o refracției luminii, prezentată în 
fig. 1ll-16. Să presupunem că frontul unei unde plane cade, 
venind din stânga sus, pe suprafaţa de separare dintre aer şi 
sticlă (sau orice alte două medii). Când acest front de undă este 
în poziţia aa' şi atinge interfaţa în punctul a, o undă secundară 
începe să fie emisă în sticlă din acest punct. Cu înaintarea 
frontului undei în aer, alte unde secundare sunt emise 
consecutiv din punctele b c etc. Desenul corespunde 
momentului când frontul de undă care avansează se află în 
poziţia da' şi unda secundară din sticlă abia a început să fie 
emisă din punctul d. Pentru a găsi poziţia frontului de undă în 
sticlă, trebuie să trasăm o înfăşurătoare peste toate undele 
secundare care, în acest caz, va fi o linie dreaptă. Dacă, aşa 
cum 


EYA b, g d' 


(3 
FIG. III—16 Explicaţia dată de Huygens refracției luminii. 
s-a presupus pe desen, viteza luminii în sticlă este mai mică 
decât în aer (adică dacă raza undelor sferice secundare din 
sticlă este mai mică decât distanţele dintre poziţiile succesive 
ale frontului de undă din aer), frontul de undă din sticlă va fi 
înclinat în jos şi razele refractate vor fi mai aproape de verticală 
decât cele incidente; aceasta este ceea ce se întâmplă de fapt, 


când lumina trece din aer în sticlă. Dacă viteza luminii în sticlă 
ar fi mai mare decât în aer, situaţia ar fi exact pe dos. Pentru a 
găsi relaţia dintre unghiul de incidenţă i; şi unghiul de refracție 
r, vom considera două triunghiuri dreptunghice bde şi baf care 
au ipotenuza comună. Conform definiţiei sinusului: 

sin j=2€ „sin r=PL 

i bd bd 

Impărţind prima ecuaţie la cea de a doua obţinem: 

sini_ed_ Vaer 

sinr bf Vas 
unde Vaer ŞI Vstias sunt vitezele luminii în cele două medii. Aceasta 
este chiar legea lui Snell, cu adăugarea că raportul celor două 
sinusuri, cunoscut sub numele de indice de refracție, este egal 
cu raportul vitezelor luminii în cele două medii. Urmează că 
viteza luminii în medii mai dense (de exemplu, sticla) este mai 
mică decât medii mai rarefiate ( de exemplu, aerul). 

Este interesant de notat că teoria corpusculară a lui 
Newton asupra luminii ne-ar fi condus la concluzii exact 
contrare. De fapt, pentru a explica frângerea razelor care intră 
din aer în apă pe baza teoriei corpusculare ar fi fost necesar să 
presupunem că există anumite forţe perpendiculare pe interfaţă 
care împing particulele de lumină spre interior, când acestea 
străbat suprafaţa. In acest caz, desigur, viteza din sticlă va fi 
mai mare decât în aer. 

VICTORIA TEORIEI ONDULATORII A LUMINII 
În ciuda avantajelor evidente ale teoriei ondulatorii a luminii a 
lui Huygens asupra teoriei corpusculare a lui Newton, eanua 
fost recunoscută o foarte lungă perioadă de timp. Aceasta s-a 
datorat în parte marei autorităţi de care s-a bucurat Newton 
printre contemporanii săi şi în particular şi imposibilității lui 
Huygens de a dezvolta concepţiile sale cu o suficientă precizie 
matematică pentru a le face invulnerabile împotriva oricărei 
opoziții. Astfel, problema naturii luminii plutea în aer de un 
secol, până la apariţia, în 1800, a unei lucrări scrisă de fizicianul 
englez Thomas Young, şi intitulată Rezumate asupra 
experiențelor şi cercetărilor referitoare la sunet şi lumină. În 


* Ambele unghiuri pot fi definite fie ca unghiurile dintre direcţia razelor şi 
perpendiculara pe suprafaţa de separare dintre două medii, sau ca unghiurile 
dintre fronturile de undă şi această suprafaţă de separare. 


acest studiu Young a explicat fenomenul inelelor lui Newton pe 
baza naturii ondulatorii a luminii şi a descris propria sa 
experienţă, în care interferența a două raze de lumină poate fi 
prezentată într-un mod mai elementar. În această experienţă 
(fig. 1ll-17), el a făcut două orificii, foarte aproape unul de altul, 
într-un paravan care acoperea fereastra unei camere 
întunecoase. Când orificiile erau suficient de mari, lumina 
soarelui, care trecea prin ele, forma două pete luminoase pe un 
ecran situat la o oarecare distanţă; însă când orificiile erau 
foarte mici, razele de lumină care treceau prin ele se propagau 
conform principiului lui Huygens, iar cele două pete erau extinse 
şi, parţial, suprapuse. În regiunea în care ecranul primea lumina 

FIG. IlI—17 Experienţa de interferență a lui Young. 
de la ambele orificii, Young a observat o serie de benzi de 
curcubeu net colorate şi separate de intervale întunecate, cu 
totul similar inelelor lui Newton. Când orificiile din paravan se 
aflau la distanţă de 1 mm, iar ecranul era aşezat la distanţă de 1 
m, benzile aveau o grosime de aproximativ 0,6 mm. Explicaţia 
acestui fenomen se bazează pe interferența undelor luminoase, 
la fel ca şi în cazul inelelor lui Newton. Punctul a de pe ecran, 


situat exact la jumătatea distanţei dintre centrele celor două 
imagini, se află la aceeaşi distanţă faţă de cele două orificii O şi 
O' şi undele luminoase ajung „în fază": creastă cu creastă şi vale 
cu vale. Mişcarea celor două unde se adună şi avem o creştere a 
iluminării. Acelaşi lucru este adevărat şi pentru punctul c, ale 
cărui distanţe până la Oşi O' diferă printr-o lungime de undă. Pe 
de altă parte, în punctele b şi d pentru care bO—b'O şi dO0—d'O 
diferă cu 1/2 lungime de undă şi respectiv cu 1 1/2 lungime de 
undă, undele care sosesc sunt „defazate" şi crestele acoperă 
văile. În acest loc observăm benzi întunecate. 

Lucrările lui Thomas Young şi ale marelui său 
contemporan, francezul Augustin Jean Fresnel, au stabilit, în 
mod ferm, valabilitatea teoriei ondulatorii a luminii şi astfel 
Huygens a câştigat post mortem disputa pe care a dus-o toată 
viaţa cu Newton. 

UN CRISTAL DIN ISLANDA 
O altă problemă abordată atât de Newton, cât şi de Huygens, 
dar nerezolvată, a fost polarizarea luminii. In 1669 filozoful 
danez Erasmus Bartholin a descoperit că cristalul unui mineral 
transparent, denumit spat de Islanda, are proprietatea 
deosebită de a scinda razele de lumină care trec prin el într-o 
anumită direcţie, în două raze separate (planşa l, jos). Dacă 
cristalul e rotit în jurul razei de lumină incidenţă, una din cele 
două raze emergente, numită raza ordinară, rămâne staţionară 
în timp ce raza extraordinară se roteşte o dată cu cristalul. 
Huygens a interpretat acest fenomen, presupunând că unda 
luminoasă care intră în cristalul de spat de Islanda (şi în câteva 
alte cristale) este scindată în două unde: una care se propagă 
cu aceeaşi viteză în toate direcţiile prin cristal, şi alta a cărei 
viteză depinde de direcţia ei de deplasare în raport cu axele 
cristalului. Ideea lui Huygens asupra modului în care această 
diferenţă în vitezele de propagare conduce la formarea a două 
raze este arătată în fig. 111-18 şi se bazează, desigur, pe 
principiul lui Huygens. Când raza de lumină cade vertical pe 
suprafaţa cristalului de spat de Islanda, se formează două serii 
de unde secundare, unele sferice şi altele elipsoidale. Undele 
secundare sferice conduc la un front de undă care este continuu 
în aceeaşi direcţie ca şi raza incidenţă, în timp ce undele 
secundare elipsoidale duc la formarea frontului de undă 
rezultant, care se deplasează continuu în toate direcţiile, 


formând raza extraordinară. După ce ambele raze părăsesc 
cristalul, în aer se formează numai unde sferice, iar cele două 
raze devin paralele. Deşi această explicaţie dată de Huygens 
era corectă, el nu putea să explice de ce razele de lumină din 
cristal se propagă în două moduri diferite. Aceasta, din cauză că 
el credea că oscilaţiile undelor luminoase au loc în direcţia lor de 
propagare (vibrații longitudinale) ca şi în cazul sunetului, caz în 
care nu ar fi nici o diferenţă dacă s-ar roti cristalul în jurul 
direcţiei razei incidente. Newton, pe de altă parte, care nu 
credea în undele şi undele 


FIG. III—18 Explicaţia dată dublei refracţii de către Huygens. 
secundare ale lui Huygens, a încercat să explice acest fenomen 
(cunoscut sub numele de „dubla refracție") presupunând că 
particulele care formează razele ordinară şi extraordinară sunt 
orientate diferit în direcţie perpendiculară pe rază. In cea de-a 
doua ediţie a Opticii, el a comparat diferenţa dintre cele două 


raze cu diferenţa dintre două tije lungi, una cu secţiune 
circulară, iar alta cu secţiune dreptunghiulară. Dacă rotim prima 
tijă în jurul axei sale nu se va observa nici o diferenţă, ceea ce 
nu se mai întâmplă însă şi în cazul celei de-a doua tije. „Fiecare 
rază de lumină — scria Newton — are de aceea două laturi 
opuse, dotate iniţial cu proprietăţi de care depinde refracția 
neobişnuită, şi alte două laturi opuse care nu sunt dotate cu 
această proprietate". 

Înţelegând în mod clar că razele de lumină trebuie să aibă 
anumite proprietăţi transversale (adică perpendiculare pe 
direcţia de propagare), Newton a reuşit să-şi închipuie cam cum 
ar putea să fie. 

Mult mai târziu, datorită lucrărilor fizicianului francez 
Etienne Malus (1775—1812) şi ale altora, ideile lui Huygens şi 
Newton referitoare la acest subiect au fost asociate formând 
împreună un singur punct de vedere. Nu există nici o îndoială că 
lumina nu este decât propagarea undei în spaţiu, însă vibraţiile 
mediului au loc nu în direcţia propagării, aşa cum credea 
Huygens, ci perpendiculare pe aceasta. Diferenţa dintre raza 
ordinară şi extraordinară în spatul de Islanda constă în aceea că, 
în primul caz, vibraţiile au loc în planul care trece prin rază şi 
axa cristalului, în timp ce în celălalt caz sunt perpendiculare pe 
el. 

Descoperirea caracterului transversal al vibraţiilor luminii 
nu a pus capăt însă problemelor care le-au mai rămas de 
rezolvat fizicienilor din generaţia următoare. 

De fapt, vibraţiile transversale pot exista numai în 
corpurile solide, care rezistă forfecării şi îndoirii. Aceasta în- 
însemna că eterul universal, purtătorul ipotetic al luminii, nu era 
un gaz chiar atât de rarefiat cum şi l-a imaginat Huygens, ci un 
corp solid! Dacă atotpătrunzătorul eter este solid, cum pot să se 
mişte planetele şi alte corpuri cereşti prin el fără ca, practic, să 
nu întâmpine nici o rezistenţă? Şi, chiar dacă s-ar presupune că 
eterul universal este o substanţă solidă cu greutate foarte mică, 
uşor comprimabilă, la fel cu Styrofoamul” foarte folosit astăzi, 
mişcarea corpurilor cereşti ar fi tăiat atât de multe canale în ea, 
încât în scurtă vreme şi-ar fi pierdut proprietăţile de a transporta 
undele luminoase pe distanţe mari! Multe generaţii de fizicieni 


* Denumirea engleză a unui material plastic pe bază de polistiren. -N.T. 


şi-au bătut capul până când, în cele din urmă, Albert Einstein a 
limpezit lucrurile, zvârlind eterul afară pe fereastra laboratorului 
de fizică. 
ECLIPSA LUI NEWTON 

Da vârsta de 50 de ani, Newton s-a hotărât să abandoneze viaţa 
de studiu şi a început să-şi caute un post care să-i aducă un 
venit mai mare. | s-a oferit postul de director la Charterhouse” 
din Londra, dar considerând că nu era ceea ce i s-ar fi cuvenit, a 
refuzat oferta scriind: 


Vă mulţumesc pentru faptul că mi-aţi propus Charterhouse-ul, 
dar nu văd nimic care să mă facă să mă grăbesc a merge acolo: 
în afara unei trăsuri (care i-a fost, bineînţeles, oferită), ceea ce 
consider mai nimic, sunt cele 200 £ pe an cu sechestrare în 
aerul Londrei şi cu nişte condiţii de viaţă care nu-mi convin de 
loc; şi apoi nici nu cred că e bine să intri într-o astfel de 
competiţie in care s-ar crede că ar fi vorba de un loc mai bun". 


În 1696, la vârsta de 54 de ani, a fost numit mai întâi director, 
iar mai târziu director general al Monetăriei din Londra şi a 
început să facă bani şi la propriu şi la figurat. In 1705 a fost 
înnobilat, devenind sir Isaac, apoi a mai primit şi alte multe 
onoruri. Ultimul pătrar al vieţii sale de aproape un veac (a murit 
în 1727 la vârsta de 85 de ani) a fost lipsit însă de orice 
descoperiri importante de genul celor pe care le făcuse din 
belşug pe vremea când nu împlinise încă 25 de ani. Câţiva 
dintre biografi spun că decăderea s-ar datora senilităţii, alţii, 
epuizării, dar câte alte idei de felul acesta nu puteau să le 
treacă prin minte pe atunci. Oricum, a făcut destul! 


"O şcoală pentru aristocrația britanică, la modă pe atunci. 


IV 
Căldura ca formă a energiei 
Primele studii ale fenomenului de căldură au fost făcute de 
preistoricul om al peşterilor care a învăţat cum să-şi facă focul 
atunci când Soarele nu dădea destulă căldură. Colaboratoarea 
sa apropiată, femeia, a făcut o altă descoperire importantă, şi 
anume, că diferite alimente ţinute un anumit timp deasupra 
flăcării sau fierte în apă au un gust mult mai bun şi sunt mai 
uşor de digerat. Noţiunile de „cald“ şi „rece" sunt înnăscute în 
om, ca de altfel şi la alte vieţuitoare, iar temperatura mediului 
înconjurător este înregistrată şi semnalată în creier cu ajutorul a 
miliarde de nervi ale căror terminaţii se află la suprafaţa pielii. 
Dar răspunsul fiziologic la temperatură este adesea înşelător: de 
exemplu, un om legat la ochi n-ar putea spune dacă mâna lui a 
fost arsă cu un fier încins sau cu o bucată de zăpadă carbonică. 
În ambele cazuri senzațiile sunt aceleaşi, deoarece ambele sunt 
răspunsul fiziologic la distrugerea țesutului. 
TERMOMETRE 

Primul instrument cu adevărat ştiinţific pentru măsurarea 
temperaturilor a fost inventat, în 1592, de către Galilei, care a 
folosit în acest scop o sticlă cu gât îngust. Sticla era umplută pe 
jumătate cu apă colorată şi aşezată cu susul în jos într-un 
castron, de asemenea cu apă colorată. O dată cu schimbarea 
temperaturii, aerul conţinut în sticlă începea să se dilate sau să 
se contracte, iar coloana de apă din gâtul sticlei se deplasa în 
sus sau în jos. Galilei însă nu a introdus nici o scară de 
temperatură şi de aceea micul său dispozitiv ar fi trebuit să se 
numească mai degrabă „termo-scop" decât „termometru. 
Modificarea termoscopului lui Galilei a fost propusă de către Ray 
în 1631; el a inversat pur şi simplu, poziţia sticlei lui Galilei, în 
care încălzirea şi răcirea erau înregistrate cu ajutorul 
expansiunii apei. 

În anul 1635, ducele Ferdinand al Toscanei, care 
manifesta interes pentru ştiinţă, a construit un termometru, 
folosind alcool (care îngheaţă la o temperatură mai mică decât 
apa) pe care l-a pus într-un tub cu capătul închis ca să nu se 
evaporeze. În sfârşit, în 1640, oamenii de ştiinţă de la Academia 
dei Lincei din ltalia au construit un prototip al termometrului 
modern, cu mercur, scoțând, cel puţin în parte, aerul din partea 
superioară a tubului închis ermetic. E interesant de notat că 


întreaga perioadă de perfecţionare a termometrului a durat 
aproximativ o jumătate de secol faţă de numai câţiva ani care s- 
au scurs între descoperirea undelor electromagnetice şi 
construirea primului radiotelegraf, sau între descoperirea fisiunii 
uraniului şi prima bombă atomică. 

i LEGILE GAZELOR 

In timp de Newton reflecta, la Cambridge, asupra luminii şi 
gravitaţiei, un alt englez, Robert Boyle, lucra la Oxford în 
domeniul proprietăţilor mecanice şi compresibilităţii aerului şi a 
altor gaze. Auzind despre pompa de aer inventată de Otto von 
Guericke, a adus îmbunătăţiri substanţiale schițelor şi a început 
o serie de experienţe privind măsurarea volumului de aer la 
diferite presiuni joase şi ridicate. Cercetările sale sunt cuprinse 
în ceea ce se cunoaşte azi sub numele de legea lui Boyle”, care 
afirmă că volumul unei cantităţi date din orice gaz, la o 
temperatură dată, este invers proporțional cu presiunea la care 
acesta este supus (fig. IV-1). 

Aproape cu un secol mai târziu un francez, Joseph Gay- 
Eussac, studiind dilatarea gazelor, când acestea erau încălzite, a 
găsit o altă lege importantă care afirmă că presiunea oricărui 
gaz conținut într-un volum dat 


* Este cunoscută, de fapt, sub numele de legea Boyle-Mariotte, întrucât a fost 
descoperită de amândoi, însă independent unul de altul. -N.T. 


Volumu! gazului 


N SI 
Fă 


e 


N 
N 


Presiunea gazului 


FIG. IV—1 Reprezentarea grafică a legii proporționalității 
inverse intre volumul şi presiunea gazului, a lui Boyle-Mariotte. 


creste cu 5 grade din valoarea inițială pentru fiecare grad 


(centigrad) de temperatură. Aceeaşi lege a fost descoperită de 
un alt francez, Jacques Charles, cu doi ani mai devreme, şi de 
aceea adesea e denumită „legea lui Charles". ; 

TERMOMETRUL CU GAZ ŞI TEMPERATURA ABSOLUTA 
Aceste două legi subliniază simplitatea structurii interne a 
gazelor, în timp ce compresibilitatea şi dilatarea termică mică a 
lichidelor şi solidelor sunt supuse unor legi mai complicate şi 
depind, în mod esențial, de natura materialului. Simplitatea 
legilor care guvernează comportarea gazelor, independent de 
natura lor chimică, face ca „termoscopul" cu gaz construit de 
Galilei să fie un instrument mult mai potrivit pentru măsurarea 
temperaturii decât oricare alt instrument construit după aceea. 
Diferitele lichide, ca: apa, alcoolul, mercurul etc. (ca şi solidele 
care pot fi, de asemenea, folosite la construcția termometrelor), 
se dilată într-un mod diferit cu creşterea temperaturii; apa, 
chiar, se contractă în loc să se dilate, când temperatura creşte 
de la 


FIG. IV —2 Principiul termometrului cu gaz. Cu cât temperatura 
lichidului din vasul din stingă este mai mare, cu atât nivelul A al 
mercurului din tubul mobil, din dreapta, trebuie să fie mai mare, 
astfel încât nivelul mercurului din tubul din mijloc să rămână 
mereu în acelaşi loc indicat de săgeată. 
punctul de înghețare cu câteva grade mai sus. Astfel, dacă 
cineva ar construi două termometre, utilizând lichide diferite, şi 
ar marca pe ele poziţia coloanei la două temperaturi diferite (să 
zicem punctul de înghețare şi de fierbere al apei), şi ar împărţi 
distanţa între aceste puncte într-un număr egal de intervale 
(100° în cazul scării Celsius), aceste două termometre vor arăta 
valori diferite în intervalul dintre cele două puncte (extreme) de 
la capete. Pe de altă parte, deoarece toate gazele se dilată la fel 
când sunt încălzite, ele constituie un material mai potrivit pentru 
măsurarea temperaturilor. Utilizând un termometru cu gaz, la 


fel ca şi Galilei, nu e nevoie să se specifice că gazul este aer 
obişnuit, hidrogen, heliu sau altceva. Versiunea modernă a 
termometrului cu gaz e arătată în fig. IV-2 şi se bazează mai 
mult pe măsurarea presiunii decât a 

Temperatura gazului 
FIG. IV —3 Un grafic care arată dependența presiunii unui gaz 
(conținut într-un volum dat) de temperatură. La temperatura 
273°C, sub punctul de înghețare a apei, presiunea gazului 
devine zero. 
volumului unui gaz încălzit. Cu creşterea temperaturii, gazul se 
dilată şi împinge în jos mercurul din tubul din stânga. Ridicând 
tubul din dreapta se aduce gazul la volumul iniţial şi se măsoară 
temperatura prin diferenţa h dintre cele două niveluri ale 
mercurului.  Stabilindu-se scara de temperaturi pe baza 
termometrului cu gaz, se poate grada apoi orice alt termometru 
folosind termometrul cu gaz drept etalon. Utilizând termometrul 
cu gaz şi pornind de la presiunea atmosferică (când cele două 
coloane de mercur din tubul de sticlă se află la acelaşi nivel) se 
constată iarăşi, aşa cum s-a menţionat mai sus, că presiunea 
gazului creşte sau descreşte cu = grade din (valoarea ei 
iniţială, când temperatura creşte sau scade cu 1°C. Astfel, dacă 
începem cu 0°C (punctul de înghețare a apei) şi răcim gazul 
până la 273* sub zero, se aşteaptă ca presiunea gazului să 
scadă la zero, ca şi volumul gazului (fig. IV-3). Punctul la care se 


presupune că au loc aceste fenomene este cunoscut sub 
numele de zero absolut al temperaturii, iar temperatura care se 
măsoară considerând acest punct ca zero este temperatura 
absolută (T° abs. = 273 + T°C). Desigur că gazele răcite nu se 
vor comprima niciodată atât, încât să se reducă la un punct 
matematic fără volum, iar cu puţin înainte de zero absolut se 
condensează, ajungând la faza lichidă care nu poate fi 
comprimată mai mult. Totuşi punctul zero absolut al 
temperaturii joacă un rol foarte important în termodinamică, 
fiind temperatura la care ar avea loc scăderea volumului unui 
gaz la un punct matematic, dacă moleculele gazului ar fi ca 
mărime infinit de mici şi nu ar exista forţe inter-moleculare 
atractive (Ambele condiţii sunt aproape satisfăcute pentru 
„gazele rare" ca heliu, neon, argon etc.). _ 
FLUID DE CĂLDURĂ 

Deşi lumea a vorbit despre căldură încă din timpuri imemoriale 
— ea existând cam prea multă în ţările sudice şi nu destulă în 
ţările nordice — totuşi primul om care a vorbit despre căldură ca 
despre o entitate fizică a cărei cantitate poate fi măsurată la fel 
cum se măsoară o cantitate de apă sau de petrol, a fost, 
probabil, un medic scoţian interesat de cercetările de fizică şi de 
chimie, al cărui nume era James Black (1728—1799). El îşi 
închipuia căldura ca fiind un anumit fluid imponderabil — pe 
care l-a denumit „calor' — care poate pătrunde în toate 
corpurile materiale făcând să crească temperatura acestora. 
Amestecând 1 galon” de apă în fierbere cu 1 galon de apă 
îngheţată, el a observat că temperatura amestecului se află 
exact la jumătate între cele două temperaturi iniţiale, şi a 
interpretat acest lucru spunând că după amestec excesul de 
„calor" în apa fierbinte se distribuie în mod egal între cele două 
părţi. El a definit unitatea de căldură ca fiind cantitatea 
necesară pentru a ridica temperatura unei livre de apă cu 1°F 
(în sistemul metric modern se vorbeşte despre calorie, care este 
cantitatea de căldură necesară pentru a ridica temperatura unui 
gram de apă cu 1°C). El a mai ajuns la concluzia că cantităţi 
egale din diferite materiale încălzite la aceeaşi temperatură 
conţin cantităţi diferite de „calor"; de exemplu, amestecând 
cantităţi egale de apă fierbinte şi mercur rece se atinge o 


* Unitate de măsură pentru lichide egală cu 3,78 | în S.U.A. şi cu 4,54 | în 
Anglia, -N.T. 


temperatură care este mult mai aproape de temperatura iniţială 
a apei decât de cea a mercurului. Argumentul adus a fost că 
răcind cu 1* o anumită cantitate de apă, aceasta eliberează mai 
multă căldură decât este necesar ca să se 


FIG. IV —4 Ludwig Boltzmann (stânga), Sadi Carnot (centru) şi 
Josiah Gibbs (dreapta), fondatorii teoriei moderne a căldurii. 
ridice cu 1* temperatura unei cantităţi echivalente de mercur. 
Aceasta l-a condus la noţiunea de capacitate calorică a 
diferitelor materiale caracterizate de cantitatea de căldură 
necesară pentru ridicarea temperaturii lor cu 1*. Altă importantă 
noţiune introdusă de Black a fost că/aura latentă, care este 
cantitatea de căldură necesară pentru a transforma gheaţa în 
apă (ambele la 0°C) sau a apei care fierbe în vapori de apă 
(ambele stări la 100*C). El credea că adăugind o anumită 
cantitate din fluidul imponderabil de căldură unei bucăţi de 
gheaţă, aceasta îşi pierde structura, transformându-se în lichid 
şi apoi, în mod similar, adăugind mai multă căldură apei 
fierbinţi, aceasta, la rândul ei, îşi pierde structura şi mai mult, 
transformându-se în vapori. Analogia dintre căldură şi un fluid a 
fost dusă mai departe de tânărul francez, Sadi Carnot (fig. IV-4), 
care a murit în anul 1832, la vârsta de 36 ani. Carnot a 


comparat maşina cu vapori, în care lucrul mecanic era produs 
de căldura care se scurgea dintr-un fierbător, cu o roată minată 
de apa ce cade de la înălţime, efectuând lucrul mecanic. 
Această analogie l-a dus la următoarea concluzie: ca şi în cazul 
roții minate de apă, unde cantitatea de lucru produs de o 
anumită cantitate de apă creştea proporţional cu diferenţa 
dintre nivelurile apei de deasupra roții şi de dedesubt, 
cantitatea de energie mecanică ce poate fi produsă de către o 
maşină cu abur trebuie să fie proporţională cu diferenţa de 
temperatură dintre boiler, unde se produce aburul şi condensor, 
unde acesta se condensează. El credea totuşi că, la fel ca în 
cazul roții mânate de apă, cantitatea de căldură care intră în 
condensor este egală cu cea luată de la boiler şi că lucrul 
mecanic se produce datorită faptului că o anumită cantitate de 
căldură „cade" de la o temperatură înaltă într-o regiune de 
temperatură scăzută. Astăzi ştim că această presupunere era 
greşită şi că maşinile cu vapori transformă o parte a căldurii 
care trece prin ele în energie mecanică şi că în condensor vine o 
cantitate mai mică de căldură, diferenţa fiind tocmai cantitatea 
de căldură transformată. 
CALDURA ESTE MIŞCARE 

Ideea că s-ar putea concepe căldura ca un anumit tip de 
mişcare a corpurilor materiale şi nu o substanţă specială — aşa 
cum credeau Black şi alţii —- i-a venit prima dată în minte unui 
angajat militar şi a fost verificată prin experienţe efectuate într- 
o fabrică de armament. Benjamin Thompson s-a născut în 
Massachusetts; în tinereţe a participat la războiul de 
independenţă. Mai târziu a dobândit cetăţenia engleză şi curând 
după aceasta a devenit subsecretar de stat în Ministerul 
Coloniilor. Apoi, ceva mai târziu, a fost trimis în Bavaria ca 
ministru de război şi a primit titlul de Conte Rumford pentru 
reorganizarea armatei germane. În afara acestor activităţi din 
cadrul armatei, îl interesau mult problemele ştiinţei şi, în mod 
particular, natura căldurii. Nu se împăca de loc cu punctul de 
vedere contemporan lui, după care căldura ar fi un anumit tip 
de substanţă destul de asemănătoare cu toate celelalte 
substanţe chimice, care, unită cu gheaţa, produce apa (gheaţa 
+ căldură = apă) sau poate fi pusă în libertate în diferite 
procese de combustie. Motivul îndoielii sale era faptul că se 
putea produce căldură „din nimic" în procesele de frecare, când 


acestea, cel puţin aparent, nu aveau nimic comun cu 
transformările chimice. Urmărind strunjirea tunurilor la fabrica 
de muniții din Munchen, el a constatat cu uimire că şpanul 
devenea fierbinte îndeosebi când burghiul era tocit. El considera 
că ar fi posibil ca diferitele corpuri materiale să aibă o 
capacitate mai mare pentru fluidul caloric, când sunt în bloc 
compact decât atunci când sunt fragmentate în bucăţi mici; 
aceasta ar explica eliberarea de căldură din timpul strunjirii, 
când se produce o mare cantitate de şpan. A măsurat cu grijă 
capacitatea calorică a metalului în bloc şi în şpan, luând greutăţi 
egale şi a găsit că este aceeaşi. El a încercat să compare 
greutatea corpurilor fierbinţi cu greutatea aceloraşi corpuri, reci, 
pentru a descoperi greutatea fluidului de căldură care s-a scurs; 
rezultatul a fost însă negativ. 

In concordanţă cu rezultatele numerice pe care le-a dat în 
articolul său din „London Philosophical Transactions" (1799) o 
calorie nu poate cântări mai mult de 0,000 013 mg. Azi ştim că 
orice formă de energie are asociată o anumită masă care poate 
fi obţinută după faimoasa relaţie a lui Einstein, prin împărţirea 
energiei respective la pătratul vitezei luminii. Unei calorii îi 
corespunde o masă de 0,000 000 000 04 mg, care este cu mult 
sub precizia oricărei măsurători. Toate aceste concluzii 
referitoare la căldură l-au condus pe Rumford la concluzia că 
aceasta nu ar fi o substanţă obişnuită, ea trebuind să fie un 
anumit tip de mişcare. El scria: „Ce este căldura? Ea nu poate fi 
o substanţă materială. Pentru mine ar părea dificil, dacă nu 
chiar imposibil, să-mi imaginez căldura ca fiind altceva decât 
ceea ce rezultă din experienţa cu strunjirea tunului când căldura 
apărea ca un rezultat al mişcării”. 

ECHIVALENTUL MECANIC AL CĂLDURII 
Ideile contelui Rumford au fost dezvoltate mai departe, câteva 
decenii mai târziu, de către fizicianul german Julius Robert 
Mayer în articolul său Remarci asupra forțelor naturii 
neînsuflețite, publicat în 1842. Mayer a organizat o experienţă la 
o fabrică de hârtie, cu care prilej pulpa (tulpina decojită a 
lemnului din care se face hârtia) conținută de un cazan mare 
era agitată cu ajutorul unui mecanism tras de un cal ce se mişca 
în cerc, în jurul lui. Măsurând creşterea temperaturii 
materialului, el a obţinut o cifră pentru căldura produsă de o 


anumită cantitate dată de lucrul mecanic, efectuat de cal. 
Totuşi, fiind prea ocupat cu practica medicală, 

FIG. IV —5 Experienţa lui Joule asupra transformării energiei 
mecanice în căldură. Greutatea care coboară roteşte paletele 
într-un vas plin cu apă, iar temperatura apei creşte datorită 
frecărilor interne. Comparând lucrul efectuat, prin coborârea 
greutăţii, cu creşterea conţinutului de căldură al apei, Joule a 
obţinut valoarea echivalentului mecanic al căldurii. 
el nu a mai continuat aceste cercetări în vederea efectuării unor 
experienţe mai precise şi de aceea, cinstea de a fi măsurat 
exact echivalentul mecanic al caloriei i-a revenit unui englez, 
James Prescott Joule. În experienţele sale, Joule s-a folosit de un 
aparat prezentat schematic în fig. IV-5; acesta constă dintr-un 
vas plin cu apă, având în centra un ax cu mai multe palete 
fixate pe el, care se roteşte. Apa din vas a fost oprită să se mai 
rotească liber, împreună cu paletele de pe ax, cu ajutorul unor 
alte palete speciale, fixate pe pereţii vasului, care măresc 
frecarea internă. Axul cu palete era mişcat cu ajutorai unei 
greutăţi suspendate pe un scripete şi lucrai efectuat prin 


coborârea greutăţii a fost transformat în frecare-căldură 
comunicată apei. Cunoscând cantitatea de apă din vas şi 
măsurând creşterea de temperatură, Joule a putut calcula 
cantitatea totală de căldură produsă. Pe de altă parte, produsul 
dintre greutatea în mişcare şi distanţa parcursă de ea la 
coborâre dă cantitatea de lucru mecanic. Repetând acest 
experiment de multe ori, şi în diferite condiţii, Joule a stabilit că 
există o proporţionalitate directă între lucrul efectuat şi căldura 
produsă. Anunţând, în 1843, rezultatul cercetărilor sale, el scria: 
„Lucrul efectuat de o greutate de o livră (453,6 g) pe o distanţă 
de 778 de picioare la Manchester va fi — în cazul când se 
produce căldura prin frecarea apei — echivalent cu ridicarea 
temperaturii unei livre de apă la un grad Fahrenheit". Este 
valoarea care, fiind exprimată în aceste unităţi sau în altele, se 
foloseşte astăzi peste tot când trebuie transformată energia 
calorică în energie mecanică şi invers. 
TERMODINAMICA 

Atunci când echivalenţa dintre căldură şi energia mecanică — 
cunoscută azi drept prima lege a termodinamicii — a fost deplin 
stabilită, sosise vremea să se extindă lucrările lui Sadi Carnot 
referitoare la legile transformării unei forme de energie în alta. 
Lucrările de pionierat în această direcţie au fost efectuate în a 
doua jumătate a secolului trecut de fizicianul german Rudolph 
Clausius şi de fizicianul englez Lord Kelvin. Din experienţa de 
toate zilele ştim că întotdeauna căldura se scurge de la corpurile 
mai calde la corpurile mai reci, şi niciodată în direcţie contrară. 
Ştim, de asemenea, că energia mecanică poate fi transformată 
complet în căldură, de exemplu, prin frecare, câtă vreme o 
completă transformare a căldurii în energie mecanică este o 
imposibilitate fizică. Desigur, însuşi Sadi Carnot a înţeles că 
producerea lucrului mecanic este asociată cu o „coborâre“ a 
unei anumite cantităţi de căldură de la temperatura înaltă la 
temperatura joasă. În timp ce Carnot credea (în mod eronat) că 
toată cantitatea de căldură rămâne intactă la trecerea de la 
boiler la condensor, prima lege a termodinamicii stabileşte că o 
anumită cantitate se pierde şi că o altă cantitate echivalentă 
apare sub formă de lucru mecanic efectuat de maşină. Situaţia 
e analogă cu aceea a unei case aşezate pe un deal, care Îşi 
face aprovizionarea cu apă de la pârâu. In loc de a 


acţiona pompa cu un motor electric, locuitorii casei au hotărât 
să o pună în 


FIG.IV—6 O analogie hidrodinamică a maşinii termice care 
transformă în energie mecanică o parte din energia calorică ce 
vine dintr-o regiune cu temperatură înaltă în alta cu 
temperatură mai joasă. 
mişcare cu ajutorul unei roţi cu apă acționată chiar de pârâu, 
aşa cum se vede în fig. IV-6. Astfel, în timp ce o parte din apa 
pârâului mişcă roata prin cădere, o altă parte este pompată în 
sus, în casă. E clar că nu este posibil să se pompeze toată apa 
din pârâu, deoarece nu ar mai putea fi acționată pompa. Lucrul 
mecanic efectuat de căderea de apă sau cerut pentru ridicarea 
ei în sus este egal cu cantitatea de apă înmulțită cu înălţimea; 
astfel, cel mai bun rezultat se obţine atunci când cantitatea de 
apă rămasă în pârâu este suficientă pentru a pompa restul de 
apă în casă. Dacă, de exemplu, înălţimea stăvilarului ar fi de 3 
picioare (91,4 cm) şi casa este situată cu 12 picioare (365,76 
cm) mai sus decât pompa, notând cu x cantitatea de apă 

pompată în casă vom scrie relaţia: 
12 x = 3(1 —¿ x), 
de unde rezultă 
SME 

12+3 
Astfel, cu acest dispozitiv nu se poate pompa în casă mai mult 
de o cincime din apa pârâului. Aşa după cum va fî arătat mai 
departe, în cazul în care căldura se scurge de la o regiune caldă 
la o regiune rece, o parte din ea este transformată în energie 
mecanică; fracțiunea de căldură care poate fi transformată în 
lucru mecanic este dată de expresia: 
T,-T, 

T 
unde T, şi Tə sunt temperaturile absolute” ale boilerului şi 
respectiv condensorului. Temperatura apei în fierbere este de 
100°C sau 373*K şi dacă condensorul este răcit cu gheaţă, 
temperatura lui este de 0°C sau 273*K. Eficacitatea maximă a 
unei astfel de maşini cu abur este 100/373 = 26%. De fapt, din 


* Temperatura absolută se măsoară în grade absolute sau grade Kelvin (K*), 
egale, ca interval de temperatură, cu gradele Celsius. Deosebirea dintre cele 
două scări, Kelvin şi Celsius, constă doar în alegerea diferită a punctului 0°. - 
N.T. 


cauza pierderilor de căldură şi din alte considerente practice, 
eficacitatea maşinii cu abur este încă şi mai scăzută. 

Afirmația că e imposibil să transformi căldura în energie 
mecanică fără ca o anumită cantitate de căldură să treacă de la 
un loc mai cald la unul mai rece este cunoscută sub numele de 
„cea de a doua lege a termodinamicii”. Ea corespunde cu 
afirmaţia că de la sine căldura nu se scurge de la un loc mai 
rece la unul mai cald. Desigur, dacă am putea determina 
căldura să se scurgă în mod natural de la condensor la boiler, 
am avea un ciclu de căldură vicios si maşina cu abur ar 
funcţiona fără combustibil. Un asemenea dispozitiv mecanic ar 
trebui să asigure curgerea automată a apei la deal şi apoi 
căderea ei în torent peste roata morii! 

În tratarea matematică a termodinamicii se introduce 
noţiunea de „entropie", notată în mod obişnuit cu S şi definită ca 
fiind cantitatea de căldură primită sau pierdută de către corp 
împărţită la temperatura (absolută) a corpului. Utilizând 
noţiunea de entropie, se poate reformula legea a doua a 
termodinamicii în modul următor: entropia oricărui „sistem 
izolat" (adică a unui sistem care nu este în nici un fel de 
interacţiune termică sau mecanică cu mediul înconjurător) 
poate numai să crească sau să rămână constantă. Dacă punem 
un cub de gheaţă într-un pahar cu apă caldă, căldura ar putea 
să se scurgă de la gheaţă la apă, răcind cubul de gheaţă sub 
zero grade şi încălzind apa până la fierbere. Insă conform celei 
de a doua legi a termodinamicii, nu se va întâmpla aşa ceva, 
deoarece într-o asemenea situaţie entropia sistemului cub de 
gheaţă — apă ar scădea. 

Desigur, dacă Tı este temperatura apei calde şi T2 
temperatura cubului de gheaţă, atunci Tı > T2. Să presupunem 
că o anumită cantitate de căldură, Q, se scurge în mod spontan 
de la cubul de gheaţă la apa caldă care îl înconjură. Cantitatea 
de căldură primită de apă va fi +Q iar variaţia entropiei sale 
45,50 Cantitatea de căldură primită de cubul de gheaţă va fi 

1 
—Q — deoarece gheaţa a pierdut căldură — iar variaţia 
entropiei cubului de gheaţă va fi 45 . Atunci variaţia totală 
2 
a entropiei în sistemul apă-gheaţă va fi 


Q_0Q_ 

AS +4AS,= T, T, =Q T T, 
, deci mărimea din paranteză e negativă. Astfel, scurgerea 
căldurii de la cubul de gheață la apă ar corespunde scăderii 
entropiei, ceea ce contrazice legea a doua a termodinamicii. 
Această argumentare se aplică, desigur, numai la sisteme 
„izolate", adică la sisteme care nu sunt alimentate cu energie 
dinafară. In cazul frigiderului de bucătărie sau al ferestrei 
aparatului pentru condiţionarea aerului, căldura este extrasă din 
refrigerator sau din cameră şi pompată spre un loc mai cald din 
exterior, însă în acest caz scăderea entropiei este compensată 
de lucrul efectuat de curentul electric care pune în mişcare 
motorul. 

Legea creşterii, entropiei ne permite, de asemenea, să 
deducem, pe o cale simplă, expresia randamentului maşinii 
termice, menţionată la p. 112. Fie T; şi Tə temperatura boilerului 
şi respectiv temperatura condensorului şi să presupunem că o 
anumită cantitate de căldură, Q: este luată de la acest boiler. 
Condensorul va primi o cantitate de căldură, Q: mai mică, iar 
diferenţa Q: — Q: va fi transformată în energie mecanică. 


1 1 
Zi tis A A 
- Deoarece T> T, rezultă că T. T, 


| | l E | Q 
Astfel, entropia boilerului va scădea cu cantitatea a , lar cea a 


1 


Q, 
condensorului va creşte cu cantitatea T> Deoarece creşterea 


2 
entropiei 
condensorului trebuie să fie mai mare sau cel puțin egală cu 
scăderea entropiei boilerului, putem scrie: 
Qi Q 
T, T; 
de unde rezultă că: 
Q, < Di sau > I, 
Q, T, Q, T 
Cu ajutorul unor calcule simple se poate scrie: 
OCs Ti- , 
Q, T, 
care este chiar formula menționată mai înainte. 
PASAREA CARE BEA 


Un dispozitiv ingenios, japonez, bazat pe principiul maşinii 
termice, este pasărea care bea (fig. IV-7). Aceasta constă dintr- 
un vas de sticlă — din care s-a scos aerul — confecţionat din 
două sfere legate printr-un tub lung. În interiorul vasului există o 
anumită cantitate de eter, care se evaporă rapid la temperatura 
camerei. Vaporii de eter umplu mai întâi sfera care 
întruchipează corpul păsării, apoi se ridică în sfera ce reprezintă 
capul păsării, care e mai rece din cauza stratului higroscopic cu 
care e acoperit, ţinându-l tot timpul umed. Eterul condensat se 
colectează automat în partea de jos a sferei-cap, fiind imposibil 
să se scurgă în jos, deoarece tubul se prelungeşte până dincolo 
de centrul sferei. Când se acumulează o cantitate suficient de 
mare de eter, capul devine mai greu decât corpul şi pasărea 
oscilează în jurul pivotului spre o poziţie orizontală, permiţând 
astfel eterului să se scurgă înapoi, în sfera-corp, ceea ce face ca 
pasărea să se îndrepte din nou. De fiecare dată când pasărea se 
înclină în jos, ciocul ei intră în apă, capul păsării balansându-se 
astfel continuu. 

Dacă, în loc de apă, am umple paharul cu vodcă, sau mai 
bine, cu alcool pur, răcirea capului ar fi şi mai intensă, iar 
pasărea va acţiona mai 


FIG. IV —7 Păsări japoneze care beau. 
rapid. Dacă, pe de altă parte, am acoperi pasărea cu un clopot 
de sticlă, aerul din interior va deveni repede saturat cu vapori şi 
mişcarea va fi oprită. Pasărea acţionează mai slab, dacă 
umiditatea aerului atmosferic este ridicată; de fapt, autorul nu a 
reuşit să o facă să meargă într-o întreagă zi de vară, la 
Washington, D. C. 

În legătură cu această jucărie care lucrează pe baza 
principiului evaporării apei, putem ridica o interesantă problemă 
de fizică. Dacă am putea ataşa un anumit mecanism cu roţi 
dinţate la axul în jurul căruia oscilează pasărea, am putea obţine 
o anumită cantitate de energie mecanică cu care să acţionăm o 
pompă, care să aducă apă în pahar din marea de dedesubt. Cât 
de sus deasupra nivelului mării se poate plasa pasărea, astfel 
încât să mai acţioneze? O putem considera drept o maşină 
termică, în care căldura trece de la corpul păsării, mai cald, la 


capul ei, care e mai rece, şi se transformă parţial în energie 
mecanică. Căldura latentă de evaporare a apei (din capul rece al 
păsării) este de 539 cal/g, ceea ce echivalează cu 2x27x10* erg 
de energie mecanică. Această cifră trebuie, de asemenea, să 
reprezinte cantitatea de căldură care se scurge de la aerul mai 
cald la corpul păsării, în timp ce se evaporă de pe capul ei 1g 
de apă (deoarece nu are loc o acumulare sau o pierdere de 
căldură în corpul păsării). Randamentul maşinii termice la 
Ti- T; 
T, 

În cazul nostru, 7. şi Tə sunt apropiate de 300°K 
(temperatura camerei), iar diferența Tı—Tz este de numai 
câteva grade. Luând această diferență ca fiind, să zicem, de 
3°C, găsim că randamentul este de aproximativ 1%, astfel încât 
evaporarea unui gram de apă de pe capul păsării va produce 
aproximativ 2x10 erg. Pentru a ridica 1 g (de apă) la înălţimea 
de 1 cm ar fi nevoie de un lucru mecanic egal numeric cu 
accelerația gravitației, care are valoarea de aproximativ 1 000 
(981 cm/s?), astfel încât 1 g de apă evaporată de pe capul 
păsării produce un lucru mecanic ce poate aduce un alt gram de 
apă care să-l înlocuiască de la nivelul mării până la înălțimea de 
2x10° cm, adică 2 km deasupra nivelului mării. Desigur, 
calculele de mai sus sunt cu totul aproximative, iar diferitele 
pierderi de energie vor reduce considerabil valoarea găsită; este 
însă evident că asemenea păsări pot să „bea" apă din mare 
chiar dacă se află la o altitudine destul de mare! 

MAŞINI PERPETUUM MOBILE DE SPEŢA ÎNTÂI ŞI A DOUA 

În vremurile de demult, lumea visa la nişte maşini care să 
lucreze la nesfârşit, fără nici un fel de combustibil sau lipsite de 
orice altă alimentare cu energie din exterior. Lanţul fără sfârşit 
al lui Stevinus, discutat în capitolul II, a fost folosit deseori ca un 
proiect posibil pentru o astfel de maşină, înainte ca Stevinus să 
fi arătat că nu ar putea să funcţioneze, dacă se utilizează în mod 
corect legile echilibrului mecanic pe plan înclinat. 

In timp ce maşinile cu mişcare perpetuă de speța întâi 
(perpetuum mobile de speța |l) contrazic prima lege a 
termodinamicii, adică legea conservării energiei, perpetuum 
mobile de speța a doua contrazice cea de a doua lege a 
termodinamicii. Desigur, dacă am putea transforma căldura în 


transformarea căldurii în energie mecanică este 


proporţie de 100% în energie mecanică, ingineria mecanică ar fi 
superioară oricărui formidabil proiect bazat pe energia atomică. 
Am fi în stare să construim vase de linie oceanice care să 
pompeze apă din mare, să extragă căldura cu care să pună în 
funcţiune maşinile şi să arunce peste bord blocurile de gheaţă 
formate. Am fi în stare să construim automobile şi avioane care 
să aspire aerul atmosferic, să utilizeze conţinutul său caloric 
pentru propulsare şi să elimine jeturi de gheaţă prin ţevile de 
eşapament. Am fi în stare să... 

Dar toate aceste minunate posibilităţi sunt interzise de a 
doua lege a termodinamicii, legea creşterii continue a entropiei! 
DEMONSTRAŢIE TERMODINAMICA 
O dată acceptate legile termodinamicii, putem să le folosim 
pentru discutarea diferitelor fenomene fizice şi pentru 
verificarea mai multor afirmaţii importante în legătură cu ele. Să 
considerăm, de exemplu, o farfurie cu apă, cu un tub capilar 
care se ridică vertical deasupra suprafeţei apei (fig. IV-8). Pentru 
a izola acest sistem de mediul înconjurător să-l acoperim cu un 
clopot de sticlă şi să scoatem aerul din interior. Se ştie că apa se 
ridică în tubul capilar, formând un menise concav. Să vedem ce 
se întâmplă. În primul rând, o parte din apa din farfurie se 
transformă în vapori care umplu interiorul clopotului de sticlă. 
Datorită gravitaţiei, densitatea şi presiunea vaporilor vor fi mai 
mari la partea de jos şi mai mici deasupra, la fel ca şi în cazul 
atmosferei terestre. Ştim că, pentru orice temperatură dată, 
există o anumită tensiune (presiune) de vapori, la care 
aceştia sunt „în echilibru" cu lichidul. Dacă tensiunea de 
vapori este prea mare, o parte din vapori se vor condensa în 
lichid; dacă este prea mică, o cantitate de lichid se va evapora, 
producând mai mulţi vapori. Vom verifica acum, cu ajutorul unei 
demonstraţii termodinamice, că tensiunea de vapori pe 
suprafaţa concavă din capilar este mai mică decât cea de pe 
suprafaţa plană a apei din farfurie. Să presupunem că afirmaţia 
de mai sus nu e adevărată şi că presiunea e independentă de 
curbura suprafeţei lichidului. Ce s-ar întâmplă în acest caz? 

Atunci, din cauza gravitaţiei, tensiunea de vapori 


FIG. IV —8 Un exemplu de demonstraţie termodinamică. Dacă 
presiunea vaporilor de deasupra meniscului concav din tubul 
capilar ar fi aceeaşi ca şi la suprafaţa plană a apei din farfurie, 
apa ar fi în stare de mişcare perpetuă în direcţia arătată de 
săgeți. 
la suprafața meniscului ar fi mai mică decât la suprafața apei 
din farfurie, iar apa s-ar evapora prin tubul capilar şi s-ar 
condensa în farfurie. Aceasta ar duce la o nouă ridicare a apei în 
tubul capilar şi mişcarea va continua fără sfârşit. Am putea 
plasa în tubul capilar un anumit tip de moară de apă care să 
acţioneze la nesfârşit, în contradicţie cu cea de a doua lege a 
termodinamicii. Deoarece această lege nu poate fi contrazisă, 
vom conchide că tensiunea de vapori la suprafața concavă a 

lichidului este mai mare decât la suprafața plană. 

În mod similar (luând un tub capilar uns cu ceară, în care 
caz meniscul este sub suprafaţa apei din farfurie şi este convex) 
vom conchide că tensiunea de vapori pe suprafață convexă este 
mai mare decât pe o suprafaţă plană. Cu cât e mai subţire tubul 


capilar, cu atât mai mare este diferenţa de înălţimi şi, în 
consecinţă, şi variaţia tensiunii de vapori. Utilizând valorile 
numerice ale constantei tensiunii superficiale (care determină 
înălţimea coloanei de apă din capilar) şi densitatea vaporilor de 
apă (care determină diferenţa de tensiune la nivelul farfuriei şi 
la nivelul tubului capilar) putem obţine o formulă pentru 
dependenţa tensiunii de vapori la suprafaţa curbată a apei. 
Dacă această formulă nu e adevărată, apa ar curge continuu 
prin capilar şi am avea un perpetuum mobile de speța a doua. 
Concluzia la care am ajuns mai sus este importantă pentru 
înţelegerea fenomenului de ploaie. Norii care zboară sus pe cer 
sunt formaţi din nenumărate picături punctiforme (ceaţă), atât 
de mici şi de uşoare încât, practic, nu au tendinţa să cadă în jos. 
Unele dintre aceste picături sunt mai mari, altele mai mici. Ce 
efect are diferenţa de mărime a picăturilor? Aşa după cum am 
văzut mai sus, presiunea deasupra unei suprafeţe convexe este 
mai mare decât deasupra suprafeţelor plane, iar diferenţa de 
presiune creşte cu scăderea razei de curbură. Astfel, presiunea 
va fi mai mare la suprafaţa micilor picături şi mai mică la 
suprafaţa celor mai mari. Ca rezultat al acestei diferenţe de 
presiune, vaporii se vor deplasa de la suprafaţa picăturilor mici 
către cele mari, condensându-se pe suprafaţa acestora, 
crescându-le astfel mărimea. Pe de altă parte, micile picături se 
vor evapora şi, în cele din urmă, vor dispărea. Crescând, 
picăturile vor deveni prea mari ca să mai plutească în aer, şi vor 
cădea sub formă de ploaie pe capetele şi umbrelele noastre. 
TEORIA CINETICĂ A CĂLDURII 
O dezvoltare ulterioară a teoriei căldurii şi corelarea legilor de 
bază ale termodinamicii — considerând căldura ca energie de 
mişcare a particulelor extrem de mici, moleculele, din care sunt 
formate toate corpurile materiale — a fost realizată în ultimul 
sfert al secolului trecut, îndeosebi de către Ludwig Boltzmann, în 
Germania, James Clerk Maxwell, în Anglia şi Josiah Gibbs în 
S.U.A. (fig. IV-4 şi V-16). Luând în considerare mişcarea 
nenumăratelor molecule extrem de mici care alcătuiesc 
corpurile materiale, este, desigur, imposibil şi, de asemenea, 
lipsit de sens să urmăreşti cu precizie traiectoria fiecărei 
particule individuale. Ceea ce dorim să cunoaştem este 
comportarea medie a moleculelor în anumite condiţii fizice 
diferite care ne conduc la utilizarea legilor statisticii. Metodele 


statistice sunt utilizate întotdeauna în relaţiile umane, când e 
vorba de un mare număr de indivizi. Companiile de asigurare, 
agenţiile guvernamentale care se preocupă de producţia 
articolelor alimentare de către fermieri etc. Işi bazează 
activitatea pe datele statistice,  neinteresându-se de 
împrejurările în care a murit domnul John Doe sau de 
particularităţile dezvoltării fermei lui Jeremiah Smith. 
Considerând că populația S.U.A. este de aproximativ 170 000 
000 de locuitori pe câtă vreme numărul moleculelor într-un 
centimetru cub de aer este de 20 000 000 000 000 000 000, 
vedem că legile statisticii trebuie să funcționeze mai bine în 
cazul moleculelor decât în cazul oamenilor. 

Este cel mai simplu să se aplice consideraţii statistice în 
cazul gazelor unde, spre deosebire de lichide şi de solide, 
moleculele aleargă libere prin spaţiu, ciocnindu-se atât unele de 
altele, cât şi cu pereţii vasului. Pereţii vasului — care conţine un 
gaz — sunt supuşi unui bombardament continuu al moleculelor, 
care la rândul lor sunt respinse înapoi de către aceştia, 
formându-se astfel, în medie, o forţă staţionară, presiunea 
gazului. Să presupunem că aceeaşi cantitate de gaz s-ar găsi 
într-un vas care ar avea numai jumătate din volum. Deoarece, în 
cazul acesta, numărul de molecule în unitatea de volum va fi de 
două ori mai mare, de două ori mai multe molecule vor fi 
respinse în fiecare secundă de o anumită suprafaţă dată a 
peretelui, şi astfel presiunea gazului va fi dublă. Aceasta explică 
legea proporţionalităţii inverse a presiunii cu volumul gazului 
descoperită de Robert Boyle. 

Să vedem acum ce se întâmplă când moleculele se mişcă 
mai repede. Vor apărea două efecte: 1) numărul de molecule 
care vor atinge o anumită suprafaţă din perete, pe secundă, va 
fi mai mare; 2) tăria fiecărei ciocniri, determinată de impulsul 
mecanic (cantitatea de mişcare, după terminologia lui Newton) 
al moleculelor, va creşte. Deoarece ambele efecte sunt 
proporţionale cu viteza moleculelor, presiunea va creşte cu 
pătratul acestei viteze sau — ceea ce e acelaşi lucru — cu 
energia cinetică a moleculelor. Am văzut că presiunea gazului al 
cărui volum este menţinut constant conform legii Charles-Gay- 
Dussac este proporţională cu temperatura lui absolută. De aici 
urmează că temperatura absolută poate fi considerată ca o 
măsură a energiei mişcării termice a moleculelor. In afirmaţiile 


de mai sus, natura moleculelor nu are importanţă, deoarece una 
dintre legile fundamentale ale mecanicii statistice, cunoscută 
sub numele de „legea echipartiţiei energiei", afirmă că în cazul 
amestecului unui mare număr de particule cu două sau mai 
multe mase diferite, energia cinetică medie per particulă 
rămâne aceeaşi. Astfel, de exemplu, într-un amestec de 
molecule de hidrogen şi de molecule de oxigen — care e de 16 
ori mai greu — viteza moleculelor de oxigen este de patru ori 
mai mică decât a moleculelor de hidrogen, astfel încât produsul 
dintre masele lor şi pătratul vitezei va fi acelaşi. Da temperatura 
camerei, adică la aproximativ  300*K, energia mişcării 
termice este de aproximativ 0,000 000 000 000 0002 erg, care 
în cazul moleculelor de aer corespunde unei viteze de 50 000 
cm/s (aproximativ 1 000 mile/h). 


Numărul de molecule 

FIG. IV —9 Curba distribuţiei vitezelor după Maxwell. 

Energia mişcării termice determinată de temperatura 
absolută este, desigur, numai o medie pe un număr mare de 
particule şi, ca întotdeauna în cazul fenomenelor statistice, 
energiile particulelor individuale pot prezenta o mare abatere de 
la valoarea medie. Datorită caracterului întâmplător al ciocnirilor 
lor reciproce, unele molecule pot atinge pentru un timp scurt 
viteze mult mai mari, în timp ce altele pot fi temporar încetinite. 
Utilizând legile mecanicii statistice, se pot calcula procentele de 
molecule dintr-un gaz a căror viteză se abate în diverse proporţii 


de la viteza medie. Această curbă a distribuţiei vitezelor care a 
fost calculată prima dată de către Maxwell şi care-i poartă 
numele, este dată în fig. IV-9. O altă noţiune importantă în 
teoria statistică a gazelor este noţiunea de „drum liber mijlociu", 
adică distanţa medie străbătută de molecule între două ciocniri. 
In aerul atmosferic, drumul liber mijlociu al moleculelor este 
foarte scurt, numai aproximativ 0,000 01 cm, în timp ce, în 
cazul gazului foarte rarefiat care umple spaţiul interstelar, o 
moleculă poate străbate multe mile înainte de a se întâlni cu o 
alta. Scurtimea drumului liber ţine cont de faptul că moleculele, 
oricât de repede s-ar mişca, au nevoie de un timp destul de 
lung ca să străbată camera de la un capăt la altul; de fapt, 
comportarea lor se aseamănă cu aceea a unui jucător de rugbi 
cu mingea în braţe, care aleargă către linia de fund şi este prins 
la aproape fiecare pas de către adversari. Desigur, câtă vreme 
jucătorul de rugbi este preocupat să atingă linia de fund şi 
încearcă tot timpul să alerge spre ea, moleculele au o mişcare 
lipsită de ţel şi după fiecare nouă ciocnire sar în alte direcţii. Se 
poate arăta matematic că, în cazul unei astfel de mişcări, 
cunoscută sub numele „mersul la întâmplare", distanţa medie 
străbătută după mai mulţi paşi este egală cu lungimea fiecărui 
pas înmulțită cu rădăcina pătrată din numărul total de paşi, şi 
nu cu numărul de paşi, aşa cum ar fi trebuit să fie, dacă ei ar fi 
fost făcuţi în aceeaşi direcţie. Astfel, avem formula: 

distan ţastrăbătută= lungimea pasului x vnumă ruldepa şi. 

În cazul moleculelor aerului, lungimea fiecărui pas este 
0,000 01 cm, şi dacă ele trebuie să străbată o distanţă, să zicem 
de 10 m (1 000 cm), formula de mai sus ne indică faptul că 
numărul total de paşi (întâmplători) trebuie să fie egal cu: 

La viteza de 50 000 cm/s, fiecare pas va fi făcut în 
0,00001 a a ne 
Ca =0,0000000002 s, astfel încât timpul total va fi 10 000 
000 000 000 000 x 0,000 000 0002 = 2 000 000 s sau 20 zile! 

Cum ţine seama teoria cinetică a căldurii de legea de bază 
a termodinamicii, care afirmă că în toate procesele termice 
entropia trebuie să crească întotdeauna? Care este înţelesul 
entropiei din punctul de vedere al teoriei statistice a mişcării 


moleculare? Cum poate căldura să se scurgă de la corpurile mai 
fierbinţi la cele mai reci şi de ce nu putem transforma o anumită 
cantitate de căldură complet în energie mecanică, câtă vreme la 
transformarea energiei mecanice în căldură nu apare nici o 
dificultate? Răspunsul la toate aceste probleme ne apare 
natural, dacă încercăm să vedem ce se întâmplă cu moleculele 
în aceste cazuri. Să luăm un conteiner (vas) împărţit în două 
jumătăţi printr-un perete termoizolant: să umplem o jumătate 
cu gaz cald şi cealaltă cu gaz rece şi să scoatem peretele 
despărțitor. Ce se va întâmplă? Moleculele, care se mişcă rapid, 
ale gazului cald vor pierde din energia lor prin ciocniri cu 
moleculele lente ale gazului rece şi procesul acesta se va 
desfăşura până când se va ajunge la echipartiţia energiei între 
toate moleculele, adică la egalitatea temperaturilor în ambele 
jumătăţi ale conteinerului. Situaţia de mai sus este similară 
cazului unei găleți a cărei jumătate de jos este plină cu mărgele 
negre, iar cea de sus cu mărgele albe. Dacă scuturăm găleata 
mărgelele se vor amesteca între ele, astfel încât atât cele albe, 
cât şi cele negre vor fi egal distribuite de la bază până la gură. 
Am putea să le separăm din nou dacă le vom scutura în 
continuare? Teoretic da. Desigur, nu există nici un motiv pentru 
ca o astfel de separare să nu aibă loc; însă este foarte puţin 
probabil ca să se întâmple. Ar trebui să scuturăm găleata timp 
de secole sau poate de milioane de ani, până când, dintr-o dată, 
datorită în-tâmplării, toate mărgelele negre să se strângă din 
nou la bază, iar cele albe deasupra. Acelaşi lucru e adevărat şi 
în cazul moleculelor. E posibil, în principiu, ca jumătate din 
molecule să fie încetinite prin ciocnirile întâmplătoare cu mult 
sub viteza medie, pe când cealaltă jumătate să fie 
corespunzător accelerată. Insă acest lucru este foarte 
improbabil! 

O situaţie similară este şi în cazul transformării energiei în 
căldură şi invers. Să ne închipuim un glonţ care loveşte un 
perete de oţel. In timp ce glonţul zboară către ţintă, toate 
moleculele sale se mişcă împreună în aceeaşi direcţie şi cu 
aceeaşi viteză (această mişcare comună a moleculelor, se 
suprapune peste mişcarea lor neregulată, datorită temperaturii 
iniţiale a glonţului). În momentul în care glonţul este oprit de 
perete, această mişcare ordonată se transformă în mişcare 
neregulată a particulelor individuale, făcând să crească agitația 


termică iniţială a moleculelor care alcătuiesc glonţul şi peretele. 
Aici ne-am putea imagina din nou procesul invers în care 
moleculele ce alcătuiesc capătul unei bare de metal încălzite la 
flacără vor avea, datorită unei şanse neobişnuite, vitezele lor 
termice orientate în aceeaşi direcţie, astfel că această bucată 
de metal ar zbura ca şi când ar fi fost proiectată pe ţeava unei 
puşti. Dar, din nou, acest eveniment ar fi extrem de improbabil. 
Astfel, vedem că legea creşterii entropiei este afirmarea simplă 
a faptului că, în toate procesele naturale, mişcarea organizată a 
moleculelor are tendința de a deveni dezorganizată sau 
întâmplătoare. Toate procesele evoluează de la tipul de mişcare 
moleculară cel mai puţin probabil la cel cu probabilitatea cea 
mai mare, iar creşterea entropiei corespunde creşterii 
probabilității tipului respectiv de mişcare moleculară. 

S-ar putea deduce relaţia dintre probabilitatea tipului dat 
de mişcarea moleculară şi entropie pe calea propusă pentru 
prima dată de Ludwig Boltzmann. Să considerăm două sisteme 
termodinamice, A şi B, care pot fi două vase umplute cu două 
gaze diferite la două presiuni diferite, sau orice alt sistem mai 
complicat conţinând lichide, vaporii acestora, cristale solide, 
soluţia acestora în lichide etc. Dacă cele două sisteme au 
aceeaşi temperatură 7, şi le punem în contact unul cu altul, nu 
va avea loc scurgere de căldură în nici o direcţie, şi cele două 
sisteme vor rămâne în aceeaşi stare în care se găseau când 
erau separate. Să presupunem că o anumită cantitate de 
căldură se scurge în aceste sisteme dinafară, sistemul A 
obţinând Q, calorii, iar sistemul B, Qs calorii. Dacă vom 
considera sistemele separat, creşterea entropiei lor va fi dată de 


a . Dacă le-am considera ca formând un singur sistem 
compus, creşterea totală a entropiei va fi: 
Qı- Qs Qs 
o 
Dar 
Qa, Qs_ Qat Qr 
Tr T 


de unde tragem concluzia că entropia unui sistem compus este 
egală cu suma entropiilor părților sale. 


Cum apare acest lucru din punctul de vedere al 
probabilității diferitelor tipuri de mişcare moleculară? Cum s-ar 
putea exprima această probabilitate pentru un sistem compus, 
A şi B, în funcţie de probabilitățile lui A şi B luate separat? 
Conform teoriei matematice a probabilităților, probabilitatea 
unui eveniment compus (adică a unui eveniment care trebuie să 
satisfacă mai multe condiţii independente) e dată. de produsul 
probabilităților evenimentelor individuale din care este compus. 
Astfel, dacă o tânără se duce la o întâlnire cu un necunoscut şi 
speră că acesta va fi înalt, brunet şi drăguţ, probabilitatea ca 
speranţele sale să se îndeplinească este produsul 
probabilităților ca să fie înalt, să fie brunet şi să fie drăguţ. Dacă 
probabilitatea ca un om să fie înalt este Fi (adică unul din 
patru), să fie brunet i şi probabilitatea să fie drăguţ = ; 
probabilitatea ca toate aceste trei condiții să se îndeplinească 
este: 

TE S 8 
4 3 50 600 
adică o şansă din 600. 

Astfel, vedem că în timp ce într-un sistem termodinamic 
compus entropiile trebuie adunate, probabilitățile trebuie să fie 
înmulţite. Ce fel de dependenţă matematică între aceste două 
categorii de mărimi satisface această condiţie? Desigur, o 
dependenţă logaritmică, deoarece pentru a înmulţi două 
numere trebuie să adunăm logaritmii lor. Astfel, entropia trebuie 
să varieze cu logaritmul probabilității şi vom scrie: 

S= kln P, 
unde k este un coeficient numeric (constanta lui Boltzmann). 

Formula de mai sus constituie o punte între 
termodinamica clasică şi teoria cinetică a căldurii, şi ne permite 
să  calculăm toate mărimile termodinamice pe baza 
consideraţiilor statistice. 

DEMONUL LUI MAXWELL 
Un personaj foarte important în fizica statistică este „demonul" 
lui Maxwell, un produs al imaginaţiei lui James Clerk Maxwell 
(fig. V-16), care a adus contribuţii multe în acest domeniu al 
ştiinţei. Să ne închipuim un demon mititel şi foarte activ (fig. IV- 


10), care poate vedea moleculele individuale şi este destul de 
rapid ca să le manevreze aşa cum manevrează un campion de 
tenis mingile. Un astfel de demon ne-ar 

FIG. IV—10 Demonul lui Maxwell care, chipurile, ar putea separa 
moleculele rapide de cele lente. 

putea ajuta să învingem legea creşterii entropiei prin 
manipularea unei mici ferestruici într-un perete ce ar separa 
două încăperi, A şi B, în care se află un gaz. Se presupune că 
oblonul ferestrei lunecă fără frecare şi că demonul îl deschide 
când vede o moleculă rapidă, care se îndreaptă către fereastră 
şi îl închide când molecula ce se apropie este lentă. Astfel, toate 
moleculele rapide dintr-o distribuţie maxwelliană vor trece în 
încăperea B, în timp ce în A vor rămâne numai cele lente. 
Incăperea B va deveni mai caldă, iar A mai rece şi căldura va 
trece în direcţia interzisă, violând a doua lege a termodinamicii. 


De ce nu s-ar putea face lucrul acesta, nu cu ajutorul unui 
demon adevărat, desigur, ci cu ajutorul unei mici maşinării fizice 
construite ingenios, care ar acţiona în acelaşi mod? Pentru a 
înţelege situaţia, să ne amintim problema criptică pusă de către 
faimosul fizician austriac Erwin Schrâdinger (fig. VII-19) în cartea 
sa foarte interesantă Ce este viața? (Cambridge University 
Press, 1944): „De ce sunt atât de mici atomii"? La prima vedere, 
această problemă pare un nonsens, dar ea are sens şi s-ar 
putea răspunde la ea dacă ar fi inversată şi ar fi formulată: „De 
ce suntem noi atât de mari (în comparaţie cu atomii)?" 
Răspunsul e simplu, pentru că un astfel de organism, atât de 
complex ca cel uman, cu creier, muşchi etc., nu poate fi 
construit cu câţiva atomi, după cum nici o mare catedrală nu 
poate fi construită din câteva pietre. 

Demonul lui Maxwell, şi orice dispozitiv mecanic care ar 
încerca să-l substituie, ar trebui să fie construit dintr-un număr 
mic de atomi şi ar fi absolut imposibil să efectueze o astfel de 
treabă complicată care i s-ar cere. Cu cât e mai mic numărul de 
particule, cu atât sunt mai mari fluctuațiile statistice ale 
comportării lor. Un automobil căruia i-ar sări una dintre cele 
patru roţi şi ar deveni volan, în timp ce radiatorul ar deveni 
rezervor de benzină şi invers, nu este un vehicul care să 
prezinte garanţie pentru a fi condus! Da fel şi demonul lui 
Maxwell, real sau mecanic, va face atât de multe greşeli 
statistice la manipularea moleculelor, încât întregul proiect ar 
eşua complet. , 

MIŞCAREA TERMICĂ MICROSCOPICĂ 
Dimensiunile foarte mari şi foarte mici citate mai sus în legătură 
cu lumea moleculară sunt rezultatul calculului, deoarece 
moleculele şi mişcarea lor sunt prea mici pentru a putea fi 
observate chiar şi cu cele mai bune microscoape. Se întâmplă 
totuşi ca să putem acoperi intervalul dintre moleculele invizibile 
şi corpurile mari pe care le întâlnim întâmplător în experienţa 
noastră de toate zilele, observând comportarea unei particule 
foarte mici, cu diametrul de ordinul 1 u (micron), care pe de o 
parte e suficient de mică pentru a prezenta mişcarea termică şi, 
pe de altă parte, suficient de mare pentru a putea fi văzută la 
un microscop bun. Botanistul englez Robert Brown a fost acela 
care a observat pentru prima dată că sporii de plante care 
plutesc în apă nu sunt niciodată în repaus, ci sunt antrenați într- 


un fel de tarantelă, sărind neregulat într-o parte sau alta ca şi 
când ar fi ciocniţi tot timpul de un agent nevăzut (fig. IV-11). 
Dar nici Brown şi nici oamenii de ştiinţă din timpul său nu au 

ETC. 


FIG. IV— 11 „Mersul la întâmplare" este mişcarea unui corp a 
cărui direcție de mişcare se schimbă des şi neregulat ca rezultat 
al ciocnirilor cu alte corpuri, fie ele molecule care se ciocnesc cu 

alte molecule, fie un beţivan care se ciocneşte de stâlpii 
felinarelor. Este evident că într-o astfel de mişcare (deplasare), 
corpurile înaintează mai puţin decât dacă s-ar mişca în linie 
dreaptă şi se poate arăta că distanţa medie de la punctul de 
pornire este, în acest caz, egală cu lungimea fiecărei porţiuni 
drepte înmulțită cu radical din numărul acestor porţiuni. 


putut să explice această comportare agitată a particulelor foarte 
mici. Abia după un secol ea a fost explicată de fizicianul francez 
Jean Perrin, ca fiind rezultatul numeroaselor ciocniri pe care 
aceste mici particule le suferă din partea moleculelor de apă 
care se află în mişcare termică. Studiile lui Perrin asupra 
mişcării browniene au constituit o probă indiscutabilă a 
corectitudinii teoriei cinetice a căldurii şi a permis fizicienilor să 
observe direct legile statistice ale mişcării, care mai înainte de 
aceasta erau numai nişte ipoteze teoretice. Teoria matematică 
exactă a mişcării browniene a fost dezvoltată de către tânărul 
Albert Einstein, într-unul din cele trei articole pe care le-a 
publicat în 1905. Celelalte două erau despre teoria cuantelor de 
lumină şi despre teoria relativităţii. Azi teoria statistică a căldurii 
este în general cunoscută sub numele de „fizică statistică" şi, în 
ceea ce priveşte completitudinea şi claritatea, ea se compară 
numai cu mecanica lui Newton. 

MIŞCAREA TERMICĂ ŞI PROPAGAREA SUNETULUI 
Se ştie că sunetul nu este decât o undă de compresie care se 
propagă prin aer sau prin alte substanţe. Studiile experimentale 
au dezvăluit un fapt amuzant, anume, că viteza sunetului este 
independentă de densitatea aerului şi că la nivelul mării este 
aceeaşi ca cea din atmosfera superioară rarefiată. Pe de altă 
parte, viteza depinde de temperatura aerului, fiind direct 
proporţională cu rădăcina pătrată a temperaturii absolute. Cum 
s-ar putea explica aceste fapte din punctul de vedere al 
structurii moleculare şi al mişcării termice? 

Pentru a putea face acest lucru, să ne amintim că aerul 
constă dintr-o mulţime de molecule care se mişcă, la 
întâmplare, prin spaţiu, cu viteze ce cresc cu temperatura. Când 
se emite o undă sonoră de compresie, să zicem de către un 
diapazon, moleculele din vecinătatea braţelor diapazonului sunt 
împinse în direcţia mişcării acestora şi, ciocnindu-se de 
moleculele care se află ceva mai departe (în următorul strat 
subţire de aer), le comunică acestora impulsul. Acestea, la 
rândul lor, împing moleculele din stratul următor şi astfel 
compresia se propagă prin aer, formând o undă sonoră. 
Deoarece moleculele aerului trebuie să zboare o distanţă destul 
de lungă până când ajung să ciocnească moleculele din stratul 
următor (aşa-numitul drum liber), viteza de deplasare este 
determinată, în primul rând, de viteza termică a moleculelor. 


Această imagine dinamică explică cele două fapte amintite mai 
sus în legătură cu viteza sunetului. Desigur, viteza termică a 
moleculelor rămâne aceeaşi la o anumită temperatură, 
indiferent cât este de comprimat sau de rarefiat gazul. Pe de 
altă parte, deoarece energia cinetică a moleculelor e 
proporţională cu temperatura absolută, viteza lor creşte cu 
radicalul temperaturii. Şi ceea ce e valabil pentru viteza 


8. ; 
FIG. IV - 12 Formarea undei sonore în cazul când „împingătorul” 
se mişcă mult mai încet decât moleculele (a), şi formarea undei 
de şoc (şoc staționar) când „îimpingătorul” se mişcă mai repede 
(b). 
moleculelor trebuie, de asemenea, să fie valabil pentru viteza 
sunetului. 

O situaţie complet diferită are loc atunci când viteza 
obiectului care produce compresia în gaz depăşeşte viteza 
mişcării termice a moleculelor în anumite condiţii date. Aceasta 
are loc, de exemplu, la gazele fierbinţi, formate într-o explozie, 
care împing aerul din jur, sau când aerul este împins în lături de 
aripile şi corpul unui avion supersonic sau de o rachetă 
supersonică. In acest caz, viteza termică a moleculelor nu este 
destul de mare pentru a scăpa de „împingerea" corpului care 
avansează şi ele vor fi îngrămădite una peste alta, ducând şi la 


o creştere corespunzătoare a densităţii. Diferenţa între acest 
caz şi cel discutat anterior este ilustrată schematic în fig. IV-12. 
Frontul care avansează, al gazului puternic comprimat, 
formează ceea ce se numeşte unda de şoc. Din cauza densităţii 
sale mereu crescânde, unda de şoc capătă în mod 
corespunzător o mare suprapresiune, care este importantă 
pentru efectele ei distructive. În cazul exploziilor, expansiunea 
gazelor fierbinţi scade, compresiunea aerului se separă de 
„Împingător" şi continuă să călătorească ca o undă de şoc. In 
cazul avioanelor şi proiectilelor supersonice care se deplasează 
cu o viteză constantă, fiind continuu împinse de motoarele lor, 
unda de şoc rămâne staţionară în raport cu corpul care se mişcă 
şi se numeşte „Şoc staționar". 
EMISIA LUMINII DE CĂTRE CORPURILE FIERBINŢI 

Se ştie că toate corpurile materiale devin luminoase, când sunt 
încălzite la o temperatură suficient de mare. Acesta este modul 
de producere a luminii cu ajutorul flăcării în vechile lămpi cu 
petrol; şi acesta este şi modul în care se produce lumina în 
filamentele fierbinţi ale becurilor electrice moderne cu filament. 
La scara cosmică, Soarele şi stelele emit lumină, din cauză că 
suprafaţa lor este foarte fierbinte. Se ştie că şi la o temperatură 
relativ joasă, ca în cazul sistemului de încălzire a camerei, se 
radiază căldură, însă nu şi lumină vizibilă. Sobele de bucătărie 
încălzite la temperaturi de 600 până la 700°C devin de un „roşu 
aprins", radiind o lumină slabă roşie. Filamentul unui bec 
electric, încălzit la o temperatură de peste 2 000°C, emite o 
lumină strălucitoare, care totuşi pare gălbuie în comparaţie cu 
lumina unui strălucitor arc electric ce funcţionează la o 
temperatură cuprinsă între 3 000 şi 4 000°C. Suprafaţa Soarelui, 
care are o temperatură de aproximativ 6 000°C, emite o lumină 
mai bogată în radiaţii albastre decât lumina emisă de sursele 
amintite mai înainte. Astfel, cu creşterea temperaturii radiația 
emisă devine din ce în ce mai intensă şi mai bogată în lungimi 
de undă mai scurte. În fig. IV-13 este prezentată distribuţia 
observată a intensității dintre diferitele lungimi de undă ale 
radiaţiilor emise de corpurile materiale la diferite temperaturi. 
La 2 000*K toată energia se află în regiunea lungimii de undă 
mare cu o intensitate egală cu zero pentru regiunea luminii 
vizibile, marcată pe figură prin subliniere. La 4 000*K există şi 
lumină vizibilă emisă, însă intensitatea radiaţiilor roşii depăşeşte 


cu mult intensitatea radiaţiilor galbene, verzi şi albastre. La 6 
000*K (temperatura suprafeţei Soarelui) maximul intensității se 
află în regiunea galbenă a spectrului, iar noi percepem 
amestecul de culori ca o „lumină albă". La temperaturi încă şi 
mai mari, maximul intensității se deplasează în regiunea 
radiaţiilor ultraviolete invizibile; şi există stele atât de fierbinţi 
(de câteva sute de 

FIG. IV - 13 Distribuţia de energie într-un spectru continuu emis 
de către corpuri la trei temperaturi diferite. 

mii de grade), încât cea mai mare parte a luminii emise de ele 

cade în această regiune a ultravioletului invizibil. 


Emisia luminii de către corpurile fierbinţi este guvernată 
de două legi importante, descoperite în timpul celei de a doua 
jumătăţi a secolului trecut, astfel: 

Legea lui Wien a fost stabilită de fizicianul german 
Wilhelm Wien (1864—1928). El a afirmat că /ungimea de undă 
corespunzătoare maximului intensității din spectru este invers 
proporțională cu temperatura (absolută) a corpurilor emițătoare 
fierbinți. Ar fi de observat din fig. IV-13 că, în timp ce la 6 000*K 
maximul intensității este la 5 000 Ă, la temperatura de 2 000*K 
el se deplasează la 15 000 Å. 

Legea Stefan-Boltzmann a fost descoperită de fizicianul german 
Josef Ştefan (1835—1893) şi apoi dedusă teoretic, utilizând 
anumite considerații termodinamice, de către Ludwig 
Boltzmann, despre care a mai fost vorba mai înainte. Legea 
afirmă: cantitatea totală de energie emisă de un corp fierbinte 
este proporțională cu puterea a patra a temperaturii sale 
absolute. Intr-adevăr, aria de sub curba notată cu 6 000°K din 
fig. IV-13 este de 3* = 81 ori mai mare decât aria de sub curba 
notată cu 2 000*K. 

EMISIA LUMINII D E CĂTRE GAZELE FIERBINŢI 

Discuţia despre emisia luminii de către corpurile fierbinţi, 
prezentată în paragraful anterior, se referă la cazul substanţelor 
solide sau lichide, de exemplu, filamentul de tungsten din becul 
electric sau oţelul topit într-o turnătorie”. În cazul luminii emise 
de gaze avem de-a face cu o situaţie complet diferită. Dacă 
privim printr-o prismă lumina emisă de un gaz (sau de o lampă 
cu petrol), vom observa un spectru continuu care se întinde de 
la roşu la violet. Insă se poate arăta că acest spectru continuu 
nu se datoreşte gazelor fierbinţi din flacără, ci mai degrabă 
particulelor solide de funingine care se află acolo. Dacă am 
realiza o ardere completă a gazului, de exemplu, în becul 
Bunsen, realizat de fizicianul german Robert Wilhelm Bunsen 
(1811—1899), am obţine o flacără care, fiind foarte fierbinte, 
emite puţină lumină. Bunsen a utilizat becul său pentru studiul 


* Materia solară se află într-o stare gazoasă, din cauza temperaturii foarte 
mari, care urcă de la 6 000° K, cât este la suprafaţă, până la 20 000 000°K, în 
centru. Cu toate acestea, exceptând un strat subţire din exterior, cunoscut 
sub numele de cromosferă, gazele care formează Soarele sunt comprimate la 
o densitate comparabilă cu aceea a unor solide sau lichide obişnuite şi de 
aceea emit un spectru continuu. 


emisiei diferitelor substanţe aflate în stare gazoasă. Dacă 
introducem în flacăra unui bec Bunsen o mică cantitate de sodiu 
(care poate fi şi sub formă de clorură de sodiu, adică sare de 
bucătărie obişnuită), flacăra devine galbenă strălucitoare. 
Analizând această lumină cu ajutorul unei prisme, după vechea 
metodă a lui Isaac Newton, se constată că spectrul constă dintr- 
o singură linie galbenă, iar toate celelalte lungimi de undă sunt 
absente (fig. IV-14a). O experienţă 

FIG. IV —14 a — sodiul introdus într-o flacără fierbinte emite o 
linie galbenă caracteristică; b — când lumina albă de la un arc 
electric, care conține toate lungimile de undă, trece printr-o 
flacără ce conține sodiu, atunci va apărea o linie neagră de 
absorbție în locul unde mai înainte era emisă linia lui 
strălucitoare. 
similară cu potasiu, care dă flăcării o culoare roşie, strălucitoare, 
prezintă o linie roşie undeva, mai departe, în partea dreaptă a 
spectrului. Alte substante aflate sub formă de vapori în flacăra 


fierbinte a becului Bunsen dau naştere altor linii, uneori singure, 
alteori în număr mai mare. 

De ce oare gazele fierbinţi emit lumină cu lungimi de undă 
strict alese (sau, ceea ce este acelaşi lucru, de frecvenţe strict 
determinate), în timp ce corpurile solide şi lichide fierbinţi emit 
toată gama de lungimi de undă, formând un spectru continuu? 
Vom vedea, mai departe, în carte că un atom sau o moleculă 
pot fi comparate cu un instrument muzical, singura diferenţă 
fiind că emit unde luminoase în loc de unde sonore. Un 
instrument muzical, fie el un modest diapazon sau un pian 
mare, este astfel construit, încât produce numai un anumit grup 
de frecvenţe sonore (una, în cazul diapazonului, mai multe în 
cazul pianului mare) care, vibrând una după alta, formează o 
melodie. Atomii şi moleculele, de asemenea, emit o anumită 
selecţie de unde luminoase, tipice pentru fiecare dintre ei. In 
gaze, atomii sau moleculele aleargă liber în spaţiu (în care se 
află gazul), ciocnindu-se din când în când unii cu alţii. După 
fiecare ciocnire, ei sunt „excitaţi" (dacă temperatura este destul 
de ridicată) şi, zburând în continuare, vibrează şi emit lumină de 
lungimile de undă caracteristice lor. Astfel, vaporii de sodiu, de 
cupru, de fier sau indiferent de ce altceva emit linii spectrale 
caracteristice după care pot fi recunoscuţi. In solide, pe de altă 
parte, atomii sunt strâns înghesuiți, ca şi cum într-un sac mare 
ar fi îngrămădite, talmeş-balmeş, toate instrumentele unei 
orchestre simfonice. Dacă scuturăm sacul, vom auzi zgomote ce 
conţin toate frecvențele auditive, dar care nu au nimic de-a face 
cu proprietăţile caracteristice ale instrumentelor din el. La fel, 
atomii îngrămădiţi într-o bucată de metal sau într-o altă 
substanţă solidă (sau lichidă) îşi pierd înfăţişarea lor pură şi 
astfel, de pildă, lumina emisă de fierul încălzit la roşu nu diferă 
prea mult de cea emisă de cupru sau de altă substanţă, încălzite 
la roşu. 

Specificitatea luminii emise de diferite substanțe 
reprezintă baza unei importante metode de analiză spectrală 
care ne permite să găsim compoziţia chimică a oricărei 
substanţe date, în mod simplu, prin observarea luminii emise de 
vaporii respectivei substanţe. 

ABSORBȚIA LUMINII 
Să ne întoarcem la experienţa noastră cu un bec Bunsen (fig. IV- 
14a) a cărui flacără conţine o oarecare cantitate de sodiu. Să 


presupunem că punem în spatele flăcării o sursă foarte 
puternică de lumină care conţine un spectru continuu, de 
exemplu, un arc electric (fig. IV-14b). Lumina care vine de la 
electrodul alb al arcului fierbinte va trece prin flacără şi, căzând 
pe fantă, va forma în spectroscop o bandă în culorile 
curcubeului. Vom observa însă că continuitatea culorilor este 
întreruptă de o linie îngustă, întunecată chiar în locul unde se 
afla linia galbenă a sodiului. Acest efect se datoreşte unui 
important fenomen numit rezonanță, care se produce în toate 
cazurile în care avem de-a face cu un anumit fel de oscilație. Să 
luăm, de pildă, cazul unui copil, care, ducându-se la plimbare cu 
tatăl său în parcul de distracţii, se dă în leagăn. Dacă tatăl 
împinge leagănul ritmic la intervale de timp egale cu însăşi 
perioada de oscilație a leagănului, amplitudinea mişcării va 
deveni din ce în ce mai mare şi copilul va fi ori încântat, ori 
speriat. Dar dacă tatăl, privind distrat la vreo doică drăguță de 
prin apropiere, nu va lansa împingerile la perioade potrivite, 
eforturile sale vor fi în van. Uneori va împinge leagănul când 
acesta pleacă de la el şi atunci va fi bine, dar alteori îl va 
împinge tocmai când acesta vine spre el, încurcând astfel 
lucrurile. Pentru a creşte amplitudinea unei oscilaţii trebuie ca 
forţa să fie aplicată într-o perioadă egală cu perioada de oscilare 
a obiectului respectiv. Dacă vom pune două diapazoane identice 
aproape unul de altul, şi-l vom face pe unul dintre ele să 
vibreze lovindu-l cu un ciocan, undele sonore care pleacă de la 
el îl vor aduce rapid în stare de vibraţie şi pe celălalt diapazon. 
Dacă însă cele două diapazoane au perioade de vibraţie diferite, 
nu se va întâmplă nimic. La fel, pentru a acorda un receptor 
radio sau de televiziune pe postul dorit se învârteşte butonul 
până când frecvenţa de vibraţie a receptorului ajunge să fie 
egală cu cea a staţiei de emisie. 

Experienţa noastră cu flacăra care conţine sodiu face 
parte din aceeaşi categorie. Atomii de sodiu sunt în rezonanţă 
cu aceste lungimi de undă particulare din spectrul continuu al 
arcului, pe care ei înşişi pot să le emită şi să le împrăştie în 
toate direcţiile, slăbind în felul acesta fasciculul iniţial, în acest 
caz, linia neagră de absorbţie nu este, desigur, complet neagră. 
Ea ar putea fi chiar mai strălucitoare decât linia iniţială de 
emisie, cu toate acestea pare întunecată în contrast cu alte părţi 
ale spectrului continuu al arcului. Legea care afirmă că toate 


substanțele absorb aceleaşi frecvențe de lumină pe care ele pot 
să le emită a fost descoperită de fizicianul german Gustav 
Kirchhoff (1824—1887) şi îi poartă numele. Această lege este 
foarte importantă în multe domenii ale fizicii, chimiei şi 
astronomiei. Una dintre cele mai importante aplicaţii ale ei o 
constituie studiul compoziţiei chimice a Soarelui şi a celorlalte 
stele. 

La începutul secolului al XIX-lea, fizicianul german Joseph von 
Fraunhofer (1787—1826), repetând experienţele lui Newton 
asupra spectrului solar cu ajutorul unei prisme de o calitate cu 
mult mai bună, a fost surprins atunci când a constatat că banda 
colorată a curcubeului era intersectată de mai multe linii negre, 
foarte subţiri. Originea acestor „linii ale lui Fraunhofer" poate fi 
uşor înţeleasă pe baza a ceea ce s-a spus mai înainte în cadrul 
acestui paragraf. Am afirmat că, deşi Soarele e format în 
întregime dintr-o substanţă gazoasă, el emite totuşi un spectru 
continuu, pur şi simplu pentru că atomii sunt atât de 
îngrămădliţi, încât „nu au loc să se mişte fără să se încurce de 
competitorii vecini". Însă ultimul strat exterior al Soarelui, 
cunoscut sub numele de cromosferă, este format din gaze 
fierbinţi foarte rarefiate, care trebuie să dea naştere liniilor 
optice pure. Când spectrul continuu din fotosferă (partea densă 
a Soarelui) trece prin cromosferă, lungimile de undă care 
corespund elementelor chimice prezente acolo sunt absorbite 
sau împrăştiate şi, de aceea, liniile întunecate ale lui Fraunhofer 
apar în curcubeul de la început fără nici o pată. Utilizarea 
analizei spectrale în astronomie a făcut posibilă realizarea unui 
progres uimitor în cunoştinţele noastre privitoare la Soare şi 
stele, şi a deschis ochiului omenesc perspective nelimitate 
asupra universului în care trăim. În planşa Il este reprodus 
spectrul Soarelui descoperit de Fraunhofer; partea vizibilă (a) şi 
ultravioletul îndepărtat (e), au fost obţinute cu ajutorul unor 
instrumente moderne. 


V 
Epoca electricității 
PRIMELE DESCOPERIRI 

Aşa cum am arătat în capitolul întâi, fenomenele electricităţii şi 
magnetismului erau cunoscute de grecii antici şi, probabil, şi de 
restul lumii antice. Totuşi primele studii sistematice ale acestor 
fenomene au fost întreprinse numai la începutul renaşterii 
artelor şi ştiinţelor. Sir William Gilbert, medicul personal al 
reginei Elisabeta | şi contemporanul lui Galilei, a efectuat studii 
asupra interacțiunilor magnetice, publicându-şi rezultatele în 
cartea sa, De Magnete, care conţine o descriere a tuturor 
proprietăţilor calitative, esenţiale, ale magneţilor. Gilbert era un 
partizan entuziast al sistemului copernican al lumii şi credea că 
forţele care fac ca planetele să aibă o mişcare orbitală în jurul 
Soarelui ar putea fi explicate ca fiind rezultatul atracției 
magnetice. Pentru a putea observa aceste probleme mai 
îndeaproape, el a construit nişte sfere de magnetit (un minereu 
de fier magnetic) şi a studiat câmpul din jurul lor cu ajutorul 
unor minuscule ace de busolă plasate în jurul sferelor în diferite 
poziţii şi la diferite distanţe. El a găsit că într-un anumit punct de 
pe sferă există un maxim de atracţie al unuia dintre capetele 
acului, iar la punctul opus, un maxim de atracţie al celuilalt 
capăt al acului. În diferitele puncte de pe suprafaţa sferei, acul 
se orientează întotdeauna, de la sine, într-o poziţie bine 
determinată, de-a lungul unui cerc mare care uneşte punctele 
de maximă atracţie sau polii magnetici ai sferei. Fenomenul se 
aseamănă izbitor cu comportarea acelor busolei în diferite 
puncte de pe suprafaţa Pământului şi Gilbert a tras concluzia că 
globul nostru terestru ar putea fi considerat un magnet gigantic, 
cu polii situaţi în apropierea polilor nord geografic şi sud 
geografic. Această idee a supravieţuit secolelor fiind dezvoltată 
pe cale matematică de marele matematician german Karl 
Friedrich Gauss şi considerată azi o noţiune de bază în teoria 
magnetismului terestru. Pe de altă parte, încercarea lui Gilbert 
de a pune pe seama forţelor magnetice mişcarea planetelor în 
jurul Soarelui a eşuat complet, iar după o perioadă ceva mai 
mare de o jumătate de secol, Newton a explicat această mişcare 
cu ajutorul forţelor gravitaţiei universale, care nu au nimic de-a 
face cu magnetismul. 


Pe când Newton îşi concepuse deja ideile sale asupra 
gravitaţiei universale — pe care le ţinea însă în secret — 
fizicianul german Otto von Guericke, binecunoscut pentru 
experienţele sale cu aşa-numitele emisfere de la Magdeburg 
(două emisfere de metal reunite ca să formeze o sferă din 
interiorul căreia s-a scos aerul, emisfere care nu puteau fi 
separate nici dacă erau trase, în direcţii opuse, de câte o 
pereche de cai) a încercat să explice atracţia dintre planete şi 
Soare cu ajutorul interacțiunilor electrice. Deşi afirmaţiile lui au 
fost sortite eşecului, la fel ca şi Gilbert, el a făcut totuşi multe 
descoperiri importante referitoare la proprietăţile sarcinilor 
electrice. Astfel, a găsit că frecând chihlimbarul (cu o bucată de 
stofă. — N.T.), acesta atrage şi ridică obiectele uşoare, de pildă, 
bucăţi mici de hârtie, şi că două corpuri uşoare care au fost 
atinse cu chihlimbarul frecat se vor respinge. El a mai 
descoperit că o sarcină electrică poate fi transferată de la un 
corp la altul nu numai prin contact direct, ci şi cu ajutorul unei 
sfori umede sau, şi mai bine, cu o sârmă metalică întinsă între 
ele. Cercetările ulterioare asupra fenomenelor electrice 
efectuate de Du Fay, la începutul secolului al XVIII-lea, au dus la 
descoperirea celor două feluri de electricitate: cea produsă prin 
frecarea chihlimbarului, a cerii pentru sigiliu, a cauciucului dur şi 
a altor substanţe răşinoase, şi cea produsă prin frecarea 
substanţelor vitroase, de pildă, sticlă sau mică. Aceste două 
feluri de fluide electrice au fost denumite „răşinos" şi „sticlos" 
(vitros); totodată s-a stabilit că sarcinile electrice de acelaşi fel 
se resping, iar cele de semn contrar se atrag reciproc. Se 
presupunea că corpurile neutre, din punct de vedere electric, 
conţin cantităţi egale din ambele fluide electrice în timp ce 
corpurile încărcate electric au un exces fie de electricitate 
răşinoasă, fie sticloasă. Fenomenul, observat pentru prima dată 
de Otto von Guericke, a fost pus pe seama interacțiunii dintre 
cele două feluri de fluid electric. Să presupunem că frecăm o 
sferă de cauciuc dur până când devine încărcată cu electricitate 
răşinoasă. Dacă în vecinătatea ei aducem un mic corp 
neîncărcat — în care ambele feluri de electricitate sunt 
echilibrate — electricitatea răşinoasă va fi împinsă către capătul 
îndepărtat al corpului, în timp ce electricitatea sticloasă va fi 
atrasă spre extremitatea mai apropiată. Deoarece interacţiunile 
electrice scad cu distanţa, forţa de atracţie care acţionează 


asupra sarcinilor electrice vitroase va fi mai mare decât forţa 
repulsivă care acţionează asupra sarcinilor electrice răşinoase şi 
efectul net va fi atracţia dintre cele două corpuri. Dacă, în locul 
sferei de cauciuc dur, luăm o sferă de sticlă, rezultatul va fi 
acelaşi, cu excepţia faptului că V (electricitatea vitroasă sau 
sticloasă) şi R (electricitatea răşinoasă) vor fi schimbate între 
ele. Astfel, corpurile neutre vor fi întotdeauna atrase de către 
corpurile încărcate. Fenomenul separării sarcinilor electrice într- 
un corp care iniţial nu era încărcat este cunoscut sub numele de 
„polarizare“ sau „inducţie" electrică. Dacă două corpuri mici le 
punem în contact cu un corp mare şi încărcat electric, ele se vor 
încărca cu acelaşi fel de electricitate şi se vor respinge reciproc. 

Incă de la începutul acestor studii asupra fenomenelor 
electrice au fost realizate două dispozitive electrice importante: 
electroscopul cu foiţe şi butelia de Leyda. Electroscopul (fig. V- 
la), un instrument care arată prezenţa sarcinilor electrice, a fost 
construit pentru prima dată în 1705 de către Haukesbee şi 
consta din două fire de pai suspendate, unul lângă altul, la 
capătul de jos al unei bare de metal. Când bara era încărcată fie 
cu electricitate răşinoasă, fie sticloasă, ambele fire de pai se 
încărcau cu acelaşi fel de electricitate şi se îndepărtau unul de 
altul. Acest instrument se mai foloseşte şi azi, cu singura 
diferenţă că firele de pai sunt înlocuite cu foiţe de aur mult mai 
uşoare. Butelia de Deyda (fig. V-1b), construită în 1745 de un 
grup de oameni de ştiinţă de la Universitatea din Leyda (Leiden, 
Olanda), a fost realizată anume ca să acumuleze mari cantităţi 
de electricitate. Ea se compunea dintr-o butelie cilindrică de 
sticlă obişnuită, al cărei interior şi exterior erau acoperite cu o 
foiţă subţire de 

FIG. V—1 a — electroscop cu foiţe; b — butelia de Leyda. 

argint. Dacă foița exterioară este conectată la pământ, iar cea 
interioară este conectată la un corp încărcat cu electricitate sau 
invers, electricitatea (fie răşinoasă, fie vitroasă) încearcă să se 
scurgă în pământ, dar este oprită de stratul de sticlă. Astfel, în 
butelie se acumulează o mare cantitate de electricitate şi pot fi 
produse scântei puternice prin conectarea foiţei interioare cu 
cea exterioară cu ajutorul unei sârme. Vechea formă a buteliei 
de Leyda a evoluat, azi fiind înlocuită cu diferitele tipuri de 
condensatoare, constând dintr-un număr mare de plăci de metal 
separate prin straturi înguste de aer, sticlă, sau mică. Astfel de 
condensatoare, care pot să acumuleze o foarte mare cantitate 
de electricitate, sunt folosite în toate ramurile fizicii, electronicii 
şi electrotehnicii, în special, primul spărgător de atomi, 
construit în 1930, la Universitatea din Cambridge, de către John 
Cockroft şi E.T.S. Walton, consta dintr-o baterie de astfel de 
condensatoare, care pot fi încărcate până la 1 000 000 V. 


* Atom smasher — spărgător de atomi; denumire folosită pentru acceleratorii 
care dau un fascicul de particule accelerate ce pot fi utilizate la sfărâmarea 
atomilor. -N.T. 


Când condensatoarele erau descărcate prin tubul de sticlă ce 
conţinea hidrogen se produceau „proiectile atomice" de o 
energie atât de mare încât, ciocnind ţinta de atomi de litiu de la 
unul dintre capetele tubului, îi spărgea în două. 

Aceleiaşi perioade îi aparţin şi lucrările marelui om de stat 
şi scriitor american Benjamin Franklin, care a început să se 
intereseze de fizică la matura vârsta de 40 de ani. El nu era de 
loc satisfăcut de micile scântei pe care le putea obţine prin 
frecarea unui galoş cu o haină de blană şi de aceea dorea să se 
joace cu scânteile mult mai mari pe care Zeus le arunca din nori 
în timpul furtunilor cu trăsnete. Astfel, el a înălţat zmeii spre 
norii de furtună pentru a le colecta electricitatea. Sfoara umedă 
care ţinea zmeul era un ideal conducător de electricitate şi 
Franklin putea astfel să încarce buteliile de Leyda, obţinând 
scântei cu ajutorul lui. Studiile sale, adunate în cartea 
Experimente şi observatii asupra electricității făcute la 
Philadelphia în America” (1753), i-au adus titlul de membru al 
Societăţii Regale din Londra şi membru asociat al Academiei 
Regale de Ştiinţe din Paris. Implicându-l pe Zeus în 
experimentele sale, el nu a obţinut rezultate tot atât de bune în 
interpretarea teoretică a fenomenelor, introducând ipoteza unui 
singur fluid electric. El a postulat că electricitatea „vitroasă" era 
unicul fel de fluid electric şi că cele două feluri de electrizare 
corespund excesului sau absenței acestui fluid imponderabil. Ca 
atare, el a denumit corpul cu exces de electricitate vitroasă 
(cum ar fi, de pildă, bastonul de sticlă frecat), încărcat pozitiv, 
iar corpul în care fluidul este absent (cum ar fi bastonul de 
cauciuc frecat), încărcat negativ. Când două corpuri, unul cu 
exces, iar celălalt cu deficit al fluidului electric (electricitate 
vitroasă), sunt puse în contact direct, curentul electric ar trebui 
să se scurgă de la primul corp, unde este în exces, către cel de 
al doilea, unde este în deficit. Aceste idei ale lui Benjamin 
Franklin au dus la o terminologie modernă, după care curentul 
electric se scurge de la electrodul pozitiv (anodul) spre 
electrodul negativ (catodul). Acum putem să ne dăm seama că 
ideile lui Du Fay asupra celor două fluide electrice sunt mai 
aproape de realitate decât cele ale lui Franklin, deşi situaţia este 
mult mai complicată decât şi-au închipuit-o ei. Există atât 
* Experiments and Observations on Electricity Made at Philadelphia in 
America. 


particule încărcate pozitiv, cât şi particule încărcate negativ, şi 
pentru fiecare particulă care poartă o sarcină pozitivă sau 
negativă normală există o „antiparticulă" corespunzătoare, ce 
poartă o sarcină de semn contrar. Franklin a fost mai aproape 
de adevăr în cazul curentului electric din firele metalice, unde 
transportul electricității se  datoreşte exclusiv mişcării 
electronilor, exceptând însă faptul că electronii poartă 
electricitate răşinoasă şi nu vitroasă. Uneori se mai fac 
propuneri şi azi ca numele electricității pozitive şi negative să fie 
schimbate între ele, astfel încât direcţia convenţională a 
curentului de la + la — să coincidă cu direcţia în care se mişcă 
electronii. Şi chiar dacă s-ar face aceasta, tot am mai avea 
dificultăţi cu acceleratorii, care bombardează cu protoni de 
energie înaltă ţintele atomice; în loc să iasă din accelerator, 
curentul electric se va scurge de la ţintă în accelerator. lar în 
cazul lichidelor, unde electricitatea este transportată în mod 
egal atât de ionii pozitivi, cât şi de cei negativi, care se mişcă în 
direcţii opuse, o astfel de schimbare de terminologie n-ar ajuta 
la nimic. 
LEGEA FORŢELOR ELECTRICE ŞI MAGNETICE 

În cea de a doua jumătate a secolului al XVIII-lea, fizicieni din 
multe ţări au fost angajaţi în studii cantitative asupra forţelor 
electrice şi magnetice. Una dintre primele descoperiri 
importante în această direcţie a fost făcută de francezul, 
Charles Augustin de Coulomb, care a adaptat aşa-numita 
„balanţă de torsiune" pentru măsurarea unor forţe foarte slabe. 
Aşa după cum se vede din fig. V-2, care reprezintă o schiţă a 
acestui instrument realizat de Coulomb, el se compune dintr-o 
bară uşoară, suspendată cu un fir lung şi subţire, care are la 
cele două capete două sfere aflate în echilibru. Când nu 
acţionează nici o forţă asupra sferelor, bara are o anumită 
poziţie de echilibru. Dacă una dintre sfere este încărcată electric 
şi în apropierea ei este plasată o altă sferă încărcată, forţa 
electrică acţionând asupra sferei mobile va produce rotirea barei 
în jurul punctului de suspensie până când tensiunea din fir va 
echilibra forţa care a provocat mişcarea. Deoarece firul este 
foarte subţire, o mică 


FIG. V — 2 Balanța de torsiune a lui Coulomb. 
forţă care va acţiona asupra sferei va produce o deviaţie 
considerabilă a barei de la poziţia ei iniţială, unghiul de rotaţie 
fiind proporţional cu forţa. Încărcând sferele, mobile şi imobile, 
cu diferite cantităţi de electricitate şi variind distanţa dintre ele, 
Coulomb a descoperit legea care îi poartă numele, conform 
căreia forţele de atracţie sau de respingere electrică sunt direct 
proporţionale cu produsul celor două sarcini şi invers 
proporţionale cu pătratul distanţei dintre ele (fig. V-3). Utilizând 
această lege, se poate defini unitatea electrostatică de sarcină, 
ea fiind acea sarcină care acţionează cu o forţă de 1 dyn asupra 
unei sarcini identice situate la distanţa de 1 cm. În practică se 
utilizează o unitate mult mai mare de sarcină electrică, numită 
coulomb, care este egal cu 3 miliarde de unităţi electrostatice 


de sarcină. Utilizând aceeaşi balanţă de torsiune, în care a 
suspendat un magnet de un fir şi având un alt 


Distanta 
FIG. V —3 Graficul legii lui Coulomb. 

magnet introdus vertical prin partea de sus a cutiei, Coulomb a 
dovedit că aceeaşi lege este valabilă şi pentru interacțiunile 
magnetice. La fel, unitatea de magnetizare este definită ca fiind 
acea intensitate a polului magnetic care atrage sau respinge, cu 
o forță de 1 dyn, un pol de intensitate egală, plasat la distanța 
de 1 cm. 

Cam în acelaşi timp trăia în Anglia un om foarte singuratic, 
pe nume Henry Cavendish, fiul unui pair englez. Nu avea 
prieteni apropiaţi, îi era teamă de femei, iar cele pe care le avea 
în serviciul lui, în marea sa locuinţă din Clapham Common — un 
sector al Londrei — , primiseră dispoziţia să dispară din calea 
lui; ordinele în legătură cu servitul meselor le lăsa zilnic, în scris, 
pe masa din hol. Nu-l interesau muzica şi nici un alt gen de artă; 
îşi petrecea tot timpul efectuând experienţe de fizică şi chimie 
în laboratorul propriu, situat în marele lui palat. Îşi întrerupea 
lucrul numai pentru obişnuitele plimbări, făcute din motive de 
sănătate sau cu ocazia participării la dineurile clubului Societăţii 
Regale pentru a se mai informa asupra lucrărilor altor fizicieni şi 


“Rang nobiliar în Anglia. —N.T. 


chimişti. În timpul lungii sale vieţi (a murit la vârsta de 79 ani) a 
publicat doar câteva lucrări de o importanţă relativ mică. Dar 
după moarte s-a găsit în contul său de la bancă aproximativ 1 
000 000 de lire sterline, iar în laborator 20 de vrafuri cu note 
care au rămas în posesia rudelor vreme îndelungată. Însă după 
aproape 100 de ani, când au fost publicate, a reieşit clar că 
Henry Cavendish a fost unul dintre cei mai mari experimentatori 
care au trăit vreodată. El a descoperit toate legile interacțiunilor 
electrice şi magnetice, în acelaşi timp cu Coulomb, iar lucrările 
sale de chimie rivalizează cu cele ale lui Lavoisier. În afară de 
aceasta, el a folosit o balanţă pentru studiul forţelor 
gravitaționale extrem de slabe, care apar între corpurile mici, şi 
pe baza acestor experienţe a ajuns la valoarea exactă a masei 
Pământului (fig. V-4). În fizică nu există nici o unitate care să-i 
poarte numele, în schimb Laboratorul Cavendish din Cambridge 
este unul dintre cele mai renumite centre de cercetări ştiinţifice. 
ŞOC DE LA UN ŢIPAR ELECTRIC 

Băştinaşii din Africa şi din America de Sud s-au obişnuit de mult 
cu un peşte ciudat, caracteristic râurilor tropicale, care produce 
un şoc dureros celui ce încearcă să-l prindă. Pe la mijlocul 
secolului al XVIII-lea, o corabie englezească a adus la Londra 
câteva exemplare din acest peşte şi biologii au început să-l 
studieze. S-a aflat atunci că şocul se producea numai când se 
atingeau cu ambele mâini vârful capului şi partea ventrală a 
corpului. Acest fapt, ca şi senzaţia de şoc aminteau de efectul 
buteliei de Leyda, care tocmai fusese descoperită, şi peştele a 
fost denumit Sirius electronicus sau tiparul electric. Când s-a 
demonstrat că peştele putea fi utilizat pentru încărcarea buteliei 
de Leyda, nu a mai rămas nici o îndoială că şocul era o 
descărcare electrică. Electricitatea produsă de peşte a atras 
atenţia fiziologului italian Luigi Galvani, care studia fenomenul 
contracţiei musculare a picioarelor de broască, o delicatesă 
preferată în restaurantele din Bologna. S-a întâmplat ca el să 
observe (aşa cum afirmă istoria) că picioarele broaştei, separate 
de corp şi suspendate cu nişte cârlige de cupru de balustrada de 
fier a balconului său, se zbăteau, ca şi cum ar mai fi avut viaţă, 
atunci când se atingeau de bara de fier a balustradei. Pentru a 
face o verificare „în condiţii de supraveghere", Galvani a 
efectuat o experienţă datată în caietul său de 


FIG. V —4 Aparatul lui Cavendish pentru măsurarea atracției 
gravitaționale era similar aparatului lui Coulomb pentru 
măsurarea forţelor electrice. Schimbând poziţia a două mase 
mari M suspendate de tavan (a) se observă deplasarea celor 
două mase m mai mici, suspendate de un fir foarte subţire; b — 
metoda lui Cavendish modificată; două greutăţi W, aflate mai 
înainte în echilibru sub acţiunea gravitaţiei terestre (masa 
pământului M), se mişcă atunci când o masă suplimentară, m, 
se plasează sub una dintre ele. 
note de laborator cu 20 septembrie 1786. În acest experiment el 
a folosit o furculiţă cu un dinte de fier şi unul de cupru, cu care 

el a atins nervul şi muşchiul piciorului broaştei. 

Piciorul se contracta la fiecare atingere şi Galvani a fost 
sigur că această contracție era similară şocului electric pe care ÎI 
provoca tiparul electric. Dar presupunerea lui era greşită şi, nu 


după multă vreme, prietenul său, fizicianul italian Alessandro 
Volta, a demonstrat că acel curent electric care provoca 
contracția picioarelor broaştei era, pur şi simplu, un fenomen 
anorganic, care poate fi oricând observat atunci când capătul 
unei sârme — obţinută prin sudarea a două sârme din metale 
diferite — e introdus într-o soluţie apoasă a unei sări. Volta a 
denumit acest fenomen ga/vanism, în cinstea prietenului său, 
fiziologul, şi a construit ceea ce este cunoscut sub numele de 
„pila lui Volta", utilizând un mare număr de discuri de cupru 
alternate cu discuri de fier sau de zinc şi separate prin fâşii de 
stofă îmbibate în soluţia unei sări. Pila lui Volta a fost prototipul 
bateriilor electrice moderne pe care le folosim azi în lanternele 
de buzunar şi în multe alte aparate. In martie 1800, Volta a 
trimis manuscrisul în care descria descoperirea sa spre 
publicare la Societatea Regală din Londra, care în vremea aceea 
era centrul internaţional pentru schimbul ideilor ştiinţifice. În 
această lucrare el scria: 


„Da, aparatul despre care v-am vorbit şi care, fără îndoială, v-a 
uimit nu este altceva decât o reunire de buni conductori de 
diferite feluri, dispuşi într-un anumit mod. Sunt 30, 40, 60 sau 
chiar mai multe bucăţi de cupru sau, mai bine, de argint, fiecare 
aşezată după o bucată de cositor sau, ceea ce este şi mai bine, 
de zinc, şi un număr egal de pelicule de apă sau de altă umoare 
(soluţie) mai bună conducătoare decât apa simplă, cum ar fi de 
pildă apa sărată, leşia etc.; sau bucăţi de carton, piele etc. bine 
îmbibate în aceste umori; straturi de acest fel interpuse între 
fiecare pereche sau combinaţie de metale diferite, o astfel de 
succesiune alternativă şi întotdeauna în aceeaşi ordine a 
acestor trei tipuri de conductori, iată din ce se compune noul 
meu instrument. El imită, aşa cum am mai spus, efectele 
buteliilor de Leyda sau ale bateriilor electrice, dând acelaşi şoc 
ca şi acestea. Ceea ce este, într-adevăr, cu mult inferior faţă de 
bateria încărcată la un înalt grad se referă la forţa şi zgomotul 
exploziei, la scânteie şi la distanţa (dintre electrozi) de la care 
se produce aceasta etc., izbutind doar să egaleze efectele unei 
baterii încărcate la un nivel foarte scăzut, ale unei baterii care ar 
avea o capacitate imensă; dar, în afară de aceasta, ceea ce 
permite să se depăşească cu foarte mult calităţile şi puterea 
acestor baterii este faptul că ele nu trebuie să fie încărcate în 


prealabil, aşa cum se procedează, cu electricitate dinafară; şi 
pentru că este posibil să se producă o descărcare ori de câte ori 
se face o atingere (a electrozilor), ori cit de dese ar fi 
contactele... Eu v-am făcut aici o descriere detaliată a acestui 
aparat şi a unor aranjamente similare, precum şi a celor mai 
importante experienţe care s-ar putea efectua cu acestea". 


FIG. V-5 Pila lui Volta. 

Desenul original al pilei, făcut de el, este arătat în fig. V-5. 

Atunci s-a întâmplat un lucru foarte neplăcut. Domnii 
Carlisle şi Nicholson, care erau însărcinaţi cu publicaţiile 
Societăţii Regale, au dat uitării manuscrisul şi, repetând 
experienţele lui Volta, au publicat rezultatele sub iscălitura lor. 
Dar înşelăciunea nu le-a reuşit. Rezultatele cercetărilor lui Volta 
au ajuns să fie cunoscute prin alte surse şi astfel Carlisle şi 
Nicholson au fost acuzaţi de plagiat ştiinţific, fiind daţi apoi, cu 
totul, uitării. Azi, pila lui Volta, şi voltul, unitatea de potenţial 
electric, readuce mereu în memorie numele talentatului savant 


italian. Potențialul electric caracterizează gradul de electrizare 
al corpurilor încărcate. Să presupunem că avem un conductor 
sferic mare, încărcat cu o anumită cantitate de electricitate şi că 
dorim să creştem această sarcină. Acest lucru poate fi făcut 
ţinând cu un mâner izolat o mică sferă metalică — încărcată cu 
o anumită cantitate de electricitate — la o anumită distanţă de 
sfera mare — în mod teoretic la o distanţă infinită — şi apoi 
aducând-o în contact cu ea. Din cauza respingerii coulombiene 
între cele două sfere va trebui să se efectueze un anumit lucru 
mecanic, pentru a aduce cele două sfere în contact. Lucrul 
mecanic care trebuie cheltuit pentru a face să crească sarcina 
sferei mari cu o unitate de sarcină electrică se numeşte 
potenţialul său electric. Dacă s-ar măsura sarcina electrică în 
coulombi şi lucrul mecanic în jouli, potenţialul electric va-fi 
măsurat în volti. 
ELECTROMAGNETISM 

Poate că primele investigaţii ale fenomenelor electrice şi 
magnetice au lăsat să se presupună că există o legătură 
profundă între ele, dar nu au putut să o precizeze. Sarcinile 
electrice nu influenţau magneţii în nici un fel; nici magneţii nu 
influenţau sarcinile electrice. Cinstea de a descoperi o punte 
între electricitate şi magnetism îi revine fizicianului danez Hans 
Christian Oersted care, auzind despre lucrările lui Volta, şi-a 
construit o pilă electrică şi a efectuat diferite experimente cu ea. 
Într-o zi a anului 1820, pe când se ducea la cursurile pe care le 
preda la Universitatea din Copenhaga, lui Oersted i-a venit o 
idee. Dacă electricitatea statică nu influenţează magneţii în nici 
un fel, poate că lucrurile ar sta altfel dacă s-ar face o încercare 
cu electricitatea care trece prin sârma ce uneşte cei doi poli ai 
pilei lui Volta. Ajungând în sala de curs ticsită de studenţi, 
Oersted a pus pe masă pila voltaică şi, legând cele două borne 
cu o sârmă de platină, a pus o busolă în apropierea ei. Acul 
magnetic, care se presupunea că e orientat întotdeauna în 
direcţia nord-sud, s-a rotit în jurul axei sale şi s-a oprit într-o 
poziţie perpendiculară pe sârmă (fig. V-6). Auditoriul nu a fost 
de loc impresionat, în schimb Oersted era. După prelegere, el a 
rămas în sala de curs, încercând să verifice neobişnuitul 
fenomen pe care tocmai îl descoperise. La început a crezut că 
mişcarea acului busolei ar putea fi provocată de curenţii de aer 
proveniţi de la sârma încălzită prin curentul electric. Pentru a 


verifica acest lucru, el a aşezat o bucată de carton între sârmă şi 
acul magnetic, oprind în felul acesta curenţii de aer. Dar nu 
apărea nici o diferenţă. Apoi a răsucit pila voltaică cu 1805, 
astfel încât curentul trecea acum prin sârmă în sens contrar. 
Acul busolei s-a răsucit, de asemenea, cu 180* şi Polul său Nord 
arăta acum direcţia pe care o arătase mai înainte Polul Sud. Era 
limpede 

FIG. V —6 Descoperirea interacțiunii dintre un curent electric şi 
un magnet a lui Oersted. 

pentru el că exista o interacţiune între magneţi şi electricitatea 
în mişcare şi că direcţia în care se orienta acul busolei depindea 
de direcţia în care se deplasa curentul electric prin sârmă. El a 
notat totul, aşa cum s-a întâmplat, precum şi observaţiile 
referitoare la descoperirea făcută şi le-a trimis spre a fi 
publicate în revista franceză „Annales de Chimie et de 
Physique". Articolul a apărut către sfârşitul anului 1820, cu 
următoarea notă a editorilor: 


„Cititorii  «Analelor» ne-au sesizat că nu anunţăm cu 
promptitudine descoperirile extraordinare”, deşi până acum nu 
putem decât să ne felicităm pentru aceasta. Dar în ceea ce 
priveşte lucrarea domnului Oersted, rezultatele obţinute de el, 
oricât de singulare ar apărea, sunt întovărăşite de prea multe 
detalii pentru a da naştere la vreo suspiciune". 


Astfel e/ectromagnetismul, cum îl numise Oersted, a devenit o 
realitate! 

FIG. V —7 Legea interacțiunii dintre curenți a lui Ampère. 
Când vestea despre descoperirea lui Oersted a ajuns la Paris, ea 
a atras atenția matematicianului şi fizicianului francez André 
Marie Ampère, care în decursul câtorva săptămâni a descoperit 
că nu numai curentul electric acţionează asupra acului 
magnetic, ci şi doi curenţi electrici acţionează unul asupra 
celuilalt. Dacă două sârme paralele sunt străbătute, în aceeaşi 
direcţie, de un curent electric, ele se atrag, iar dacă direcţia de 
curgere a curentului electric este în sensuri contrare, sârmele se 
resping (fig. V-7). Ampere a arătat că o bobină din sârmă de 
cupru, care se poate roti liber în jurul unui ax vertical, se 
orientează şi ea în direcţia nord-sud — exact în acelaşi fel ca şi 


* Probabil pentru că multe dintre ele erau opera unor excentrici. 


acul magnetic al busolei — , dacă trece un curent prin ea şi că 
două astfel de bobine interacționează foarte puternic la fel ca şi 
două bare magnetice. Aceasta l-a condus la ideea că 
magnetismul natural s-ar datora curentului electric care circulă 
în interiorul corpului magnetizat. El şi-a imaginat că fiecare 
moleculă de material magnetic conţine în interiorul ei un curent 
circular reprezentând un minuscul electromagnet. Când 
materialul nu e  magnetizat,  electromagneţii  moleculari 
individuali sunt orientaţi, la întâmplare, în toate direcţiile şi 
rezultatul final e zero. În corpurile magnetizate, magneţii 
moleculari sunt orientaţi, cel puţin parţial, într-o singură direcţie, 
provocând atracţia sau repulsia lor magnetică. Aceste păreri ale 
lui Ampere sunt complet confirmate de fizica modernă, care 
consideră proprietăţile magnetice ale atomilor şi moleculelor ca 
fiind datorate electronilor ce se rotesc în jurul nucleelor sau se 
învârtesc foarte repede în jurul propriei lor axe. Deoarece 
Ampere a fost primul care a formulat clar ideea curentului 
electric ca mişcare a electricităţii în lungul firului, unitatea de 
curent electric poartă numele lui. Un amper se defineşte ca fiind 
curentul care transportă un coulomb pe secundă prin secţiunea 
transversală a sârmei. Mare savant prin realizările sale, el era 
totuşi un exemplu clasic de profesor distrat. Se spune că în 
timpul prelegerilor folosea adesea cârpa de şters tablă drept 
batistă; mai circula chiar şi o altă anecdotă, cum că o dată, 
plimbându-se pe străzile Parisului, a luat din greşeală spatele 
unei trăsuri parcate la marginea trotuarului, drept tablă de scris 
şi a început să scrie pe ea diferite calcule matematice. Când 
trăsura a pornit, a început să meargă şi el după ea şi apoi să 
alerge chiar, hotărât să-şi termine demonstraţia. O dată, când 
Napoleon a vizitat Academia din Paris, Ampere nu l-a 
recunoscut, şi atunci Napoleon i s-a adresat zâmbind: „Vezi, 
domnule, ce neplăcut e să nu-ţi vezi colegii prea des. Eu nu v- 
am văzut niciodată la Tuilleries, dar am să ştiu cum să vă forţez 
ca să veniţi, în cele din urmă, să-mi spuneţi bună-ziua!" Şi l-a 
invitat să cineze la palat în ziua următoare. Însă a doua zi, la 
cină, scaunul lui a rămas gol; Ampere uitase invitaţia! 
LEGILE CURENTULUI ELECTRIC 

În timp ce pe Ampere îl interesau în special efectele magnetice 
asociate curentului electric, fizicianul german Georg Simon 
Ohm, pe atunci profesor la o şcoală din Köln, dorea să afle 


dependenţa intensității curentului electric de materialul din care 
e făcută sârma prin care se scurge şi de potenţialul electric care 
îl face să circule. El a utilizat un număr de pile voltaice care, 
fiind legate în serie, dădeau diferite valori pentru tensiunea 
electrică, precum şi un galvanometru — construit pentru prima 
dată de Ampere — care măsura intensitatea curentului electric 
prin devierea pe care o producea acului magnetic. Utilizând 
sârme de diferite lungimi şi grosimi, făcute din diverse metale, 
el a găsit că intensitatea curentului este direct proporţională cu 
secţiunea transversală a sârmei, invers proporţională cu 
lungimea ei şi că depinde de natura materialului din care e 
făcută. El a găsit, de asemenea, că pentru o sârmă dată, 
intensitatea curentului e proporţională cu diferenţa de potential 
electric dintre cele două capete, dată de numărul pilelor voltaice 
legate în serie, care impulsionează curentul electric. Situaţia 
este similară cazului în care se pompează apă printr-o ţeava în 
care se găsesc nişte fibre de sticlă ce opun o rezistenţă trecerii 
libere a lichidului. În acest caz, de asemenea, intensitatea 
curentului de apă va creşte cu presiunea furnizată de pompă şi 
cu secţiunea ţevii, va scădea cu lungimea ţevii şi va depinde de 
natura şi de cantitatea de material care se află în ţeava şi care 
opune o rezistenţă trecerii libere a apei. 

Astfel, Ohm a introdus noţiunea de rezistență a diferitelor 
sârme, stabilind că: intensitatea curentului este direct 
proporţională cu diferenţa de potenţial electric care dă naştere 
curentului şi invers proporţională cu rezistenţa sârmei care, la 
rândul ei, depinde de materialul din care e făcută sârma, fiind 
direct proporţională cu lungimea şi invers proporţională cu 
secţiunea ei. În 1827, el şi-a publicat descoperirile făcute, într- 
un articol intitulat: „Circuitu/ galvanic cercetat din punct de 
vedere matematic", care a pus bazele tuturor studiilor viitoare 
asupra circuitelor electrice. Legea lui Ohm poate fi exprimată cu 
ajutorul a două formule simple: 
diferen ta poten ţialului electric 


rezisten ţasârmei 


intensitatea curentului = 
Şi 


* Această analogie este suficient de compatibilă cu imaginea modernă a 
curentului electric din sârmele de metal; curentul ar fi produs de un flux de 
aşa-zişi electroni liberi, care se deplasează sub acţiunea tensiunii electrice 
printre atomii, destul de înghesuiți, care formează metalul. 


; A „_ „secţiunea sârmei 
rezisten ţa sâ rmei= C t 


lungimeasârmei’ 

unde C este o constantă caracteristică pentru fiecare material 
utilizat. În cinstea lui, unitatea de rezistență electrică se 
numeşte ohm, reprezentând rezistența care la o diferență de 
potenţial de 1 V lasă să treacă un curent de 1 A. Uneori în 
loc de rezistență electrică se vorbeşte de 

FIG. V —8 Electromotor (EMo). Curentul electric trecând în 
direcții opuse prin două sârme circulare, una mobilă şi alta fixă, 
forţa de repulsie a lui Ampere, care va rezulta, va face ca sârma 
mobilă să se rotească în jurul axei. Totuşi, datorită sistemului cu 
contact alunecător de la baza discului, direcţia curentului se 
schimbă şi sârma e forţată să se mişte în continuare. 
Galvanometru (GM.). La trecerea unui curent electric printr-o 
bobină, un mic magnet suspendat de un fir subţire se roteşte 
deviind de la poziţia sa iniţială. Cu cât e mai intens curentul, cu 
atât e mai mare unghiul de deviaţie, care se măsoară cu 
ajutorul unui fascicul de lumină reflectat de o mică oglindă. 


Electromagnetul (EMa). Când se trece un curent continuu printr- 
o bobină apare un puternic câmp magnetic între cei doi poli. 
Transformatorul (T). După ce trece un curent alternativ de o 
anumită tensiune printr-o bobină cu un număr mic de spire 
(stânga) se obţine un curent la o tensiune mai mare în bobina 
cu număr mai mare de spire făcute dintr-o sârmă subţire 
(dreapta). 

Potențiometrul (PM). Se trece un curent de la o baterie printr-un 
reostat. Se poate varia tensiunea de la o sârmă ataşată unui 
contact alunecător prin mişcarea acestuia la dreapta sau la 

stânga. 

conductivitatea electrică, aceasta fiind însă chiar inversul ei. 

Unitatea de conductivitate electrică corespunzătoare se 

numeşte mho şi este inversul lui ohm. Fig. V-8 prezintă diferite 

aparate electrice care se utilizează în experiențele cu fenomene 
electrice. 


FIG. V—9 Michael Faraday şi tuburile sale. 


DESCOPERIRILE LUI FARADAY 

Michael Faraday (fig. V-9), care a dus cercetările asupra 
fenomenelor electrice şi magnetice pe cele mai înalte culmi şi a 
deschis o nouă eră, pe care o numim azi „fizica modernă", s-a 
născut în 1791, lângă Londra, în familia unui fierar. Familia lui 
fiind prea săracă pentru a-l ţine la şcoală, la vârsta de 13 ani el 
a intrat ca băiat de prăvălie la librăria unui oarecare domn 
Riebau. Un an mai târziu, domnul Riebau l-a primit ca ucenic la 
legatul cărţilor pe termen de şapte ani. Faraday nu numai că 
lega cărţile care veneau în prăvălie, dar pe multe dintre ele le 
citea de la un cap la altul, ceea ce i-a trezit un interes arzător 
pentru ştiinţă. lată ce scria Faraday despre tinereţea lui: 


„Pe când eram ucenic, îmi plăcea să citesc cărţile de ştiinţă care 
îmi cădeau în mână, şi dintre ele m-au delectat Discuţii despre 
chimie de Marcet şi tratatul despre electricitate din Enciclopedia 
britanica. 

Făceam experienţele simple pe care mi le puteam permite, 
cheltuind câţiva pence pe săptămână; de asemenea am 
construit un dispozitiv electric, la început cu o fiolă de sticlă şi 
mai apoi cu un cilindru adevărat, ca şi alte aparate 
asemănătoare". 


În timpul ultimului an de ucenicie, când a împlinit 20 de ani (şi 
când descoperirile lui Galvani şi Volta erau încă noi), el îi scria 
vechiului său prieten Benjamin Abbot: 


„Am făcut recent câteva experienţe galvanice simple, pentru a- 
mj ilustra mie însumi primele principii ale ştiinţei. Am fost la 
decorator ca să fac rost de ceva nichel şi mi-am reamintit că ei 
ar avea ceva zinc maleabil. Am cerut şi am cumpărat puţin — ai 
văzut vreodată aşa ceva? Prima cantitate pe care am obținut-o 
era sub formă de piese extrem de subţiri — şi, bagă de seamă, 
sub formă plată. Era, după cum mi-au spus ei, destul de subţire 
pentru un baston electric, sau cum l-am numit eu mai înainte, 
coloana electrică a lui De Luc. L-am obţinut cu gândul să-mi 
confecţionez nişte discuri din care împreună cu ceva cupru să 
fac o mică baterie. Prima pe care am făcut-o conţinea numărul 
imens de şapte perechi de plăci!!! şi de imensa dimensiune a 
unei monezi de jumătate de pence fiecare! !! 


Eu, domnule, eu însumi am tăiat şapte discuri de mărimea unei 
jumătăţi de pence fiecare. Eu, domnule, le-am acoperit cu şapte 
jumătăţi de pence, şi am interpus intre ele şapte sau, mai exact, 
şase bucăţi de hârtie îmbibată într-o soluţie de clorură de 
sodiu!!! Dar nu mai râde dragă A; mai bine minunează-te de 
efectul pe care această putere obişnuită îl produce. Ea era 
suficientă pentru a produce descompunerea sulfatului de 
magneziu — un efect care pe mine m-a surprins extrem de 
mult; pentru că nu ştiam, nu îmi închipuiam că putea să se 
întâmple aşa ceva. Mi-a venit o idee; ţi-o voi spune. Am făcut 
legătura între partea de sus şi de jos a pilei şi soluţia cu sârma 
de cupru. Poţi să-ţi închipui că sulfatul pământos era descompus 
de către cupru, vreau să zic de bucata de cupru introdusă în 
soluţie? Că un astfel de efect galvanic a avut loc, sunt sigur; 
ambele sârme au început să fie acoperite în scurt timp cu bulele 
unui gaz oarecare şi a apărut un fel de curent de bule care se 
scurgeau continuu, ca şi când mici particule ar trece prin soluţie 
şi ar apărea la firul negativ. Verificarea că sulfatul a fost 
descompus am probat-o prin aceea că în aproximativ două ore 
soluţia, la început limpede, a devenit tulbure: conţinea o 
suspensie de magneziu". 

FIG. V—10 Demonstrarea legilor electrolizei ale lui Faraday. 
Dacă rom trece un curent electric printr-o soluţie de nitrat de 
argint, sulfat de cupru şi clorură de aluminiu, la electrodul 
negativ se vor depune metalele. Cantitatea de metal depus s-a 
găsit a fi proporţională cu cantitatea de electricitate care trece 
prin soluţie (prima lege a lui Faraday). S-a găsit, de asemenea 


că, dacă cantitatea de argint depus este 108 g (greutatea 
atomică a argintului), cantitatea de cupru depus era numai de 
31,7 g (jumătate din greutatea atomică a cuprului), iar 
cantitatea de aluminiu depus de numai 9 g (o treime din 
greutatea atomică a aluminiului). Deoarece prin cele trei vase 
trece aceeaşi cantitate de electricitate, se poate trage concluzia 
că ionii de cupru transportă de două ori mai multă sarcină 
electrică decât atomii de argint, iar ionii de aluminiu, de trei ori 
mai multă. Acest lucru e în concordanţă cu valența chimică a 
acestor trei metale, aşa cum se arată şi în formulele date în 
partea de sus a desenului. Aceasta este a doua lege a lui 
Faraday. 

Aceasta era descoperirea descompunerii chimice cu ajutorul 
curentului electric sau e/ectroliza, cum a numit-o Faraday. În 
următorii ani de lucru, la acest fenomen Faraday a descoperit 
două legi de bază care acum poartă numele său. Prima lege a 
lui Faraday stabileşte că pentru o soluție dată, cantitatea de 
material depus (eliberat) la electrozi este proporțională cu 
cantitatea totală de electricitate (adică intensitatea curentului 
înmulțită cu timpul) care trece prin soluție. Aceasta înseamnă că 
moleculele încărcate (pe care le vom numi joni în cele ce 
urmează) care transportă electricitatea prin soluţiile de lichid au 
o sarcină electrică strict definită (fig. V-10). 

Conform celei de a doua legi a lui Faraday : ioni; 
monovalenţi ai oricăror substanțe, de asemenea, transportă 
cantități egale de electricitate, în timp ce ionii bi-, tri- multi- 
valenti transportă o sarcină corespunzător mai mare. Aceasta 
probează existenţa unei unităţi universale de sarcină electrică, 
care în vremea lui Faraday se considera a fi legată de diferiţi 
atomi, însă mai târziu a fost detectată sub forma electronilor 
liberi care circulă în spaţiu. 

După descoperirea electrolizei, Faraday trebuia să-şi 
găsească o slujbă, deoarece angajarea lui la librărie avea să 
expire în câteva luni. Dorinţa lui cea mai mare era să lucreze cu 
Sir Humphry Davy, celebrul chimist, ale cărui lecţii Faraday le 
urmărise în timpul uceniciei. El a copiat notele după lecţiile lui 
Davy cât mai caligrafic, le-a completat cu desene făcute cât mai 
artistic şi a trimis volumul, legat elegant, lui Sir Humphry cu o 
cerere de a fi angajat în laboratorul acestuia. Când Davy i-a 
cerut sfatul unuia dintre conducătorii lui Royal Institution of 


Great Britain, la care el era director, în legătură cu angajarea 
tânărului legător de cărţi, interlocutorul i-a răspuns: „la-l să-ţi 
spele sticlele. Dacă e bun la ceva va accepta; dacă refuză, 
înseamnă că nu e nimic de capul lui". 

Faraday a acceptat şi a rămas să lucreze la Royal 
Institution timp de 45 de ani, la început ca asistent al lui Davy, 
apoi ca colaborator şi, în cele din urmă, după moartea lui Davy, 
ca succesor al acestuia. 

In afară de numeroasele publicaţii din revistele ştiinţifice, 
cel mai deosebit document referitor la cercetările sale este 
Jurnalul în care el îşi face însemnări continuu, din 1820 până în 
1862. Acesta a fost nu prea de mult (1932) publicat de Royal 
Institution şi cuprinde şapte volume groase, conţinând în total 3 
236 pagini şi câteva mii. de desene marginale. Cităm din Jurnal 
descrierea, chiar cu cuvintele lui Faraday, poate a celei mai 
importante descoperiri ale sale, inducția electromagnetică: 


„29 august, 1831 

1.  Experienţe asupra producerii electricității din 
magnetism etc. etc. 

2. Aveam un inel de fier (fier moale) cu grosimea de 7/8 
inch şi cu un diametru exterior de 6 inch.es (fig. V-11). Am 
bobinat mai multe spire de sârmă de cupru în jurul unei jumătăţi 
de cerc, spirele fiind izolate cu aţă şi pânză — există trei sârme, 
fiecare cu o lungime de aproximativ 24 de picioare şi ele pot fi 
unite la capete pentru a fi folosite ca un singur fir sau ca fire 
separate. Fiecare poate fi completat izolat de celelalte. Vom 
nota această parte a inelului cu A. Pe cealaltă parte şi separată 
printr-un interval a fost înfăşurată 


FIG. V—11 Desenul din Jurnalul lui Faraday ilustrând 
descoperirea inducției electromagnetice. Apariţia şi dispariţia 
unui curent în bobina A induce un curent de scurtă durată în 

bobina B. 
cu sirma dublă cu o lungime de aproximativ 60 de picioare, 
direcţia fiind aceeaşi ca şi pentru bobina precedentă; fie B 
această parte. 

3. Am pregătit o baterie de zece plăci de câte 4 inch.es 
pătraţi fiecare. Am făcut ca bobina B să fie una singură şi am 
conectat capetele ei cu o sârmă de cupru care trece la o 
oarecare distanţă (3 picioare de la inelul de fier) deasupra unui 
ac magnetic. Apoi am conectat capetele uneia dintre bobinele A 
cu bateria; imediat a apărut un efect sensibil asupra acului. El a 
oscilat şi s-a oprit în cele din urmă in poziţia iniţială. La 
întreruperea legăturii cu bateria din partea A apare din nou o 
deviere a acului". 


Astfel, curentul electric dintr-o bobină poate induce un curent în 
altă bobină aşezată în apropiere, la fel ca şi inducerea sarcinii 


electrice de polarizare de către o sarcină electrică a unui corp în 
alt corp, aşezat în apropiere. Însă câtă vreme, în cazul polarizării 
electrice, efectul este static şi persistă atât timp cât cele două 
corpuri rămân aproape unul de altul, inducția curentului electric 
este un proces dinamic şi curentul din a doua bobină există 
numai în momentele când curentul din prima bobină creşte de 
la zero la valoarea lui normală sau scade de la această valoare 
la zero. 

În mai puţin de trei luni de la epocala descoperire, 
Faraday a făcut un alt pas important în cercetările sale asupra 
legăturii dintre electricitate şi magnetism. Descriem aici, după 
Jurnalul său, cum s-au întâmplat faptele: 


„17 octombrie, 1831 

56. Am construit un cilindru gol, de hârtie, acoperit cu opt 
spirale de sârmă de cupru care merg în aceeaşi direcţie şi conţin 
următoarele cantităţi: 


picioare 

inches 
1 sau cea mai dinafară — 32 
10 
2 — 31 6 
3 — 30 
4 — 28 
5 — 27 
6 — 25 6 
7 — 23 6 
8 sau cea mai din interior — 22 

220 picioare 
exclusiv 


ale extremităților prevăzute, toate separate prin sfoară şi pânză. 
Diametrul interior al cilindrului de hârtie a fost 13/16 inch, 
diametrul exterior de 1 1/2 inches, iar lungimea (pe 
generatoare) a bobinelor de cupru (Faraday le numeşte spirale. 
— N.T.) de 6 1/2 inches. 

57. Experienţe de zero. Cele opt capete ale bobinelor de la 
un capăt al cilindrului au fost legate strâns cu un mănunchi. La 
fel şi celelalte opt capete de la cealaltă extremitate a cilindrului 
(fig. V-12). Aceste capete astfel legate erau conectate apoi la un 
galvanometru printr-o sârmă lungă de cupru. Apoi, în momentul 


când a fost introdus brusc, până la capăt, în cilindrul de hârtie 
bobinat, un magnet în formă de bară cilindrică cu diametrul de 
3/4 inch şi lung de 8 1/2 inches, s-a observat o deviaţie a acului 
galvanometrului. De asemenea, s-a observat o deviaţie a acului, 
însă în sens invers, când bara magnetică era trasă afară. Acest 
efect se repeta ori de câte ori magnetul era introdus sau scos, 
deci se forma o undă electrică numai prin simpla apropiere a 
magnetului, şi nu prin rămânerea lui pe loc. 

58. Acul nu rămânea deviat, ci se reîntorcea, de fiecare dată, la 
poziţia iniţială. Ordinea de mişcare era inversă celei din 
experienţa de mai înainte — mişcarea era in aceeaşi direcţie ca 
şi în experienţa de mai înainte; de exemplu, 


FIG. V—12 Desen din Jurnalul lui Faraday ilustrând o experienţă 
în care se induce un curent electric într-o bobină când magnetul 
este împins înăuntru sau tras în afară din bobină. 
acul indicator tindea să devină paralel cu magnetul excitator, 
fiind de aceeaşi parte a sârmei, polii de acelaşi nume aflându-se 

în aceeaşi direcţie. 

59. Când bobinele se unesc ca să formeze o singură 
bobină lungă, efectul la galvanometru nu este atât de puternic 
ca şi mai înainte, poate nici pe jumătate atât de puternic. De 
aceea e mai bine ca bobina să fie făcută din mai multe bucăţi 
unite la capete. 

60. Când se utiliza numai una dintre cele opt bobine 
efectul era minim — abia simţit”. 


Inducerea unui curent electric într-o bobină este un fenomen 
dinamic şi curentul există doar atâta timp cât magnetul este 
împins în bobină sau tras afară. Pe vremea lui Faraday, ideea că 
magnetismul produce curent electric, la fel după cum şi curentul 


electric dă naştere magnetismului, plutea în aer şi mulţi fizicieni 
încercau să observe acest efect. Însă, fiind conduşi pe o cale 
greşită de analogia cu inducția electrostatică, ei urmăreau doar 
configurații statice de magneţi şi bobine, cum ar fi o bară 
magnetizată,  înfăşurată cu o bobină, care refuza cu 
încăpățânare să producă orice scânteie, când se puneau în 
contact capetele ei. Geniului lui Faraday, sau poate numărului 
extraordinar de experienţe pe care le efectua de dimineaţa 
până seara, îi datorăm concluzia că producerea unui curent 
electric este un proces dinamic şi cere fie variaţia intensității 
unui alt curent, fie variaţia poziţiei unui magnet. Singurul fizician 
care mai ajunsese la aceeaşi idee a fost americanul Joseph 
Henry, dar el a ezitat atât de mult cu comunicarea ei, încât 
prioritatea descoperirii i-a revenit omului de pe cealaltă parte a 
Atlanticului. 


FIG. V —13 Desen din Jurnalul lui Faraday ilustrând descoperirea 
efectului câmpului magnetic asupra luminii. Când este 
polarizată, lumina se propagă de-a lungul liniilor magnetice de 
forţă, iar planul de polarizare se roteşte cu un unghi proporţional 
cu intensitatea câmpului. 

Mintea iscoditoare a lui Michael Faraday nu se putea opri să nu 
descurce relaţia ascunsă dintre electricitate şi magnetism. El ar 
fi vrut, de asemenea, să afle dacă magneţii pot influenţa 


fenomenele optice. Aceasta a dus la descoperirea, cu totul 
remarcabilă, a rotației planului de polarizare a luminii (vezi p. 
104) care trece printr-un material transparent, plasat într-un 
câmp magnetic. Să-l lăsăm din nou pe Faraday să ne vorbească 
el însuşi despre această descoperire (fig. V-13). 

7498. Astăzi am lucrat cu linii de forţă magnetică pe care le-am 
făcut să treacă prin diferite corpuri (transparente în diferite 
direcţii) trecând, în acelaşi timp, o rază de lumină polarizată prin 
ele şi apoi examinând raza cu ajutorul unui nicol sau cu altceva. 
Magneţii erau electromagneţi, unul fiind marele nostru cilindru 
electromagnet, iar celălalt, un miez de fier introdus într-o bobină 
înfăşurată pe un cadru — acesta nu era atât de puternic ca 
primul. Curentul celor cinci celule ale bateriei lui Grove era 
trecut prin ambele bobine în acelaşi timp, iar acţiunea 
magneţilor era realizată şi întreruptă prin închiderea şi respectiv 
deschiderea circuitului electric". 

După descrierea mai multor rezultate negative în care raza de 
lumină era trecută prin aer şi prin diferite substanţe, Faraday 
nota în aceeaşi zi: 


7504. „Sticlă grea 

Am experimentat cu o piesă din sticlă grea, polizată la capete, 
care are 2x1,8 incb.es şi 0,5 inch grosime, fiind din silico-borat 
de plumb. Nu apărea nici un efect când polii magnetici de 
acelaşi fel sau de fel contrar se aflau în părţi opuse (în raport cu 
raza polarizată) — nici când polii de acelaşi fel erau de aceeaşi 
parte, nici la curent constant şi nici la curent intermitent. INSA, 
când polii magnetici de semn contrar erau de aceeaşi parte (fig. 
V-13), apărea un efect asupra razei polarizate, şi astfel s-a 
verificat că între forţa magnetică şi lumină există o interacţiune. 
Acest rezultat se va dovedi deosebit de fructuos şi de valoros în 
cercetarea ambelor fenomene". 


Şi el a reuşit! „Efectul Faraday" sau rotația planului de 
polarizare a luminii, care se propagă de-a lungul liniilor de forţă 
magnetice, demonstrează relaţia intimă dintre undele de 
lumină, care sunt oscilaţii electromagnetice foarte scurte, şi 
curenţii electrici din interiorul atomilor individuali. Aceste mici 


circuite electrice, a căror existenţă a fost sugerată pentru prima 
oară de Ampere (p. 159) se interpretează azi ca fiind datorate 
rotaţiilor electronilor în jurul nucleului central. Să considerăm 
doi atomi identici, plasați într-un câmp magnetic, astfel încât un 
cerc descris de electroni să fie în sensul acelor de ceasornic, iar 
altul în sens contrar acestora (fig. V-14). În primul caz, câmpul 
magnetic va acţiona asupra electronului în mişcare cu o forţă 
îndreptată către nucleu, iar în celălalt caz, forţa va fi în sens 
opus. Astfel, în prima variantă diametrul orbitei electronului se 
va micşora şi frecvenţa va creşte, iar în a doua se va întâmpla 
invers. Această diferenţă în comportarea curenților intra- 
atomici, orientaţi în sensul acelor ceasornicului şi în sens 
contrar, va influenţa propagarea undelor electromagnetice 
(luminoase) prin materie şi se poate arăta că rezultatul va fi 
rotația planului de polarizare observată de Faraday. 

Fiind convins că toate fenomenele observate în lumea 
fizică sunt, într-un fel sau altul, interdependente, Faraday a 
încercat, de asemenea, să stabilească o legătură între 
forţele electromagnetice şi forţele 

FIG. V —14 Explicarea efectului Faraday. Forța care acționează 
asupra unui electron atomic într-un câmp magnetic depinde de 
sensul de mişcare, în cazul rotației în sens invers acelor de 
ceasornic (stânga), forţa face să crească raza orbitei şi să scadă 
frecvenţa. În cazul rotației în sensul acelor de ceasornic 
(dreapta), forţa face să scadă raza şi să crească frecvenţa. 
Interacţionând cu lumina, aceste două tipuri de mişcare a 
electronului fac să se rotească planul de polarizare. 


gravitaţiei newtoniene. În 1849 el scria în Jurnalul său de 
laborator: 


„Gravitaţie. Desigur această forţă trebuie să se afle într-o 
legătură empirică cu electricitatea, magnetismul şi cu alte forţe 
şi astfel să se compună cu ele în acţiunea lor reciprocă şi cu 
efecte echivalente. Mă gândesc, pentru moment, cum să mă 
ocup de acest lucru prin fapte şi încercări". 


Însă numeroasele experienţe pe care le-a efectuat pentru a 
descoperi o astfel de relaţie nu au fost încununate de succes şi 
el a încheiat această parte a Jurnalului cu cuvintele: 

Aici se încheie, pentru moment, încercările mele. Rezultatele 
sunt negative. Ele nu au zdruncinat convingerea mea fermă 
asupra existenţei unei relaţii între gravitație şi electricitate, deşi 
nu s-a verificat că o astfel de relaţie există". 


Un secol mai târziu un alt geniu şi-a frământat mintea timp de 
mai multe decenii, încercând să dezvolte aşa-numita „teorie 
unificată a câmpului", care să  înglobeze fenomenele 
electromagnetice şi gravitaționale. Insă, la fel ca Michael 
Faraday, Albert Einstein a murit fără ca să reuşească să rezolve 
această problemă. 
CÂMPUL ELECTROMAGNETIC 

Oricât de impresionante erau descoperirile experimentale ale lui 
Faraday, ele au fost egalate de ideile sale teoretice. Având o 
instruire foarte sumară şi practic necunoscând matematica, 
Faraday nu poate fi considerat ceea ce se numeşte în mod 
obişnuit un fizician teoretician. Însă, de fapt, pentru conceperea 
imaginilor teoretice ale  încurcatelor fenomene fizice 
cunoaşterea atât de complicatei matematici nu este totdeauna 
necesară, ba uneori e chiar dăunătoare. Cercetătorul poate să 
se piardă uşor în junglele încâlcitelor formule şi, aşa cum spune 
un proverb rusesc, „el nu poate să vadă pădurea din cauza 
copacilor". Înainte de Faraday, forţele electrice şi magnetice, ca 
şi cele gravitaționale erau considerate în mod obişnuit ca 
acţionând în spaţiul liber care separă obiectele ce 
interacționează. Acestei minţi simple, totuşi, o astfel de „acţiune 
la distanţă" nu i se părea că ar avea sens fizic şi, văzând o 


greutate care era deplasată dintr-un loc într-altul, el ar fi dorit să 
vadă şi o funie cu care să fie trasă sau un băț cu care să fie 
împinsă. Astfel, din dorinţa de a reprezenta forţele care 
acţionează între sarcinile electrice şi magneţi, el avea să-şi 
imagineze că spaţiul dintre ele este umplut cu „ceva" care 
poate fi tras sau împins. El vorbea despre ceva similar unor 
tuburi de cauciuc întinse între două sarcini electrice de semn 
opus sau între doi poli magnetici de semn opus (fig. V-15 a), 
care trag fiecare de câte un capăt. In cazul sarcinilor sau polilor 
de acelaşi semn, tuburile elastice se îndreaptă în diferite direcţii 
(fig. V-15 b), tinzând să-i îndepărteze. Direcţia acestor tuburi ale 
lui Faraday poate fi detectată în cazul magneţilor, împrăştiind 
pilitură fină de fier pe o placă de sticlă pe care se află magnetul. 
Pilitura se va magnetiza şi se va orienta în direcţia forţelor 
magnetice care acţionează de-a lungul tuburilor, dând naştere 
unor figuri de tipul celor arătate în planşa III. În cazul unui câmp 
electric pot obţine rezultate similare prin utilizarea polarizării 
electrice, însă experienţa e mult mai greu de realizat. După 
Faraday, tuburile electrice şi magnetice produc, de asemenea, 
diferite fenomene electromagnetice. Când printr-o sârmă trece 
un curent electric, el este înconjurat de tuburi circulare (fig. V- 
15 c), care exercită o presiune asupra acului magnetic 

FIG. V—15 Tuburile de forţă ale lui Faraday corespunzătoare 
diferitelor tipuri de interacţiune electromagnetice: a — tuburi de 
forţă electrice între două sarcini electrice opuse; b — tuburi de 
forţă electrice între sarcini de acelaşi fel; c — tuburi de forţă 
magnetice în jurul sârmei care transportă curent electric; d — 
un curent electric indus într-o sârmă care se mişcă (săgeata 
albă) printre tuburile de forţă magnetice. Micile săgeți negre 
indică direcţia convenţională a tuburilor de forţă; de la sarcina 
pozitivă la cea negativă, şi de la Polul Nord la Polul Sud. 
„ orientându-l într-un anumit fel. Când o sârmă, conducătoare de 
electricitate, este mişcată faţă de un magnet (sau viceversa), ea 
taie tuburi de forţă magnetice şi, ca rezultat, se induce în ea un 
curent. 

Aceste idei ale lui Faraday erau pe de o parte foarte naive 
şi mai mult calitative, însă ele marcau o nouă eră în dezvoltarea 
fizicii. Forţele misterioase care acționau la mari distanţe între 
corpuri erau înlocuite prin „ceva" continuu, răspândit în tot 
spaţiul, între şi în jurul corpurilor, „ceva" ce ar putea fi descris 
printr-o valoare definită în orice punct. Astfel a fost introdusă în 
fizică ideea de „câmp de forţe" sau, simplu, „câmp'", în cazul 


interacțiunilor electrice, magnetice sau gravitaționale. Forţele 
dintre obiectele materiale separate prin spaţiu liber pot fi 

FIG. V—16 James Clerk Maxwell şi ecuaţiile sale pentru câmpul 
electromagnetic. 
fi considerate acum ca fiind rezultatul interacțiunilor, „din 
aproape în aproape", dintre câmpurile care le înconjură. 

Sarcina de a da o formulare matematică cantitativă ideilor 
lui Faraday a căzut pe umerii faimosului scoțian James Clerk 
Maxwell (fig. V-16), care s-a născut la Edinburgh la câteva luni 
după ce Faraday anunţase descoperirea sa privind inducția 
electromagnetică. Spre deosebire de Faraday, Maxwell era un 
foarte bun matematician. La vârsta de 10 ani, Maxwell frecventa 
şcoala de la Edinburgh Academy şi era obligat să-şi dedice o 
mare parte din timp studiului verbelor neregulate din limba 
greacă şi altor ramuri ale „ştiinţelor umanistice". El ar fi vrut mai 
degrabă să se dedice matematicii şi primul său succes în acest 
domeniu a fost, după propriile sale cuvinte, „să fac un tetraedru, 
un dodecaedru şi alte două multiedre al căror nume adevărat 
nu-l mai ştiam". La vârsta de 14 ani, el a cucerit medalia pentru 
matematică a Academiei cu o lucrare în care arăta cum se 
construieşte o curbă ovală din ace şi aţă. Câţiva ani mai târziu, 
Maxwell a prezentat la Societatea Regală două lucrări: una 
Asupra teoriei curbelor de rostogolire şi alta Asupra echilibrului 


solidelor elastice. Ambele lucrări au fost citite în faţa Societăţii 
de către altcineva, deoarece „se credea că nu e potrivit pentru 
un băiat cu veston să se urce la tribună". În 1850, la vârsta de 
19 ani, Maxwell s-a înscris ca student la Universitatea din 
Cambridge şi patru ani mai târziu şi-a luat doctoratul, iar în 
1856 a fost numit la catedra de filozofie naturală la Marischal 
College în Aberdeen, unde avea să rămână până când a fost 
chemat înapoi la Cambridge, în 1874, ca prim-director al 
Laboratorului Cavendish nou înfiinţat. 

Deşi primele preocupări ale lui Maxwell erau numai din 
domeniul matematicii pure, în scurt timp a început să-l 
preocupe aplicarea metodelor matematice la diferite probleme 
de fizică. Astfel, el a adus contribuţii foarte importante în teoria 
cinetică a căldurii (vezi cap. IV), însă, desigur, cea mai 
importantă realizare a sa a fost formularea matematică a ideilor 
lui Faraday, referitoare la natura şi legile câmpului 
electromagnetic. Generalizând faptele empirice referitoare la 
faptul că variaţia câmpului magnetic induce forțe 
electromotoare şi curenţi electrici în conductori, iar variaţia 
câmpului electric şi curgerea curentului electric dau naştere la 
câmpuri magnetice, el a scris faimoasele ecuaţii care azi îi 
poartă numele, şi care leagă variaţia câmpului magnetic cu 
distribuţia spaţială a câmpului electric şi viceversa. Utilizând 
ecuaţiile lui Maxwell şi cunoscând distribuţia corpurilor 
magnetizate, a conductorilor încărcaţi, şi a curenților electrici, 
se poate calcula, în cele mai mici detalii, câmpul 
electromagnetic care le înconjură şi variaţia lui în timp. Maxwell 
a arătat că deşi câmpurile electric şi magnetic sunt de obicei 
„ancorate" de corpurile încărcate electric sau magnetizate, ele 
pot totuşi să existe şi să se propage prin spaţiu sub forma unor 
unde electromagnetice libere. Pentru a lămuri acest lucru, să 
considerăm două sfere conductoare, una încărcată cu 
electricitate pozitivă şi cealaltă cu electricitate negativă (fig. V- 
17a). In spaţiul care înconjură aceste două sfere există un câmp 
electric static, care acumulează energia electrică a sarcinilor, 
mai mult sau mai puţin asemănător cu modul în care un arc 
comprimat acumulează energia mecanică. Dacă vom conecta 
două sârme legate la ambele sfere încărcate, va apărea un 
curent electric care se va scurge de la o sferă la alta, şi sarcinile 
lor electrice ca şi câmpul electric care le înconjură vor scădea 


rapid (fig. V-17b) până când, în cele din urmă, se va anula (fig. 
V-170. Totuşi un curent electric care trece prin sârmă va 
produce un câmp magnetic în jurul ei, şi în momentul în care 
câmpul electric va deveni 


FIG. V—17 Oscilaţii electromagnetice între doi conductori în care 
energia câmpului magnetic (a) se transformă periodic in 
energia câmpului magnetic (c) şi viceversa (e). 


zero, toată energia sistemului va fi acumulată în acest câmp 
magnetic. Insă procesul nu se opreşte aici şi curentul electric 
continuă să se scurgă prin sârmă, deşi cu o intensitate mai 
scăzută, reîncărcând cele două sfere cu electricitate de semne 
opuse (fig. V-l7d). Energia câmpului magnetic se transformă din 
nou în energia câmpului electric şi, în final, vom ajunge din nou 
la stadiul în care curentul va fi zero şi cele două sfere vor fi 
încărcate cu electricitate, însă de semne contrare (fig. V-17 e). 
Acum procesul începe din nou, însă în direcţie opusă şi oscilaţiile 
electrice se vor desfăşura într-un sens, apoi în celălalt, până 
când pierderea treptată de energie, datorită încălzirii sârme, 
duce la oprirea procesului. Situaţia este similară cu aceea a 
pendulului, unde energia cinetică a mişcării la mijlocul fiecărei 
oscilaţii se transformă în energie potenţială la cele două 
extreme ale ei. 

Utilizând ecuaţiile descoperite de el, Maxwell a putut să 
arate că un câmp electromagnetic oscilant, de tipul descris mai 
sus, se propagă în spaţiul care înconjură oscilatorul sub forma 
unor unde care transportă energie. In timp ce liniile de forţă 
electrice se află într-un plan ce trece prin sârma conductoare, 
liniile de forţă magnetice sunt perpendiculare pe acesta, 
vectorii, electric şi magnetic, sunt perpendiculari, în unda care 
se propagă, unul pe celălalt ca şi pe direcţia de propagare (fig. 
V-18). Existenţa unor astfel de unde a fost confirmată 
experimental în 1888, de către fizicianul german Heinrich Hertz 
curând după ce Maxwell le prezisese în lucrarea sa, fapt care a 
condus la dezvoltarea tehnicii în radiocomunicaţii, care, în 
prezent, constituie una dintre ramurile principale ale industriei. 

Să intrăm acum în câteva detalii ale punctelor mai 
importante din teoria lui Maxwell, şi anume calculul vitezei de 
propagare a undelor electromagnetice. Ocupându-ne de 
interacţiunea câmpurilor electrice şi magnetice, ni se pune 
problema referitoare la unităţile ce trebuie folosite pentru 
măsurarea diferitelor cantităţi electromagnetice. Am văzut că 
unitatea de sarcină electrică se defineşte ca fiind sarcina care 
respinge o altă sarcină egală, plasată la distanţa de 1 cm, cu o 
forţă de 1 dynă. In mod corespunzător, unitatea de câmp 
electric va fi definită ca fiind acel câmp care acţionează cu forţa 
de 1 dynă asupra sarcinii-unitate plasată în câmp. Dar ce se 
întâmplă dacă considerăm că fenomenul cuprinde atât 


electricitate, cât şi magnetism, de exemplu, un câmp magnetic 
produs de un curent electric? 

Să presupunem că cercetăm acţiunea curentului electric 
asupra unui pol magnetic plasat la 1 cm faţă de sârmă. Am 
putea defini unitatea de curent electric ca fiind acel curent care 
transportă unitatea de sarcină electrică, definită ca mai sus, pe 
secundă. Dar dacă am face aşa, forţa cu 


FIG. V - 18 Formarea unei unde electromagnetice care se 
propagă ca rezultat al oscilaţiei sarcinii între doi conductori. 


care câmpul magnetic produs de un curent acţionează asupra 
polului-unitate plasat la 1 cm distanţă nu va fi, în mod necesar, 
1 dyn şi, în general, nici nu este. De altfel, am putea defini şi 
invers, o unitate de curent ca fiind acel curent ce produce un 
câmp magnetic care, la rândul său, ar acţiona cu o forţă de 1 
dyn asupra polului-unitate plasat la distanţa de 1 cm. Dar dacă 
am face aşa, atunci cantitatea de electricitate care s-ar scurge 
prin firul conductor ce transportă unitatea de curent electric nu 
ar fi egală cu unitatea electrostatică de sarcină electrică. In loc 
de a alege una dintre definiţii şi a o respinge pe cealaltă, 
fizicienii preferă să le utilizeze pe amândouă, introducând un 
factor constant pentru transformarea unui sistem de unităţi în 
celălalt. Situaţia este foarte asemănătoare cu ceea ce există la 
măsurătorile de căldură, unde se pot utiliza ca unitate fie 
caloria, fie ergul (cu raportul 4,2 x 10”). Unitatea de sarcină 
electrică definită cu ajutorul legii lui Coulomb de atracţie sau 
repulsie electrică (prima din cele două definiţii) este cunoscută 
sub numele de unitate electrostatică (u.e.s.), în timp ce unitatea 
de sarcină definită de legea lui Oersted (legea acţiunii curentului 
electric asupra unui câmp electric) este cunoscută sub numele 
de unitate electromagnetică (u.e.m.). O unitate 
electromagnetică este egală cu 3 x 10“ unităţi electrostatice, 
astfel încât curentul care transportă 1 u.e.s/s exercită o forţă de 
numai 3x10: dyn asupra unităţii de câmp, la distanţa de 1 cm, 
în timp ce două corpuri încărcate cu 1 u.e.m. fiecare, şi aşezate 
la 1 cm unul de altul, se vor respinge unul pe celălalt cu o forţă 
de 3 x10” dyn. 

De aceea, la scrierea ecuaţiilor, Maxwell trebuia să 
utilizeze unităţi electrostatice pentru , câmpurile electrice, şi 
unităţi electromagnetice pentru câmpurile magnetice, astfel că 
factorul 3 X 101 s-a strecurat în formulele ce conţin câmpul 
electric de o parte a ecuaţiei, şi câmpul magnetic, de cealaltă. 
lar aplicarea acestor ecuaţii pentru descrierea undelor 
electromagnetice care se propagă conduce la concluzia că 
viteza de propagare este numeric egală cu raportul celor două 
unităţi, adică cu 3 x10 cm/s. lată deci cum acest număr 
coincide exact cu viteza luminii în vid, care a fost măsurată prin 
diferite metode cu mult înainte ca Maxwell să se fi născut! Aha! 
şi-a zis probabil Maxwell, aceasta ar putea să însemne că undele 
de lumină sunt, de fapt, unde electromagnetice de lungime de 


undă foarte mică, iar această idee l-a condus la dezvoltarea unei 
ramuri importante a fizicii: teoria electromagnetică a luminii. 
Acum ne putem imagina interacţiunea luminii cu materia, care 
cuprinde fenomenele de emisie, propagare şi absorbţie a 
luminii, ca rezultat al forţelor care acţionează între undele 
electromagnetice de mică lungime de undă ce se propagă şi 
micile particule încărcate electric, electronii, mişcându-se 
continuu în jurul nucleului atomic încărcat pozitiv. Utilizând 
ecuaţiile lui Maxwell am putea explica, în cele mai mici 
amănunte, fenomenele şi legile opticii. Coincidenţele numerice 
între mărimi fizice aparent necorelate, ca şi raportul unităţilor 
electrostatice şi electromagnetice pe de o parte şi viteza luminii 
pe de alta, au condus adesea la noi descoperiri şi generalizări 
mai cuprinzătoare în fizică. În această carte vom vedea mai 
departe o altă coincidenţă asemănătoare între două constante 
fizice, una referitoare la emisia undelor de lumină şi de căldură 
de către corpurile fierbinţi, şi alta legată de emisia electronilor 
de către suprafeţele iluminate cu radiații ultraviolete, 
dovedindu-se de o deosebită importanţă în dezvoltarea teoriei 
cuantice. 


VI 
Revoluția relativistă 
După cum s-a descris în capitolul precedent, ideea unui mediu 
universal care să umple întreg spaţiul dintre şi din toate 
corpurile materiale a fost stabilită cu fermitate în fizică, spre 
sfârşitul secolului al XIX-lea. Sub numele de eter universal dat 
de Huygens, acest mediu servea drept substrat pentru 
propagarea undelor luminoase; sub numele de tuburile lui 
Faraday el era responsabil de forţele dintre corpurile încărcate 
electric şi cele magnetizate. Lucrările lui Maxwell au condus la o 
sinteză între aceste două medii ipotetice, arătând că lumina 
este o undă electromagnetică ce se propagă; apoi, creând o 
elegantă teorie matematică, a legat la un loc toate fenomenele 
care implică lumina, electricitatea şi magnetismul. Dar, în ciuda 
tuturor acestor succese, fizicienii au găsit că este imposibil să se 
descrie proprietăţile acestui misterios mediu universal la fel cum 
au fost descrise proprietăţile mediilor binecunoscute, de tipul 
gazelor, solidelor şi lichidelor şi toate încercările făcute în acest 
sens au dus la contradicții de nerezolvat. 
CRIZA FIZICII CLASICE 

Desigur, fenomenul polarizării luminii arată, fără nici o îndoială, 
că avem de-a face aici cu vibrații transversale, în care materia 
vibrează perpendicular pe direcţia de propagare. Totuşi vibrații 
transversale pot exista numai în substanţele solide, care, spre 
deosebire de lichide şi gaze, rezistă oricărei încercări de a le 
schimba forma, astfel încât eterul luminos ar trebui să fie 
considerat un mediu solid. Dacă este aşa şi dacă eterul 
universal umple tot spaţiul din jurul nostru, cum putem să ne 
deplasăm şi să alergăm pe Pământ, şi cum pot să circule 
planetele în jurul Soarelui de miliarde de ani fără ca totuşi să 
întâmpine vreo rezistenţă? 

Faimosul fizician englez Lord Kelvin a încercat să rezolve 
această contradicţie aparentă prin descrierea proprietăţilor 
eterului universal prin analogie cu acelea ale cleiului de cizmărie 
sau ale cerii de sigiliu. Aceste substanţe posedă proprietatea 
cunoscută sub numele de plasticitate şi, în timp ce se sparg ca o 
bucată de sticlă, sub acţiunea unei forţe puternice aplicate cu 
rapiditate, ele pot curge ca lichidele, sub acţiunea unor forţe 
mult mai slabe (de exemplu, propria lor greutate), care însă ar 
acţiona timp îndelungat. El a argumentat că în cazul undelor 


luminoase, când forţa îşi schimbă direcţia de milioane de 
miliarde de ori pe secundă, eterul universal s-ar comporta ca un 
material solid, elastic, în timp ce în cazul mişcărilor mult mai 
lente ale oamenilor, păsărilor, planetelor, sau stelelor s-ar putea 
ca, practic, să nu opună rezistenţă. Dar dacă tuburile lui Faraday 
ar fi tensiuni şi presiuni în eterul universal, magneţii permanenţi 
şi sarcinile electrice statice nu ar exista pentru nici un interval 
de timp observabil, deoarece presiunile ar fi rapid slăbite prin 
modificările plastice ale acestei substanţe misterioase. E foarte 
uşor să critici pe cei care au ajuns la o concluzie greşită după ce 
cunoşti rezultatul corect, însă este cu adevărat surprinzător 
faptul că marii fizicieni ai secolului trecut nu au înţeles că dacă 
eterul universal ar exista, el ar avea proprietăţi complet diferite 
de cele ale corpurilor obişnuite, binecunoscute nouă. De fapt, se 
ştie foarte bine că compresibilitatea gazelor, fluiditatea 
lichidelor, elasticitatea solidelor ca şi celelalte proprietăţi ale 
corpurilor materiale se datoresc structurii lor moleculare şi sunt 
rezultatul mişcării moleculelor şi al forţelor care acţionează între 
ele. Se părea că nimeni — în afară probabil de chimistul rus 
Dmitri Mendeleev, care a atribuit eterului universal numărul 
zero în sistemul său periodic al elementelor — nu s-a gândit că 
eterul universal ar avea propria lui structură moleculară şi că, 
oricum, o astfel de ipoteză nu ar fi dus decât la alte complicaţii. 
Dacă forţele dintre magneţi şi corpurile încărcate, ca şi 
propagarea luminii prin“spaţiu, puteau fi explicate prin 
existenţa unui anumit mediu, acesta însă nu semăna cu nici un 
fel de substanţe materiale obişnuite cu care suntem 
familiarizați, însă adesea mintea omenească este prea reţinută 
de gândi-rea tradiţională şi a trebuit să apară geniul lui Einstein 
ca să azvârle pe fereastră eterul universal, contradictoriu şi de 
modă veche şi să-l substituie cu noţiunea extinsă de câmp 
electromagnetic, căruia el i-a atribuit o realitate fizică egală cu 
aceea a oricărui corp material obişnuit. 
VITEZA LUMINII 

Prima încercare de a măsura viteza luminii a fost făcută de 
Galilei, care într-o seară, a plecat la ţară împreună cu asistentul 
său, ducând cu ei şi două lanterne cu obturator. Aşezându-se la 
o distanţă, unul de altul, atât cât le era necesar ca să se poată 
vedea, ei au efectuat o experienţă în care asistentul lumina cu 
lanterna lui de îndată ce observa lumina lanternei lui Galilei. 


Întârzierea cu care s-ar fi întors semnalul luminos ar fi indicat că 
lumina se propagă cu o anumită viteză şi ar fi permis măsurarea 
ei. Rezultatul acestui experiment a fost totuşi negativ, deoarece, 
aşa cum ştim azi, lumina se propagă cu o viteză atât de mare, 
încât întârzierea la care ne-am putea aştepta nu ar fi mai mare 
de o sutime de miime de secundă. Cu peste două secole mai 
târziu experienţa lui Galilei a fost repetată, într-o formă mult 
îmbunătăţită, de către fizicianul francez Armand Hippolyte-Louis 
Fizeau, care a utilizat aranjamentul experimental prezentat în 
fig. VI-la. Aranjamentul consta dintr-o pereche de roţi dinţate 
fixate la capetele unui ax lung. Roţile erau dispuse în aşa fel, 
încât dinţii uneia să corespundă cu spaţiul dintre dinţii celeilalte, 
astfel încât raza de lumină de la o sursă situată în dreapta să nu 
poată fi văzută cu ochiul în partea stingă, indiferent de felul cum 
se roteşte axul. Totuşi, când roţile se învârtesc foarte repede 
într-o mişcare atât de rapidă, încât să se deplaseze cu 
jumătatea distanţei dintre doi dinţi învecinaţi, în intervalul de 
timp cât îi trebuie luminii să se propage de la o roată la alta se 
aşteaptă ca lumina să treacă fără a fi oprită. Lungimea drumului 
străbătut de lumină între cele două roţi a fost mărită în mod 
intenţionat cu ajutorul a trei oglinzi, una dintre ele fiind plasată 
mai departe, aşa cum se vede pe figură. Imprimând roţilor 

FIG. VI—1 Metodele lui Fizeau (a) şi Foucault (b) pentru 
măsurarea vitezei luminii. 
o viteză de câteva mii de rotații pe minut, Fizeau a avut 
satisfacția să observe că lumina trecea nestingherită prin 
întregul sistem şi, făcând calculele, a ajuns la concluzia că 
viteza luminii este, aproape exact, de 3 x 101: cm/s. Această 
valoare coincide cu cea obţinută, la numai trei decenii de la 
moartea lui Galilei, de către astronomul danez Olaus Roemer, 
din observaţiile sale asupra întârzierilor aparente ale eclipselor 


sateliților lui Jupiter, când planeta se afla la diferite distanţe de 
Pământ. 

Metoda lui Fizeau putea fi folosită numai pentru 
determinarea vitezei luminii în aer (care e, practic, aceeaşi ca şi 
în vid), deoarece oglinda utilizată pentru prelungirea drumului 
străbătut de lumină trebuia plasată la o anumită distanţă, în 
afară, pentru a face ca efectul să fie observabil. Prietenul şi 
colaboratorul său, Jean Foucault (ambii erau născuţi în 1819 şi 
aveau să fie consideraţi Castor şi Polux” ai ştiinţei franceze), a 
reuşit să scurteze această distanţă prin înlocuirea roţilor dinţate 
cu o oglindă rotitoare. Aranjamentul său experimental prezentat 
în fig. VI-16, şi uşor de înţeles, făcea posibilă scurtarea drumului 
optic la numai câţiva metri, astfel încât putea să permită luminii 
să pătrundă în toate direcţiile prin apă sau prin orice altă 
substanţă transparentă. Realizând acest experiment, el a găsit 
că viteza luminii în corpurile materiale este mai mică decât 
viteza ei în vid, aducând astfel, deşi tardiv, un suport serios 
punctului de vedere al lui Huygens împotriva celui al lui Newton. 
Aşa cum prezisese teoria ondulatorie a luminii, viteza luminii în 
apă, sticlă etc. s-a dovedit a fi exact viteza sa în vid împărţită 
prin indicele de refracție al materialului respectiv. 

VITEZA LUMINII ÎNTR-UN MEDIU ÎN MIŞCARE 
Având la îndemână metode precise pentru măsurarea vitezei 
luminii, fizicienii secolului al XIX-lea au efectuat o mulţime de 
experienţe asupra propagării ei, în speranţa de a elucida, cât de 
cât, din problemele privitoare la proprietăţile eterului universal, 
acest mediu misterios prin care se presupunea că se propagă 
lumina. O experienţă deosebit de importantă, a cărei 
semnificaţie nu a fost complet înţeleasă decât după primele 
publicaţii ale lui Hinstein, a fost realizată în 1851 de către 
Fizeau. FI şi-a propus să observe dacă viteza luminii era 
influenţată de mişcarea mediului prin care aceasta se propagă. 
In cazul undelor sonore care călătoresc prin aer, viteza de 
propagare este, desigur, influenţată direct de mişcarea maselor 
de aer, iar viteza sunetului care se propagă, cu sau împotriva 
vântului, creşte sau scade cu o cantitate egală cu viteza 
vântului. Asupra acestui lucru nu există nici o îndoială, dar se 
întâmplă oare acelaşi lucru în cazul luminii care se propaga 


* Doi fraţi celebri din antichitate. —N.T. 


printr-un mediu în mişcare? Pentru a rezolva această problemă, 
Fizeau s-a hotărât să măsoare viteza luminii care se propaga 
printr-un tub în care apa circula 


A 


FIG. VI —2 Experienţa lui Fizeau pentru observarea variaţiei 
vitezei luminii care se propagă printr-un mediu in mişcare. 
cu repeziciune. În acest caz, viteza apei se va adăuga sau se va 
scădea la viteza luminii în vid? Variația aşteptată a vitezei 
luminii într-o astfel de experienţă este, desigur, foarte mică, 
deoarece viteza cea mai mare de curgere a apei, care poate fi 
realizată tehnic, este foarte mică în comparaţie cu viteza 
luminii. Astfel, în acest caz, măsurătorile directe ale vitezei 
luminii realizate fie prin metoda lui Fizeau, fie prin a lui Foucault, 
descrise mai înainte, nu ar arăta nici o diferenţă. Dar cum nu ne 
interesează decât să ştim dacă există vreo diferență între viteza 
luminii în apa care se mişcă şi cea în apa care stă pe loc, putem 
utiliza o metodă mult mai precisă bazată pe interferența a două 
raze de lumină. Principiul acestui complicat experiment este 
prezentat în fig. VI-2. 
O rază de lumină monocromatică de la o lampă cu mercur, 
L, cade pe o placă de sticlă, Pı; acoperită cu un strat foarte 
subţire de argint, care este însă exact atât de gros, încât să o 
reflecte pe jumătate, în timp ce cealaltă jumătate trece prin ea 


şi este reflectată de oglinda M.. Astfel se obţin două raze 
paralele de lumină de egală intensitate, ale căror vibrații sunt 
sincronizate la fel ca şi în cazul experienţei lui Young, descrisă în 
capitolul III. Aceste două raze de lumină trec prin două tuburi 7: 
şi T2 şi apoi sunt iarăşi reunite cu ajutorul plăcii de sticlă P> şi al 
oglinzii M2. Dacă apa din ambele tuburi se află în repaus, cele 
două raze ajung în fază la ochiul observatorului £ (adică creastă 
cu creastă şi vale cu vale) şi se adună, dând intensitatea iniţială. 
Dacă însă apa din tuburi se mişcă în direcţii opuse şi 
„antrenează" cu sine undele de lumină, undele din tubul de jos 
vor ajunge la E mai repede decât undele corespunzătoare din 
tubul de sus şi, dacă diferenţa este exact egală cu jumătate de 
lungime de undă, va avea loc o interferenţă de extinctie“ 
(creastă cu vale şi vale cu creastă). Să încercăm acum să 
apreciem cât de repede ar trebui să circule apa în Tı pentru a 
produce această diferenţă de fază. In experienţa lui Fizeau, 
lungimea tuburilor era de 1,5 m sau 150 cm, iar lungimea de 
undă utilizată era de aproximativ 0,5 u. (5 x 10” cm), astfel 
încât pe toată lungimea tubului se forma un tren de 3 x106 
unde. Pentru a modifica acest număr cu jumătate de lungime de 
undă (de la 3 milioane la 3,5 milioane), viteza luminii în tubul în 
care circulă apa trebuie să crească sau să scadă cu fracțiunea 
aa x10”, Deoarece viteza luminii în apă este de 
aproximativ 2 x 10“ cm/s, viteza de curgere a apei, necesară 
pentru obţinerea acestui rezultat, trebuie să fie de aproximativ 
2 x10! 


Li 
1,7 x10” 
totuşi este realizabilă pentru circulaţia apei prin tuburi. Astfel, 
este posibil să se pună în evidenţă schimbările aşteptate în 
viteza luminii prin observarea franjelor de interferenţă din acest 
experiment. 

Efectuând măsurători exacte prin variaţia vitezei de 
curgere a apei, Fizeau a ajuns la un rezultat intermediar între 
cele două posibilităţi aşteptate. Viteza luminii în apa care curgea 
era diferită de viteza luminii în apa aflată în repaus, însă 
diferenţa era mai mică decât viteza de curgere a apei. Ela 
observat, cu ajutorul figurii de interferenţă, că viteza luminii 


1000 cm/s = 10 m/s, care deşi destul de mare, 


“De stingere. — N.R. 


care se propagă în direcţia curgerii apei a crescut cu 44% din 
viteza apei, în timp ce viteza luminii care se propagă în direcţie 
opusă a scăzut cu aceeaşi cantitate. Când s-au utilizat alte 
lichide, s-a găsit că antrenarea exercitată asupra luminii care se 
propaga prin acestea are valori numerice diferite şi că viteza 
luminii într-un fluid în mişcare poate fi exprimată, în general, cu 
ajutorul formulei empirice” 
ZC g 1-4 
n n 
unde n este indicele de refracție al lichidului respectiv, iar v, 
viteza de curgere a lichidului. Pe vremea aceea, nici Fizeau şi 
nici altcineva nu puteau să-şi închipuie ce semnificaţie putea să 
aibă această formulă şi situaţia a rămas aşa, până când, o 
jumătate de secol mai târziu, Einstein a arătat că misterioasa 
formulă empirică este un rezultat direct al teoriei relativităţii. 
VITEZA LUMINII PE PĂMÂNTUL ÎN MIŞCARE 
În anul 1887, pe când Einstein avea opt ani, fizicianul american 
A.A. Michelson şi colaboratorul său E.W. Morley au efectuat, 
împreună, o experienţă remarcabilă. Dacă Fizeau a putut să 
observe influenţa unui curent de apă, ce se mişcă repede, 
asupra vitezei luminii care se propagă prin el, ar fi posibil să se 
observe şi efectul mişcării Pământului în spaţiu asupra vitezei 
luminii, măsurată la suprafaţa lui. Desigur, Pământul se mişcă 
pe orbita lui în jurul Soarelui cu viteza de aproximativ 30 km/s, 
şi ar trebui să existe un vânt de eter care să sufle pe suprafaţa, 
şi poate chiar prin însuşi corpul planetei noastre, exact ca în 
cazul unui automobilist care circulă cu capota descoperită într-o 
zi fără vânt. Experienţa lui Michelson şi Morley a fost făcută 
după acelaşi principiu ca şi experienţa lui Fizeau, însă a trebuit 
să fie modificată, deoarece în acest caz, aparent nu exista o 
echivalență între cele două tuburi prin care vântul de eter sufla 
în sensuri opuse. În schimb, ei au încercat să măsoare timpul de 
propagare, dus-întors, a luminii în primul caz, propagarea 
făcându-se în direcţia presupusă a vântului de eter, iar în al 
doilea caz, în direcţie perpendiculară pe prima. Pentru a înţelege 


V, 


* Formulă care n-a fost obținută printr-o deducere matematică, pe baza unei 
anumite teorii, ci ajustată in aşa fel, incit să se potrivească cu datele 
experimentale. 


principiul acestei experienţe, să considerăm o barcă cu 
motor care se 


FIG. VI —3 Problema bărcii care traversează râul. 
deplasează dus şi întors, într-un caz de-a lungul unui râu lat, în 
celălalt caz, de-a latul lui. În primul caz, la ducere, barca va 
merge în sensul curentului apei şi viteza ei va fi V + v, unde V 
este viteza bărcii faţă de apă, iar v este viteza râului. La 
întoarcere barca va naviga împotriva curentului şi se va mişca 
cu viteza V — v. Dacă L este distanţa între două puncte de 
oprire în lungul râului, timpul pentru întoarcere va fi: 

L , ÎL _ 2IV _2LIV 

Deoarece — este timpul pentru dus şi întors într-o apă care s- 


V 
ar afla în nemişcare, vedem că din cauza curgerii apei, timpul 


acesta va fi mai lung. În particular, dacă v este egal sau mai 
mare decât V, barca nu se va mai întoarce şi t2 devine infinit. 

Să considerăm cazul bărcii care traversează râul (fig. VI- 
3). Dacă îşi începe deplasarea din punctul A şi trebuie să ajungă 
în punctul B traversând râul în linie dreaptă, barca va trebui să 
înainteze şi puţin în contracurent, ca să compenseze antrenarea 
exercitată de apa râului. Astfel, când străbate distanţa AC în 
raport cu apa, barca este antrenată în josul curentului pe 
distanţa CB. Evident că raportul BC/AC este egal cu raportul 
dintre viteza râului şi viteza bărcii. Aplicând teorema lui Pitagora 
triunghiului dreptunghic ABC, obţinem: 


AP+ A0 xX] -AC 
sau 

ABP -AC x 4], 
sau 

AC= 


Dacă AB = L, găsim că timpul de traversare şi de înapoiere este 
_2 

Ca şi în cazul precedent, timpul este mai lung decât în cazul 

unei ape liniştite, însă factorul de corecție [1 Veste mai mic 


decât în cazul precedent, când era La Acum înlocuiţi râul 


care curge cu vântul de eter şi barca cu unda de lumină şi veţi 
avea experienţa Michelson-Morley. Aranjamentul experimental 
utilizat este arătat schematic în fig. VI-4. El era montat pe o 
placă de marmură care plutea în mercur, astfel încât putea fi 
rotită în jurul axei sale fără mare dificultate şi fără zdruncinături. 
O rază de lumină de la lampa L cădea pe o placă de sticlă aflată 
în centrul plăcii de marmură. Placa de sticlă era acoperită cu un 
strat subţire de argint care reflecta jumătate din lumina 


incidenţă, lăsând razelor de lumină. Pentru comoditatea 
desenului razele care cad şi care sunt reflectate de oglinzile M: 
şi Mz apar distanţate una de alta. Placa P> 

FIG. VI —4 Aparatul lui Michelson-Morley cu indicarea drumului a 
fost introdusă pentru a compensa drumul suplimentar prin placa 
Pı a razei care se îndreaptă spre M>. 
să treacă cealaltă jumătate. Mai departe, cele două raze erau 
reflectate de către două oglinzi M: şi M2, aşezate la distanţă 
egală faţă de centru. Intorcându-se la placa de sticlă argintată, 
raza reflectată de M; trecea parţial prin ea (nu ne interesează ce 
se întâmpla cu cealaltă parte a ei) în timp ce raza care se 
întorcea de la M; era parţial reflectată (cealaltă parte din rază 
nu ne mai interesează) şi ambele raze intrau în telescopul 7. 
Dacă nu există vânt de eter, ambele raze vor ajunge în fază şi 
vor produce o iluminare maximă a câmpului telescopului. Dacă 
ar exista un vânt de eter care ar sufla, să spunem, de la dreapta 
la stânga, raza care s-ar deplasa perpendicular pe vânt ar fi mai 
puţin întârziată decât raza care s-ar deplasa în sensul contrar 


vântului şi ar avea loc o interferenţă de extincţie cel puţin 
parţială. Desigur, aici se face numai o estimare în mare a 
situaţiei. Conform formulelor deduse mai sus, dar unde V 
trebuie înlocuit cu viteza luminii c, raportul celor două perioade 
de timp, t: şi tz}, pentru lumina care se deplasează în cele două 
direcţii reciproc perpendiculare, este 

aportu este, în acest caz, egal cu 3 x105 sau 
0,000 000 01. Se poate arăta' că pentru valori mici ale 
raportului 5 ez poate fi destul de bine exprimat cu ajutorul 
formulei 1-Ż 4 =1-0,000000005=0,999999995. Astfel, 


diferența de timp presupusă pentru sosirea celor două unde 
este de numai 5 zecimi de milionime dintr-un procent. Totuşi ea 
este suficient de mare pentru a putea fi observată cu aparate 
optice sensibile. De fapt, dacă diametrul plăcii de marmură era 
3 m (şi aceasta era aproape adevărat), durata totală a deplasării 
(de la placa de sticlă la oglindă şi înapoi) era de 200 jg S 
Astfel, diferența dintre timpii de sosire ale celor două unde, la 
telescop, era: 

5x10°x10°=5 x10" s. 

Pentru lungimea de undă de 6 X 10° cm perioada de vibrație 
era: 


-5 
EE 132 x10 "s, 
x 
Astfel, diferența dintre timpii de sosire era de 
x1 —17 p | | i 
Sx 52,5 x10 “saü 2,5% din perioada de vibraţie, putând 


* De fapt acesta era însuşi conţinutul primei lucrări matematice a lui Sir Isaac 
Newton. 


produce o interferenţă de extincţie apreciabilă. În experienţa de 
faţă, efectul era observat nu prin scăderea intensității, ci prin 
deplasarea unor serii de franje de interferenţă cu 2,5% din 
distanţa dintre ele. Rotind aparatul cu 90* (acesta era motivul 
pentru care îl făcuseră să plutească pe mercur) — schimbând 
astfel rolul oglinzilor Mı şi Mz — ar fi fost de aşteptat o aceeaşi 
deplasare şi în direcţia opusă, încât deplasarea totală a franjelor 
să fie de 5% din distanţa dintre ele şi, dacă s-ar fi observat 
aceasta, atunci deplasarea ar fi arătat că viteza Pământului prin 
spaţiu este de 30 km/s. 

Ei bine, experienţa a fost făcută, dar nu s-a observat nici o 
deplasare. Ce putea să fie? Era, oare, lumina antrenată 100% în 
sensul mişcării Pământului? Repetarea experienţei lui Michelson 
cu un balon care plutea la înălţime deasupra Pământului a 
infirmat această posibilitate. În zadar îşi băteau fizicienii capul 
că nu reuşeau să-i dea nici de cap nici de coadă. Atunci a venit 
fizicianul englez (şi foarte irlandez) G. F. Fitzgerald cu o 
propunere revoluţionară, sugerând că toate corpurile materiale, 
care se mişcă cu viteza v prin eterul universal, se contractă în 


v 


direcția de mişcare cu factorul a O astfel de contracție, 


care s-ar presupune că este aceeaşi pentru toate corpurile, 
independent de structura lor fizică, ar reduce distanța dintre 
placa de sticlă situată în centru şi oglinda care respinge vântul 
de eter din experienţa Michelson-Morley exact cu cantitatea 
necesară pentru a face ca timpii de sosire să fie egali şi să 
elimine orice deplasare a franjelor de interferenţă. S-au făcut 
numeroase încercări pentru a explica ipotetica „contracție 
Fitzgerald" prin interacţiunea forţelor electrice şi magnetice 
dintre atomii care formează corpurile materiale, dar toate au 
rămas fără rezultat. Această curajoasă şi ingenioasă propunere 
a inspirat o poezie umoristică” ale cărei versuri sunau astfel: 


„Era cândva un tânăr numit Fiske, 

Mare autor de scrimă, un spadasin de soi 
Ce duela atât de iute şi atâta de vioi 
Încât contracția lui Fitzgerald 

In disc îi prefăcea neobosita spadă". 


* Limerick (în engleză), poezie umoristică formată din cinci versuri. — N.T. 


Însă aici era numai jumătate şi nu întregul adevăr. 
UN INTERMEZZO 

Înainte de a ajunge să ne luăm la trântă cu explicaţia lui Einstein 
asupra rezultatului negativ al experienţei Michelson-Morley, este 
amuzant să discutăm o problemă care, deşi nu are nimic de-a 
face cu teoria relativităţii, are totuşi o savoare relativistă. Un om 
călătoreşte cu o barcă, în contra curentului (fig. VI-5), pe un râu; 
la pupa se găseşte o sticlă umplută pe jumătate cu whisky. In 
timp ce barca trece pe sub pod, un val reflectat de picioarele 
podului loveşte barca şi sticla cade în apă fără ca omul să 
observe. Apoi, timp de 20 min, barca îşi continuă drumul în 
contra curentului, în timp ce sticla pluteşte la vale. După cele 20 
min scurse, omul observă că sticla lipseşte şi întoarce barca 
(neglijăm timpul necesar pentru această operaţie), deplasându- 
se acum în sensul curentului cu aceeaşi viteză faţă de apă ca şi 
mai înainte. El găseşte sticla la o milă mai jos de pod. Se pune 
întrebarea: care este viteza râului? încercaţi să rezolvaţi această 
problemă înainte de a citi mai departe şi veţi vedea cât de 
dificilă vi se pare. De fapt, pe mulţi matematicieni buni i-a pus în 
încurcătură problema. 

Dar lucrurile devin foarte simple dacă, în loc să 
considerăm evenimentele descrise în raport cu malul apei, aşa 
cum ar fi natural, le-am descrie în raport cu apa râului. Să 
presupunem că stăm pe o plută care pluteşte în sensul 
curentului şi privim în jur. În raport cu noi, apa va fi în repaus, 
dar malurile şi podul se vor mişca cu o anumită viteză. Pe lângă 
noi trece o barcă şi sticla de whisky cade în apă. Barca îşi 
continuă drumul în timp ce sticla rămâne să plutească exact pe 
locul unde a căzut. (Să nu uităm: apa nu se mişcă faţă de noi.) 
După 20 min vedem că barca se roteşte pornind înapoi ca să 
redobândească sticla. Desigur, vor mai trece 20 min până când 
barca va ajunge până la sticlă. 


FIG. VI —5 Prezentarea problemei cu sticla căzută în apă. 
Astfel, sticla va sta în apă 40 min şi în timpul acesta, linia 
malului şi podul s-au deplasat cu 1 milă. Astfel, viteza podului 
faţă de apă, sau, ceea ce este acelaşi lucru, viteza apei faţă de 
pod şi de linia malului este de 1 milă în 40 min, sau 1 x/2 mile/h. 
Nu-i aşa că e simplu? 

FRAGMENT BIOGRAFIC 
Pentru o informare precisă trebuie spus că Albert Einstein (fig. 
VI-6) s-a născut la 14 martie 1879 în micul, dar faimosul (prin ai 


săi Meistersingers” ) oraş german Ulm, unde tatăl său avea 
o fabrică de 

Nume dat poeților lirici germani din secolele XIV, XV şi XVI, maeştrii 
continuatori ai tradiției lor medievale în poezia de dragoste. Ulm este 
important în istoria literaturii germane ca fiind locul în care a dăinuit până în 
secolul al XIX-lea, s-a păstrat şi transmis de Meistersingers, fără text şi fără 
note, cântecul tradiţional al breslei lor. -N.R. 


FIG. VI-6 Albert Einstein. 
articole electrotehnice. Copilăria şi-a petrecut-o la Munchen, 
după care a plecat în Elveţia, unde a studiat la Şcoala 
politehnică din Zurich câştigându-şi, în acest timp, existenţa prin 


meditaţiile date studenţilor mai puţin dotați la matematică şi 
fizică. În 1901 s-a căsătorit şi şi-a găsit un post liniştit, dar nu 
prea bine plătit, de examinator al patentelor la Oficiul elveţian 
de patente din Berna. În 1905, la vârsta de 26 de ani, a publicat 
în revista germană „Annalen der Physick" trei articole care au 
zguduit lumea ştiinţifică. Aceste trei articole se referă la trei 
domenii mari ale fizicii: căldura, electricitatea şi lumina. Unul 
dintre ele, menţionat în capitolul IV, conţine teoria detaliată a 
mişcării browniene, care a avut o importanţă fundamentală 
pentru interpretarea mecanică a fenomenelor calorice. Altul 
explica legile efectului fotoelectric pe baza ipotezei cuantelor, 
încă tânără la acea vreme, şi introducea noţiunea de pachete 
individuale de energie radiantă sau fotoni. Aceştia vor fi descrişi 
în capitolul următor. Cel mai important dintre cele trei articole 
pentru dezvoltarea fizicii purta un titlu cam obscur: Asupra 
electrodinamicii corpurilor în mişcare şi era dedicat 
paradoxurilor în măsurătorile vitezei luminii. Era primul articol 
asupra teoriei relativității. , 
RELATIVITATEA MIŞCARII 

Dificultăţile şi contradicţiile acumulate referitoare la natura 
mediului ipotetic, răspunzător de interacțiunile 
electromagnetice şi de propagarea undelor luminoase, s-au 
încâlcit într-un nod de eter imposibil de deznodat, foarte 
asemănător cu legendarul nod din coajă de corn”, care lega 
jugul de oiştea carului anticului rege — ţăran grec — Gordius. 
Prezicerea unui oracol după care cel ce va desface nodul 
gordian va stăpâni toată Asia a fost îndeplinită de Alexandru cel 
Mare, care a tăiat nodul cu o lovitură a sabiei sale. Da fel, Albert 
Einstein a devenit stăpânitorul fizicii moderne, tăind nodul 
eterului cu ascuțimea logicii sale şi aruncând resturile eterului 
universal afară din templul ştiinţei fizicii. 

Dar dacă nu eterul universal umple tot spaţiul universului, 
atunci nu poate fi vorba nici de mişcare absolută, deoarece nu 
te poţi mişca decât faţă de ceva. Astfel, spunea Einstein, se 
poate vorbi numai de mişcarea relativă a unui corp material faţă 
de altul sau a unui sistem de referinţă faţă de un alt sistem de 
referinţă, şi cei doi observatori plasați în aceste două sisteme de 
referinţă au dreptul, în mod egal, să spună: „eu sunt în repaus 


“Cornus, arbust mic cu lemn foarte dur. -N.R. 


iar celălalt se mişcă". Dacă nu există eter universal care să 
constituie un sistem de referinţă universal pentru mişcarea în 
spaţiu, atunci nu poate exista nici o metodă pentru a pune în 
evidenţă o astfel de mişcare şi deci orice concluzie referitoare la 
această mişcare trebuie stigmatizată ca lipsită de sens din 
punct de vedere fizic. De aceea, nici nu e de mirare că 
Michelson şi Morley, măsurând viteza luminii pe diferite direcţii, 
în laboratorul lor, nu au putut detecta dacă laboratorul lor şi 
însuşi Pământul se mişcă sau nu prin spaţiu. 
Să ne amintim cuvintele lui Galilei amintite în carte: 


„Închideţi-vă împreună cu câţiva prieteni in cea mai mare 
cameră de sub puntea unui vapor mare şi asiguraţi-vă să aveţi 
acolo țânțari, muşte şi alte mici insecte zburătoare. Luaţi, de 
asemenea, un ciubăr mare plin cu apă şi introduceţi înăuntru 
câţiva peşti; atârnaţi de tavan o sticlă specială, din care să 
curgă, picătură cu picătură, apa pe care o conţine, într-o altă 
sticlă cu gâtul subţire, aşezată sub ea. Apoi observați, în 
momentul când corabia stă pe loc, cum micile insecte zboară 
prin cameră, în toate părţile, cu diferite viteze, cum înoată 
peştii, indiferent de direcţie, şi cum cad picăturile în sticla 
plasată dedesubt. De asemenea, aruncând ceva spre prietenii 
dumneavoastră, la aceeaşi distanţă, nu veţi avea nevoie de mai 
multă forţă într-o direcţie decât în alta; sărind, veţi străbate 
aceeaşi distanţă şi într-o parte, şi în cealaltă. 

Observând aceste particularităţi, de care nu se îndoieşte 
nimeni, atâta vreme cât vasul stă pe loc, ele ar trebui să 
decurgă la fel, cum am arătat mai sus, şi când vaporul se mişcă 
cu orice viteză doriţi, câtă vreme însă mişcarea lui e uniformă, 
nu va avea fluctuații, încoace şi încolo. Nu veţi fi în stare să 
descoperiţi nici cea mai mică alterare a tuturor efectelor 
descrise mai sus, şi nici nu veţi putea deduce, cu ajutorul 
vreunuia, dacă vaporul se mişcă sau stă pe loc". 


Referindu-ne la experienţa Michelson-Morley, putem parafraza 
cuvintele lui Galilei în felul următor: „închideţi-vă cu un asistent 
într-un mare laborator subteran şi acolo procuraţi-vă surse de 
lumină, oglinzi şi orice fel de instrumente optice. Şi, de 
asemenea, orice fel de aparate cu care se pot măsura forţe 
electrice şi magnetice, curenţi etc. Apoi încercaţi să vă 


convingeţi cu argumente logice că, dacă Pământul stă pe loc, 
propagarea razelor de lumină, interacţiunea sarcinilor, 
magneţilor şi curenților electrici nu ar depinde de poziţiile lor 
relative şi de direcțiile faţă de pereţii laboratorului 
dumneavoastră. Apoi presupuneţi că este adevărat faptul că 
Pământul se mişcă în jurul Soarelui, şi împreună cu Soarele în 
jurul centrului sistemului stelar al Căii Lactee. Nu veţi fi în stare 
să discerneţi nici cea mai mică modificare a tuturor efectelor 
enumerate mai sus şi nici nu veţi deduce cu ajutorul vreunuia 
dacă Pământul se mişcă sau stă pe loc. 

Astfel, ceea ce era adevărat în cazul ţânţarilor, peştilor, 
picăturilor de apă şi al altor obiecte aruncate în corabia ipotetică 
a lui Galilei, care ar naviga în apele albastrei Mediterane, se 
arată a fi adevărat şi pentru undele de lumină şi pentru alte 
fenomene electromagnetice de pe Pământul care se mişcă prin 
spaţiu. Desigur, Galilei ar fi putut afla cu uşurinţă dacă corabia 
sa se mişcă faţă de Pământ sau nu, ieşind din cabină, pe punte 
şi privind apa sau linia țărmului. Da fel putem să stabilim şi noi 
mişcarea Pământului în jurul Soarelui şi a Soarelui faţă de stele, 
privind la stele şi observând schimbarea poziţiilor lor aparente 
(deplasarea paralactică) şi lungimea de undă a luminii care vine 
de la ele (efectul Doppler). Însă, fără să privim în jur, este 
imposibil a detecta mişcarea prin spaţiu numai din observarea 
fenomenelor electromagnetice, aşa după cum e imposibil să o 
detectăm din observarea fenomenelor mecanice. 

UNIFICAREA SPAŢIULUI ŞI TIMPULUI 
Einstein a înţeles că această formă lărgită a principiului galilean 
al relativităţii mişcării cere o schimbare esenţială a ideilor 
noastre fundamentale despre spaţiu şi timp. Din timpuri 
imemoriale, spaţiul şi timpul au fost considerate ca două entităţi 
complet independente, şi marele Newton, în Principiile sale, 
scria: 


„Spaţiul absolut, considerat în natura sa, fără nici o relaţie 
cu ceva extern, rămâne totdeauna asemenea şi imobil. Timpul 
absolut, adevărat şi matematic, în sine şi după natura sa, curge 
în mod egal fără nici o legătură cu ceva extern..."* 


"1. Newton, op. cit., pp. 30-31. 


În timp ce definiţia lui Newton a spaţiului implica existenţa 
unui sistem absolut de referinţă pentru mişcarea care avea loc 
în el, definiţia pe care o dă el timpului implică existenţa unui 
sistem de cronometrare, care poate fi asigurat de un mare 
număr de cronometre sincronizate sau de simple ceasuri, 
plasate în diferite părţi ale spaţiului universal şi arătând timpul 
standard universal. Prin verificarea experimentală a constanţei 
vitezei luminii s-a subminat ideea de spaţiu absolut şi de 
asemenea s-a dat cu piciorul sistemului universal de 
cronometrare. Pentru a înţelege această catastrofă a timpului 
universal, să vedem care este cea mai bună metodă de a 
sincroniza două ceasuri situate la o anumită distanţă unul de 
altul. Desigur, un funcţionar al Companiei timpului universal ar 
putea călători dintr-o localitate în alta, ducând cu sine un 
cronometru al timpului standard universal pentru a potrivi 
ceasurile locale; este ceea ce au făcut în timpurile vechi 
navigatorii, ducând cu sine cronometre pe corăbiile lor. Dar cine 
poate garanta că cronometrul nu va merge prost în timpul 
transportului? Sistemul modern de sincronizare se bazează pe 
semnalele radio care transportă informaţia despre timp cu 
viteza luminii. Pentru orice scop practic de sincronizare pe 
Pământ, o mică întârziere provocată de viteza finită a luminii 
poate fi uşor neglijată, însă desigur va fi importantă în cazul 
potrivirii timpului interplanetar, când întârzierea poate fi de mai 
multe ore. Totuşi această dificultate poate fi uşor evitată făcând 
ca semnalul să se ducă şi să se întoarcă, fiind reflectat (fără nici 
o întârziere) la staţia de recepţie a semnalului. Astfel, dacă 
semnalul de timp a fost emis la timpul tı şi s-a întors la timpul tz, 
potrivirea corectă a timpului la staţia de recepţie, în momentul 
sosirii sale, va fi (tı + t2)/2. Deoarece, conform experienţei 
Michelson-Morley, viteza luminii în vid este întotdeauna aceeaşi, 
indiferent de condiţiile de mişcare, metoda descrisă mai sus 
trebuie să fie considerată ca absolut precisă şi fără obiecţii. Altă 
alternativă ar fi să. se trimită două semnale luminoase în direcţii 
opuse, dintr-un punct situat exact la jumătatea distanţei dintre 
două staţii, şi să se considere că două ceasuri sunt sincronizate, 
dacă ele arată acelaşi timp în momentul când soseşte semnalul. 

Următorul pas este să corelăm ceasurile la două sisteme 
care se mişcă uniform unul faţă de celălalt, de exemplu, două 
trenuri care se deplasează, unul faţă de altul, în sensuri opuse. 


Am ales exemplul cu trenurile, deoarece funcţionarii de la căile 
ferate sunt foarte mândri de ceasurile lor mari la care ţin ca la 
nişte obiecte de mare preţ şi care arată întotdeauna ora exactă. 
Pentru a realiza sincronizarea, aşa cum am descris-o mai sus, ar 
trebui ca frânarul să-şi agite lanterna într-un punct, undeva, pe 
la mijlocul trenului, în timp ce mecanicul şi conductorul trenului, 
aplecându-se în afară, din locomotivă şi, respectiv, din cabină, 
ar verifica pe ceasurile lor ora exactă pe care ar vedea-o atunci 
când pe acestea ar cădea razele de lumină. 

Procedeul descris ne aminteşte de vechea încercare a lui 
Galilei de a măsura viteza luminii cu ajutorul lanternei; desigur, 
nu ne gândim aici că o astfel de experienţă ar putea, în mod 
real, să fie efectuată de echipele celor două trenuri. Aici e vorba 
mai degrabă de ceea ce Einstein numea „un experiment gândit 
" (Ein Gedankenexperiment), în care numai ne imaginăm 
situaţia şi încercăm să conchidem ce s-ar fi întâmplat, pe baza 
rezultatelor cunoscute ale experienţelor (de exemplu, cea a lui 
Michelson-Morley). 

Utilizând această metodă asupra ambelor trenuri, A şi B, 
putem sincroniza ceasurile fiecărui tren, iar acum rămâne 
problema  comparării  sincronizării din ambele trenuri. 
Compararea poate fi făcută în momentul când cele două trenuri 
ajung în acea poziţie în care locomotiva A trece prin dreptul 
cabinei B, iar cabina A, în dreptul locomotivei B (fig. VI-7). 
Desigur, în acel moment, mecanicul din A şi conductorul din B 
pot să-şi compare ceasurile direct, aplecându-se pe fereastră şi 
punându-şi ceasurile unul lângă altul. Acelaşi lucru îl vor face 
conductorul din A şi mecanicul din B. 

Putem corela aceste comparări directe de ceasuri cu 
compararea undelor de lumină descrisă mai înainte, 
presupunând că cei doi frânari de pe A şi B îşi mişcă lanternele 
când ajung exact faţă în faţă, în deplasarea lor în sensuri opuse. 
In acest caz, desigur, va fi o singură undă luminoasă, deoarece 
ambele lanterne, practic, coincid. 


FIG. VI —7 Sincronizarea ceasurilor pe două trenuri care se 
mişcă unul 
faţă de altul. 
Să considerăm acum rezultatul unui astfel de procedeu. 
Deoarece lumina se propagă cu o viteză finită, ei îi trebuie un 
anumit timp până când ajunge la cele două capete ale trenului, 
şi, când în cele din urmă ajunge la ele, locomotiva A va fi în 
stânga cabinei B, în timp ce cabina Ava fi în stânga locomotivei 
B. Astfel că, după ce a trecut de cabina B, luminii îi va trebui un 
oarecare interval de timp să ajungă la locomotiva A. Prin 
urmare, dacă pe baza înţelegerii privind metoda semnalului 
luminos pentru sincronizarea ceasurilor, mecanicul A şi 
conductorul B şi-ar fi potrivit ceasurile astfel, încât să arate 
acelaşi timp când mecanicul şi conductorul văd lumina, ceasul 
mecanicului A trebuie să fi rămas în urmă faţă de ceasul 
conductorului B, în momentul trecerii unuia prin faţa celuilalt. 
Din acelaşi motiv ceasul conductorului A trebuie să fie inainte 
faţă de ceasul mecanicului B în momentul întâlnirii. Deoarece 
însă cei din trenul B sunt siguri că ceasurile lor sunt corect 
sincronizate, pentru că au utilizat metoda semnalului luminos, ei 
vor insista că potrivirea ceasurilor din trenul A este greşită şi că 


ceasul de pe locomotiva A merge în urmă faţă de ceasul din 
cabina ultimului vagon al aceluiaşi tren. La fel, cei din trenul A, 
considerând că ceasurile lor sunt corecte, vor avea îndoieli 
asupra sincronizării din 8. Mecanicul din A va spune că ceasul 
conductorului din B este înainte faţă de timpul exact, în timp ce 
conductorul din A va susţine că ceasul mecanicului din Be în 
urmă. Ambii vor fi însă de acord că sincronizarea ceasurilor din 
trenul B este cu siguranţă greşită şi că ceasul de pe locomotiva 
B merge în urmă faţă de cel din cabina B. Disputa nu va putea fi 
rezolvată, deoarece trenurile A şi B nu au nici o prioritate unul 
faţă de altul şi trebuie să conchidem că ceasurile sincronizate 
într-un sistem vor apărea nesincronizate când sunt privite din alt 
sistem care se mişcă față de primul şi invers. Cu alte cuvinte, 
două evenimente care au loc simultan într-un sistem, la o 
anumită distanță (lungimea trenului, de exemplu) vor apărea 
nesimultane când le vom observa din alt sistem care se mişcă 
față de acesta. Astfel, spaţiul este cel puţin parţial 
interschimbabil cu timpul, şi o separare pur spaţială a două 
evenimente dintr-un sistem conduce la o anumită diferenţă de 
timp între ele când le privim din alt sistem în mişcare. 

Pentru a ilustra această afirmaţie, să considerăm un om 
care îşi la masa în vagonul restaurant al unui tren aflat în 
mişcare. Mai întâi el mănâncă supa, apoi cotletul şi apoi 
desertul. Aceste evenimente se întâmplă în acelaşi loc (aceeaşi 
masă) în raport cu trenul, însă la momente diferite. Totuşi, din 
punctul de vedere al unui observator care se află pe pământ, 
călătorul îşi mănâncă supa şi desertul la distanţă de câteva 
mile. Acest fapt banal poate fi formulat astfel: Evenimentele 
care se desfăşoară în acelaşi loc, însă în momente de timp 
diferite într-un sistem, se desfăşoară în locuri diferite dacă sunt 
observate dintr-un alt sistem care se mişcă față de primul. 
Acum să înlocuim, în afirmaţia precedentă, cuvântul „loc" prin 
„timp", şi invers, şi vom citi: Evenimentele care se desfăşoară în 
acelaşi timp (adică simultan), însă în locuri diferite într-un 
sistem, se desfăşoară în momente de timp diferite dacă sunt 
observate dintr-un alt sistem care se mişcă faţă de primul. 
Acesta este chiar rezultatul la care am ajuns mai înainte. 

Dacă un interval de timp egal cu zero devine mai mare 
decât zero când e privit dintr-un sistem în mişcare, atunci o 
diferență finită de timp dintre două evenimente trebuie să 


crească când este observată din acelaşi sistem. Aceasta este 
celebra dilatare a timpului sau rămânerea în urmă a ceasurilor 
(din toate procesele fizice, chimice şi biologice) când sunt 
observate dintr-un sistem de mişcare. Ca toate fenomenele 
relativiste, dilatarea timpului este simetrică faţă. de două 
sisteme care se mişcă unul faţă de altul. In timp ce, după 
observaţiile celor din trenul B, care trece pe lângă trenul A, 
ceasurile acestuia din urmă întârzie, cei din trenul A vor susţine 
că ceasurile din trenul B rămân în urmă. Se poate arăta că 
rămânerea în urmă, relativistă, a ceasului, la care ne putem 
aştepta, e dată de formula 


t 
t=—l 


y 

care e similară cu aceea a contracției Fitzgerald, cu excepţia 
faptului că radicalul se află la numitor. 

Încetinirea tuturor proceselor fizice într-un sistem care se 
mişcă rapid a fost observată direct în cazul dezintegrării 
„mezonilor", particule elementare nestabile, ce constituie o 
parte esenţială a radiaţiei cosmice, care cade pe suprafaţa 
Pământului cu o viteză extrem de mare. Ea va fi discutată în 
amănunt în ultimul capitol al acestei cărţi. Ideea este de a plasa, 
pe un satelit care circulă pe o orbită în jurul Pământului, un ceas 
atomic cu un mecanism extrem de precis, în care mişcarea 
indicatoarelor este sincronizată cu vibraţiile moleculelor unui 
gaz aflat înăuntru. Comparând cu ajutorul unor semnale radio 
ritmul ceasului de pe satelit cu al unuia similar care s-ar găsi pe 
Pământ, ar fi posibil să se verifice valabilitatea efectului dilatării 
timpului pe o scară mai mare. , 

MECANICA RELATIVISTA 
Contracţia distanțelor şi dilatarea intervalelor de timp, când sunt 
privite dintr-un sistem în mişcare, necesită o schimbare 
categorică a formulelor care leagă măsurătorile spațiale şi de 
timp dintr-un sistem de coordonate cu măsurătorile aceloraşi 
mărimi efectuate din alt sistem care se mişcă în raport cu 
primul. Să considerăm două sisteme de coordonate (x,y) şi 
(xy), care se mişcă unul faţade altul cu viteza v şi să 
determinăm timpul în ambele sisteme, din momentul când 
originile lor O şi O' coincid una cu alta. Să considerăm un obiect 


P, care este în repaus în sistemul prim de coordonate, la 
distanţa x' faţă de originea O'. Care este coordonata x a acestui 
obiect în sistemul O, la timpul t, sau, cu alte cuvinte, care va fi 
distanţa faţă de originea O? Răspunsul este foarte simplu, dacă 
utilizăm punctul de vedere clasic, newtonian. În intervalul de 
timp t, originile celor două sisteme de coordonate se vor 
îndepărta una de alta cu o distanţă vt, astfel încât: 
x=x+vt. 
De asemenea, putem adăuga şi formula 
t-t, 
care, pur şi simplu, reformulează definiţia timpului absolut dată 
de Newton. Înainte de Einstein, aceste două formule, denumite 
azi „transformarea galileiană a coordonatelor", erau considerate 
ca fiind ceva de la sine înţeles, iar cea de-a doua formulă nici 
măcar nu a fost însemnată pe undeva, însă posibilitatea unei 
transformări parţiale a distanțelor spaţiale în diferenţe de timp a 
cerut înlocuirea acestor formule, care păreau banale, cu altele 
mai complicate şi se poate arăta că pentru a satisface condiţia 
de constanţă a vitezei luminii şi a altor efecte relativiste, 
discutate mai înainte, vechile transformări galileiene trebuie 
înlocuite prin noul sistem: 

_ X+vt 

Aceste expresii, cunoscute sub numele de transformări Lorentz, 
au fost deduse de fizicianul olandez H.A. Lorentz, imediat după 
publicarea rezultatelor experienței Michelson-Morley, însă au 
fost considerate de către autorul lor, ca şi de către alţi fizicieni 
ai timpului, mai mult sau mai puțin nişte amuzante speculații 
matematice. Einstein a fost primul care a înțeles că 
transformările Lorentz corespund de fapt realităţii fizice şi cer o 
foarte serioasă schimbare în vechiul mod de a concepe înţelesul 
noţiunilorobiş nuite de spaţiu, timp şi mişcare. 


t= 


Remarcăm că, în timp ce transformările lui Galilei nu erau 
simetrice faţă de coordonatele de spaţiu şi timp, transformările 
Lorentz sunt simetrice. Calculând noul timp t, trebuie să 
adăugăm la t un termen suplimentar, care depinde de viteza 
relativă v şi e similar termenului adăugat vechii coordonate 
spaţiale x pentru a obţine noua coordonată spaţială x”. În toate 
cazurile întâlnite în viaţa de toate zilele, unde toate vitezele cu 
care avem de-a face sunt mult mai mici decât viteza luminii (v< 
c), termenul al doilea de la numărătorul formulei transformării 
timpului devine, practic, zero; iar numărătorul ambelor formule 
devine practic 1. Aceasta ne aduce înapoi la vechile 
transformări  galileiene. Dar dacă vitezele implicate sunt 
comparabile cu viteza luminii, termenul adiţional din formula 
transformării timpului conduce la distrugerea noţiunii de 
simultaneitate absolută, în timp ce factorul de sub radical 
conduce la contracția distanțelor şi dilatarea timpului. 

E necesar, la acest punct, să discutăm o neînțelegere 
referitoare la contracția relativistă a lungimii. Această 
neînțelegere a existat printre fizicieni timp de 54 de ani, din 
momentul publicării lucrării originale a lui Einstein, în 1905, 
până când a fost lămurită într-o lucrare scurtă şi critică, 
publicată de tânărul fizician american Terrell, în 1959. S-a crezut 


v 


întotdeauna că contracția lungimii cu factorul er ar putea fi 


cu adevărat observată privind un obiect în mişcare, dacă s-ar 
putea realiza viteze apropiate de viteza luminii. Astfel, un om 
care călătoreşte într-un avion al companiei Pan - American* ar 
vedea un avion TWA* care ar trece prin apropiere, în direcție 
opusă (împotriva tuturor regulamentelor FAA!)*, contractat, de 
la cabina de comandă până la coada avionului, în timp ce 
pasagerul de pe TWA ar observa că se întâmplă acelaşi lucru cu 
avionul Pan - American. Terrell a arătat că această concepţie nu 
este corectă şi că din punctul de vedere al observației vizuale, a 
unui obiect care se mişcă repede, acesta nu va apărea cu nimic 
mai scurt decât este în repaus. Acest rezultat se datoreşte 
faptului că, din cauza vitezei finite a luminii, vom vedea lumina, 
care vine de la capul şi de la coada avionului în trecere, cu 


* Companii aeriene de transport din S.U.A. -N.T. 
""” Federation of American Airways. 


diferite întârzieri, şi că această diferenţă de timp va anula 
efectul contracţiei relativiste a lungimii. Dacă lumina s-ar fi 
propagat cu o viteză infinită, această eroare de observare nu ar 
exista, însă atunci, desigur, pentru c = œ, contracția relativistă a 
lungimii ar fi, oricum, zero, pentru orice valoare a vitezei 
relative a celor două sisteme. 

Conform argumentării lui Terrell, în timp ce contracția 
relativistă a luminii nu poate fi văzută de vreun observator 
individual, ea ar putea fi fotografiată dacă mărimea lentilei ar fi 
mai mare decât lungimea obiectului care se mişcă. Ne-am putea 
imagina un avion special pentru fotografiat, echipat cu un 
aparat fotografic care se întinde de la capul la coada avionului. 
Acest aparat fotografic ar trebui să aibă o lentilă cilindrică lungă 
şi un „obturator simultan", adică un obturator care închide 
simultan câmpul vizual de la capul şi până la coada avionului (în 
sistemul de sincronizare a timpului valabil pentru avion). Dacă 
un astfel de avion ar trece pe lângă un obiect neidentificat, care 
s-ar mişca repede în direcţie opusă, şi ar fotografia acest obiect, 
fotografia ar arăta toate caracteristicile contracţiei relativiste a 
lungimii. Se înţelege de la sine că dacă obiectul neidentificat ar 
putea fotografia avionul cu aparatul de fotografiat, ar transmite 
pilotului prin radio: „Şi tu eşti mai scurt!". 

Nu e locul în această carte să ne ocupăm mai pe larg de 
consecinţele matematice ale transformărilor Lorentz, ci vom 
indica numai rezultatele cele mai importante la care conduc ele. 
Unul dintre acestea se referă la adunarea a două viteze. Să 
presupunem o navă portavion străbătând oceanul cu o viteză de 
aproximativ 35 de noduri, adică cu aproximativ 40 mile/h, şi un 
motociclist care merge pe punte, de la pupă la provă, cu o 
viteză de 60 mile/h (fig. VI-8). Care este viteza 


FIG. VI — 8 Adunarea relativistă a celor două viteze. 
motocicletei faţă de apă? în mecanica clasică răspunsul e 
simplu: 40 + 60, adică 100 mile/h. Însă această regulă simplă 
de adunare a vitezelor nu poate fi adevărată în mecanica 
relativistă. De fapt, dacă viteza vasului şi a motocicletei sunt, 
ambele, să zicem, 75% din viteza luminii (ceea ce e posibil, cel 
puţin în principiu), viteza motocicletei faţă de apă ar fi cu 50% 
mai mare decât viteza luminii. Formula relativistă pentru 
adunarea vitezelor, vı şi v2, este: 

V= Vit V, f 

V, V3 

loa 
unde V este viteza rezultantă. Se poate vedea uşor că dacă 
ambele, vı şi vz sunt mai mici decât c, V, de asemenea, va fi 
mai mic decât c. De fapt, chiar dacă am pune v: = c, am obţine: 


1+ 


C+V, _ C+V, C(C+v,) 

aceasta înseamnă că orice viteză adăugată la viteza luminii nu o 
măreşte pe aceasta cu nici o cantitate. Dacă punem 
vı = C Şİ v2 = c, obţinem din nou: 


__ C&C _ 2c _ 
1 + EXC 1+1 
Ê 


Formula relativistă de adunare a vitezelor explică experiența lui 
Fizeau, descrisă mai înainte, care a avut loc cam cu o jumătate 
de secol în urmă. Substituind pentru v, valoarea vitezei luminii 
c/n în apă, şi scriind în locul lui v2, simplu, v pentru viteza apei în 
tub, obţinem: 


Siy, Saw 
V= = 
p în LE 
ne nc 
Înmulţind numărătorul si numitorul cu le „ obţinem mai 
departe: 
Cl eal E 

F A EES A V 
Acum, deoarece viteza v este cu mult mai mică decât c, (—) este 


2 
este încă şi mai mic. 


un număr foarte mic, iar 


Astfel, neglijând termenii conţinând v? / c? din formula de mai 
sus, obţinem: 


care este tocmai formula empirică a lui Fizeau. Prin urmare nu 
există „antrenarea eterului" de către fluidul care se mişcă, iar 


viteza rezultantă este, pur şi simplu, suma relativistă a vitezei 
luminii din lichid şi a vitezei curgerii lichidului prin tub. 

O altă consecinţă importantă a mecanicii relativiste este aceea 
că masa unei particule în mişcare nu rămâne constantă ca în 
cazul sistemului newtonian, ci creşte cu creşterea vitezei. 
Factorul care influenţează masa corpurilor în mişcare este 
acelaşi ca şi cel care influenţează contracția lungimii şi dilatarea 
timpului, iar masa corpului care se mişcă cu viteza v este dată 
de expresia: 


m 
m=————, 
y 
1-3 

unde mo este aşa-numita „masă de repaus", adică rezistența 
inerțială faţă de forța care tinde să mişte particula aflată iniţial 
în repaus. Când viteza particulei creşte, apropiindu-se de viteza 
luminii, e din ce în ce mai greu să-i măreşti viteza şi la v = c 
rezistența față de o ulterioară accelerare devine infinit de mare. 
Aceasta ne oferă un alt aspect al concluziilor fundamentale ale 
teoriei relativității, condu-când la faptul că nici un corp material 
nu poate să se mişte mai repede decât lumina; de fapt, din 
cauza creşterii rezistenței inerțiale, energia care ar fi necesară 
pentru a accelera un corp material până la viteza luminii devine 
infinită. 
ECHIVALENŢA MASĂ-ENERGIE 

Lăsând la o parte noţiunea de eter universal şi aducând spaţiul 
interstelar la starea lui prealabilă de vid, Einstein a trebuit să 
facă ceva pentru a păstra realitatea fizică a undelor de lumină şi 
a câmpurilor electromagnetice în general. Dacă nu există eter, 
ce înconjură sarcinile electrice şi magneţii, şi ce se propagă prin 
vid aducându-ne lumina Soarelui şi a stelelor? Aceasta s-ar 
putea face numai considerând câmpul electromagnetic ca fiind 
un anumit fel de mediu material, chiar dacă e complet diferit de 
mediile materiale obişnuite cu care suntem bine familiarizați. În 
fizică, adjectivul „material" e echivalent cu „ponderabil", adică 
având o anumită greutate sau masă. Astfel, sarcinile electrice şi 
magneţii trebuie să fie înconjurați de o anumită substanţă 
ponderabilă — chiar dacă aceasta ar fi foarte uşoară — care e 
relativ densă în apropierea lor, şi se răreşte, tinzând spre zero, 
la distanţa la care forţele electrice şi magnetice dispar. În mod 


similar, razele de lumină ar trebui să fie imaginate ca fiind 
curenţii vibratori ai acestei substanţe emise de corpurile 
luminoase (la fel cum sunt aruncate jeturile de apă din 

Înainte de Einstein După Einstein 


FIG. VI —9 Vechea şi noua noţiune de câmp electromagnetic. 
Înainte de Einstein se credea că atotpătrunzătorul eter universal 
era deformat in regiunea câmpului electromagnetic. Acum ne 
închipuim câmpul electromagnetic ca fiind o entitate fizică 
(ponderabilă) care există prin ea însăşi într-un spaţiu vid. 
furtunurile grădinilor) ţâşnind prin spaţiul vid. Diferenţa dintre 
noile şi vechile concepţii este ilustrată schematic în fig. VI-9. În 
timp ce, iniţial, s-a presupus că eterul universal este distribuit 
uniform prin spaţiu, iar câmpurile electrice şi magnetice erau 
considerate numai ca anumite deformări ale lui, noua substanţă 
„eterică" se presupune că există numai în locul în care sunt 
prezente forţele electrice şi magnetice şi că nu este atât 
purtătoarea acestor forţe, cât însăşi materializarea lor. 

Proprietăţile fizice ale acestei substanţe nu mai trebuie descrise 
cu ajutorul vechilor semnificaţii ale unor noţiuni, ca: rigiditatea, 
elasticitatea etc. aplicabile numai corpurilor materiale compuse 
din atomi şi molecule, ci cu ajutorul ecuaţiilor lui Maxwell, care 
descriu în detaliu orice interacţiune electromagnetică. Acest nou 
punct de vedere cere un anumit timp şi efort pentru a fi 
asimilat, dar el elibe rează mintea de vechiul punct de 

vedere materiomorfic (ca şi antropomorfic) asupra luminii. 

Dar care sunt argumentele pentru a atribui o masă 
ponderabilă acestei noi substanţe „eterice", şi câtă masă 
trebuie să i se atribuie? Cea mai simplă cale de a răspunde la 
această problemă este să vedem ce se întâmplă când un 
fascicul luminos cade pe o oglindă şi e reflectat de ea. Se ştie, în 
fizică, de multă vreme, că lumina reflectată de o oglindă 
exercită asupra ei o anumită presiune, care, nefiind destul de 
mare pentru a împinge oglinda ce stă în faţa unei luminări, 
reuşeşte să împingă moleculele de gaz din corpurile cometelor 
ce se apropie de Soare. Aceste molecule de gaz formează o 
coadă strălucitoare întinsă pe cer. Existenţa presiunii luminii a 
fost pusă în evidenţă pentru prima dată în laborator de către 
fizicianul rus P.D. Debedev şi s-a dovedit că este numeric egală 
cu de două ori cantitatea de energie reflectată, împărţită la 
viteza luminii. 

O analogie mecanică apropiată presiunii exercitate de 
fasciculul de lumină reflectat de către o oglindă o constituie 
presiunea exercitată de un şuvoi de apă dintr-un furtun de 
grădină îndreptat asupra unei planşete (fig. VI-10). Conform 
legilor mecanicii clasice, presiunea exercitată de un fascicul de 
particule materiale asupra unui perete de care se reflectă este 
egală cu variaţia impulsului particulelor sau cu „cantitatea de 
mişcare" din terminologia newtoniană (vezi cap. IV). Dacă m 
este masa apei transportată de şuvoi în unitatea de timp, şi v 
viteza şuvoiului, variaţia impulsului este 2mv, deoarece impulsul 
se modifică de la +mv la —mv [desigur mv—(—mv) = mv+mv 
= 2mv]. 

Dacă aplicăm aceeaşi demonstraţie unui fascicul de 
lumină reflectat de o oglindă, va trebui să-i atribuim un impuls 
egal cu produsul dintre „masa de lumină" m, care cade pe 
oglindă în unitatea de timp, şi viteza lui c. Deci, pentru 
presiunea luminii, vom avea: 


Piumină = 2 mc. 
Comparând această expresie cu relaţia empirică 
P _2E 

FIG. VI— 10 Reflexia jetului de apă de către o planşetă mobilă 
(a) şi reflexia luminii de către o oglindă mobilă (b). 
menţionată mai înainte, ajungem la concluzia că: 
E — 
m=—sauE=mC. 


Cc 
Aceasta este faimoasa lege a lui Einstein a „echivalenţei masă- 
energie", care atribuie energiei radiante „imponderabile" din 
fizica clasică o cantitate egală de materie ponderabilă obişnuită. 
Deoarece c? este un număr foarte mare, şi anume 9x107, masa 
cantităților apreciabile de energie radiantă este foarte mică, 
dacă o exprimăm în unităţi obişnuite. Astfel o lampă blitz, cu un 
bec de 10 W, care emite 6x 10° erg de lumină/min devine mai 


6x10? 


9x10” 
pierde 4 x 10“ t / d prin scurgerea radiaţiilor sale în spaţiul 
învecinat. 

Relaţia dintre masă şi energie trebuie, desigur, să fie 
generalizată la toate celelalte feluri de energie. Câmpurile care 
înconjură conductorii încărcaţi electric şi magneţii devin o 
realitate fizica ponderabilă, deşi masa, de exemplu a unui câmp 
care înconjură o sferă de cupru de 1 m în diametru şi încărcată 
la potenţialul de 1 kV, cântăreşte 2 X 10% g, în timp ce câmpul 
unui magnet obişnuit de laborator ar înclina balanţa cu numai 
109. 

Energia calorică trebuie, de asemenea, să posede o masă 
ponderabilă, şi 1 | de apă la 100°C cântăreşte cu 10% g mai 
mult decât aceeaşi cantitate de apă rece, în timp ce energia 
totală eliberată de o bombă atomică de 20 kt cântăreşte 
aproximativ 1 g. 

Trebuie să spunem câteva cuvinte despre afirmaţia care 
mai circulă prin coloanele ziarelor şi revistelor de popularizare 
asupra faptului că relaţia energie-masă a lui Einstein ar fi stat la 
baza inventării bombei atomice. Este cu totul inexact, pentru că 
am putea spune cu acelaşi drept că această relaţie stă la baza 
descoperirii nitroglicerinei de către Nobel sau la baza invenţiei 
maşinii cu abur de către Watt. In toate cazurile în care are loco 
transformare fizică sau chimică, cu eliberarea unei anumite 
cantităţi de energie, masa produselor rezultante este mai mică 
decât masa componentelor iniţiale, cu o cantitate egală cu masa 
atribuită energiei eliberate. Astfel, gazele care rezultă din 
explozia nitroglicerinei cântăresc mai puţin decât cantitatea 
iniţială de exploziv; vaporii care ies dintr-o maşină cu abur 
cântăresc mai puţin decât apa fierbinte din cazan; iar greutatea 
gazelor eliberate şi a cenuşei unui lemn ars cântăresc mai puţin 
decât buturuga de lemn iniţială. Insă în toate aceste cazuri, 
greutatea energiei eliberate este atât de mică în comparaţie cu 
greutatea materialului iniţial, încât nu poate fi măsurată nici prin 
utilizarea celor mai precise balanţe. Nici un fizician nu poate 
observa diferenţa în greutate între un pahar cu apă caldă şi unul 
cu apă rece şi nici un chimist nu a detectat vreodată diferenţa 
dintre greutatea apei şi greutatea oxigenului şi hidrogenului 


uşoară cu =7x10 '*g. Soarele, însă, pe de altă parte, 


gazos care, atunci când se combină, dau cantitatea respectivă 
de apă. 

În cazul reacţiilor nucleare, cantităţile de energie produse 
sunt mult mai mari, şi deşi ar fi o muncă imposibilă să aduni 
toate produsele de fisiune ale unei bombe ca să verifici că 
greutatea lor este mai mică cu 1 g decât nucleul iniţial de 
plutoniu, totuşi prin metodele experimentale sensibile ale fizicii 
nucleare se pot determina valorile exacte ale maselor atomilor 
individuali, precum şi diferenţa dintre masele compuse ale 
atomilor care intră într-o reacţie nucleară şi acelea care rezultă 
din reacţie. Dar această diferenţă este doar de ordinul de 
mărime al preciziei. Astfel, rolul lui Einstein în dezvoltarea 
bombei atomice a fost nu atât formularea legii E = mc, cât 
scrisoarea pe care el a scris-o preşedintelui Roosevelt care, 
datorită marii autorităţi a lui Einstein, a pornit proiectul 
Manhattan. 

Un corp material care se mişcă cu o anumită viteză duce 
cu sine o energie cinetică de mişcare şi o masă suplimentară 
corespunzătoare acestei energii, care explică creşterea 
relativistă a masei. Legea de echivalență a lui Einstein se aplică 
şi transformărilor particulelor elementare. Pentru a crea o 
pereche electron antielectron (sau proton antiproton) e nevoie 
să se furnizeze o cantitate de energie echivalentă cu masa lor 
combinată, şi aceeaşi cantitate de energie se eliberează sub 
forma unei radiaţii de frecvenţă înaltă, atunci când două 
particule se anihilează reciproc. 

LUMEA CELOR PATRU DIMENSIUNI 
Contracţia relativistă a spaţiului este matematic echivalentă cu 
contracția Fitzgerald a obiectelor în mişcare, însă, în timp ce 
Fitzgerald considera contracția ca un efect fizic, real, cauzat de 
mişcarea corpurilor materiale prin eter, teoria relativităţii o 
consideră ca o aparentă contracție a distanțelor, când sunt 
privite dintr-un sistem de mişcare. Atât contracția spaţială, cât 
şi dilatarea timpului sunt simetrice faţă de ambele sisteme în 
stare de mişcare relativă. Ori de câte ori distanţele spaţiale se 
contractă, intervalele de timp se lungesc, ceea ce este, într-un 
fel, analog cazului proiecţiilor verticale şi orizontale ale unui 
baston de o anumită lungime L. Dacă bastonul este plasat 
vertical, atunci proiecția sa verticală este zero, iar proiecția sa 
orizontală este L. Dacă este plasat orizontal, proiecția sa 


verticală este L, iar cea orizontală, zero. Dacă bastonul este 
aşezat astfel, ca să facă un unghi ©, ambele sale proiecţii, 
verticală şi orizontală, sunt diferite de zero. 

Insă, indiferent de unghiul 0, din teorema lui Pitagora va 
rezulta: 

Ax +Ay rL. 

Această analogie l-a condus pe matematicianul german H. 
Minkowski (ale cărui lucrări au urmat imediat după primele 
publicații ale lui Einstein) la concluzia că timpul ar putea fi 
considerat, într-un anume fel, ca o a patra coordonată 
complementară la spațiul cu trei dimensiuni şi că mişcarea unui 
sistem faţă de un altul poate fi tratată ca o rotaţie a acestui 
sistem de coordonate patrudimensional. 

In viaţa de toate zilele, noi deosebim evenimentele 
atribuindu-le informaţii de loc şi de timp; spunem că întâlnirea 
va avea loc la etajul 15, în clădirea din colţul străzilor Sixth 
Avenue (aleea 6) şi strada 32, la ora 8 seara. Şi suntem obişnuiţi 
să facem diagrame în care poziţiile sunt reprezentate în funcţie 
de timp. Insă astfel de diagrame, care nu sunt cu mult diferite 
de diagramele care arată schimbarea preţurilor mărfurilor de pe 
piaţă de la o lună la alta, nu sunt altceva decât o reprezentare 
grafică a dependenţei dintre două cantităţi corelate şi nu pot fi 
considerate în nici un fel ca fiind supuse vreunei reguli sau 
operaţii geometrice standard. Dacă timpul ar trebui considerat 
cu adevărat cea de-a patra coordonată, înainte de toate el ar 
trebui să poată fi măsurat în aceleaşi unităţi ca şi cele trei 
coordonate spaţiale. Aceasta s-ar putea face dacă am înmulţi 
timpul, iniţial dat în secunde, cu o anumită viteză standard, care 
ar conduce la distanţe exprimate în centimetri, adică la fel ca şi 
cele trei coordonate spaţiale. Ar fi nelogic să se aleagă în acest 
scop vreo valoare arbitrară, cum ar fi viteza limită admisă pe 
şosea (care depinde de legislaţia locului respectiv), sau chiar 
viteza sunetului (care depinde de mediu şi de temperatură). 
Evident, cea mai bună alegere va fi viteza luminii în vid, care 
este aparent legată de legile fundamentale ale naturii, şi a fost 
verificată cu ajutorul experienţei Michelson-Morley, că este 
constantă. Astfel, utilizând x, y şi z pentru primele trei 
coordonate (spaţiale), vom folosi ct pentru cea de-a patra 
coordonată (timpul). Dar acesta este abia începutul la ceea ce 
ar fi de făcut. In cazul coordonatelor spaţiale x,y şi z, toate trei 


se pot schimba între ele, astfel că lungimea unei cutii de lemn 
devine înălţimea ei, dacă o întoarcem pe o parte. Este clar că o 
astfel de interschimbare completă nu poate avea loc în cazul 
coordonatelor de timp şi de spaţiu. Altfel, am putea transforma 
un ceas într-un metru de măsurat lungimile şi invers! Astfel, 
dacă timpul trebuie considerat a patra coordonată, va trebui nu 
numai să-l înmulţim cu c, ci şi cu încă un factor care, fără să 
strice armonia sistemului de coordonate patrudimensional, ar 
face ca coordonata timp să fie, din punct de vedere fizic, diferită 
de cele trei coordonate spaţiale. Matematica ne-a pus la 
îndemână un astfel de factor care este „unitatea imaginară" şi 
se notează cu simbolul i. O „unitate imaginară" se defineşte ca 
fiind rădăcina pătrată din minus 1: 


i=V-1. 
Deoarece, conform algebrei elementare, (+1)? = +1 şi, de 
asemenea, (—l)? = +1, numărul j nu îşi are locul printre 


numerele obişnuite, pozitive sau negative, şi de aceea a căpătat 
denumirea de unitate imaginară. Ea nu se utilizează în calculele 
uzuale şi, în timp ce „a avea 1$" înseamnă că în contul 
dumneavoastră de la bancă există un dolar şi „a avea (—1) $" 
înseamnă că aveţi un dolar datorie, i $ nu înseamnă nimic în 
operaţiile bancare. 

Insă matematicienii şi fizicienii teoreticieni au găsit o 
utilizare foarte convenabilă a lui ; în calculele lor, cu condiţia ca 
să dispară în rezultatele finale care trebuie să aibă o 
interpretare fizică. Şi aceasta se întâmplă întotdeauna când 
rezultatele finale conţin numai pătratele lui i, deoarece F/ = — 1 
şi este un număr negativ obişnuit. Să utilizăm deci „unitatea 
imaginară" ca un cofactor suplimentar şi să scriem că cea de-a 
patra coordonată este ict. Deoarece este imposibil să desenezi 
patru axe reciproc perpendiculare, să omitem cea de-a treia 
coordonată spaţială z şi să utilizăm în locul ei noua coordonată 
de timp, ict. Rezultatul este o diagramă prezentată în fig. VI-11, 
în care axele coordonatelor spaţiale x şi y se află în planul 
orizontal (faţă de cititor) iar axa imaginară a timpului este 
verticală. Fiecare punct de pe această diagramă reprezintă un 
eveniment, adică ceva ce s-a întâmplat într-un loc bine definit şi 
la un timp bine definit. Evenimentele simultane (în sistemul 
particular de 

FIG. VI—11 Continuum-ul spaţiu-timp care conţine două 
coordonate spaţiale (x şi y) şi o coordonată temporală (ict). 
Suprafeţele conice care reprezintă propagarea luminii (x°, y? — 
C/E = 0) împart continuum-ul în „prezent", „trecut" şi „viitor". 
referinţă pentru care este desenată diagrama) sunt 
reprezentate prin puncte în plane perpendiculare pe axa 
timpului. Evenimentele care au loc la momente de timp diferite, 
dar în acelaşi loc (de asemenea, în acest sistem particular de 
referinţă) se găsesc pe liniile drepte, paralele cu axa timpului. 
Suprafaţa conică, cu o deschidere de 90°, cunoscută sub 
denumirea de „conul de lumină", corespunde evenimentelor 


care pot fi legate printr-un semnal luminos. Dacă, de exemplu, 
punctul (evenimentul) A reprezintă o lampă care emite unde 
luminoase, punctul B corespunde iluminării cu o astfel de lumină 
a unui obiect situat undeva în spaţiu. 

Aşa cum s-a discutat şi mai înainte, observaţiile asupra 
intervalelor de spaţiu şi timp dintr-un sistem care se află în 
mişcare pot fi interpretate geometric ca rotații ale sistemului 
patrudimensional de coordonate, în care axa timpului e rotită cu 
un anumit unghi (linia punctată şi literele notate cu prim din fig. 
VI-11). Deoarece însă viteza de mişcare nu poate niciodată să 
depăşească viteza ca luminii, unghiul ©, cu care se roteşte axa 
ict nu poate fi niciodată mai mare de 90°. Astfel, putem distinge 
două feluri diferite de evenimente-perechi: 

1) Evenimente de tipul £ şi F, pentru care linia EF, care le 
leagă, formează cu axa timpului un unghi mai mic decât 90°. În 
acest caz găsim că sistemul de coordonate se mişcă, faţă de cel 
iniţial, cu o astfel de viteză, încât ambele evenimente se vor afla 
pe noua axă a timpului, ict', iar distanţa dintre ele în spaţiu va 
deveni zero. Aceasta este o rotaţie banală a axelor spaţiu-timp, 
pe care o întâlnim în viaţa de toate zilele. Dacă, de exemplu, am 
dori să vedem un joc de fotbal, luni, într-un oraş şi marţi, în alt 
oraş, situat la câteva sute de mile depărtare, vom pleca cu 
automobilul imediat după terminarea primului joc pentru a 
ajunge înainte de începerea celui de-al doilea joc. Deşi poziţiile 
celor două stadioane sunt diferite faţă de ecuator şi de 
meridianul din Greenwich, ambele stadioane vor fi, practic, în 
acelaşi loc faţă de sistemul de coordonate legat de automobil 
Separarea spaţio-temporală a celor două evenimente sportive 
menţionate mai sus se numeşte separare de tip timp 
(temporală), deoarece, deplasându-ne cu o viteză potrivită, vom 
reduce la zero separarea spaţială şi le vom observa din acelaşi 
loc (scaunul maşinii), la momente de timp diferite (interval de o 
zi). 

2) Pentru evenimentele de tipul C şi D, unghiul dintre linia 
CD şi axa timpului este mai mare decât 90°. În acest caz nu 
putem merge de la primul la celălalt decât dacă ne deplasăm cu 
o viteză mai mare decât viteza luminii. Astfel, de exemplu, dacă 
luminii îi trebuie cam 5 h 20 min ca să străbată distanţa dintre 
planetele Mercur şi Pluton, nu putem să luăm la ora 1 prânzul pe 
Mercur şi un coctail la ora 5, în aceeaşi zi, pe Pluton. Pe de altă 


parte, putem oricând să ne alegem o astfel de viteză de 
deplasare ca să reducem la zero diferenţa de timp dintre două 
evenimente şi să le facem să fie simultane în sistemul de 
coordonate spaţiu-timp ales. Separarea spaţio-temporală a unor 
astfel de evenimente-perechi se spune că este de tipul spațial, 
deoarece printr-o anumită mişcare putem reduce diferenţa de 
timp la zero. Acum am putea da o nouă definiţie vechilor noţiuni 
de „trecut, prezent şi viitor". Dacă considerăm că ne aflăm în 
originea sistemului de coordonate arătat în fig. VI-11, şi 
spunem: „mă aflu aici {x=0, y=0, z=0), şi acum (t=0)", toate 
evenimentele situate în partea superioară a conului (pentru t 
pozitiv) vor fi în viitor, deoarece, indiferent cum ne vom mişca, 
va trece câtăva vreme până când le vom vedea. Noi putem 
influenţa aceste evenimente viitoare, încercând să acţionăm 
asupra lor, însă nu putem fi influenţaţi de ele. In mod similar, 
toate evenimentele situate în partea de jos a conului (t negativ) 
vor fi în trecut, deoarece, oricât de repede ne-am mişca, nu 
putem să le vedem. De exemplu, e imposibil să zbori prin spaţiu 
atât de repede încât să ajungi din urmă razele de lumină ale 
exploziei primei bombe atomice sau arderea Romei. Aceste 
evenimente trecute ne pot influenţa, dar noi nu mai putem avea 
nici o influenţă asupra lor! Intre partea de sus şi cea de jos a 
conului de lumină se află o „ţară a nimănui" pe care, de obicei, o 
numim „prezent'. Acesta cuprinde evenimentele, care fie că 
sunt simultane din punctul nostru de vedere, fie că pot fi făcute 
simultane, dacă le observăm dintr-un sistem de referinţă ce se 
mişcă cu o viteză mai mică decât viteza luminii. Faptul că 
„prezentul" în fig. VI-11 ocupă un spaţiu atât de mare se 
datoreşte, desigur, hotărârii noastre de a folosi ct în loc de t 
pentru calcularea intervalelor de timp. Dacă reprezentăm t în 
loc de ct, dimensiunile pe verticală se vor contracta cu un factor 
3 x 10%, părţile superioară şi inferioară ale conului de lumină se 
vor lărgi, iar spaţiul dintre ele se va restrânge, practic, la zero. 
Acesta este lucrul pe care îl observăm în viaţa de toate zilele, în 
care vitezele sunt neglijabil de mici în comparaţie cu viteza 
luminii. 

Să ne întoarcem acum la spaţiul tridimensional, şi, 
introducând coordonata z, să facem câteva artificii matematice 
referitoare la „unitatea imaginară" din expresia celei de-a patra 
coordonate. Să presupunem că trimitem un semnal luminos de 


la originea coordonatelor x=0, y=0, z=0 la timpul t=0. La timpul 
t, semnalul luminos atinge o anumită poziţie, coordonatele sale 
spaţiale fiind x, y şi z, distanţa faţă de origine fiind, conform 
teoremei lui Pitagora, 
N2+pP+2. 
Deoarece lumina se propagă întotdeauna cu viteza c, distanţa 
trebuie să fie egală cu ct, şi putem scrie: 
x+y +z =ct 
sau 
XEY +Z = (ct, 
sau 
XEY +Z -(ct}= 0. 
Însă deoarece —1 = 17, putem scrie expresia de mai sus astfel: 
XEY +Z + lict} = 0. 

Partea stânga a acestei expresii este suma pitagoreică a 
pătratelor pentru spațiul cu patru dimensiuni. În sistemul prim 
de coordonate, care se mişcă față de sistemul inițial, avem: 

X? +y? + 22 + (ict? =0, 
astfel încât suma celor patru pătrate nu se schimbă din cauza 
rotației sistemului de coordonate patrudimensional. Utilizând 
transformările Lorentz, se poate arăta că acelaşi lucru este 
adevărat pentru separarea spațială şi temporală a oricăror două 
puncte în spaţiul (x, y, z, ict), care reprezintă două evenimente. 
Astfel, expresia: 
XEY +Z + lict)? 
este un invariant (o mărime care nu se schimbă), indiferent de 
sistemul de referință din care sunt observate cele două 
evenimente. Spațiul lor tridimensional şi separarea lor 
unidimensională în timp se va schimba, dar separarea lor 
patrudimensională, dată de expresia de mai sus, rămâne 
întotdeauna aceeaşi. Astfel, utilizând ict drept cea de-a patra 
coordonată, realizăm o unificare matematică a spaţiului şi 
timpului şi putem considera toate fenomenele fizice ca având 
loc în lumea spaţio-temporală patrudimensională. Să nu uităm 
totuşi că aceasta s-a realizat numai prin utilizarea „unităţii 
imaginare", care este un ajutor înşelător, căci atunci când dăm 
cărţile pe faţă, spaţiul şi timpul nu mai sunt exact acelaşi lucru. 
TEORIA RELATIVISTĂ A GRAVITAȚIEI 


Aşa cum am discutat mai înainte, teoria relativităţii a lui Einstein 
poate fi considerată ca o strălucită recunoaştere a 
argumentărilor lui Galilei referitoare la experienţele mecanice 
efectuate în interiorul cabinei unei corăbii care navighează 
liniştit. Generalizarea acestei teorii la cazul mişcării neuniforme, 
care, în mod obişnuit, se numeşte teoria generală a relativităţii 
— dar mai corect este să se numească teoria relativistă a 
gravitaţiei — îşi are, de asemenea, rădăcinile în experienţa lui 
Galilei, în care un corp greu şi unul uşor au fost aruncate din 
vârful turnului înclinat din Pisa. Faptul empiric că atât corpurile 
materiale grele, cât şi cele uşoare cad exact cu aceeaşi 
acceleraţie a rămas un mare mister, de-a lungul anilor, până la 
publicarea articolului lui Einstein, în 1914, asupra relaţiilor dintre 
mişcarea accelerată şi forţele de gravitație. 

În acest articol, Einstein descrie imaginar experienţele 
care s-ar fi putut efectua în interiorul unei cabine închise ce ar 
pluti liber în spaţiul interstelar. Din cauza absenței gravitaţiei 
toate obiectele din interior nu au nici o tendinţă de mişcare în 
vreo direcţie. Dacă totuşi cabina este accelerată, să zicem cu 
ajutorul unui cuplu de motoare de rachetă ataşate la baza ei, 
situaţia din interior va fi cu totul diferită: toate obiectele vor fi 
împinse spre podea ca şi cum o forţă gravitaţională le-ar trage 
în jos. Să considerăm că un om ar sta pe podeaua unui astfel de 
laborator spaţial care se deplasează cu o acceleraţie uniformă a 
şi ar avea în mâini două sfere, una uşoară şi una grea. Din cauza 
accelerației întregului sistem, picioarele omului vor fi apăsate 
puternic de podea, iar cele două sfere vor apăsa asupra 
palmelor sale. Ce se va întâmplă acum dacă va da drumul 
ambelor sfere simultan? Fiind separate de corpul rachetei, 
ambele sfere vor continua să se mişte cu viteza pe care o aveau 
în momentul aruncării şi vor rămâne, prin urmare, una lângă 
alta. Pe de altă parte, deoarece mişcarea rachetei este 
accelerată, ea va câştiga viteză continuu şi nu după mult 
podeaua cabinei va ajunge în curând cele două sfere, ciocnindu- 
se cu ele în acelaşi timp. După această ciocnire, sferele vor 
rămâne apăsate de podea, fiind accelerate împreună cu restul 
sistemului. Observatorul din interiorul cabinei va observa însă că 
cele două sfere cărora le-a dat drumul au început să cadă cu 
aceeaşi accelerare şi astfel ating podeaua în acelaşi timp. 


Aceasta este echivalenţa între gravitație şi accelerare, care a 
devenit un lucru binecunoscut în „epoca spaţială" în care trăim. 

Dar oare această asemănare dintre fenomenele mecanice, 
care au loc într-o navă-rachetă accelerată, şi cele din câmpul 
gravitațional produs de masa mare a Pământului este o simplă 
coincidenţă sau trebuie să aibă o legătură mai profundă cu 
natura forţelor gravitaționale? Einstein a simţit, desigur, că 
trebuie să existe o asemenea legătură şi s-a întrebat, cum s-ar 
comporta, în acest caz, o rază de lumină într-o cabină 
accelerată. Să ne închipuim că de peretele cabinei este prinsă o 
lampă care trimite o rază de lumină în cealaltă parte a cabinei. 
Pentru a observa trecerea razei se pot plasa în calea ei, la 
distanţe egale, un număr de plăci de sticlă fluorescentă (fig. VI- 
12). Dacă camera nu este accelerată, punctele în care raza 
atinge plăcile de sticlă vor fi, desigur, în linie dreaptă, şi va fi 
imposibil să spunem dacă racheta este în repaus sau într-o stare 
de mişcare uniformă, să zicem, în raport cu stelele fixe. Totuşi 
situaţia va fi diferită, dacă cabina se mişcă cu o acceleraţie 
uniformă a. Timpul necesar luminii ca să atingă prima, a doua, a 
treia etc. placă de sticlă creşte în progresia aritmetică 1,2,3 etc., 
în timp ce deplasările rachetei se fac cu o acceleraţie constantă 
şi vor creşte în progresia geometrică 1, 4, 9 etc. Astfel, urmele 
razei de lumină pe plăcile de sticlă fluorescentă vor forma o 
parabolă similară cu traiectoria unei pietre aruncate orizontal. 
Prin urmare, dacă echivalenţa accelerației şi a gravitaţiei se 
extinde la fenomenele electromagnetice, razele de lumină 
trebuie să fie curbate de câmpul gravitațional. Insă, din cauza 
valorii foarte mari a vitezei luminii, curbarea ei în câmpul 
gravitațional al Pământului este prea mică pentru a putea fi 
observată. De fapt, dacă o 

FIG. VI —12 Experienţă optică într-o navă-rachetă accelerată 
care sugerează că raza de lumină poate fi deviată de câmpul 
gravitațional. 


rază de lumină orizontală străbate, să zicem, 30 m până când 
cade pe un ecran, ea va acoperi această distantă în 
3x105 


3x10" 
Pământului este de aproximativ 10° cm/s?, deplasarea verticală 
a razei de lumină pe ecran se presupune a fi 


1x10 x(10-7P=5x10-2 am, 


=10's. Deoarece acceleraţia gravitaţiei la suprafaţa 


fiind comparabilă cu diametrul nucleului atomic! 

Einstein a înţeles însă că ne putem aştepta la o deviere 
perceptibilă a razelor de lumină, când ele trec aproape de 
suprafaţa Soarelui. lată o evaluare aproximativă a devierii 
aşteptate. Acceleraţia gravitaţiei în apropiere de suprafaţa 
Soarelui este produsul dintre constanta gravitaţională (6,7 x 10: 
8) şi masa Soarelui (2 x 10%) împărţită la pătratul razei Soarelui 
(7 x 101%cm) şi va fi: 

—4 33 
6,7 x10 7x2 x10 —3 x10*cm/s2, 


[7 x1019 
Distanţa străbătută în câmpul gravitațional al Soarelui este 
comparabilă cu diametrul Soarelui (1,4 x 10':), iar timpul 
1,4 x10" 
_ x10 
In acest timp raza de lumină va „cădea' cu: 


1 x3 x10 x25=3,7 x10% cm, 


necesar luminii pentru a-l străbate este 


iar unghiul de deviere va fi: 
3,7 x10° 
7x10" 
sau aproximativ 1". 

Calcule mai exacte asupra devierii razei de lumină care 
trece prin imediata apropiere a discului solar au dat valoarea de 
1,75". Deoarece stelele din apropierea Soarelui pot fi văzute 
numai în timpul unei eclipse totale de Soare, în 1919 o expediție 
astronomică britanică a plecat în Africa, unde trebuia să aibă loc 
o astfel de eclipsă. (Astronomii germani nu au putut merge din 
cauza blocadei de război.) Rezultatele au confirmat întru totul 
prezicerile lui Einstein. Când a auzit despre aceste rezultate, 
Einstein a zâmbit doar şi a spus că ar fi fost foarte surprins dacă 

rezultatele ar fi fost negative. Acestea, ca şi alte confirmări ale 
teoriei, au dovedit, fără nici un dubiu, că există o corelaţie între 
fenomenele care au loc în câmpuri gravitaționale şi în sisteme 
accelerate. 


FIG. VI —13 Trei tipuri diferite de suprafeţe (bidimensionale) 
curbe: a — suprafaţă plană: curbură zero; b — suprafaţă sferică: 
curbură pozitivă; c — suprafaţă în formă de şa: curbură 
negativă. Diferenţa dintre cele trei cazuri poate fi descoperită de 
geometri bidimensionali inteligenţi dacă studiază geometria 
cercului sau a triunghiului. 

GRAVITAȚIA ŞI CURBURA SPAŢIULUI 
Fiecare ştie ce se înţelege printr-o linie curbă sau o suprafaţă 
curbă, însă trebuie destulă imaginaţie pentru a înţelege sensul 
unui spaţiu tridimensional curb. Dificultatea formării unei idei 
generale asupra spaţiului curb este aceea că, în timp ce putem 
privi o suprafaţă dinafară şi vedem dacă este plană sau curbă, 
noi ne aflăm în interiorul spaţiului şi nu putem ieşi din el ca să-l 
privim. Cea mai bună cale de a discuta proprietăţile spaţiului 
curb este să utilizăm o analogie între două fiinţe imaginare 
bidimensionale care trăiesc pe o suprafaţă, dar care nu ştiu că 
există o direcţie perpendiculară pe suprafaţa lor. Cum îşi vor da 
seama ele că suprafaţa pe care trăiesc este un plan, o sferă sau 
altceva fără ca să iasă afară din suprafaţa respectivă? 
Răspunsul este, fireşte, că ele ar trebui să studieze geometria 
suprafeţei lor, desenând diferite figuri, măsurând unghiuri etc. În 
fig. VI-13 dăm un exemplu de astfel de geometri bidimensionali, 


care studiază un triunghi desenat pe un plan, pe o sferă şi pe o 
aşa-numită „suprafaţă în formă de şa". 

Dacă este o suprafaţă plană (a), atunci se aplică regulile 
geometriei euclidiene plane, şi suma celor trei unghiuri ale unui 
triunghi va fi întotdeauna egală cu 180°. Pe o suprafaţă sferică 
(b), suma celor trei unghiuri ale unui triunghi va fi întotdeauna 
mai mare decât 180*, după cum se poate vedea uşor desenând 
pe un glob un triunghi format din două jumătăţi de meridian şi 
secţiunea de ecuator cuprinsă între ele. Deoarece meridianele 
intersectează ecuatorul sub un unghi drept, suma celor două 
unghiuri de la baza triunghiului sferic este 180°. Da aceasta mai 
trebuie să adăugăm unghiul de la pol, care poate, de asemenea, 
să fie destul de mare. Pentru triunghiuri sferice mai mici suma 
celor trei unghiuri va fi mai aproape de 180°, însă diferenţa 
dispare numai când triunghiul este infinit mai mic decât sfera pe 
care e desenat. Pe o suprafaţă în formă de şa (c) situaţia e 
diferită, iar suma celor trei unghiuri ale unui triunghi este mai 
mică decât 180°. In mod obişnuit, suprafeţei sferice i se atribuie 
o curbură pozitivă, iar suprafeţei în formă de şa, o curbură 
negativă. 

Putem să extindem aceste concluzii în cazul suprafeţei 
tridimensionale şi să spunem că spaţiul este neted sau posedă o 
curbură pozitivă sau negativă, depinzând de faptul că suma 
unghiurilor triunghiurilor trasate între oricare trei puncte din 
acest spaţiu este egală, mai mare sau mai mică decât 180°. Să 
considerăm o experienţă de triangulaţie la scară mare, în care 
trei astronomi echipați cu teodolite se plasează, respectiv, pe 
Pământ, pe Venus şi pe Marte, pentru a măsura cele trei 
unghiuri ale triunghiului PVM. Deoarece, aşa cum am arătat în 
capitolul anterior, razele de lumină sunt deviate de câmpul 
gravitațional al Soarelui (fiind curbat către corpul gravific) cele 
trei raze care formează acest triunghi vor arăta ca în fig. VI-14, 
iar suma celor trei unghiuri va fi găsită, de astronomi, mai mare 
decât 180*. Astfel, astronomii noştri vor ajunge la concluzia că 
spaţiul din jurul Soarelui este curbat, având o curbură pozitivă. 
Dacă se repetă măsurătorile utilizând planetele Jupiter, Saturn şi 
Uranus, care sunt mai depărtate de Soare, devierea razelor de 
lumină de către gravitația Soarelui va fi mai mică şi suma celor 
trei unghiuri va fi mai aproape de 180*, indicând că curbura 
spaţiului din jurul Soarelui scade cu creşterea distanţei. S-ar 


putea obiecta asupra interpretării date mai sus unei astfel de 
măsurători, spunând că ceea ce au măsurat astronomii nu este 
de fapt un triunghi adevărat, deoarece laturile sale nu sunt linii 
drepte. Dar, ce este o linie dreaptă? Singura ei definiţie 
rezonabilă este: „linia de vedere", însă linia de vedere este linia 
după care se propagă lumina în vid! Am mai putea defini linia 
dreaptă 


PĂMINTUL 
FIG. VI —14 Triangularea spaţiului in jurul Soarelui. 

ca „cea mai scurtă distanţă între două puncte", însă toată optica 
este bazată pe postulatul că lumina urmează întotdeauna 
drumul cel mai scurt între două puncte. Dacă ne gândim serios 
la această situaţie, constatăm că nu avem altă cale raţională de 
a defini linia dreaptă, că liniile pline din fig. VI-14 trebuie să fie 
considerate linii „drepte" în spaţiul „curb" şi că liniile punctate 
de pe figură nu au nici un sens fizic. Pentru a evita confuzia în 
terminologie, termenul „linie dreaptă" este rezervat numai 
pentru distanţele cele mai scurte din geometria plană, în timp 
ce pe o suprafaţă curbă şi într-un spaţiu curb vorbim despre 


„linii geodezice". Astfel, pe suprafaţa unei sfere, echivalentele 
liniilor drepte sunt arcele cercurilor mari pe care noi le utilizăm 
ca să construim triunghiuri sferice. Trebuie să notăm aici că, în 
geometria sferică, vechea afirmaţie a geometriei euclidiene 
după care „liniile paralele nu se întâlnesc niciodată" nu mai este 
adevărată, deoarece oricare două cercuri mari se întretaie 
întotdeauna în două puncte, iar două avioane, plecând din două 
puncte de pe ecuator, în direcţii paralele, perpendiculare pe 
ecuator, şi zburând fără să-şi schimbe direcţia, se vor ciocni 
când vor ajunge la pol. 


FIG. VI—15 Studii geometrice pe o platformă rotitoare. 

Echivalenţa dintre câmpul gravitațional .şi curbura 
spaţiului poate fi lămurită şi mai departe, utilizând exemplul 
bidimensional. Dacă rostogolim o bilă de biliard pe o masă 
orizontală dreaptă, ea se va mişca, desigur, de-a lungul unei linii 
drepte convenţionale. Dar dacă, din anumite motive, masa 


prezintă o adâncitură superficială şi ridicături în drumul bilei, 
aceasta va fi deviată de la drumul ei „drept“, întorcându-se 
către centrul adânciturii şi îndepărtându-se de vârful ridicăturii. 
Dacă observăm mişcarea bilei, de deasupra mesei (să zicem 
printr-o gaură în tavan), nu vom observa defectele suprafeţei 
mesei şi vom fi înclinați să credem că există o anumită forţă 
care atrage sau respinge bila în anumite puncte de pe suprafaţa 
mesei. La fel, devierea razelor de lumină şi a corpurilor 
materiale în mişcare în apropierea suprafeţei solare poate fi 
interpretată fie ca o forţă care acţionează asupra lor, fie ca un 
rezultat al curburii spaţiului în vecinătatea maselor mari. 

Să analizăm acum problema noastră din alt unghi şi să 
considerăm fenomenele fizice aşa cum le văd nişte observatori 
aflaţi pe o mare platformă care se roteşte (fig. VI—15). Acest 
experiment imaginar este similar cazului cutiei lui Einstein, 
discutat în paragraful anterior, cu diferenţa însă că, în locul 
accelerației liniare (de exemplu, a schimbării valorii numerice a 
vitezei fără schimbarea direcţiei), aici avem o acceleraţie 
circulară (schimbarea direcţiei vitezei fără a se schimba 
valoarea ei numerică). 

Acestei platforme rotitoare i-am putea adăuga o cupolă 
emisferică care să se rotească împreună cu ea şi care să nu 
permită oamenilor din interior să observe copacii şi casele din 
jur când se învârteşte. După cum ştie oricine, oamenii de pe o 
platformă rotitoare vor constata existenţa unei forţe centrifuge 
care îi împinge către periferie, putând să o interpreteze ca peo 
forţă de gravitație specială, care este mai degrabă repulsivă 
decât atractivă. Analogia cu gravitația va fi întărită de faptul că, 
dacă unul dintre aceşti oameni, bine fixat pe platformă, pune pe 
aceasta două sfere, una grea şi alta uşoară, sferele se vor 
rostogoli una lângă alta foarte mult în acelaşi fel, ca două 
obiecte care cad dintr-un turn. Deoarece oamenii de pe 
platformă sunt fizicieni cu experienţă şi cunosc toate 
argumentele prezentate anterior în acest capitol, ei pot corela 
acest „câmp pseudogravitaţional" cu geometria spaţiului şi pot 
efectua nişte măsurători geometrice. Mai întâi, ei pot încerca să 
construiască un triunghi cu vârfurile A, B şi C şi să măsoare 
suma unghiurilor sale. Folosind definiţia liniei drepte ca distanţa 
cea mai scurtă între două puncte, fizicianul nr. 2 (fizicianul nr. 1 
este doar marele şef şi supraveghează munca) la o cutie cu bețe 


de lemn, toate de aceeaşi lungime standard, şi încearcă să le 
fixeze în cuie pe linia dintre punctele A şi B, astfel ca să 
folosească un număr cât mai mic. Dacă platforma nu s-ar roti, 
cel mai bun mod de a o face ar fi linia întreruptă arătată în 
figură. Dar, în cazul rotației, situaţia se schimbă. Beţele de lemn 
se mişcă acum în direcţia lungimii lor şi sunt supuse contracţiei 
Fitzgerald; de fapt, fizicianul nr.5, stând pe pământ, va fi sigur 
că ele se mişcă. Băţul din mijloc se mişcă exact pe direcţia 
lungimii lui şi suportă contracția Fitzgerald în cea mai mare 
măsură, în timp ce beţele situate mai aproape de periferie au 
cel puţin o componentă a vitezei în lungul lungimii lor. Din cauza 
contracţiei vor apărea spaţii între bețe şi fizicianul nr. 2 va 
trebui să mai adauge bete pentru a face ca linia să fie continuă. 
Dar mai există cel puţin încă un remediu parţial pentru acest 
neajuns: dacă beţele se mişcă mai aproape de centrul 
platformei, viteza lor liniară şi de asemenea contracția lor vor fi 
mai reduse, deci vor fi necesare mai puţine bețe suplimentare. 
Astfel, fizicianul nr. 2 va plasa beţele sale aşa cum se arată în 
desen şi va fi forţat să facă acelaşi lucru şi pentru celelalte două 
laturi ale triunghiului. Suma unghiurilor triunghiului va fi acum 
mai mică decât 180° şi fizicienii de pe platformă vor trage 
concluzia că spaţiul lor are o curbură negativă. 

Am mai putea adăuga faptul că dacă aceşti fizicieni s-ar 
decide să verifice, prin metode optice, rezultatele descrise mai 
sus, ei ar ajunge la acelaşi rezultat. Desigur, deoarece câmpul 
forţelor centrifugale este, în toate privinţele, similar unui câmp 
gravitațional repulsiv, razele de lumină care unesc punctele A, B 
şi C vor fi deviate în afară faţă de centrul platformei şi vor urma 
drumul marcat prin beţele de lemn. Pe platformă se mai află 
acum fizicienii nr. 3 şi nr. 4, care fac cu totul altceva. Ei încearcă 
să măsoare raportul dintre circumferință şi diametru, care în 
geometria plană se notează cu litera grecească r. Aici, rotația 
platformei va produce, de asemenea, un neajuns: în timp ce nr. 
3 nu va avea probleme, deoarece beţele folosite de el se mişcă 
perpendicular pe lungimea lor, devenind astfel mai subţiri fără 
ca să-şi modifice lungimea, beţele utilizate de nr. 4 vor fi supuse 
unei contracţii Fitzgerald maxime şi de aceea va trebui să 
folosească un număr mai mare de bete. În felul acesta, raportul 
dintre circumferință şi diametru, măsurate pe platformă, va fi 
mai mare decât valoarea 3,1416... utilizată în geometria plană. 


Rezultatul confirmă din nou concluzia referitoare la curbura 
negativă a spaţiului. 

Să ne întoarcem pentru puţin la suprafeţele curbe 
bidimensionale şi să vedem ce se întâmplă dacă trasăm pe ele 
nişte cercuri. Pe glob se ştie că cercurile care au ca centru polul 
se numesc „paralele" şi, pare evident, că raportul dintre 
lungimea unei paralele şi diametrul cercului ei (măsurat de-a 
lungul unui meridian) este mai mic decât numărul n. De fapt, 
lungimea ecuatorului (paralela 0) împărţită la lungimea 
meridianului este doar 2. Lungimea paralelelor creşte mai încet 
decât raza lor, măsurată de-a lungul meridianului, şi pentru 
paralelele a 80-a, a 70-a, a 60-a (cu razele de 10, 20, 30° etc.) 
lungimile cresc mai încet decât 1,2,3 etc. In mod similar, aria 
suprafeţelor din interiorul acestor paralele creşte mai încet 
decât 1, 4, 9 etc. Pe suprafaţa în formă de şa se întâlneşte 
situaţia opusă, în care lungimea cercurilor creşte mai repede 
decât raza lor, iar ariile, mai repede decât pătratul razelor lor. 
Dacă tăiem o bucată circulară de piele dintr-o minge de fotbal şi 
o punem pe masă, ea se va ridica spre mijloc şi va trebui s-o 
întindem de margini dacă vrem s-o facem plană. Din contra, o 
bucată de piele tăiată dintr-o şa de cowboy va avea prea multă 
piele la margini şi va trebui comprimată pentru a o face plană. 
Şi cu ajutorul acestei analogii, trebuie să atribuim o curbură 
negativă spaţiului dintr-un laborator care se roteşte. 

În cazul spaţiului tridimensional, suprafaţa sferei creşte 
mai încet decât 7, iar volumul mai încet decât r* în cazul unei 
curburi pozitive, contrariul fiind valabil pentru spaţiul cu curbură 
negativă. Acest rezultat matematic constituie o bază pentru o 
foarte interesantă lucrare din domeniul astronomiei, efectuată 
cu mulţi ani în urmă de către Edwin Hubble, de la Observatorul 
de pe muntele Wilson (California) . Hubble fiind un mare expert 
în galaxii stelare, din care miliarde sunt împrăştiate prin tot 
universul la distanţe ce pot fi observate cu marile telescoape, s- 
a hotărât să cerceteze dacă numărul galaxiilor aflate la diferite 
distanţe de noi creşte în proporţie directă, mai încet sau mai 
repede, decât cuburile acestor distanţe. Dacă prima posibilitate 
este adevărată, trebuie să tragem concluzia că spaţiul 
universului este euclidian. În cel de al doilea caz, spaţiul are o 
curbură pozitivă şi foarte probabil că este închis, în cel de-al 
treilea caz, spaţiul are o curbură negativă, fiind larg deschis în 


toate direcţiile. Din nefericire, tehnica de observare pentru 
măsurarea distanțelor intergalactice nu era destul de dezvoltată 
în acea vreme, iar rezultatele lui Hubble sunt contradictorii şi 
neconcludente. Sperăm că repetarea „numărătorilor galactice" 
ale lui Hubble cu mijloace de observare mai bune va da un 
răspuns acestei importante probleme de cosmologie. 

Pe baza consideraţiilor descrise mai sus, Einstein a 
dezvoltat o teorie conform căreia interacţiunile gravitaționale ar 
trebui să fie interpretate ca datorate curburii spaţiului. Din 
fericire pentru Einstein, o teorie matematică detaliată a spaţiilor 
curbe cu orice număr de dimensiuni a fost dezvoltată, cu multe 
decade mai înainte, de către matematicianul german Bernhard 
Riemann, astfel încât tot ce a mai avut de făcut Einstein a fost 
să aplice formulele matematice existente, spaţiului fizic real 
curb. Desigur că acesta era un spaţiu patrudimensional, cu 
coordonatele x, y, z şi ict, discutate mai înainte în acest capitol. 
Corelând aşa-numitul „tensor de curbură" al continuum-ului 
spaţiu-timp, cu distribuțiile şi mişcările maselor (această formulă 
de bază este dată sub portretul lui Einstein în fig. VI—6), 
Einstein a reuşit să obţină toate rezultatele teoriei gravitaţiei a 
lui Newton, ca prime aproximaţii. Totuşi calcule mult mai exacte 
arată că trebuie să existe unele mici abateri de la teoria 
gravitaţiei, iniţială, a lui Newton, şi descoperirea acestor abateri 
ar putea să dovedească superioritatea punctului de vedere al lui 
Einstein asupra celui al lui Newton. Una dintre concluziile teoriei 
gravitaţiei a lui Einstein, devierea traiectoriei luminii în câmpul 
gravitațional, a fost discutată aici mai înainte. Un alt punct 
important se referă la mişcarea planetelor în jurul Soarelui. 
Newton a arătat că, după legea gravitaţiei descoperită de el, 
planetele trebuie să se mişte pe orbite eliptice în jurul Soarelui, 
conform legilor empirice descoperite de Kepler. În teoria lui 
Einstein, toate mişcările trebuie considerate în lumea 
patrudimensională (x, y, Z, ict), care este curbată dacă sunt 
prezente câmpuri gravitaționale. Liniile care reprezintă „istoria 
mişcării" oricărui corp material în lumea patrudimensională, 
cunoscute sub numele de „linii de univers" ale acestui corp, 
trebuie să fie „geodezice", adică cele mai scurte linii, şi pot fi 
calculate, pe baza teoriei relativiste a câmpului gravitațional. 

In fig. VI—16 se dă o reprezentare grafică a liniei de 
univers a Pământului în mişcarea sa în jurul Soarelui. Cele două 


coordonate spaţiale x şi y se iau în planul eclipticii în timp ce a 
treia este coordonata de timp ict. Continuum-ul spaţiu-timp din 
vecinătatea Soarelui e curbat şi linia de univers a Pământului 
corespunde celei mai drepte linii (adică geodezicei) în acest 
spaţiu curb. Astfel, linia ABCD este cea mai scurtă distanţă între 
punctele (evenimentele) A şi D în continuum-ul spaţiu-timp 
tridimensional, iar proiecția sa pe planul (x, y) este orbita 
Pământului în jurul Soarelui. Calculele exacte au arătat însă că 
această 


ict' 


FIG. VI—16 Linia de univers a Pământului în mişcarea sa în jurul 
Soarelui reprezentată în sistemul de coordonate x, y, ict. 
Distanţa în spaţiu-timp între poziţia Pământului din ianuarie şi 
din octombrie este cea mai scurtă. însă distanţa dintre poziţia 


din ianuarie şi proiecția poziţiei din octombrie pe planul lui 
ianuarie (oct'.) nu e, desigur, cea mai scurtă. 
elipsă nu rămâne staţionară în spaţiu, aşa cum indica teoria lui 
Newton, ci se roteşte uşor cu axa sa mare, care se înclină cu un 
mic unghi în cursul fiecărei revoluţii. Efectul trebuie să fie 
observabil în cazul orbitei lui Mercur, care este mai alungită 
decât orbitele altor planete, fiind şi cea mai aproape de Soare. 
Einstein a calculat că orbita lui Mercur ar trebui să se rotească 
cu 43" pe secol şi astfel a rezolvat vechea enigmă a mecanicii 
cereşti. Cu mult înainte ca Einstein să se fi născut, astronomii 
matematicieni au calculat că axa mare a orbitei lui Mercur 
trebuie să se rotească uşor din cauza perturbaţiilor, adică a unor 
tulburări gravitaționale, cauzate de celelalte planete ale 
sistemului solar. Rămânea însă o discrepanţă între calcule şi 
observaţii, care se ridica la 43" pe secol ce nu puteau fi 
explicate. Teoria relativistă a lui Einstein a acoperit acest gol, 
devenind învingătoare  indiscutabilă asupra vechii teorii 
newtoniene. 
TEORIA UNIFICATĂ A CÂMPULUI 

Contribuţia cea mai de seamă a lui Albert Einstein a constat în 
geometrizarea unei mari părţi a fizicii: timpul a devenit al 
patrulea tovarăş legitim al celor trei coordonate spaţiale (cu 
excepţia factorului ^, iar forţele gravitaționale au fost 
interpretate ca fiind datorate curburii acestui univers 
patrudimensional. Insă forţele electrice şi magnetice rămâneau 
încă în afara acestei cuceriri geometrice, şi, mergând mai 
departe, Einstein şi-a concentrat toată energia ca să-i pună 
îndărătnicului câmp electromagnetic un sever căpăstru 
geometric. Care ar fi această proprietate geometrică a spaţiului 
patrudimensional încă neexplorată, care să poată explica 
interacţiunile electrice şi magnetice? Însuşi Einstein şi mulţi alţi 
„martori oculari interesaţi", de exemplu, celebrul matematician 
german Herman Weyl, au făcut tot ce le-a stat în putinţă pentru 
a da câmpului electromagnetic o interpretare pur geometrică. 
Insă, cu o încăpățânare tipic scoțiană, copilul lui William Clerk 
Maxwell, câmpul electromagnetic, a refuzat să fie geometrizat. 
Timp de aproape patru decade, până la moartea sa, care a 
survenit în 1955, Einstein a lucrat la aşa-numita „teorie unificată 
a câmpului", adică la teoria care ar unifica câmpurile 
gravitațional şi electromagnetic pe o bază geometrică simplă, 


însă cu trecerea anilor, lucrul acesta a devenit din ce în ce mai 
fără de speranţă. De nenumărate ori, Einstein venea cu noi 
seturi de formule, care, pretindea el, ar fi fost destinate să 
rezolve enigma teoriei unificate a câmpului, iar aceste expresii 
tensoriale complicate erau tipărite pe prima pagină a ziarului 
„New York Times" şi în alte jurnale din toată lumea. Insă 
formulele se dovedeau întotdeauna inadecvate scopului, şi 
tăcerea se aşternea iarăşi până la o nouă revelaţie. Fizicienii 
teoreticieni, bătrâni sau tineri, încet, încet şi-au pierdut 
încrederea în posibilitatea de a atribui câmpului electromagnetic 
o interpretare pur geometrică. Ar fi fost frumos dacă s-ar fi putut 
realiza, dar natura nu poate fi forţată să facă ceea ce nu-i stă în 
fire. Pe de altă parte, fizica a făcut progrese rapide în domeniile 
noi descoperite şi, pe lângă câmpurile clasice gravitaționale şi 
electromagnetice, câmpurile noi, introduse de mecanica 
ondulatorie, au ocupat o poziţie fermă în ştiinţă. Dacă se dă o 
interpretare pur geometrică câmpului electromagnetic, ar trebui 
să stăpânim câmpurile mezonice, câmpurile hiperonice şi multe 
alte noi câmpuri, ca să putem spune: fizica nu e nimic altceva 
decât geometrie. Einstein însuşi a devenit din ce în ce mai 
susceptibil în legătură cu această teză a lui, şi din ce în ce mai 
puţin dispus să discute aceste probleme cu alţi fizicieni. In 
timpul uneia dintre vizitele pe care le-a făcut în Anglia la 
începutul anilor treizeci, el a ţinut o conferinţă despre teoria 
unificată a câmpului la o şcoală de fete din nordul Angliei (tabla 
cu formulele tensoriale complicate a fost păstrată de 
conducerea şcolii), însă a refuzat să vorbească la Universitatea 
din Cambridge. Atenţia sa era din ce în ce mai preocupată de 
problemele păcii mondiale, dar capacitatea sa ştiinţifică a rămas 
tot atât de vie cum a fost întotdeauna. Când autorul acestei 
cărţi, profitând de ocazie, l-a vizitat pe Einstein în anii celui de-al 
doilea război mondial, în casa lui liniştită de la Princeton, el a 
găsit acelaşi om încântător de demult şi îşi aminteşte multe 
conversații interesante şi instructive din diferitele domenii ale 
fizicii moderne. Existau multe hârtii împrăştiate pe masa de 
lucru a lui Einstein, acoperite cu complicate formule tensoriale, 
aparent referitoare la teoria unificată a câmpului. Dar despre 
acestea Einstein nu vorbea niciodată. 


VII 
Legea cuantelor 
DIVIZIBILITATEA MATERIEI 
După cum ştie oricine, atomul (care înseamnă „indivizibil" în 
limba greacă) este un produs al minţii lui Democrit, care a trăit 
şi a predat în Atena acum 23 de secole. El considera ca de 
neconceput faptul că divizarea corpurilor materiale în părţi din 
ce în ce mai mici ar putea să se facă nelimitat şi a postulat că 
trebuie să existe nişte particule, ultime, atât de mici, încât 
divizarea lor mai departe, în părţi şi mai mici, nu mai este 
posibilă. Democrit considera că există patru tipuri diferite de 
atomi — ai pietrei, ai apei, ai aerului şi ai focului — şi credea că 
toată diversitatea de materiale cunoscute rezultă din combinaţii 
diferite ale acestor patru elemente. Concepţiile sale, adoptate şi 
solid fundamentate experimental la începutul secolului al XIX- 
lea, de către chimistul englez John Dalton, formează baza 
întregii chimii moderne, chiar dacă astăzi ştim că atomii nu sunt 
de loc indivizibili şi că au de fapt o structură internă cam 
complicată. Insă ideea lui Democrit a unei ultime elementarităţi 
este transferată acum la particulele mult mai mici, care 
constituie structura internă a atomilor, şi se poate spera că 
electronii, protonii şi alte aşa-numite „particule elementare" 
sunt real şi într-adevăr elementare şi indivizibile în sensul bun şi 
vechi al cuvântului lui Democrit. S-ar putea însă ca aceasta să 
fie numai o simplă impresie provenită din faptul că dispunem de 
o relativ slabă cunoaştere a acelor particule descoperite de 
puţină vreme şi că facem, şi noi, aceeaşi greşeală ca şi fizicienii 
şi chimiştii din secolul al XIX-lea, care credeau că divizibilitatea 
materiei se opreşte la atomi. Şi s-ar putea foarte bine întâmplă 
— dacă se va constata în viitor că particulele elementare de azi 
au o structură complexă, cu nume noi inventate pentru părţile 
lor constitutive — ca să nu se fi ajuns la capăt, şi peste alţi 
câţiva ani se va face încă un pas către particule şi mai mici. Nu 
există nici un mijloc de a prezice dezvoltările ştiinţei în viitor, iar 
problema dacă conceptul filozofic iniţial al lui Democrit asupra 
indivizibilităţii era corect sau fals nu va fi rezolvată niciodată cu 
mijloace empirice. Dar oarecum, mulţi oameni de ştiinţă, printre 
care şi autorul, sunt fericiţi să creadă că în cercetarea materiei 
„lucrurile vor ajunge la un sfârşit" şi că fizicienii viitorului vor 
cunoaşte aproape tot ce e de cunoscut despre structura internă 


a materiei. Şi de asemenea pare destul de plauzibil ca 
particulele elementare ale fizicii moderne să justifice numele lor 
în întregime, deoarece proprietăţile şi comportarea lor par a fi 
mult mai simple decât s-ar putea spune vreodată despre atomi. 
O AŞCHIE SARE DIN VECHIUL ATOM 

Către sfârşitul secolului al XIX-lea, fizicienii şi-au îndreptat 
atenţia către studiul trecerii electricităţii prin gaze. Se ştia, de 
secole, că gazele, care în mod obişnuit sunt destul de bune 
izolatoare electrice, câteodată pot fi făcute conductoare sub 
acţiunea unor tensiuni electrice înalte. Domeniul intensității 
descărcărilor se întinde de la micile scântei, care pot să apară 
între clanţa uşii şi mâna unui om care merge pe un covor în 
pantofi de cauciuc, şi până la puternicele fulgere din timpul 
furtunilor. Însă Sir William Crookes, ale cărui contribuţii la 
dezvoltarea ştiinţei sunt numai în parte umbrite de credinţele 
sale în spiritism şi în forţele supranaturale, a arătat că trecerea 
electricităţii prin gaze are loc într-un mod mult mai paşnic, dacă 
presiunea gazului e redusă la o mică fracțiune de atmosferă. 
Tuburile Crookes răspândesc o lumină liniştită a cărei culoare 
depinde de natura gazului, şi mai strălucesc şi azi pe străzile 
oraşelor, dar ca reclame de hoteluri, localuri de noapte şi pentru 
mii de alte lucruri. Când presiunea gazului din tub, la care se 
aplică tensiunea înaltă, este destul de mică, atunci apare un 
fascicul bine definit, care trece repede de la catod la anod, iar 
dacă vreun fizician poznaş mută anodul din calea fasciculului, 
acesta va lovi celălalt capăt al tubului. Lovind peretele de sticlă, 
fasciculul misterios emanat de catod îl va face să lumineze cu o 
lumină verde difuză, iar orice obiect plasat în calea lui va arunca 
umbre bine definite. Plasând în apropierea tubului un magnet, 
Crookes a observat că abaterea fasciculului este la fel ca în 
cazul unui curent electric sau al unui roi de particule încărcate 
negativ care zboară de pe catod. Cam în acelaşi timp, în Franţa, 
Jean Perrin a descoperit că o placă de metal pusă în calea acelui 
fascicul se încarcă cu electricitate negativă. Toate acestea 
păreau să indice faptul că aici trebuie să fie vorba de particule 
încărcate negativ care zboară prin gazul rarefiat, la fel cum se 
mişcau ionii lui Faraday prin lichide în procesul de electroliză. 
Diferenţa esenţială era, desigur, că în timp ce ionii trebuiau să-şi 
croiască drum printre moleculele destul de înghesuite ale 
lichidului, şi nu trebuiau să-şi greşească calea către electrodul 


opus, radiaţiile catodice (aşa cum erau ele denumite) din gazele 
rarefiate zburau în linie dreaptă şi loveau tot ce le stătea în cale. 

Aceste puncte de vedere au fost contrazise de fizicianul 
german Philipp Lenard, care a găsit că radiaţiile catodice pot să 
treacă destul de uşor prin diferite ecrane plasate în drumul lor 
fără a le perfora, cum ar fi făcut, desigur, orice alte particule 
materiale. Numai radiaţiile, şi nu corpurile materiale, pot face 
aşa ceva, a spus Lenard. Desigur azi, când ştim de ce în jurul 
reactoarelor nucleare trebuie să se construiască pereţi de beton 
groşi de câteva picioare pentru a opri ieşirea neutronilor şi 
contaminarea personalului centralelor atomice, ne dăm seama 
că argumentele lui Lenard sunt destul de slabe. Însă în acea 
vreme, ele constituiau un argument foarte puternic. 

Sarcina rezolvării contradicţiilor experimentale care să 
dovedească dacă radiaţiile catodice sunt curenţi de particule şi 
să găsească caracteristicile fizice ale acestor particule a fost 
trasată, de către Consiliul superior al progresului ştiinţei, lui 
Joseph John Thomson, Sir Joseph de mai târziu (fig. VII-1, 
dreapta), un fizician născut la Manchester, care avea în acel 
timp 40 de ani şi era directorul renumitului Laborator Cavendish 
din Cambridge, unul dintre centrele importante ale fizicii 
contemporane. 

FIG. VII—1 Lord Rutherford (stânga) şi Sir J.J]. Thomson. 
Presupunând că radiațiile catodice sunt formate din particule 
rapide, Thomson s-a hotărât să le măsoare masaşi sarcina. 
Informații referitoare la valorile acestor mărimi puteau fi 
obținute prin devierea radiațiilor catodice în câmp magnetic (fig. 
VII-2b). Această deviere depinde nu numai de sarcina şi de 
masa particulelor care zburau, ci şi de viteza lor şi măsurând-o 

notații uzuale. Din teorie rezultă însă că deviația provocată de 

câmpul electric (fig. VII-2a) depinde de cealaltă combinaţie a 

FIG. VII —2 Măsurătorile lui Sir J.J}. Thomson asupra masei 
electronului: a — devierea în câmpul electric permite măsurarea 

uşor un m. 
Deşi era aproape sigur că e trebuie să aibă aceeaşi valoare 
numerică ca şi sarcina elementară găsită de Faraday în 
experiențele sale de electroliză a lichidelor, Thomson a efectuat 
o experiență specială pentru a măsura această valoare pentru 
ionii gazului. Metoda sa se baza pe descoperirea unui alt fizician 
de la Laboratorul Cavendish, C.T.R. Wilson (O stea strălucitoare 
este C.T.R.! spune un cântec vechi din Cambridge), care a găsit 
că dacă aerul lipsit de praf, saturat cu vapori de apă, este răcit 
brusc prin detentă, se formează mici picături de apă pe orice ion 
care ar putea fi prezent acolo!. Pentru detente mici (sub 30%) 
numai ionii negativi servesc ca centri de condensare, în timp ce 
pentru detente mai mari, vaporii de apă se condensează atât în 
jurul ionilor pozitivi, cât şi în jurul celor negativi. Schema 
experienţei lui Thomson este arătată în fig. VII-2c. Ea constă 
dintr-un cilindru de sticlă C, cu un piston P, şi un disc metalic D, 
legat de un electroscop E.S. Cilindrul este umplut cu aer umed 
prin tubul 7 şi „luminat" cu radiaţii X. Când pistonul este tras 
brusc în sus, producând detenta aerului (mai mică decât 30%), 
în cameră se formează un nor de ceaţă prin condensarea 
vaporilor de apă pe ionii negativi care apar. Ceaţa se depune 
uşor pe discul D, şi sarcina electrică totală a ionilor formaţi se 
măsoară cu ajutorul electroscopului. Cunoscând cantitatea 
iniţială de vapori de apă din cilindru şi dimensiunea medie a 
picăturilor de ceaţă, se poate găsi numărul total de picături 
produs sau, ceea ce e acelaşi lucru, numărul total de ioni. 
Deoarece picăturile erau prea mici pentru a fi văzute, Thomson 
s-a hotărât să le determine mărimea din viteza cu care se de 


1 Dacă aerul ar conţine praf, saturarea vaporilor ar avea loc mai iutii pe 
particulele de praf, îngreunând experienţa. 


pune ceața pe disc. Cu cât picătura este mai mică, cu atât ea se 
depune mai încet şi există o formulă, dedusă pentru prima dată 
de Stokes, care dă relaţia dintre viteza de cădere, raza picăturii 
şi viscozitatea aerului. Utilizând această metodă şi împărțind 
sarcina totală primită de electroscop la numărul de picături, 
Thomson a găsit că sarcina electrică a fiecărei picături are 
valoarea 4,77 x 10'* u.e.s., adică aceeaşi valoare ca şi în cazul 
electrolizei lichidelor. 

Acum Thomson putea să găsească valoarea lui m din 

raportul Pa măsurat mai înainte şi a găsit-o egală cu 0,9 x 10% 


g, adică de 1 840 mai mică decât masa atomului de hidrogen. 

Făcuse o mare descoperire: o particulă de aproape două 
mii de ori mai uşoară decât cel mai uşor dintre toţi atomii! 
Thomson a tras concluzia că, în timp ce ionii lui Faraday erau 
atomii care purtau sarcini electrice, particulele care alcătuiau 
radiaţiile catodice erau ele însele sarcini electrice libere, şi le-a 
dat numele de electroni. El îşi închipuia atomul ca o sferă de 
substanţă masivă încărcată pozitiv cu o mulţime de mici 
electroni împrăştiaţi prin ea, asemenea seminţelor negre în 
carnea roşie a unui pepene verde. Era, ca să spunem aşa, un 
„model static", adică se presupunea că electronii din interiorul 
atomului se află în repaus, în anumite poziţii de echilibru 
determinate de bilanţul forţelor de repulsie electrostatică dintre 
sarcinile negative ale electronilor şi forţele de atracţie 
electrostatică dintre electroni şi centrul corpului încărcat pozitiv 
al atomului. Când un atom devine excitat, adică primeşte un 
surplus de energie dinafară, se presupune că electronii din 
interiorul său oscilează în jurul poziţiilor lor de echilibru, emițând 
unde electromagnetice (luminoase) de diferite lungimi de undă. 
Au fost efectuate calcule laborioase pentru a se încerca să se 
găsească o corelaţie între frecvențele de vibraţie ale diferitelor 
configurații electronice şi liniile spectrale observate ale 
diferitelor elemente chimice, însă munca aceasta s-a dovedit 
zadarnică şi problema a rămas nerezolvată până la apariţia 
modelului atomic al lui Rutherford. 

MISTERIOASELE RADIAŢII X 

Un număr de descoperiri importante făcute către sfârşitul 
secolului al XIX-lea şi rapidele transformări ale fizicii din forma ei 
„Clasică" în cea „modernă" au avut loc accidental, însă aceste 


descoperiri au fost făcute întotdeauna de oameni de ştiinţă cu 
mintea ascuţită, care erau destul de atenţi să noteze lucrurile 
neobişnuite şi să continue cercetările lor până când apăreau 
faptele importante. La 10 noiembrie 1895 fizicianul german 
Wilhelm Conrad Roentgen (fig. VII-3), efectuând anumite 
experienţe cu radiaţii catodice într-un tub Crookes, a observat 
că un ecran fluorescent care se afla, din întâmplare, în 
apropiere, pe masă devenea strălucitor de luminos când prin 
tub trecea un curent electric. Roentgen a acoperit tubul cu o 
bucată de hârtie neagră, însă fluorescenţa 

FIG. VII —3 Max von Laue (stângă) şi Wilhelm Roentgen. 
tot nu dispărea. Pe de altă parte o foaie de metal oprea complet 
efectul. Astfel, în tub era emisă o nouă radiaţie, care putea să 
străbată cu uşurinţă prin materiale opace pentru lumina 
obişnuită. Prima fotografie pe care a făcut-o Roentgen cu 


ajutorul acestei radiaţii nou descoperite, şi pe care el a denumit- 
o X, a fost cea a mâinii soţiei sale. Pe fotografie se puteau vedea 
bine structura osoasă a mâinii şi inelul de căsătorie. Studii 
ulterioare au arătat că radiaţia provine de la capătul îndepărtat 
al tubului, care era lovit de fasciculul de radiaţii catodice. 
Intensitatea radiaţiilor X putea fi mărită considerabil dacă în 
drumul radiaţiilor catodice se plasa o placă de metal greu 
cunoscută sub numele de „anticatod", (fig. VII-3). Emisia de 
radiaţii X se datoreşte ciocnirii electronilor, care se mişcă rapid, 
proveniţi din radiaţiile catodice (după cum îşi aminteşte cititorul, 
electronii fuseseră descoperiţi cu doi ani mai înainte de către J.J. 
Thomson), de ţinta plasată în drumul lor. Fiind opriţi brusc din 
mişcare, îşi aruncă afară energia cinetică sub forma unor unde 
electromagnetice, similare undelor sonore ce rezultă din 
ciocnirea gloanţelor de o placă de metal. Şi, la fel ca şi în cazul 
gloanţelor, sunetele emise conţin toate frecvențele posibile fiind 
mai degrabă „zgomote" decât tonuri muzicale pure. Radiațiile X 
reprezintă un amestec al unui continuum de lungimi de undă. 
Germanii le numesc Bremsstrahlung (Bremse înseamnă frână; 
Strahlung înseamnă radiaţie); termenul este utilizat în mod 
curent şi în limba engleză, ca de altfel mulţi alţi termeni germani 
(desigur ar suna cam ciudat să i se spună „radiaţie de frânare"). 

Deoarece radiaţiile X nu erau deviate de câmpul 
magnetic, Roentgen a presupus, chiar de la început, că ele sunt 
oscilaţii similare luminii obişnuite. Dacă este aşa, ele ar trebui 
să prezinte fenomenul de difracție, şi Roentgen a pierdut mulţi 
ani încercând să-l dovedească experimental, însă fără nici un 
rezultat pozitiv. După 12 ani de la marea lui descoperire, 
Roentgen, care în timpul acela era profesor de fizică 
experimentală la Universitatea din Munchen, a fost invitat de un 
tânăr fizician teoretician (avea pe atunci 33 ani), Max von Laue, 
de la aceeaşi universitate, să vadă nişte fotografii care tocmai 
fuseseră făcute de asistenții W. Friedrich şi P. Knipping. De la 
prima privire el a înţeles că este exact ceea ce căuta de ani de 
zile: frumoasele fotografii de difracție produse de radiaţiile X 
care trec printr-un cristal (planşa IV sus). Von Laue a ajuns la 
ideea utilizării unui cristal ca reţea de difracție, pe baza unor 
consideraţii pur teoretice. Deoarece radiaţiile X nu prezentau 


* În limba română termenul Bremsstrahlung se foloseşte mai rar; în mod 
curent se foloseşte „radiaţie de frânare". -N.T. 


nici un fenomen de difracție, când se utilizau reţele optice 
obişnuite, ele probabil că au o lungime de undă mult mai mică. 
Dar o reţea cristalină este formată din straturi de atomi sau 
molecule situate la aproximativ 10 * cm unul de altul. Când un 
fascicul de radiaţii X cade pe o suprafaţă cristalină, el pătrunde 
adânc în cristal, fiind reflectat, în parte, de către fiecare strat 
prin care trece (fig. VII-4). Dacă unghiul de incidenţă este astfel, 
încât undele secundare sunt în fază (b), intensitatea fasciculului 
reflectat va creşte. Pentru un alt unghi la care undele secundare 
sunt defazate (a) trebuie să ne aşteptăm la întuneric. Da fel ca 
şi în cazul reţelelor optice, figurile de difracție pot fi observate 
fie la fasciculul reflectat, fie la cel transmis. Situaţia este 
complicată de faptul că cristalele au multe sisteme de straturi 
moleculare paralele, astfel încât figura aşteptată este mult mai 
complicată decât în cazul luminii obişnuite. Planşa IV de sus, 
realizată în Laboratoarele Bell-Telephone, prezintă difracţia 
radiaţiilor X într-un aliaj de nichel-fier. Mai târziu s-a descoperit 
că, în afară de spectrul continuu de „radiaţie de frânare", 
radiaţiile X conţin şi serii de linii fine cu totul asemănătoare 
spectrelor optice şi se datorează tranziţiilor electronilor în 
adâncul atomilor. Mai multe cercetări asupra spectrului de linii 
al radiaţiilor X au fost efectuate de W. Bragg (tatăl) şi W.L. 
Bragg (fiul) care au dezvoltat metodele precise ale 
spectrografiei cu radiaţii X. 
IZOTOPII 

La începutul secolului al XIX-lea, un chimist englez, W. Prout, a 
fost impresionat de faptul că greutăţile atomice ale diferitelor 
elemente exprimate în raport cu greutatea atomului de 
hidrogen luată ca unitate: erau foarte apropiate de numere 
întregi. Această observaţie l-a condus la ipoteza că atomii 
diferitelor elemente chimice nu sunt altceva decât aglomerări 
de numere diferite de atomi de hidrogen: heliu =4 hidrogeni; 
carbonul =  12hidrogeni; oxigenul = 16 hidrogeni etc. 
Contemporanii lui Prout nu-i împărtăşeau vederile şi s-au grăbit 
să arate un număr de fapte care contraziceau curajoasa lui 


* Greutatea atomică sau, mai corect, masa atomică relativă este de fapt 
raportul dintre masa atomului unui element şi a 16-a parte din masa atomică 
a izotopului 160 considerată egală cu 16,0000. 

Din 1961 referirea se face la a 12-a parte din masa atomică a izotopului 1°C 
considerată egală cu 12,0000. -N.T. 


ipoteză. Astfel, de exemplu, s-a găsit că greutatea atomică a 
clorului şi a cadmiului este 35,457 şi, respectiv, 112,41, valori 
care se află cam pe la jumătatea intervalului dintre două 
numere întregi. De asemenea, pentru elementele cu greutăţi 
atomice apropiate de un număr întreg, valorile erau întotdeauna 
mai mici decât ar fi fost de aşteptat dacă atomii lor ar fi formaţi 
prin agregarea atomilor de hidrogen. Deoarece greutatea 
atomică a hidrogenului este 


FIG. VII —4 Reflexia radiaţiilor X sau a undelor lui de Broglie pe 
un cristal. In (a) undele secundare reflectate de straturile 
succesive ale reţelei cristaline (simbolizate prin cărămizi) sunt 
defazate şi se anulează reciproc. În (b) undele secundare sunt în 
fază, ceea ce conduce la creşterea intensității. 


1,0080", calcul pentru greutatea atomică a heliului ar da 4 x 
1,0080 = 4,0320, dar ea, de fapt, este 4,003, adică cu 0,8% mai 
mică. În mod similar, 12 atomi de hidrogen puşi împreună ar da 
o greutate de 12 x 1,0080 =12,096, în timp ce greutatea 
atomică a carbonului determinată 


FIG. VII —5 Aparatul lui Thomson pentru studiul razelor canal. 
lonii pozitivi se mişcă de la anod spre catod trecând prin 
canalele tăiate în catod şi după ce au trecut printr-un ecran intră 
in regiunea în care câmpurile electric şi magnetic sunt orientate 
în aceeaşi direcţie. Deoarece devierea magnetică (în direcţia 
orizontală) depinde de viteza particulelor, in timp ce devierea 
electrică (în direcţia verticală), depinde de pătratul acestei 
viteze, particulele de aceeaşi masă, însă mişcându-se cu viteze 
diferite, se vor distribui de-a lungul unei parabole pe ecranul C. 
prin mijloace chimice este de numai 12,010. Din cauza acestor 
discrepanțe „aparente", ipoteza lui Prout a fost respinsă şi uitată 
cam o jumătate de secol, până când a fost readusă la viaţă, în 
1907, într-un mod glorios, ca rezultat al studiilor lui JJ. 

Thomson. 

După ce a stabilit existenţa electronului şi după ce a 
măsurat masa şi sarcina de deviere a fasciculului de electroni în 
câmpuri electrice şi magnetice, ].]. şi-a îndreptat atenţia către 
particulele care se mişcă în direcţii opuse în tuburile de 
descărcări electrice. Fasciculele de particule încărcate pozitiv 
erau cunoscute sub numele de „radiaţii canal", deoarece au fost 
observate pentru prima dată prin efectuarea unor găuri (canale) 


* Chimiştii ajustează greutatea atomică de aşa manieră, încât greutatea 
atomică a oxigenului să fie 16,0000000000(vezi şi nota precedentă). 


în placa utilizată drept catod, prin care particulele treceau în 
spatele catodului. Aparatul utilizat de Thomson pentru studiul 
radiaţiilor canal este arătat în fig. VII-5 şi se bazează pe acelaşi 
principiu care a fost deja utilizat în cazul fasciculelor de 
electroni. Particulele încărcate pozitiv, care apar în descărcarea 
în gaz dintre anod şi catod, treceau prin gaura (canalul) din 
catod şi intrau în regiunea în care câmpurile electric şi magnetic 
sunt orientate în aceeaşi direcţie. Aşa cum s-a discutat mai 
înainte, devierea verticală a fasciculului sub acţiunea câmpului 

electric este proporțională cu m v, în timp ce devierea 

orizontală datorată câmpului magnetic variază cu m” Astfel, 


pentru particule cu acelaşi raport dintre sarcină şi masă, însă cu 
viteze diferite,  deviaţiile verticale sunt proporţionale cu 
pătratele deviaţiilor orizontale, şi curbele care se observă pe 
ecranul fluorescent 5 sunt presupuse a fi parabole. 

Şi chiar aşa ceva a observat J.J., însă în loc de o singură 
parabolă (pentru un element chimic dat) existau două sau mai 
multe, ceea ce indica prezenţa unor atomi de mase diferite. 

În cazul clorului, de exemplu, s-a obţinut o parabolă 
pentru atomii cu masa 34,98 şi alta pentru atomii de clor cu 
masa de 36,98, ambele numere fiind foarte apropiate de nişte 
numere întregi. Atomilor aceluiaşi element, având totuşi 
greutăţi atomice diferite, li s-a dat denumirea „izotopi", ceea ce 
înseamnă că ocupă acelaşi loc în sistemul periodic al 
elementelor al lui Mendeleev. Proporţiile relative ale celor două 
feluri de atomi de clor (estimate din înnegrirea unei plăci 
fotografice) s-au găsit egale cu, respectiv, 75,4% si 24,6%. 
Astfel, greutatea atomică medie este de 34,98 x 0,754 + 36,98 
x 0,946 = 35,457, care coincide exact cu greutatea atomică a 
clorului determinată prin metode chimice. Studiile ulterioare ale 
lui F.W. Aston au arătat că acelaşi lucru este valabil şi pentru 
alte elemente chimice. Astfel, de exemplu, cadmiul constă din 
opt feluri de atomi cu greutăţile 106, 108, 110, 111, 112, 113, 
114, 116 şi cu proporţiile relative de 1,4; 1,0; 12,8; 13,0; 24,2; 
12,3; 28,0; 7,3%; greutatea atomică medie este de 112,41 în 
perfectă concordanţă cu măsurătorile chimice. Astfel, vechea 
idee a lui Prout a revenit la loc de cinste. 


Cu toate acestea, chiar şi după descoperirea izotopilor, 
încă mai rămânea o diferenţă de masă, deoarece, de exemplu, 
greutăţile atomice exacte ale celor doi izotopi de clor erau 34,98 
şi 36,98, în loc de 35,280 (= 35 x 1,008) şi 37,296 (= 37 x 
1,008). De data aceasta însă, nu mai era un neajuns, ci o 
satisfacţie, deoarece conform legii echivalenţei energie-masă a 
lui Einstein, combinaţia mai multor particule trebuia să 
cântărească mai puţin decât particulele iniţiale cu o cantitate 
egală cu energia lor de legătură împărţită la c. In felul acesta, 
diferenţa dintre masa unui atom compus şi suma maselor 
constituenţilor săi ne dă o măsură a energiei implicate în 
procesul de formare. De exemplu, să luăm atomul de carbon 'C 
care constă din 6 protoni şi 6 neutroni. Masa exactă a atomului 
de hidrogen este 1,008 131, în timp ce masa neutronului este 
1,008 945. Astfel, masa totală ar trebui să fie 6 x 1,008 131 +6 
x 1,008 945 = 12,102456. Măsurătorile exacte dau totuşi pentru 
masa carbonului valoarea 12,003 882, adică cu 0,098 546 
unităţi mai puţin. Acest aşa-numit defect de masă trebuie să 
reprezinte masa energiei eliberate la formarea nucleului de 
carbon din neutroni şi protoni. După Einstein, aceasta 
corespunde energiei 0,098 6 x 1,66 x 102% x 9 x 10% = 1,48 x 
10“ erg sau 92,5 MeV. 

MODELUL ATOMIC AL LUI RUTHERFORD 
Ernest Rutherford (fig.VII-1) s-a născut în 1871 în apropierea 
oraşului Nelson în Insula de Sud a Noii Zeelande, şi când după 
mulţi ani mai târziu i s-a acordat titlul nobiliar britanic pentru 
meritele sale ştiinţifice, a devenit Lord Rutherford of Nelson. La 
vârsta de 24 de ani, el a venit la Cambridge ca să studieze, sub 
îndrumarea lui J.J}. Thomson, la Laboratorul Cavendish, iar după 
terminarea studiilor a acceptat postul de profesor la 
Universitatea McGill din Montreal, unde şi-a adus primele 
contribuţii importante la studiul fenomenelor de radioactivitate 
nou descoperite. Mai târziu a plecat la Universitatea din 
Manchester, iar în 1919, după retragerea lui J.J. Thomson, a 
devenit director la Laboratorul Cavendish. Printre colegi i se 
spunea „Crocodilul" nume pe care i l-a dat unul dintre studenţii 
săi favoriţi, fizicianul sovietic Piotr Kapiţa. Trebuie să spunem 
că, în timp ce pentru englezi, care se duc adeseori (sau mai 


x 


1,66 x 102 g este 1/16— din masa atomului de oxigen. 


degrabă se duceau) în Egipt şi îi muşcă sau îi mănâncă 
crocodilii, această poreclă sună cam înjositor, pentru Kapiţa 
aceasta însemna un simbol al puterii şi robusteţii. Deşi nimeni 
nu îndrăznea să pronunţe această poreclă în prezenţa lui 
Rutherford, el o cunoştea şi se mândrea chiar în sinea lui de ea. 
lar pe peretele noii clădiri, construite pentru studiile lui Kapiţa 
asupra câmpurilor magnetice foarte puternice, a fost pus un 
mare basorelief care reprezenta un crocodil, fără nici o altă 
explicaţie oficială. 

Aducându-şi aminte de zilele petrecute la Cavendish, 
autorul îşi reaminteşte de un incident de la Cambridge în 
legătură cu „Crocodilul"... 

„Îl ştiţi cumva pe inimosul lord 

Pe care-l cheamă Ernest Rutherford, 

Englez, deşi născut la ferma unui neozeelandez 

Şi care n-a pierdut nicicând contactul cu pământul; 
lar vocea lui bubuitoare şi răcnetu-i voios 

Trecea prin orice zid, oricât de gros. 

Dar dacă cineva îl supăra 

Atunci aveai s-auzi câte spunea 

În graiul viu şi colorat ce se vorbea-n întreaga ţară, 
Aşa ca orişicine să poată să înţeleagă! 


Şi o dată, pe când Gamow era-nvitat la el. 
Avu şi el prilejul ca să-i asculte glasul, 

Căci Rutherford organizase un ceai 

În cinstea lui Niels Bohr 

(De care poate aţi mai auzit). 

Bărbaţii doar de cricket şi de golf vorbeau, 

În timp ce doamnele se entuziasmau 

Pentru vreo bluză, un şal, ori vreo eşarfă, 

lar Bohr a început să se cam plictisească. 

„Ei, Gamow; zise el, eşti cu motocicleta ta. 

Ai vrea ca să-mi arătaţi cum funcţionează ea? 
Să mergem, deci, căci ceaiul n-are nici un haz!" 
Şi Bohr a şi pornit, 

lar Gamow alerga în urma lui. 

Apoi, în timp ce Gamow îi arăta, 

Niels Bohr, care stătea în şa, 

A şi pornit năvalnic de-a lungul străzii Backs, 


Înspăimântând tot ce-ntilnea. 

Deşi el a pornit fălos şi bine 

În şa nu s-a putut prea mult timp ţine. 

Doar cincizeci metri apucă să facă 

Şi aprigul motor s-a-nţepenit, 

Şi-atunci o bruscă-ntoarcere-n-napoi făcând 
Tot traficu-opri pe strada Quin. 

Şi-n timp ce Gamow alerga spre el 

ŞI-I ajuta pe Bohr în fel şi fel, 

Cine, ca Jupiter, credeţi că apărea? 

Chiar Rutherford, tunându-i la ureche cam aşa: 
„Gamow, dacă-i mai dai lui Bohr vreodată droaşca asta, 
Să-ncurce traficul sau chiar să-l întrerupă, 

Mă jur să-ţi frâng afurisitul gât!" 


Dar să ne întoarcem la anii petrecuţi de Rutherford la 
Manchester. Lui nu i-a plăcut modelul în formă de pepene al 
atomului lui Thomson şi s-a hotărât să studieze interiorul 
atomului, bombardându-l cu noi tipuri de proiectile, care au 
ajuns la îndemâna fizicienilor după descoperirea radioactivităţii. 
În timpul primilor ani petrecuţi la McGill, Rutherford a arătat că 
aşa-numitele particule alfa, emise de diferite elemente 
radioactive, sunt de fapt fascicule de ioni pozitivi de heliu emise 
cu o energie foarte mare de către atomii instabili. Interacţionând 
cu părţile încărcate ale atomilor, particulele alfa trebuie să fie 
deviate din drumul lor iniţial, iar împrăştierea rezultantă a 
fasciculului dă informaţii asupra distribuţiei sarcinilor electrice 
din interiorul atomului. Astfel, Rutherford a trimis fascicule de 
particule alfa asupra unor foi subţiri făcute din diferite metale 
(fig. VII-6) şi a determinat numărul de particule care au fost 
împrăştiate în diferite direcţii după ce au trecut prin foiţă. Atunci 
numărarea particulelor se făcea printr-o procedură laborioasă. 
În timp ce azi fizicianul poate să conecteze un contor Geiger 
automat şi apoi să plece la plimbare sau să vadă un film, 
Rutherford trebuia să privească printr-un microscop un ecran 
fluorescent, plasat în calea fasciculului, şi să numere pe degete 
scintilaţiile, adică micile scântei care se produceau când o 
particulă de mare energie lovea ecranul. Câţiva fizicieni 
nuclearişti din acea vreme înghiţeau chiar beladonă ca să le 
mărească pupila. Ca rezultat al acestor studii, Rutherford a 


constatat că împrăştierea particulelor alfa care au trecut prin 
foiţă era foarte mare. Deşi cele mai multe dintre particulele 
fasciculului incident îşi păstrează 

FIG. VII —6 Primul aparat pentru studiul împrăştierii radiaţiilor 
alfa. O cutie vidată B cu placa de sus detaşabilă P este aşezată 
pe o masă rotitoare T. Sursa radioactivă R plasată într-o 
protecţie de plumb Sh ca şi firul împrăştietor F sunt fixate de 
soclul S. Microscopul M cu ecran scintilator Sc este fixat de cutie 
şi se poate roti în jurul unei axe orizontale. 
direcţia iniţială de mişcare, totuşi o parte dintre ele sunt deviate 
cu multe grade, iar câteva sunt chiar, practic, întoarse înapoi. 
Acest rezultat nu se potrivea de loc cu ceea ce ar fi fost de 
aşteptat de la modelul lui Thomson, în care masa sarcinilor 
pozitive era distribuită aproape uniform prin tot corpul atomului. 
De fapt, în acest caz, interacţiunea dintre sarcina particulei 
incidente şi sarcinile interne ale atomului nu ar fi fost niciodată 
atât de puternică, încât să devieze o particulă alfa cu un unghi 
mare de la direcţia ei iniţială, lăsând la o parte posibilitatea 
aruncării ei înapoi. Singura explicaţie posibilă era că sarcina 
pozitivă şi masa atomului erau concentrate într-o regiune foarte 
mică, practic într-un punct chiar în centrul atomului (fig. VII-7). 
Pentru a vedea dacă această presupunere concordă cu 
împrăştierea observată, trebuia stabilită o formulă bazată pe 


legile mecanicii, pentru abaterea particulelor care trec la diferite 
distanţe de centrul de împrăştiere. Ca mulţi dintre marii 
experimentatori, lui Rutherford nu-i plăcea matematica şi, cel 
puţin după ceea ce spunea, această formulă a fost calculată 
pentru el de către un tânăr matematician, R.H. Fowler, care mai 

FIG. VII —7 Modelul nuclear al atomului. 
târziu s-a şi căsătorit cu fata lui Rutherford. Conform formulei lui 
Rutherford, numărul de particule alfa deviate cu unghiul 8 de la 
direcţia iniţială de mişcare trebuie să fie invers proporţională cu 

inversul puterii a patra a lui sin z> Şi această concluzie 


concordă foarte bine cu graficele de împrăştiere observate. 
Astfel a apărut o imagine cu totul nouă a atomului, cu o parte 
centrală micuță, dar densă şi grea, pe care Rutherford a 
denumit-o nucleul atomic şi un roi de electroni care se rotesc în 
jurul lui sub acţiunea atracției coulombiene. El părea mai mult 
sau mai puţin asemănător sistemului nostru de planete care se 
rotesc în jurul Soarelui şi îşi păstrau orbitele datorită forţelor 
newtoniene de gravitație. Mai târziu, studenţii lui Rutherford, H. 
Geiger şi E. Marsden, prin lucrările lor, au stabilit că sarcina 
pozitivă a nucleului şi numărul de electroni (ceea ce de fapt este 
acelaşi lucru) sunt egale cu numărul de poziţie sau numărul 
atomic al elementului respectiv în sistemul periodic al 
elementelor al lui Mendeleev. Aşa a început să apară imaginea 
actuală a structurii atomice. 
CATASTROFA ULTRAVIOLETĂ 

Ar trebui să ne întoarcem puţin în istorie, la ultima decadă a 
secolului al XIX-lea, când fizica a trecut, prin durerile 
metamorfozei, de la larva clasică la fluturele modern. În timpul 
acesta, lucrările lui Boltzmann, Maxwell şi alţii au dezvoltat bine 
teoria cinetică a căldurii şi nu era nici o îndoială că ceea ce noi 
numim  „căldură" este rezultatul mişcării neregulate, 
întâmplătoare, a nenumărabilelor molecule care formează 
corpurile materiale. În cazul cel mai simplu, al gazelor, în care 
moleculele zboară liber prin spaţiu, se pot deduce expresii 
matematice simple din distribuţia de viteze, din numărul de 
ciocniri inter moleculare şi din alte caracteristici moleculare ale 
fenomenelor termice. Cam pe atunci, un renumit fizician, 
astronom şi scriitor de cărţi de popularizare englez, Sir James 
Jeans, s-a hotărât să aplice metodele statistice — care s-au 
dovedit foarte potrivite în studiul mişcării termice a moleculelor 
— şi la problema radiaţiei termice. Am văzut în capitolul IV că 
corpurile fierbinţi emit continuu un spectru luminos cu vibrații 
de toate frecvențele şi lungimile de undă. Am mai văzut, de 
asemenea, că pentru fiecare temperatură dată, există o 
anumită distribuţie de energie disponibilă între diferite lungimi 
de undă, şi că lungimea de undă corespunzătoare concentraţiei 
maxime a energiei se schimbă cu variaţia temperaturii (fig. IV- 
13). Jeans s-a întrebat, el însuşi, dacă distribuţia de energie între 
diferitele lungimi de undă, în cazul radiaţiei, se supune aceleiaşi 
legi statistice ca şi distribuţia de energie între moleculele 


gazului. Să considerăm aşa-numitul „cub al lui Jeans", o cutie în 
care sunt fixate nişte „oglinzi ideale", adică oglinzi ce reflectă 
100% lumina care cade pe ele. Desigur, fiecare oglindă 
absoarbe o parte din lumina incidenţă înainte de a o reflecta, 
însă aici vorbim despre „o experienţă imaginată" similară cutiei 
lui Einstein din teoria relativistă a gravitaţiei. Având un astfel de 
cub al lui Jeans, care are o mică fereastră cu jaluzea pe una 
dintre părţi, putem să deschidem jaluzeaua lăsând să intre în 


PLANŞA |. (sus) Inelele lui Newton, (jos) Dubla refracție într-un 
cristal de spat de Islanda. (Prin amabilitatea lut Dalton Kurts de 
la Universitatea din Colorado). 

PLANŞA II. (a,b,c,d,) Partea vizibilă a spectrului solar obținut cu 
ajutorul unui heliograf de 13 picioare (circa 4,3 m). Liniile 
numerotate corespund spectrului lui Balmer pentru hidrogen. 


(Prin amabilitatea Observatorului de pe muntele Wilson). e — 
Domeniul ultravioletului îndepărtat din spectrul Soarelui obţinut 
cu ajutorul unei rachete de mare altitudine. Liniile numerotate 

corespund spectrului lui Lyman al hidrogenului. (Prin 
amabilitatea Laboratorului de cercetări navale.) 

PLANŞA III. Liniile magnetice de e forţă ta doi maned: dfientati 
în sens opus (sus) şi acelaşi sens (jos). (Prin amabilitatea lui R. 
Couklin pe când era la Universitatea din Colorado.) 

PLANŞA IV. (sus). Difracţia radiaţiilor X în aliaje fier-nichel (jos). 
Difracţia electronilor de 100 keV în acelaşi aliaj. (Prin 
amabilitatea lui R.D. Heidenreich, Laboratoarele Bell- 
Telephone.) 

interior lumină de la o lampă, lumină pe care o putem reţine 
prin reînchiderea  jaluzelei. Deoarece lumina nu poate fi 
absorbită de pereţii cutiei, ea va suferi nenumărate reflexii şi 
dacă, peste o oră sau două, vom deschide jaluzeaua, lumina va 
ieşi afară din cutie, aşa cum iese gazul prin valva deschisă a 
unui pneu de automobil. 

În fig. VII-8 se dă o comparaţie între două cutii, una 
umplută cu molecule în mişcare termică, iar alta cu radiaţie 
termică de diferite lungimi de undă. In primul caz, moleculele se 
mişcă în spaţiu în toate direcţiile posibile, cu toate vitezele 
posibile, fiind reflectate de pereţii cutiei şi, ocazional, ciocnindu- 
se între ele în zbor. În al doilea caz avem unde luminoase de 
diverse lungimi, care se propagă în toate direcţiile posibile, fiind 
reflectate de oglinzile de pe pereţi. Din al doilea desen lipsesc 
„ciocnirile între unde" care ar permite un schimb de energie 
între ele. Într-adevăr, proprietatea fundamentală a oricărui fel 
de unde, fie că e vorba de valuri în ocean, de unde sonore, de 
unde radio sau de unde luminoase, este aceea că dacă ele se 
întâlnesc, nu se influenţează una pe alta. Valurile de la prova a 
două vapoare ce navighează alături, undele sonore care 
transportă cuvintele din conversaţia mai multor persoane într-o 
cameră, undele radio de la două staţii de emisie situate în 


acelaşi oraş sau două fascicule luminoase de la două reflectoare 
care se încrucişează pe cer trec unele prin altele ca şi când ar fi 
două bătrâne şi cuminţi fantome din evul mediu. Pentru a 
înlocui această lipsă de analogie, să ne închipuim în interiorul 
cubului lui Jeans câteva mici particule de praf de cărbune care 
pot absorbi o parte din energia unei anumite lungimi de undă, şi 
apoi să o reemită cu o altă lungime de undă. Vorbim figurativ 
despre praful de cărbune, deoarece este negru şi se ştie că 
corpurile negre (sau, mai exact, corpurile negre idea/e, pentru a 
se potrivi cu oglinzile idea/e din cubul lui Jeans) absorb şi emit 
radiaţie de orice lungime de undă. Particulele din praful de 
cărbune sunt introduse în acest experiment imaginat, numai 
pentru a permite schimbul de energie între vibraţiile luminoase 
de diferite lungimi de undă. Ele pot face lucrul acesta fără a lua 
energie de la sistem, din cauza dimensiunilor lor mici şi a 
capacităţii calorice corespunzătoare mici. 

FIG. VII —8 Comparaţie între mişcarea întâmplătoare a 
moleculelor gazului într-un container închis (a) şi mişcarea 


întâmplătoare a undelor în cubul lui Jeans (b). Punctele negre 


din (b) reprezintă micile particule de praf de cărbune care 


servesc drept schimbători de energie între unde. Diferite moduri 
de vibraţie (c) în cubul lui Jeans (pentru simplitate s-a luat cazul 


unidimensional), iar în (d) se dă spectrul corespunzător. 


Acum să vedem cum se distribuie energia disponibilă între 
diferitele vibrații care pot exista în cubul lui Jeans. În fizica 
statistică există o lege fundamentală cunoscută sub numele de 
„legea echipartiţiei energiei". Ea afirmă că, dacă avem un 
număr foarte mare de sisteme (de exemplu, molecule 
individuale de gaz) care se află în interacţiune statistică între 
ele, energia disponibilă va fi, în medie, egal distribuită printre 
ele. Astfel, dacă se află la un loc, într-un vas W, molecule de gaz 
şi energia totală disponibilă este £, fiecare moleculă va avea, în 
medie, energia: 
ef 

N: 
Aceeaşi lege simplă trebuie să se aplice şi mulţimii de unde care 
pot exista în interiorul cutiei lui Jeans. Dar câte astfel de unde 
pot să existe acolo? Considerând, pentru simplitate, numai 
undele care se deplasează orizontal între peretele din dreapta şi 
cel din stânga ai cutiei (fig. VII-8c), găsim că această situaţie 
este similară cu cea a unei coarde de vioară fixată la cele două 
capete (vezi experienţele lui Pitagora descrise în cap.l). Cea mai 
lungă undă posibilă va fi nr. 1, a cărei lungime de undă este de 
două ori distanţa L dintre pereţi. Următoarea, mai mică, va fi nr. 
2, cu o lungime de undă egală cu L sau, ceea ce e acelaşi lucru, 

limită inferioară pentru lungimile de undă posibile în vibraţiile 
electromagnetice şi, continuând şirul de mai sus, vom trece prin 
lumina vizibilă, ultravioletul, radiaţii X, radiaţii gamma etc. 
Astfel, numărul vibraţiilor posibile este infinit şi generalizând 
acest lucru pentru undele care se propagă în cele trei direcţii, 
obţinem, desigur, acelaşi rezultat. Astfel, urmând legea clasică a 
echipartiţiei energiei, şi împărțind energia disponibilă, indiferent 
cât de mare ar fi, la toate undele posibile, obţinem: 

e=—=0. 

00 

Din punct de vedere fizic, aceasta înseamnă că, dacă împărţim 
toate lungimile de undă posibile, prezentate în fig. VII-8a, în 
două grupe, printr-o linie verticală marcată cu Ao, întotdeauna la 


dreapta lui Av va exista un număr finit de vibrații posibile, iar 
între Ao şi punctul zero, un număr infinit. Principiul echipartiţiei 
va cere ca toată energia disponibilă să fie dată vibraţiilor cu 
lungime de undă mai scurtă decât Ào, indiferent cât de mic e Ao. 
De aceea, dacă umplem cubul lui Jeans cu lumină roşie, această 
lumină va începe să se transforme (prin absorbţia şi reemisia ei 
de către praful de cărbune) în radiaţii ultraviolete, radiaţii X, 
radiaţii gamma etc. Ceea ce este adevărat pentru cubul ipotetic 
al lui Jeans trebuie să fie adevărat şi în general, deci deschizând 
uşa cuptorului de la bucătărie sau uşa de la cuptorul unei 
locomotive ar trebui să fim izbiţi de o radiaţie de mică lungime 
de undă care ne-ar ucide pe loc. Această concluzie este, 
evident, fără sens, însă pe de altă parte, ea rezultă din aplicarea 
la energia radiantă a legilor fundamentale ale fizicii clasice. 
Un număr de ani după publicarea articolului lui Jeans, nici acesta 
şi nimeni, de altfel, nu ştia cum să explice acest rezultat 
paradoxal. În timpul ultimei săptămâni a ultimului an al veacului 
trecut, fizicianul german, Max Planck (fig. VII-9), s-a urcat la 
tablă, la şedinţa de Crăciun a Societăţii germane de fizică şi a 
făcut o propunere extraordinară. Ideea era că lumina şi orice fel 
de radiaţie electromagnetică, care erau considerate întotdeauna 
constând dintr-un tren continuu de unde, ar fi formate, de fapt, 
din pachete individuale de energie, în care cantitatea de energie 
a fiecărui pachet e bine definită. Cantitatea de energie pe 
pachet depinde de frecvenţa de vibraţie v şi este direct 
proporţională cu ea, astfel că putem scrie: 

e = hr, 
unde h este o constantă universală. Planck a denumit aceste 
pachete de energie cuante de lumină (sau, mai general, cuante 
de radiație), şi constanta h e cunoscută drept constanta 
cuantică. 

Cum a reuşit această idee revoluţionară a lui Max Planck 
să înlăture pericolul catastrofei ultraviolete a lui Jeans? 

Pentru a da posibilitate cititorului să întrevadă cum s-ar 
putea face aceasta, să luăm în considerare cazul unui om care a 
murit, lăsând o avere să zicem de 600$. El nu a avut urmaşi, ci 
numai cinci creditori: un barman, un măcelar, un farmacist, un 
băcan şi un croitor, fiecare vrând să-şi recupereze banii, iar 
datoria totală fiind considerabil mai mare decât banii 
disponibili. Cea mai simplă soluţie ar fi să se folosească 

FIG. VII —9 Niels Bohr (stângă) şi Max Planck şi tranziţiile 
cuantice in atomul de hidrogen. 
„legea echipartiției" şi să se dea fiecăruia câte 100$. Dar 
lucrurile sunt mai complicate prin faptul că fiecare dintre 
creditori ar vrea să la toți banii care i se datorează sau nimic. 
Barmanul vrea toți cei 600$, măcelarul şi farmacistul pretind 
câte 300 $ fiecare, în timp ce băcanul vrea 200$, iar croitorul 
120$. Din cauză că banii nu ajung pentru a plăti aceste datorii, 
judecătorul trebuie să revină la ceea ce se numeşte printre 
oamenii legii „echitate", adică soluția de bun-simt. Ar fi, desigur, 


irațional să se dea toţi cei 600 $ barmanului iar restul 
creditorilor să fie lipsiţi de bani. O soluţie mai raţională ar fi să 
se dea banii creditorilor cu pretenţii mai mici şi să se refuze 
cererile celor care pretind prea mult. Astfel, de exemplu, 
croitorului i s-ar putea da 100 $, băcanului 200 şi, fie băcanului, 
fie farmacistului, 300 $ (dând cu banul) şi nimic barmanului. (E 
de notat aici că acest principiu de distribuţie a fondurilor este 
utilizat acum de către Fundaţia naţională a ştiinţei, care are 
foarte puţini bani şi încearcă să-i distribuie just între diferiţii 
contractanţi.) Fără îndoială că echitatea oferă o singură soluţie 
pentru problemele de acest fel, spre deosebire de fizica 
statistică. O dată ce a fost introdusă ipoteza referitoare la 
cantitatea minimă de energie a cuantelor de lumină de diferite 
lungimi de undă, legile exacte ale matematicii statistice încep să 
funcţioneze, deposedând de orice energie multe dintre vibraţiile 
de scurtă lungime de undă, din cauza pretențiilor lor neraţional 
de mari. Ca rezultat se obţine o formulă pentru distribuţia 
energiei în radiaţia termică în care cea mai mare parte a 
energiei este atribuită undelor de lungime medie, în timp ce 
vibraţiile cu lungimi de undă scurte, cu pretenţii foarte mari, 
primesc foarte puţin sau nimic. 

Formula dedusă de Planck pe baza ipotezei sale, a 
cuantelor de lumină, s-a dovedit în perfectă concordanţă cu 
toate legile cunoscute ale radiaţiei termice. Dar introducând 
ideea pachetelor individuale de energie, în imaginea clasică a 
propagării undelor de lumină s-a produs o revoluţionare a 
ideilor, comparabilă numai cu aceea care a rezultat din 
experienţa Michelson-Morley. , 

REALITATEA CUANTELOR DE LUMINA 
Dacă inițial noțiunea de pachete de energie radiantă a lui Planck 
era oarecum vagă şi servea numai ca bază pentru distribuția 
statistică a energiei între diferitele lungimi de undă din spectru, 
ea a căpătat o formă mult mai clară în mâinile lui Albert 
Einstein, cinci ani mai târziu. Într-unui din cele trei articole 
publicate de el în 1905”, Einstein a utilizat ideea cuantelor de 
lumină pentru a explica aşa-numitul „efect fotoelectric". Se ştie 
că lumina (în special lumina ultravioletă) care cade pe suprafeţe 
metalice transmite acestora o sarcină electrică pozitivă. După 

După cum s-a mai menționat, celelalte două se refereau la mişcarea 
browniană şi la teoria relativității. 


descoperirea electronilor, s-a verificat că acest efect se 
datorează 

FIG. VII—10 Aranjamentul experimental pentru studiul efectului 
fotoelectric. Fotoelectronii emişi de placa PI către cilindrul C 
sunt opriţi de câmpul electric, dacă diferenţa de potenţial între 
PI şi C este destul de mare. 
emisiei de electroni de către suprafeţele iluminate. 

Un aranjament tipic pentru studiul efectului fotoelectric 
este prezentat în fig. VII-10. Lumina de la un arc electric A (care 
conţine multe radiaţii ultraviolete) trece printr-un sistem de 
două lentile de cuarţ, Lı şi L2 şi o prismă, Pr („monocromator") 
care separă diferitele lungimi de undă. Fasciculul ales (care 
poate fi schimbat prin rotirea prismei) intră printr-o fereastră de 
cuarţ F în tubul vidat T, trece printr-o gaură făcută la baza 
cilindrului de cupru C şi cade pe placa de metal P/, care poate fi 
făcută din diferite materiale. Un potenţial electric variabil între 
placă şi cilindru încetineşte mişcarea fotoelectronilor emişi. 
(Bateria B şi rezistenţa A, variabilă, asigură tensiunea electrică, 
iar galvanometrul G măsoară curentul.) Când potenţialul electric 
aplicat, înmulţit cu sarcina electronului devine egal cu energia 


cinetică a electronilor, curentul din circuit este oprit. Astfel, 
variind intensitatea şi lungimea de undă a luminii incidente şi 
măsurând potenţialul la care se opreşte curentul, găsim relaţia 
dintre intensitatea şi frecvenţa luminii şi viteza 

FIG. VII—11 Legile efectului fotoelectric determinate 
experimental: a — dependenţa numărului de fotoelectroni de 
intensitate a luminii; b — dependența energiei fotoelectronilor 

de frecvenţa luminii. 
fotoelectronilor. Studiile experimentale ale efectului fotoelectric 
au condus la două legi: 

I. Pentru o frecvență dată a luminii incidente, energia 
fotoelectronilor emişi nu variază, ci numai numărul lor creşte 
direct proporțional cu intensitatea luminii. 

II. Când frecvenţa luminii incidente variază (creşte), nu se 
emite nici un electron până când nu se atinge o anumită 
frecvenţă de prag (depinzând de natura metalului). Pentru 
frecvenţe mai înalte, energia fotoelectronilor creşte direct 
proporţional cu diferenţa dintre frecvenţa utilizată şi frecvențele 
de prag. Cele două legi sunt prezentate grafic în fig. VII-11. 
Legile acestea foarte simple nu se potriveau de loc cu 
prezicerile teoriei clasice electromagnetice a luminii. Conform 


acestei teorii, creşterea intensității luminii ar însemna creşterea 
forţei electrice oscilante din undă. Acţionând asupra electronilor 
din apropierea suprafeţei metalului (aceştia sunt electronii care 
transportă curentul electric prin sârmele metalice), această 
forţă electrică mai puternică ar trebui să-i arunce în afară cu o 
energie cinetică mai mare. Experienţa a arătat că şi atunci când 
intensitatea luminii era crescută de o sută de ori, fotoelectronii 
erau emişi cu exact aceeaşi viteză. Pe de altă parte, curba din 
fig. VII-11 arată o legătură bine definită între viteză (sau energia 
cinetică) a electronilor şi frecvența luminii incidente, relaţie care 
pare lipsită de sens în teoria electromagnetică, clasică, a 
luminii. 

Utilizând ideea de cuantă de lumină, care transportă o 
cantitate determinată de energie proporţională cu frecvenţa ei, 
se poate obţine totuşi o explicaţie a celor două legi empirice 
într-un mod cu totul natural. Când o cuantă de lumină incidenţă 
loveşte suprafaţa metalului şi interacționează cu unul dintre 
electroni, ea trebuie să-i comunice electronului toată energia ei, 
deoarece nu poate exista energie mai mică de o cuantă. 
Intensităţi mai mari de lumină înseamnă mai multe cuante de 
lumină de aceeaşi frecvenţă şi, de aceea, proporţional, mai 
mulţi electroni cu aceeaşi energie cinetică. Când frecvenţa 
luminii incidente creşte, situaţia se schimbă. Fiecare cuantă de 
lumină are acum mai multă energie şi o comunică electronului 
pe care îl smulge din metal, imprimându-i o mare viteză. 
Trecând prin suprafaţa metalului, electronul pierde o anumită 
cantitate de energie primită de la cuanta de lumină; această 
cantitate de energie depinde de natura metalului şi e cunoscută 
sub numele de „lucru de ieşire". Astfel, energia fotoelectronului 
e dată de formula foarte simplă: 

E = hv— W, 
unde W reprezintă lucrul de ieşire (sau lucrul de extracţie. — 
N.T.) pentru metalul respectiv. Câtă vreme hv < W (sau E < 0), 
electronii nu iau destulă energie de la cuanta de lumină pentru 
a străbate suprafaţa şi nu se întâmplă nimic. Dar dacă hv devine 
mai mare decât W, începe emisia de fotoelectroni, iar energia 
electronilor creşte liniar cu v. Panta curbei din fig. VII-llb 
trebuie să fie egală cu constanta cuantică h şi, desigur, aşa şi 
este! Astfel dintr-o singură lovitură, Einstein a explicat 
misterioasele legi ale efectului fotoelectric şi a dat un puternic 


suport ideii originale a lui Planck referitoare la energia radiantă 
sub formă discontinuă. 

Ipoteza cuantelor de lumină, care de atunci poartă numele de 
teorie, a primit un alt sprijin serios din partea fizicianului 
american Arthur Compton, cântăreţ din havaiană, campion de 
tenis şi mare cercetător al naturii radiaţiilor cosmice. Aceste 
ultime studii i-au adus faima de cel mai puternic om din Mexic. 
Împrejurările în care a făcut descoperirea, dezvăluite autorului 
chiar de Compton, au fost următoarele. Studiind variaţia 
intensității radiaţiilor cosmice, de la pol la ecuator, Compton a 
trebuit să facă măsurători şi pe undeva prin partea de sud a 
Mexicului. Docul măsurătorilor trebuia să fie stabilit undeva, 
afară din oraş, pentru a evita perturbările produse de liniile de 
înaltă tensiune, de trafic etc. Însă, pe de altă parte, trebuia să 
aibă o suficient de bună alimentare cu curent electric. A fost 
aleasă o mănăstire catolică, aflată la o oarecare distanţă la sud 
de Mexico-City, un loc liniştit cu o staţie proprie de curent 
electric şi baterii de acumulare şi cu un stareţ dornic să sprijine 
dezvoltarea ştiinţei. Compton a sosit în staţia de cale ferată cea 
mai apropiată de mănăstire, cu vreo 12 lăzi pline cu echipament 
ştiinţific; erau nişte lăzi de lemn cu aspect plăcut, cam cât un 
geamantan de mărime mijlocie, şi cu mânere de metal pentru a 
fi transportate mai uşor. Două dintre lăzi conţineau patru 
electrometre Kohlrausch — nişte sfere negre de metal cu 
ferestruici mici prin care să se poată observa filamentul care 
înregistrează sarcinile electrice. Restul lăzilor erau încărcate cu 
cărămizi de plumb pentru protecţia împotriva radiaţiilor. 

Toţi cei care au vizitat Mexicul ştiu foarte bine că, după 
sosirea trenului în gară, pasagerii sunt imediat înconjurați de o 
mulţime de oameni desculți şi de copii care strigă: „Llevo su 
equipaje señor?" (Să vă duc bagajul domnule?) trăgânducţi 
geamantanul din mână. În această situaţie Compton a luat cele 
două lăzi care conţineau electrometrele Kohlrausch şi a făcut 
semn mexicanilor să ia restul. Şi s-a pornit o procesiune având 
în frunte un americano distinguido (un distins american) 
mergând uşurel pe peron şi ducând cu sine două lăzi cu 
instrumente, urmat de un şir de mexicani ce cărau, doi câte doi, 
câte o ladă încovoindu-se sub greutatea ei. Dar aventura nu 
avea să se termine aici. Când camionul în care se afla Compton 
şi lăzile lui cu instrumente a ajuns la porţile mănăstirii, a fost 


oprit de doi soldaţi mexicani care au cerut să inspecteze 
bagajele. Motivul era că în acea vreme statul mexican era 
angajat într-o mare dispută cu biserica catolică şi de aceea în 
jurul tuturor instituţiilor catolice erau plasate santinele. 
Deschizând cutiile, soldaţii au găsit „patru bombe negre şi o 
mare cantitate de plumb" care, probabil, avea să fie folosit 
pentru a se face gloanţe. Compton a fost arestat şi a trebuit să 
aştepte câteva ore în localul poliţiei până când, după o lungă 
discuţie telefonică cu Ambasada americană din Mexico-City, s- 
au lămurit lucrurile. Măsurătorile de intensitate a radiaţiilor 
cosmice în regiunea mănăstirii au dat exact rezultatele 
aşteptate. 

Dar să ne întoarcem la efectul Compton. Fiind un 
experimentator tenace, lui Compton îi plăcea să-şi imagineze 
ciocnirile dintre cuantele de lumină şi electroni la fel ca cele 
dintre bilele de fildeş pe masa de biliard, cu deosebirea că bilele 
de biliard erau absolut la fel (în afară de culoare), în timp ce 
cuantele de lumină şi electronii trebuiau să fie considerate ca 
bile de mase diferite. In ciuda faptului că electronii, care 
formează sistemul planetar al atomului, sunt legaţi de nucleul 
central prin forţe de atracţie, Compton afirma că aceşti electroni 
se vor comporta exact ca şi când ar fi complet liberi, dacă 
cuanta de lumină cu care se ciocnesc ar duce cu sine o cantitate 
de energie suficient de mare. Să presupunem că o bilă neagră 
(un electron) se află în repaus pe o masă de biliard, că este 
legată cu o aţă de un cui bătut în masă şi că un jucător care nu 
vede aţa încearcă să trimită bila în gaura din colţ, lovind-o cu o 
bilă albă (o cuantă de lumină). Dacă jucătorul trimite bila albă 
cu o viteză relativ mică, aţa va rezista ciocnirii şi încercarea nu 
va avea nici o urmare. Dacă bila albă se mişcă ceva mai repede, 
aţa se poate rupe, dar aceasta va produce o perturbare destul 
de mare ca să trimită bila neagră într-o direcţie complet greşită. 
Dacă totuşi energia cinetică a bilei albe depăşeşte cu mult 
rezistenţa aţei care reţine bila neagră, prezenţa aţei, practic, nu 
va conta şi rezultatul ciocnirii între cele două bile va fi acelaşi ca 
în cazul în care bila neagră nu ar fi deloc legată. 

Compton ştia că energia de legătură a electronilor 
exteriori ai unui atom este comparabilă cu energia cuantelor de 
lumină vizibilă şi pentru a face ca ciocnirea să fie mult mai 
puternică, el a ales pentru experienţele sale cuantele mult mai 


energice ale radiaţiilor X de frecvenţă mare. Rezultatul ciocnirii 
cuantelor de radiaţii X cu electronii (practic) liberi poate fi, 
desigur, considerat la fel ca şi ciocnirea dintre două bile de 
biliard. În cazul ciocnirilor aproape centrale, bila care stă pe loc 
(electronul) va fi azvârlită, cu viteză mare, în direcţia ciocnirii, în 
timp ce bila incidenţă (cuanta de radiaţie X) va pierde o mare 
cantitate de energie. În cazul ciocnirii periferice, bila incidenţă 
va pierde mai puţină energie şi”va suferi o deviere mai mică de 
la traiectoria iniţială. În cazul unei simple atingeri, bila incidenţă 
va trece, practic, fără a fi abătută şi va pierde numai o mică 
fracțiune din energia ei iniţială. În limbajul cuantelor de lumină, 
această comportare înseamnă că, în procesul de împrăştiere, 
cuantele de radiații X deviate cu un unghi mare au o cantitate 
de energie mai mică şi, în consecință, o lungime de undă mai 
mare. Experiențele efectuate de Compton au confirmat, în 
fiecare detaliu, aşteptările teoretice şi în felul acesta au adăugat 
un nou suport ipotezei asupra naturii cuantice a energiei 
radiante. 
ATOMUL LUI BOHR 

În anul 1911 a sosit la Manchester un tânăr fizician danez (avea 
pe atunci 25 de ani), pe care îl chema Niels Bohr (fig. VII-9). 

În timpul studiilor la Universitatea din Copenhaga, el a 
aplicat experienţa sa de binecunoscut jucător al echipei 
naţionale de fotbal, la problema „împrăştierii" particulelor alfa 
de către o mulţime de atomi care încearcă să le reţină şi să le 
oprească. Cam pe atunci, Rutherford tocmai începuse să 
efectueze epocalele sale experienţe care au avut ca urmare 
descoperirea nucleului atomic. 

Lui Bohr i-au plăcut ideile lui Rutherford, iar acesta, la 
rândul lui, îi spusese unui prieten: „acest tânăr danez este cel 
mai inteligent băiat pe care l-am întâlnit vreodată". Astfel, ei au 
devenit prieteni şi au rămas nedespărţiţi pentru totdeauna. 

Ca să-l descrii pe Niels Bohr unei persoane care nu a 
lucrat niciodată cu el, e practic, imposibil. Probabil că cea mai 
caracteristică trăsătură a lui era încetineala cu care gândea şi 
înţelegea. Când, prin anii douăzeci şi ceva şi începutul anilor 
treizeci, autorul acestei cărţi era considerat unul dintre „băieţii 
lui Bohr" şi a lucrat la Institutul lui din Copenhaga, având o 
bursă Carlsberg (fiind şi marca celei mai bune beri din lume!), el 
a avut nenumărate ocazii să-l observe. 


În fiecare seară când cei câţiva studenţi ai săi „lucrau" în 
Paa Blegdamsvejen Institute, discutând ultimele probleme ale 
teoriei cuantelor sau jucând ping-pong pe masa din bibliotecă, 
pe care mai erau puse şi nişte ceşti de cafea pentru a face jocul 
mai dificil, îşi făcea apariţia şi Bohr, plângându-se că e foarte 
obosit şi că i-ar plăcea să „facă ceva". A „face ceva" însemna, 
fără discuţie, să meargă la cinema şi singurele filme care-i 
plăceau lui Bohr erau cele ale căror titluri sunau cam aşa: Lupta 
de la Lazy Gee Ranch, sau Vagabondul singuratic şi fata de 
sioux. Însă era dificil să-l însoţeşti pe Bohr la cinema. Neputând 
să urmărească subiectul, întreba într-una, spre marea 
nemulţumire a celorlalţi spectatori. Intrebările lui sunau cam 
aşa: „Aceasta este sora acelui cowboy care l-a împuşcat pe 
indianul care a încercat să fure o cireada de vite ce aparţinea 
cumnatului ei?" Aceleaşi reacţii încete ieşeau în evidenţă şi la 
întâlnirile ştiinţifice. De multe ori, câte un tânăr fizician venit în 
vizită (cei mai mulţi dintre vizitatori erau tineri) voia să facă o 
expunere strălucitoare asupra ultimelor lui calcule referitoare la 
vreo problemă complicată de teorie cuantică. Oricare din 
asistenţă înţelegea demonstraţia destul de bine în afară de 
Bohr. Şi, astfel, fiecare începea să-i explice lui Bohr punctul 
simplu care îi scăpase, dar în hărmălaia care se producea 
nimeni nu mai înţelegea nimic. În cele din urmă — dar după un 
timp destul de lung — Bohr începea să înţeleagă şi abia atunci 
ne dădeam seama că ceea ce înţelesese el în legătură cu 
problema prezentată de vizitator era cu totul diferit de cele ce 
vrusese să spună acesta, şi că aşa era corect, în timp ce 
interpretarea vizitatorului era greşită. 

Preferinţa lui Bohr pentru filmele western a dat naştere 
unei teorii cunoscute doar de cei ce-l însoțeau la film pe atunci. 
Oricine ştia că, în filmele western (sau cel puţin în cele de tip 
Hollywood), banditul atacă întotdeauna primul, dar că eroul este 
mai iute şi-l împuşcă întotdeauna pe bandit. Bohr atribuia acest 
fenomen diferenţei dintre acţiunile premeditate şi condiţionate. 
Banditul trebuie să se hotărască când să la arma, ceea ce-i 
încetineşte acţiunile, în timp ce eroul acţionează mai repede, 
deoarece nu mai stă pe gânduri când vede că banditul a pus 
mâna pe armă. Noi toţi eram împotriva unei astfel de teorii şi,în 
dimineaţa următoare, autorul acestor rânduri s-a dus la un 
magazin cu jucării de copii şi a cumpărat o pereche de pistoale 


de cowboy. Am tras cu ele împreună cu Bohr, el jucând rolul 
eroului şi ucigându-ne pe toţi. 

Alt exemplu al încetinelii cu care gândea Bohr era ilustrat 
de lipsa lui de abilitate în a găsi o soluţie rapidă într-un joc de 
cuvinte încrucişate. Într-o seară, autorul acestei cărţi i-a făcut o 
vizită lui Bohr la casa lui de la ţară, din Tisvileleje (Jutlanda de 
Nord), unde Bohr lucra cât era ziua de mare cu asistentul său, 
Leon Rosenfeld (din Belgia), la o lucrare importantă referitoare 
la relaţiile de incertitudine (vezi mai departe) pentru câmpul 
electromagnetic. Atât Bohr, cât şi Rosenfeld erau complet 
epuizați din cauza lucrului de peste zi, şi, după cină, Bohr a 
propus, „pentru relaxare", să dezlegăm un joc de cuvinte 
încrucişate dintr-o revistă englezească. Dar treaba nu mergea 
prea bine şi cam peste o oră, Fru Bohr (în daneză Fru înseamnă 
doamnă) ne-a propus să mergem la culcare. In timpul nopţii, nu 
ştiu pe la ce oră, Rosenfeld şi cu mine —- care ocupam 
împreună o cameră de oaspeţi de la etaj — am fost treziţi de o 
bătaie în uşă. Am sărit din pat şi am întrebat prin întuneric: „Ce 
e? Ce s-a întâmplat?" Din partea cealaltă a uşii am auzit o voce 
şoptită: „Eu sunt, Bohr. Nu am intenţia să vă deranjez, dar aş 
vrea să ştiu ce oraş industrial din Anglia este compus din şapte 
litere şi se termină în ich, e cumva Ipswich?" 

„Nu am intenţia să... dar..." era expresia favorită a lui Bohr 
şi de multe ori, plimbându-se cu o revistă deschisă în mână, 
spunea: „Nu am intenţia să critic, dar aş vrea să înţeleg cum 
poate un om să scrie o astfel de prostie!". 

Încă o întâmplare cu Niels Bohr înainte de a trece la teoria 
lui asupra atomului. O dată, noaptea târziu (cam pe la 11 seara, 
după ora locală din Copenhaga), autorul împreună cu Bohr, Fru 
Bohr şi cu un fizician danez, Cas Casimir, se întorceau de la o 
cină dată de unul dintre membrii Institutului Bohr. Cas era 
expert în „zboruri umane" (în germană, fasadenklăteren) şi 
adesea putea fi văzut în biblioteca institutului stând îndoit sub 
tavan, cu o carte în mână şi cu picioarele întinse de-a lungul 
ultimului raft cu cărţi, de sus. Ne plimbam de-a lungul unei 
străzi pustii şi am trecut pe lângă clădirea unei bănci. Fațada 
băncii, formată din blocuri mari de ciment, având între ele ceea 
ce alpiniştii numesc sprijin pentru picioare, i-a atras atenţia lui 
Casimir care a şi urcat cam până la etajul al doilea. Când 
Casimir a venit jos, a vrut să încerce şi Bohr şi a început să urce 


încet pe peretele băncii. De jos, Fru Bohr, Casimir şi cu mine 
urmăream cu îngrijorare lenta înaintare a lui Bohr pe perete, în 
acel moment, doi poliţişti din Copenhaga, care îşi făceau rondul 
de noapte, s-au apropiat repede din spate, gata să acţioneze. S- 
au uitat la Bohr, care se afla pe undeva, între primul şi al doilea 
etaj, şi unul dintre ei a spus: „Oh, dar este doar profesorul 
Bohr!" şi, liniştiţi, cei doi păzitori ai legii şi ordinii au plecat mai 


departe. 
După aceste observaţii preliminare să discutăm teoria lui 
Bohr asupra atomului — publicată în 1913 — bazată pe 


descoperirea lui Rutherford că atomii au un nucleu masiv 
încărcat pozitiv, cu un roi de electroni ce se rotesc în jurul lui, 
asemănător unui sistem planetar foarte mic. Prima dificultate pe 
care a întâmpinat-o Bohr în legătură cu această imagine a fost 
că atomii nu pot exista mai mult decât o infimă fracțiune dintr-o 
secundă. Desigur, un electron care aleargă pe o orbită este 
echivalent cu un oscilator electric şi este determinat să emită 
unde electromagnetice, pierzându-şi foarte repede energia. Prin 
urmare a fost uşor să se calculeze că electronii atomici se vor 
mişca pe o traiectorie în spirală şi că vor cădea pe nucleu cam 
în a suta milioana parte dintr-o secundă. Şi, desigur, nu se 
întâmplă aşa, deoarece atomii sunt configurații foarte stabile. 
Situaţia era tot atât de paradoxală ca şi catastrofa ultravioletă a 
lui Jeans, iar Bohr credea că soluţia ieşirii din dificultate trebuia 
căutată pe aceeaşi cale. Dacă energia radiantă poate exista 
numai în anumite cantităţi minime sau în multiplii ai acesteia, 
de ce să nu se facă aceeaşi presupunere în ceea ce priveşte 
energia cinetică a electronilor care circulă în jurul nucleului? În 
acest caz, mişcarea electronilor în starea normală a atomului ar 
corespunde acestei cantităţi minime de energie, în timp ce 
stările excitate ar corespunde unui număr mai mare al acestor 
cuante de energie cinetică. Astfel, un mecanism atomic s-ar 
comporta la fel ca şi cutia de viteze a unui automobil; ea poate 
să se afle în viteza întâi, în a doua, sau în cea de a treia, dar nu 
şi undeva între ele. 

FIG. VII—12 Ilustrația principiului lui Rydberg: a — dacă un 
electron sare de la nivelul £; la nivelul E£, emițând frecvenţa vsz, 
şi apoi din nou sare de la £z la £. emițând frecvenţa va, ar fi 
posibilă, de asemenea, şi tranziția directă de la £; la £E; prin 
emiterea frecvenţei vu = V32 + va; b — dacă un electron poate 
sări de la E; fie la E2, emițând frecvenţa nv, fie la E: emițând 
frecvenţa vı, ar fi, de asemenea, posibilă şi tranziția de la £z la 
E. cu frecvenţa b= V31— V32. 

Dacă mişcarea electronilor atomici şi emisia luminii sunt 
ambele cuantificate, atunci tranziţia unui electron de la un nivel 
cuantic înalt la unul mai scăzut, în interiorul atomului, trebuie să 
ducă la emisia unei cuante de lumină hv egală cu diferenţa de 
energie dintre cele două nivele. Invers, dacă a unei cuante 
incidente de lumină este egală cu diferenţa dintre starea 
fundamentală şi cea excitată dintr-un anumit atom, cuanta de 
lumină va fi absorbită şi electronul se va deplasa de pe nivelul 
de jos pe cel de mai sus. Aceste procese de schimb de energie 
între materie şi radiaţie sunt reprezentate schematic în fig. VII- 
12 a,b, ele ducând la o concluzie foarte importantă. Dacă o 
cuantă de lumină cu energia hvsz poate fi emisă la tranziţia unui 
electron de la starea de energie £E; la starea de energie Ez şi 
dacă la tranziţia de la £ la £E; rezultă o emisie de cuante de 
lumină cu energia hvz, atunci am putea observa, cel puţin în 
anumite cazuri, o cuantă de lumină cu energia hv32 + ha == = 
h(v32 + v21), corespunzătoare unei tranziţii directe de la £; la Ez. 
În mod similar, emisia cuantei de lumină cu energiile hvs: şi hv32 
ar conduce la posibilitatea aşteptată de a emite lumină cu 


cuanta de lumină de Av — hvs2 = h(waz — v32). Lăsându-l la o 
parte pe h, putem spune că dacă două frecvenţe oarecare 
emise sunt observate în spectrul unui anumit atom, atunci e de 
aşteptat să găsim şi „suma, şi diferenţa lor". Dar, acesta este 
chiar aşa-numitul „principiu de combinare al lui Rydberg", 
descoperit empiric de spectroscopistul german cu acelaşi nume, 
cu mult înainte de apariţia teoriei cuantice. 

Toate aceste fapte descrise mai înainte nu lasă nici o 
îndoială că conceptia fundamentală a lui Bohr asupra 
cuantificării energiei cinetice a fost corectă şi că nu rămâne 
decât să se găsească regulile de cuantificare. Pentru a face 
acest lucru, Bohr a luat cazul celui mai simplu atom, cel de 
hidrogen, care, conform unor discuţii anterioare, constă dintr-un 
nucleu şi un singur electron ce se roteşte în jurul nucleului, 
acesta având o singură sarcină pozitivă, protonul, cum îl numim 
noi astăzi. Spectrul vizibil al hidrogenului constă din patru linii: 
una roşie, una albastră şi două violete, însă studiul 
ultravioletului a dezvăluit un număr mare de linii cu lungimi de 
undă mai scurte. Acest spectru este prezentat în planşa Il, unde 
liniile spectrale sunt aranjate în ordinea crescătoare a 
frecvenţelor de oscilație. Astfel de secvenţe de linii, care se 
îngrămădesc din ce în ce mai mult şi se apropie de o limită bine 
definită în domeniul frecvenţelor mari, se cunosc în 
spectroscopie sub numele de serii, iar seriile hidrogenului sunt 
cele mai caracteristice şi mai regulate dintre toate. În anul 
1885, un profesor de şcoală germană, J.J. Balmer, a descoperit 
că liniile din spectrul hidrogenului (cunoscute acum sub numele 
de „seria Balmer") pot fi exprimate printr-o formulă foarte 
simplă: 
v=R T 
unde R este o constantă numerică, iar n la valorile 3, 4, 5, 6 etc. 
(se părea că n nu poate fi 1 sau 2, deoarece, în acest caz, var fi 
fost negativ sau zero). 

Inmulţind această formulă cu h, pentru a obţine în stânga 
energia cuantei de lumină emise, obţinem: 


hv=Rh| 1-1 

Dintr-o discuție anterioară rezultă că T ar reprezenta 


nivelele de energie ale electronului în atomul de hidrogen, între 
care au loc tranziții ce duc la emisia liniilor lui Bal-mer. Am scris 
„minus" în faţa ambelor cantităţi, deoarece energia orbitală a 
electronilor într-un atom este negativă, ceea ce înseamnă, 
simplu, că energia lor cinetică este mai mică decât energia lor 
potenţială din câmpul electric, aşa încât ei să nu poată ieşi 
afară. Ce fel de mişcare în jurul nucleului ar corespunde acestor 
valori ale energiei? 

Cea mai simplă cale ca să răspundem la această problemă 
ar fi să ne reamintim că energia potenţială a forţelor 
coulombiene variază invers proporţional cu distanţa faţă de 
centru. Deoarece termenii formulei lui Balmer variază invers 
proporţional cu pătratul unor numere întregi n, putem trage 
concluzia că razele orbitelor cuantice succesive trebuie să 
crească cu n’. În cazul orbitelor circulare, discutate prima dată 
de Bohr, mărimile lor relative sunt arătate în fig. VII-13. 
Tranziţiile electronului pe a doua orbită, de pe orbitele situate 
deasupra ei, corespund liniilor seriei Balmer, dar ce ar mai fi de 
spus asupra altor posibilităţi? Tranziţiile de pe orbitele 
numerotate 2, 3, 4, etc., pe prima orbită trebuie să formeze o 
serie de linii similare cu seria Balmer, dar situate în ultravioletul 
îndepărtat al spectrului. Pe de altă parte, tranziţiile de pe 
orbitele mai înalte, pe cea de a treia orbită, trebuie să dea o 
serie în infraroşul îndepărtat. Ambele serii au fost descoperite 
de spectroscopiştii Theodore Lyman şi Friedrich Paschen şi 
existenţa lor a adus un puternic sprijin teoriei lui Bohr asupra 
salturilor electronilor. 

Ştiind că razele orbitelor cuantice (presupunând că ar fi 
cercuri) cresc ca pătratele unor numere întregi, Bohr a putut 
afla care dintre mărimile mecanice este „cuantificată", adică 
creşte cu aceeaşi cantitate de la o orbită la alta. Ea s-a dovedit 
a fi produsul dintre impulsul mecanic al electronului şi lungimea 
orbitei lui, mărime care în mecanica clasică este cunoscută sub 
numele de „acţiune". Şi variaţia „acţiunii" de 


FIG. VII—13 Primele patru orbite circulare din modelul lui Bohr al 
atomului de hidrogen cu razele crescând ca pătratele unor 
numere întregi. Tranziţiile Lı, L2, Ls, La..., la prima orbită, dau 
naştere liniilor seriei lui Lyman. Tranziţiile B1, B2, B3... şi Pi, P2,..., 
la a doua şi a treia orbită, dau naştere liniilor din seriile lui 
Balmer şi Paschen. Raza primei orbite cuantice este egală cu x 
10 —cm. 


la o orbită cuantică la alta era exact egală cu constanta h 
utilizată de Planck în teoria sa asupra radiaţiei termice, şi de 
către Einstein în explicaţia pe care a dat-o efectului fotoelectric. 

La puţin timp după asta a devenit clar că modelul iniţial al 
lui Bohr cu orbite cuantice circulare concentrice trebuia să fie 
generalizat prin adăugarea unor elipse cuantificate. 


Orbita a treia 


FIG. VII—14 Orbite cuantice circulare şi eliptice în atomul de 
hidrogen. Prima orbită circulară (/inia plină) corespunde celei 
mai mici energii a electronului. Următoarele patru orbite, una 
circulară şi trei eliptice (//ni; întrerupte), corespund aceleiaşi 
energii (mai mare decât energia primei orbite). Următoarele 
nouă orbite (/ínii punctate) — numai patru dintre ele sunt 


arătate pe figură — corespund unor energii şi mai mari (acelaşi 
lucru pentru toate cele nouă orbite). 

Această generalizare a fost făcută de fizicianul german Arnold 
Sommerfeld. In fig. VII-14 este arătat un set complet de orbite 
cuantice posibile ale electronului în atomul de hidrogen. Prima 
orbită circulară (/inia plină), rămâne intactă. La a doua orbită 
circulară (/ini; întrerupte) Sommerfeld a adăugat încă trei orbite 
eliptice, pe care electronul în mişcare ar fi avut aceeaşi energie 
ca şi pe orbita circulară. La a treia orbită circulară erau 
adăugate opt orbite eliptice (numai trei dintre ele sunt desenate 
pe figură) şi toate corespund aceleiaşi energii ca şi orbita 
circulară. lar mai departe erau din ce în ce mai multe orbite 
eliptice adăugate la orbitele circulare de ordin mai înalt. Situaţia 
a devenit din ce în ce mai complicată, însă ceea ce e demn de 
remarcat, ea se potrivea din ce în ce mai bine cu faptele 
observate. Atomul nu mai semăna cu un sistem planetar, în care 
Jupiter putea sări dintr-o dată pe orbita lui Venus, ci era descris 
într-un mod mult mai abstract şi numai pe departe legat de 
cercurile şi elipsele mecanicii clasice. 

In prima decadă a dezvoltării sale, teoria lui Bohr a avut 
un succes teribil în explicarea proprietăţilor atomilor complecşi, 
spectrului lor optic, interacțiunilor chimice etc. Însă, cu toate 
succesele înregistrate, teoria şi-a păstrat scheletul iniţial şi toate 
încercările de a descrie mai complet tranziţiile electronilor de la 
o stare de energie la alta şi de a calcula intensităţile liniilor 
spectrale emise ca rezultat al acestor tranziţii nu au dus la 
nimic. Situaţia este foarte bine caracterizată în versurile scrise 
pe la începutul anilor douăzeci de către fizicianul teoretician rus 
Vladimir A. Fock, pe care le reproducem în traducere liberă: 


URARE LUI NIELS BOHR" 

Umpleţi cupele şi aprindeţi focul, 

Sa bem in cinstea lui, eroul nostru 

Şi ciupind corzile bătrânei noastre lire, 

Să cântăm pe-al nostru idol Bohr! 

Să-i urăm să aibă parte de zile înfloritoare 
De cinste şi onoare. 

Bohr, colosule, deşi ne sperii, noi te adorăm. 


* Redat în versiune englezească de B.P.G. din versiunea rusă nepublicată, 
compusa de V.A. Fock la începutul anului 1920. 


Căci meritele tale-s fără număr, 

Şi chiar de-i teoria ta obscură 

O apărăm c-ai formulat-o tu. 

Şi tot ce spui n-are cusur şi-i pur. 

O, Niels, tu eşti Apolo, 

Umili noi te urmăm; 

lar legile ce-ai inventat sunt pentru veşnicie. 


Mecanica ţi-e slugă şi te-ascultă, 

Principiile ei nu mai pot exista 

Fără-ncuviinţarea ta. lar dacă tu socoţi că-i bine, 
Chiar legea conservării energiei o vom înlătura 
Căci de pe tronul unde stai 

Cu tot disprețul poţi ca să condamni 

Mişcarea cea continuă, balaurul ce trebuie ucis. 


Chiar legea cauzalităţii, tremură de frică 

Şi-ţi caută favoarea, căci cine ar putea şti 

Dacă cumva în iad nu se va prăbuşi, 

De vrei, aşa să fie şi aşa vei hotărî. 

Apoi chiar bâjbâielile celor mărunți 

Asupra celor 92 corpuri doar tu le lămureşti. 

Discuţia enciclopedică şi prea plictisitoare 

Asupra divergenţei seriilor tu singur reuşeşti s-o risipeşti 


Şi cuantele ce-adânc te mai respectă. lar când rosteşti ce 
hotărăşti 

Chiar electronul cel mai mic îşi cântăreşte trista soartă 
Şi, limitat la cercul lui, se mişcă agitat, 

Apoi, când sare, radiază 

Şi mişcarea lui evoluează. 

Şi-apoi, visând conceptul, 

De frică-ncurcă cauza cu efectul 

Şi sare de pe orbita lui maternă 

Direct pe alta mai puţin eternă 

Căutând zadarnic refugiul lui în zbor. 


Te venerează popor lângă popor 
Şi toţi îţi strigă: Slavă lui Niels Bohr! 


Tu eşti stăpânul care ne conduce 
Deşi înnebuniţi pe jumătate de afirmaţiile tale 
Criptice şi mânare, 
Oricine îţi rămâne credincios 
Şi nu te huiduieşte-nghiţindu-ţi teoriile frumos, 
Chiar dacă nimeni nu-nţelege 
Nici un cuvânt din câte-ai spus. 
Ciocniţi, şi-n cinstea lui să bem! 
In cinstea lui să toastăm". 

MODELUL ATOMIC AL LUI BOHR ŞI SISTEMUL PERIODIC AL 

ELEMENTELOR 

După ce am discutat mişcarea unui singur electron în atomul de 
hidrogen, să ne întoarcem la problema a ceea ce se întâmplă în 
cazul atomilor care conţin 2,3,4 şi mai mulţi electroni. Pentru 
nucleele care au o sarcină electrică mai mare, schema generală 
a orbitelor cuantice rămâne aceeaşi, ca şi în cazul atomilor de 
hidrogen, exceptând faptul că forţele de atracţie exercitate de 
nucleu sunt mai mari, iar diametrele tuturor orbitelor sunt din ce 
în ce mai înguste, pe măsură ce ne îndreptăm spre elemente cu 
numere atomice din ce în ce mai mari. 

Cât de mare este numărul electronilor, în atomii 
elementelor grele, situaţi pe aceste orbite cuantice îngustate? în 
termenii fizicii clasice răspunsul la această întrebare ar fi 
aproape banal. Cel mai stabil dintre toate sistemele mecanice 
este acela în care sistemul nu poate pierde nici un fel de energie 
printr-un salt pe un nivel energetic mai jos. Astfel, se aşteaptă 
ca toţi electronii suplimentari din atomii grei să cadă pe prima 
orbită cuantică şi să joace „cercul în jurul trandafirului" sau mai 
exact, „cercul în jurul nucleului". Şi cum ştim că diametrul unui 
astfel de cerc devine mai mic în nucleele grele, putem prevedea 
că el va deveni din ce în ce mai compact acoperit cu electroni. 
De fapt, nu se întâmplă aşa; indiferent de sarcina nucleului, 
mărimea totală a atomilor rămâne aproximativ aceeaşi. 

Această problemă a atras atenţia fizicianului german 
Wolfgang Pauli (fig. VII—15), a cărui figură jovială şi corpolentă 
erau familiare, fiind întotdeauna binevenit în Institutul de fizică 
teoretică al lui Bohr. 

Pauli era un fizician teoretician de prima clasă, şi printre 
prietenii săi numele îi era asociat cu misteriosul fenomen 
cunoscut sub numele de efectul Pauli. Este binecunoscut faptul 


că toţi fizicienii teoreticieni sunt foarte stângaci în manipularea 
echipamentului experimental şi că adesea numai printr-o simplă 
atingere strică aparate greu de construit şi costisitoare. Pauli a 
fost un astfel de bun fizician, care făcea ca lucrurile să se strice 
chiar şi numai dacă se plimba printr-un laborator. Cel mai 
convingător caz de efect Pauli a avut loc într-o zi când 
echipamentul din 


FIG. VII—15 Enrico Fermi (stânga) şi Wolfgang Pauli. 
laboratorul profesorului James Frank de la Institutul de fizică al 
Universităţii din Göttingen a făcut explozie, pe neaşteptate, 
transformându-se în ţăndări, aparent fără nici un motiv. 
Cercetările ulterioare au arătat că această catastrofă a avut loc 
exact în momentul când trenul care îl transporta pe Pauli de la 
Zurich la Copenhaga s-a oprit pentru cinci minute în gara din 
Göttingen! 

Meditând asupra mişcării electronilor dintr-un atom, Pauli 
şi-a formulat principiul, acum de mare faimă (denumit chiar de 
el „principiu de excluziune"), după care fiecare orbită poate 
purta cel mult doi electroni. Principiul susține că dacă cele două 


locuri libere sunt ocupate, următorii electroni trebuie să se 
aşeze pe alte orbite. Când toate orbitele de pe o pătură dată s- 
au umplut, încep să se umple orbitele de pe pătura următoare 
(corespunzătoare unui nivel de energie mai mare). 

Pe măsură ce trecem la atomi din ce în ce mai grei, 
conform şirului natural al elementelor, razele orbitelor cuantice 
se micşorează din cauza creşterii sarcinii nucleului însă, pe de 
altă parte, din ce în ce mai multe orbite sunt ocupate de 
electroni. In felul acesta, mărimea atomilor rămâne, în medie, 
aceeaşi de la elementele cele mai uşoare la cele mai grele. 
Există totuşi mici variaţii ale dimensiunilor atomice, dacă trecem 
de la o pătură completă la alta (configurații de gaze nobile). 
Aceasta duce la mici schimbări periodice de densitate ale 
diverselor elemente, care merg paralel cu schimbările periodice 
ale proprietăţilor lor chimice. 

Păturile electronice ale tuturor speciilor de atomi din 
sistemul periodic sunt umplute în concordanţă cu această 
ierarhie fixă a stărilor de energie. Prima pătură, care reprezintă 
starea de energie cea mai joasă, se umple prima. Ea atomul de 
heliu, această pătură va fi umplută complet cu cei doi electroni 
care aleargă unul după altul de-a lungul primei orbite cuantice. 
Următorul element, litiul, are trei electroni; unul dintre ei, 
conform principiului de excluziune, trebuie să treacă pe a doua 
pătură, care constă dintr-o singură orbită circulară şi trei orbite 
eliptice. Deoarece aceste patru orbite pot avea, în total, opt 
electroni, iar pe orbita din interior se află doi, prima şi a doua 
pătură, împreună, vor fi umplute la atomul de neon, care are 
zece electroni. Electronii care se mai adaugă la elementele încă 
şi mai grele trebuie să se afle în cel de al treilea grup de orbite 
circulare şi eliptice, şi aşa mai departe. Principiul de excluziune 
al lui Pauli, explică astfel structura internă a elementelor în 
funcţie de modul în care sunt umplute păturile electronice 
consecutive. Principiul subliniază, de asemenea, identitatea 
externă sau chimică a unui atom ca şi periodicitatea 
proprietăţilor chimice în şirul speciilor atomice din sistemul 
periodic al elementelor. Aceste caracteristici sunt determinate 
de numărul de electroni de pe pătura cea mai dinafară, care 
intră în contact când atomii se ciocnesc unii cu alţii. 

Atunci când fusese formulat iniţial principiul lui Pauli 
despre electroni, se credea că nu sunt altceva decât puncte 


încărcate cu electricitate negativă. Dar curând după aceasta s-a 
descoperit că totuşi aceşti electroni trebuie, de asemenea, să fie 
consideraţi nişte magneţi miniaturali; ei au un moment 
magnetic, deoarece se învârtesc în jurul propriei lor axe (ca 
nişte fuse) în timp ce gravitează în jurul nucleului. După ce am 
învăţat să considerăm electronii ca pe nişte magneţi în 
miniatură, trebuie să ţinem seama atât de forţele electrice, care 
sunt în cea mai mare parte responsabile de mişcarea lor 
orbitală, cât şi de forţele magnetice, care apar datorită mişcării 
de spin” în jurul axei. 

Un electron tinde să se rotească în jurul axei proprii în 
două feluri: fie în direcţia în care se deplasează de-a lungul 
orbitei, fie în direcţia opusă. 

S-a arătat că doi electroni, urmând aceeaşi orbită, trebuie 
să se învârtească în direcţii opuse. Această descoperire ne cere 
să formulăm principiul lui Pauli într-un mod oarecum diferit. 
Deoarece electronii care efectuează o mişcare de spin în direcţii 
opuse dau naştere unor câmpuri magnetice slabe, care 
alterează uşor orbitele fiecăruia dintre ei, noi spunem acum că 
cei doi electroni, care iniţial străbăteau aceeaşi orbită, de fapt 
urmează două orbite diferite (deşi foarte similare). 

De aceea pare mai raţional să privim orbitele permise ca o 
pereche de orbite foarte apropiate, scindate de slabele 
interacțiuni magnetice. 

Această imagine asupra structurii în pături ne dă o 
explicaţie simplă a naturii valenţei chimice a diferitelor 
elemente. Putem arăta, pe baza teoriei cuantice, că atomii care 
au o pătură aproape completă, au tendinţa să la electroni 
exteriori pentru a întregi această pătură, iar atomii care abia au 
început o nouă pătură de electroni au tendinţa să scape de 
aceşti electroni exteriori. De exemplu, clorul (numărul atomic 
17) are doi electroni pe prima pătură, opt pe a doua şi şapte pe 
a treia, de pe care ar mai lipsi un electron ca să fie umplută 
complet. Pe de altă parte, atomul de sodiu (numărul atomic 11) 
are doi electroni mai puţin pe prima pătură, opt pe a doua şi 
numai un electron la începutul celei de a treia pături. În aceste 


* Este vorba de o mişcare de rotaţie la jurul unei axe care trece prin el, 
asemănătoare mişcării de învărtire a fusului (în engleză, to spin = a toarce, a 
răsuci). În continuare vom vorbi de mişcare de spin ori de câte ori va fi vorba 
de o astfel de rotire a electronului. -N.T. 


condiţii, când un atom de clor întâlneşte un atom de sodiu, el 
„adoptă" electronul singuratic al acestuia de pe pătura 
exterioară şi devine CI", în timp ce sodiul devine Na+. Acum cei 
doi ioni sunt legaţi împreună prin forţe electrostatice şi 
formează o moleculă stabilă de sare de bucătărie. In mod 
similar, un atom de oxigen care are doi electroni lipsă pe ultima 
pătură (numărul atomic = 8 = 2 + 6) tinde să adopte doi 
electroni de la vreun alt atom şi poate, astfel, să se unească 

FIG. VII—16 Legătura chimică dintre atomul de litiu (L şi atomul 
de fluor (F) în molecula de fluorură de litiu (LiF). Electronul unic 
de pe pătura exterioară a atomului de litiu va cădea în locul 
vacant de pe pătura aproape plină a atomului de fluor. 

cu doi atomi monovalenţi (H, Na, K etc.,) sau cu un atom 
bivalent, ca magneziul (numărul atomic = 12 = 2 +8 + 2), care 
are doi electroni pe care îi poate împrumuta. Un exemplu de 
legătură chimică de acest fel este arătat în fig. VII-16. De 
asemenea, a devenit clar din ce cauză gazele nobile, care au 
toate păturile completate şi nu au electroni nici de dat, nici de 
luat, sunt, din punct de vedere chimic, inerte." 


* Denumirea de gaze inerte sau nobile a devenit, de altfel, improprie în urma 
realizării, în ultimii ani, a unor reacţii chimice cu majoritatea elementelor din 
grupa zero. Aceste reacţii au fost obţinute, în special, cu elementele cele mai 
active (agresive) din punct de vedere chimic, cum sunt fiorul şi oxigenul. - 


UNDELE DE MATERIE 

În anul 1924, un aristocrat francez de 32 de ani, marchizul Louis 
de Broglie (fig. VII-17), care şi-a început cariera ştiinţifică ca 
cercetător în istorie medievală şi care abia mai târziu a început 
să arate interes pentru fizica teoretică, a prezentat facultăţii de 
la Universitatea din Paris o teză de doctorat ce conţinea idei 
extraordinare. De Broglie credea că mişcarea particulelor 
materiale este întovărăşită şi condusă de anumite unde pilot, 
care se propagă prin spaţiu împreună cu particulele. Dacă aşa 
stau lucrurile, orbitele cuantice determinate din modelul atomic 
al lui Bohr 


FIG. VII —17 P.A.M. Dirac (stingă) şi Louis de Broglie. 
ar putea fi interpretate ca orbite care satisfac condiţia ca 
lungimea lor să conțină un număr întreg de astfel de unde pilot; 


o undă, în prima orbită cuantică, două, în a doua şi aşa mai 
N.T. 


departe (fig. VII-18). Am văzut mai înainte că, pentru cazul 
simplu al mişcării circulare, orbitele cuantice ale lui Bohr 
satisfac condiţia că lungimile lor, înmulţite cu impulsul (masa 
înmulțită cu viteza) electronului ce se mişcă sunt egale cu h, 
pentru prima orbită, 2h, pentru a doua, 3h, pentru a treia etc. 
Aceste două afirmaţii devin identice, dacă considerăm că 
lungimea undei pilot este egală cu h împărţit la impulsul 
particulei: 

h 


mv 

şi aceasta este şi presupunerea lui Louis de Broglie. Pentru 
orbitele cu razele intermediare unda pilot care circulă în jur nu 
se poate „apuca singură de coadă" şi, prin urmare, acest tip de 
mişcare nu poate exista. Astfel, cu o singură lovitură 
îndrăzneață, de Broglie a schimbat scheletul orbitelor cuantice 
ale lui Niels Bohr într-o noţiune mai palpabilă ca 


FIG. VII—18 Undele lui de Broglie dezvoltându-se de-a lungul 
orbitelor lui Bohr. 
tuburi de orgă, membrane de tobă etc. Mecanica cuantică a 
particulelor a căpătat proprietăţi similare undelor acustice sau 
luminoase. 

Dar această propunere revoluţionară trebuia să fie supusă 
unui test experimental. Dacă în mişcarea lor din interiorul 
atomului, electronii sunt ghidaţi de unde de Broglie, ei trebuie 
să prezinte anumite proprietăţi ondulatorii, când zboară în linie 
dreaptă prin spaţiu. Pentru fasciculele de electroni de câţiva 
kilovolţi utilizate în laboratoare, era de aşteptat ca lungimea de 
undă de Broglie să fie de aproximativ 10*cm, fiind comparabilă 
cu cea a radiaţiilor X, astfel că s-ar fi putut utiliza tehnica de 
difracție cu radiaţii X pentru a verifica dacă există sau nu unde 
care însoțesc electronii. 


În 1927 a fost făcută o experienţă în acest sens de fiul lui 
Sir J.J. Thomson, George (mai târziu Sir George) şi de către 
fizicienii americani C.J. Davisson şi D-H. Germer, care au 
îndreptat asupra unui cristal un fascicul de electroni acceleraţi 
într-un câmp electric. Rezultatul a fost o imagine asemenea 
celei date în planşa IV, jos, arătând, fără putinţă de îndoială, că 
avem de a face aici cu un fenomen ondulatoriu de difracție. 
Lungimea de undă determinată din diametrul inelelor de 
difracție coincide exact cu lungimea dată de formula lui de 
Broglie h/mv şi scade sau creşte după cum electronii din fascicul 
sunt acceleraţi sau încetiniţi. Câţiva ani mai târziu, fizicianul 
german Otto Stern a repetat experienţele lui Davisson şi 
Germer, utilizând în locul electronilor un fascicul de molecule de 
hidrogen şi atomi de heliu, şi a găsit că fenomenul de difracție 
descris de formula lui de Broglie are loc şi în acest caz. Astfel, a 
devenit absolut sigur că micile particule, ca electronii sau 
atomii, sunt ghidate în mişcarea lor de „unde pilot" a căror 
natură era complet necunoscută pe atunci. 

Ideile lui de Broglie au fost generalizate şi puse pe baze 
matematice riguroase, în 1926, de către fizicianul austriac Erwin 
Schrödinger (fig. VII-19), care le-a încorporat în renumita ecuaţie 
a lui Schrödinger, aplicabilă la mişcarea particulelor în orice 
câmp de forţe. Utilizarea ecuaţiei lui Schrâdinger în cazul 
hidrogenului ca şi în cazul atomilor mai complecşi reproduce 
toate rezultatele teoriei orbitelor cuantice ale lui Bohr, şi, în 
plus, tratează şi probleme (ca intensitatea liniilor spectrale) pe 
care vechea teorie nu le abordează. In locul orbitelor cuantice, 
circulare sau eliptice, interiorul unui atom era descris acum de 
aşa-numitele funcţii y, corespunzătoare diferitelor tipuri de unde 
de Broglie, care pot exista în spaţiul ce înconjură nucleul atomic. 

Simultan cu primul articol al lui Schrödinger, care a fost 
publicat într-o revistă germană foarte importantă, „Annalen der 
Physick", într-o altă revistă tot atât de importantă, „Zeitschrift 
der Physick", a apărut o lucrare asupra teoriei cuantice scrisă de 
tânărul fizician german (avea pe atunci 24 de ani) Werner 
Heisenberg (fig. VII-19). Este dificil să se descrie teoria lui 
Heisenberg în termeni de popularizare. Ideea principală era că 
mărimile mecanice, ca: poziţia, viteza, forţa etc., nu ar fi 
reprezentate prin numere obişnuite, ca 5, sau 7 !/;, sau 13 °}, ci 
prin structuri matematice abstracte, cunoscute sub numele de 


„matrice", fiecare matrice fiind un fel de tablou asemănător 

pătratelor de cuvinte încrucişate, în care se află însă numere 

obişnuite, formând un şir infinit 
Z aE ANS N 


FIG. VII —19 Werner Heisenberg (stingă) şi Erwin Schrödinger. 
de linii şi coloane. Se pot stabili reguli de adunare, scădere, 
înmulţire şi împărţire a acestor matrice, care sunt cu totul 
similare celor din algebra obişnuită, deşi există totuşi o mare 
deosebire. În algebra matricială, produsul A înmulţit cu B nu 
este în mod necesar egal cu produsul B înmulţit cu A, de unde 
rezultă o complexitate mai mare în procedeul de înmulţire a 
matricelor. Cea mai apropiată analogie este cea cu limbajul 
uman, în care Douglas Malcom nu este acelaşi lucru cu Malcom 
Douglas, şi culme netedă (în engleză, flat top) nu este totuna cu 
apartamentul de sus (în engleză top flat). Ei bine, Heisenberg a 
arătat că dacă se consideră că toate mărimile din ecuaţiile 
mecanicii clasice sunt matrice şi dacă, de asemenea, 
introducem o condiţie suplimentară că: impulsul x viteza — 
viteza x impulsul = hí, unde h este constanta cuantică, iar i = 
V-1—, este vechiul nostru prieten, unitatea imaginară, s-ar 


obţine o teorie care descrie corect toate fenomenele cuantice 
cunoscute. 

Apariţia simultană a celor două lucrări, care ajungeau la 
acelaşi rezultat prin utilizarea unor metode complet diferite, a 
adus consternare în lumea fizicienilor, însă la scurtă vreme după 
aceasta s-a găsit că cele două teorii erau, din punct de vedere 
matematic, identice. De fapt, matricele lui Heisenberg 
reprezintă soluţiile tabelate ale ecuaţiei lui Schrödinger, iar la 
rezolvarea diferitelor probleme de teorie cuantică se pot utiliza, 
intermitent, mecanica ondulatorie şi mecanica matricială. 

RELAŢIILE DE INCERTITUDINE: 

Care este sensul fizic al undelor de Broglie, ce ghidează 
particulele materiale în mişcarea lor? Sunt ele unde reale, ca 
undele de lumină, sau numai ficțiuni matematice introduse 
pentru  convenienţă în descrierea fenomenelor fizice din 
microcosmos ? Da câţiva ani după formularea mecanicii 
ondulatorii, răspunsul la întrebare a fost dat de W. Heisenberg, 
care s-a întrebat în ce fel legile cuantice, care introduceau o 
cantitate minimă de energie radiantă şi mecanică, afectează 
noţiunile de bază ale mecanicii clasice. 

Heisenberg a mers la rădăcina acestei probleme 
încurcate: încercarea de a aplica legile şi metodele obişnuite 
observării fenomenelor la scară atomică. În lumea experienţelor 
zilnice, orice fenomen poate fi observat şi i se pot măsura 
proprietăţile fără a influenţa în vreun fel oarecare fenomenul 
studiat. Putem fi siguri, dacă vom încerca să măsurăm 
temperatura dintr-o ceşcuţă de cafea cu un termometru de baie, 
că instrumentul va absorbi destu/ de multă căldură de la cafea 
pentru a-i schimba temperatura în mod substanţial, însă cu un 
termometru mic, din cele folosite în laboratoarele de chimie, 
putem ajunge la un rezultat suficient de corect. Putem măsura 
temperatura unui obiect, mic cât o celulă vie, cu un termocuplu 
miniatură, care are o capacitate calorică aproape neglijabilă. 
Însă în lumea atomică nu putem niciodată neglija perturbarea 
produsă de introducerea aparatului de măsură. 

La această scară, energiile sunt atât de mici, încât chiar şi 
măsurătoarea cea mai atent executată poate să ducă la 


* Acest paragraf urmăreşte îndeaproape articolul autorului, Principiul de 
incertitudine, publicat în numărul din ianuarie 1968 al revistei „Scientific 
American". 


perturbări substanţiale ale fenomenului aflat sub observaţie şi 
nu putem garanta că rezultatele măsurătorilor descriu, de fapt, 
ceea ce s-ar fi întâmplat în absenţa aparatelor de măsură. 
Observatorul şi instrumentele sale devin 


PLANŞA V. (sus). Prima fotografie din camera cu ceaţă, a unei 
transformări nucleare artificiale. (Prin amabilitatea lui P.M.S. 
Blackett pe când era la Universitatea din Cambridge.); (jos) 

Sfărâmarea nucleului de bor în trei particule alfa. (Prin 
amabilitatea lui P. Dee şi C. Gilbert pe când erau la 
Universitatea din Cambridge.) 

PLANŞA VI. (sus) Ciclotronul de la Universitatea din Colorado; se 
văd polul electromagnetului şi fasciculul. (Prin amabilitatea 
Laboratorului de cercetări nucleare.) (jos) Un sector al 
bevatronului de la Universitatea din California. (Prin 
amabilitatea Laboratorului de radiaţii Lawrence.) 


PLANŞA VII. (sus). Explozia experimentală a unei bombe atomice 
în Nevada. (jos) Un reactor piscină de la Oak Ridge. (Prin 
amabilitatea Comisiei de Energie Atomică.) 


PLANŞA VIII. (sus) Formarea unui pion şi dezintegrarea lui 
corespunzătoare într-un miuon şi un electron în emulsie 
fotografică groasă. (Prin amabilitatea lui E. Pickup, pe când era 
la Consiliul Naţional de cercetări al Canadei.) (jos) O serie de 
evenimente nucleare în camera cu bule. (Prin amabilitatea lui L. 
Alvarez de la Universitatea din California). 


na A 
o parte integrantă a fenomenelor care se cercetează, deşi, în 
principiu, aici nu este vorba de un fenomen fizic în sine. În toate 
cazurile are loc o interacţiune absolut inevitabilă între 
observator şi fenomen. 

Heisenberg a ilustrat aceasta prin considerarea, în detaliu, 
a problemei urmăririi mişcării unei particule materiale. În lumea 
macroscopică putem urmări zborul unei mingi de ping-pong fără 
să-i influenţăm traiectoria cu nici o iotă. Ştim că lumina exercită 
o presiune asupra mingii, dar nu va trebui să jucăm ping-pong 
într-o cameră, pe întuneric (presupunând că ar fi imposibil), 
deoarece presiunea luminii este prea mică pentru a face să 
apară vreo diferenţă în zborul mingii. Dacă însă în locul mingii 
de ping-pong punem un electron, lucrurile se schimbă cu totul. 
Heisenberg a examinat situaţia cu ajutorul unei „experienţe 
imaginate", metodă de a gândi utilizată de Einstein în discuţiile 
sale asupra teoriei relativităţii. 

In cazul unui astfel de exerciţiu mintal, experimentatorului 
îi este permis să aibă un „atelier ideal", în care să-şi poată face 
orice fel de instrument sau aparat, cu condiţia ca proiectarea şi 
funcţionarea lui să nu contrazică legile de bază ale fizicii. De 
exemplu, el ar putea să-şi facă o rachetă care să se mişte 


aproape cu viteza luminii, dar fără să o depăşească, sau, s-ar 
putea folosi de o sursă de lumină care ar emite un singur foton, 
dar nu şi o jumătate de foton. Heisenberg s-a echipat cu o 
aparatură ideală pentru a observa zborul unui electron (fig. VII- 
20). El a imaginat un tun.de electroni care putea emite un 
singur electron orizontal într-o cameră complet vidată — fără 
nici o moleculă de aer! Lumina îi venea de la o sursă ideală, 
care putea emite fotoni de orice fel de lungime de undă şi în 
orice număr dorit. lar el putea să observe mişcarea electronului 
în cameră printr-un microscop ideal, care putea fi pus la punct şi 
funcţiona în tot domeniul spectral, de la cele mai lungi unde 
radio la cele mai scurte radiaţii gamma. 

Ce se va întâmplă când în cameră se va da drumul unui 
electron? Conform tratatelor noastre clasice de mecanică, 
particula va urma o traiectorie cunoscută sub numele de 
parabolă. Dar dacă în acest moment un foton îl va ciocni, 
electronul va avea un recul şi îşi va schimba viteza. 


FIG. VII —20 Aparatura ideală a lui Heisenberg pentru 
observarea traiectoriei unei particule. 
Observând particula în puncte succesive în timpul mişcării sale, 
vom găsi că face nişte drumuri în zigzag, din cauza ciocnirii cu 
fotonul. Deci, deoarece avem un instrument ideal de flexibil, să 
zicem că minimalizăm ciocnirea prin reducerea energiei 


fotonului, ceea ce putem face prin utilizarea luminii de frecvenţă 
mai mică. De fapt, mergând la limita frecvenţelor infinit de mici 
(ceea ce în aparatul nostru este posibil), noi putem face ca 
perturbațiile mişcării electronului să fie atât de mici cât dorim. 
Dar aici intervine o nouă dificultate. Cu cât este mai mare 
lungimea de undă a luminii, cu atât mai puţin exact putem să 
definim obiectul, din cauza efectului de difracție. Şi astfel nu 
reuşim să găsim poziţia exactă a electronului la un moment dat. 
Heisenberg a arătat că produsul dintre incertitudinea în poziţie 
şi incertitudinea în viteză nu poate fi niciodată mai mic decât 
constanta lui Planck împărţită la masa particulei, 
Ayez}, 

m 

In felul acesta, cu unde foarte scurte putem defini mai 
exact poziţiile unei particule care se mişcă, dar îi vom influenţa 
foarte mult viteza, în timp ce cu unde foarte lungi îi putem 
determina viteza fără s-o modificăm, însă vom avea o mare 
nedeterminare a poziţiilor ei. Acum putem alege o cale de 
mijloc între aceste procedee imprecise de 

FIG. VII —21 Traiectoria unei particule în experienţa imaginată 
de Heisenberg: a — lungimea de undă a luminii este prea mare 
şi fiecare poziţie măsurată este foarte inexactă; b — condiţiile 
optime; c — frecvenţa este prea mare şi particula este azvârlită 
prea mult. 
determinare. Dacă utilizăm o anumită undă de lumină de 
lungime intermediară, facultativă, vom perturba traiectoria 
particulei destul de puţin şi vom putea încă să-i definim 
traiectoria cu o aproximaţie destul de bună (fig. VII-21). 
Traiectoria observată, exprimată în termeni clasici, nu va fi o 
linie netă, ci mai degrabă o bandă cu marginile mâzgălite 
(nedeterminate net.—-N.T.). Descriind traiectoria unui electron 
în felul acesta, nu mai avem dificultăţi, să zicem, în cazul unui 
tub de imagine de televizor, unde „grosimea'" traiectoriei 
electronului pe ecran este mult mai mică decât diametrul 
spotului pe care îl formează fasciculul de electroni pe ecran. Aici 
putem reprezenta traiectoria electronului destul de satisfăcător, 
printr-o linie. Insă orbita unui electron în interiorul atomului nu o 
putem descrie în acelaşi fel. Banda de incertitudine este 
aproximativ tot atât de largă ca şi distanţa de la orbită la 
nucleu! 

Să presupunem că am renunţat să urmărim particula care 
se mişcă cu ajutorul luminii şi în schimb încercăm metoda 
camerei cu ceaţă. In atelierul nostru imaginar construim o 
„cameră cu ceață", ideală, din care s-au scos complet 
particulele materiale şi a fost umplută cu nişte 
„indicatori“ imaginari foarte mici, care devin „activaţi" când prin 
apropierea lor trece un electron. Indicatorii activaţi vor arăta 
urma particulei ce se mişcă întocmai cum o fac picăturile de apă 
în camera cu ceaţă. 

Mecanica clasică va spune că, în principiu, indicatorii pot fi 
făcuţi destul de mici şi de sensibili, astfel încât ei să nu reţină 
nici o cantitate mai importantă de energie de la particula ce se 
mişcă şi noi am putea observa traiectoria acesteia cu orice 
precizie dorită. Insă mecanica cuantică aduce o obiecţie 
fundamentală acestei proceduri. Una dintre regulile ei este: cu 
cât este mai mic sistemul mecanic, cu atât este mai mare 
cuanta (cantitatea minimă) de energie a lui. Astfel, dacă 


* Camera cu ceaţă adevărată, pe care o folosesc fizicienii, va fi descrisă în 
capitolul următor. 


mărimea „indicatorilor" este redusă (pentru măsurarea cât mai 
exactă a poziţiei electronului), ei vor lua mai multă energie de la 
particula care trece. Situaţia este analogă cu dificultăţile de 
nerezolvat în urmărirea particulei cu ajutorul luminii, ducându- 
ne din nou la aceeaşi relaţie de incertitudine pentru poziţie şi 
viteză. 

Ce era de făcut? Heisenberg a tras concluzia că /a nivelul 
atomic trebuie să renunțăm la noțiunea de traiectorie a unui 
obiect ca linie matematică (adică infinit de subţire). Această 
noţiune este destul de exactă, când avem de a face cu 
fenomenele din domeniul experienţei obişnuite, unde putem să 
ne închipuim că un obiect în mişcare îşi urmează calea ca şi cum 
s-ar afla pe calea ferată. Însă în lumea microscopică a 
electronilor dintr-un atom, mişcările individuale şi evenimentele 
nu sunt atât de bine predeterminate. Micile particule materiale, 
ca electronii şi protonii, se mişcă în spaţiu ghidaţi de unde, care 
ar trebui considerate drept traiectoriile lărgite din mecanica 
clasică. Ceea ce este mai important în această ghidare este 
faptul că ea se realizează mai mult într-un mod stochastic decât 
determinist. Noi putem calcula doar probabilitatea ca un 
electron să lovească ecranul într-un anumit punct sau ca orice 
altă particulă materială să fie găsită într-un anumit loc dintr-un 
instrument dat, însă nu putem spune, cu siguranţă, pe ce drum 
se va deplasa aceasta într-un câmp de forţe dat. 

Trebuie însă că fie clar că aici cuvântul „probabilitate" 
este utilizat în cu totul alt sens decât este înţeles în fizica clasică 
şi în viaţa de toate zilele. Când spunem la un joc de cărţi că 
există o anumită probabilitate să tragi o carte mare, înţelegem 
numai că avem de estimat şansele, deoarece noi nu cunoaştem 
aranjamentul cărţilor din pachet. Dacă ştiam exact cum sunt 
aranjate cărţile, am fi putut prevedea cu precizie dacă ne vine, 
sau nu, o carte mare. Fizica clasică presupune că acelaşi lucru 
este valabil şi în cazul, să spunem, al problemei comportării 
moleculelor unui gaz: comportarea lor ar trebui să fie descrisă 
pe baza probabilității statistice şi numai din cauza unei 
incomplete cunoaşteri — dacă ne-ar fi date toate poziţiile şi 
vitezele tuturor particulelor, am putea prevedea evenimentele 
din interiorul gazului în toate amănuntele. Principiul de 
incertitudine taie o asemenea idee de la rădăcină. Noi nu putem 
prezice mişcările particulelor individuale, deoarece, în primul 


rând, nu cunoaştem niciodată exact condiţiile iniţiale. Este 
imposibil, în principiu, să se obţină o măsurătoare exactă 
simultană a poziţiei şi vitezei unei particule la scara atomică. 

Este funcţia de undă y (sau, mai degrabă, pătratul ei) care 
ghidează traiectoria unei particule materiale, o „entitate fizică", 
definită, care există în acelaşi sens în care există atomii de 
sodiu sau rachetele balistice intercontinentale? Răspunsul 
depinde de ceea ce înţelegem prin cuvântul „existenţă". 
Funcţiile de undă „există" în acelaşi sens ca şi traiectoriile 
corpurilor materiale. Orbita Pământului în jurul Soarelui, sau a 
Lunii în jurul Pământului există în sens matematic, reprezentând 
continuum-ul de puncte ocupate consecutiv de un corp material 
în mişcare. Însă ele nu există în acelaşi sens ca şinele de cale 
ferată care ghidează mişcarea trenului pe întinsul ţării. În 
particular, funcţia de undă nu are masă, nefiind altceva decât o 
traiectorie cu marginile difuze. 

Probabil că cea mai apropiată analogie cu fizica clasică 
este dată de noţiunea de entropie. Entropia este o funcţie 
matematică, inventată de fizicienii teoreticieni şi legată de 
probabilitatea matematică a oricărui tip de mişcare moleculară; 
ea determină direcţia în care procesele termodinamice se 
dezvoltă în mod obişnuit: de la valori mai mici ale 
entropiei la valori mai mari. Dar entropia nu este o „entitate 
fizică" în sensul în care sunt masa sau energia, şi de aceea 
putem vorbi despre 1 g de materie, sau 1 g de energie (după 
Einstein), dar nu are nici un sens să vorbim de 1 g de entropie. 
Şi are tot atât de puţin sens să vorbim despre 1 g de unde de 
Broglie, sau 1 g de funcţie de undă Schrödinger! 

O examinare a formulei lui Heisenberg ne arată de ce 
putem neglija principiul de incertitudine şi să ne încredem 
complet în vechiul şi bunul principiu al determinismului, atunci 
când avem de a face cu materia la scara macroscopică. 
Produsul dintre incertitudinea în poziţie şi incertitudinea în 
viteză este egal cu constanta lui Planck, h, împărţită la masa 
particulei. Constanta lui Planck este o cantitate extrem de mică: 
valoarea ei numerică este de numai aproximativ 10% în 
sistemul de unităţi C.G.S. Dacă considerăm o particulă care 
cântăreşte 1 mg, putem, în principiu, să-i determinăm simultan 
poziţia cu o trilionime dintr-un centimetru, iar viteza, cu o 


trilionime dintr-un centimetru pe secundă — sau cu 30 yu. 
(microni) pe secol! 

Principiul lui Heisenberg a fost dezvoltat de Bohr într-o 
nouă filozofie a fizicii. El cere o schimbare profundă a ideilor 
noastre asupra lumii materiale — idei pe care le-am dobândit 
din experienţa de fiecare zi şi din fragedă copilărie, însă el face 
ca multe dintre problemele complicate ale fizicii atomice să aibă 
un sens. 

Mulţi fizicieni au acceptat cu uşurinţă această nouă 
concepţie. Altora nu le-a plăcut de loc. Din ultimul grup făcea 
parte şi Albert Einstein. Convingerile sale filozofice în legătură 
cu determinismul nu-i permiteau să ridice incertitudinea la 
rangul de principiu. Şi aşa după cum scepticii au încercat să 
găsească contradicții în a sa teorie a relativităţii, tot aşa Einstein 
a încercat să descopere contradicții în principiul de incertitudine 
al mecanicii cuantice. Cu toate acestea, eforturile sale nu au 
condus decât la întărirea principiului de incertitudine. Acest 
lucru este ilustrat într-un mod interesant de un incident care a 
avut loc la al şaselea Congres internaţional Solvay de fizică, care 
a avut loc în 1930, la Bruxelles. 

Intr-o discuţie la care era de faţă şi Bohr, Einstein a 
prezentat o „experienţă imaginată". Afirmând că timpul era cea 
de a patra coordonată a spaţiu-timpului şi că energia era cea de 
a patra componentă a impulsului (masa x viteza), el spunea că 
relaţia de incertitudine a lui Heisenberg implica faptul că o 
incertitudine în timp era legată de o incertitudine în energie, 
produsul celor două fiind cel puţin egal cu constanta h a lui 
Planck. Einstein a încercat să verifice dacă nu cumva timpul şi 
energia ar putea fi măsurate fără nici o incertitudine. Să 
considerăm, a spus el, o cutie ideală căptuşită cu oglinzi 
perfecte, care ar putea reţine energia radiantă infinit de mult 
timp. Să cântărim cutia. Apoi, la un anumit moment ales, ceva 
mai târziu, un sistem care s-ar afla acolo, prevăzut cu un 
mecanism de ceasornic, la fel ca la o bombă cu întârziere, ar 
deschide un obturator ideal lăsând să iasă afară o parte din 
lumină. Să cântărim din nou cutia. Variația masei ne spune ce 
energie a avut lumina emisă. In acest fel, spunea Einstein, s-ar 
putea măsura energia emisă ca şi momentul emisiei cu orice 
precizie am dori, în contradicţie cu principiul de incertitudine. 


În dimineața următoare, după o noapte aproape 
nedormită, Bohr a dat o lovitură mortală raţionamentului lui 
Einstein. El a oferit un contraexperiment imaginat, cu un aparat 
ideal conceput de el însuşi [pe care autorul, ca student al lui 
Bohr, l-a şi construit din lemn şi metal, pentru a fi utilizat de 
Bohr la lecţiile în legătură cu subiectul respectiv (fig. VII-22)]. 
Bohr a atacat problema cântăririi cutiei lui Einstein. Un arc cu 
scală prevăzut cu un indicator care să arate greutatea pe o 
coloană verticală aşezată de-a lungul lui, a spus el, ar fi cel mai 
bun instrument. Deoarece însă cutia trebuie să se mişte pe 
verticală la schimbarea greutăţii ei, va exista o incertitudine în 
viteza ei verticală şi deci o incertitudine în înălţimea ei, 
deasupra mesei, a spus Bohr. Mai mult, incertitudinea în 
legătură cu înălţarea ei deasupra suprafeţei Pământului va 
conduce la o incertitudine în mersul ceasului, deoarece, conform 
teoriei relativităţii, mersul lui depinde de poziţia în care se află 
în câmpul gravitațional. Bohr a continuat să arate că 
incertitudinile în timp şi în variaţia masei cutiei sunt legate prin 
relaţia pe care Einstein a încercat s-o respingă. 

Bătut cu propriile lui argumente, Einstein a trebuit să 
recunoască că afirmaţiile lui Bohr-Heisenberg nu conţineau 
contradicții interne, însă până la sfârşitul vieţii sale a 
refuzat să accepte principiul de 

FIG. VII —22 Aparatul Einstein-Bohr pentru cântărirea greutăţii 
luminii. 

incertitudine rămânând cu speranţa că într-o bună zi ne vom 

reîntoarce la punctul de vedere determinist. 
GĂURI ÎN NIMIC 

Paul Adrien Maurice Dirac (fig. VII-17) şi-a luat diploma de 
inginer electrotehnic pe la începutul anilor douăzeci şi după 
aceea s-a trezit fără ocupaţie. Incapabil să-şi găsească o slujbă, 
el a făcut o cerere pentru obţinerea titlului de asistent la 
Universitatea din Cambridge, care a fost acceptată. După mai 
puţin de zece ani primea Premiul Nobel pentru fizică pentru 
importantele sale contribuţii în dezvoltarea mecanicii cuantice. 
Dirac era, şi încă este, un tip de savant în „turn de fildeş" şi deşi 


era oricând bucuros să tăifăsuiască cu colegii despre călătoria 
sa în Orient sau despre orice altceva, prefera să-şi facă 
cercetările de unul singur. Cu toate acestea, observaţiile pe care 
le făcea la întrunirile ştiinţifice erau consistente şi la obiect. O 
dată, în timpul unei conferinţe de fizică teoretică, ce avea loc la 
Copenhaga, asculta expunerea fizicianului japonez Y. Nishina, 
care acoperise tabla cu calcule ca să ajungă, în final, la o 
formulă importantă referitoare la împrăştierea radiaţiei de unde 
scurte de către electronii liberi. Dirac i-a atras atenţia lui Nishina 
asupra faptului că în formula pe care a obținut-o în final, pe 
tablă, al treilea termen din paranteză avea un semn negativ, în 
timp ce în manuscrisul original termenul era pozitiv. „Ei bine, i-a 
răspuns Nishina, este corect aşa cum e scris în manuscris. 
Determinând această formulă aici, pe tablă, trebuie să fi făcut o 
greşeală de semn în vreun loc", „într-un număr impar de locuri" 
a corectat Dirac. Desigur, trei, cinci, şapte etc. greşeli de semn 
ar fi condus la acelaşi rezultat. 

O dată, în timpul discuţiilor care au urmat după o 
conferinţă a lui Dirac la Universitatea din Toronto, un profesor 
canadian din auditoriu a ridicat mâna: „Doctore Dirac, a spus el, 
nu am înţeles cum aţi obţinut această formulă din colţul din 
stânga al tablei". „Aceasta este o mărturisire şi nu o întrebare", 
a spus Dirac. „Vă rog, următoarea întrebare" . 

Abilitatea lui în gimnastica mintală este ilustrată de soluţia 
neobişnuită pe care a dat-o unei probleme complicate care 
preocupa mințile  matematicienilor şi fizicienilor de la 
Universitatea din Göttingen în timpul când Dirac era în vizită 
acolo. Problema cerea să se scrie toate numerele, de la 1 la 
100, utilizând toate notaţiile algebrice + , — , putere, radical 
etc. şi numai câte patru cifre 2 pentru scrierea fiecărui număr. 


Astfel, de exemplu, 1 putea fi scris sub forma 2 


3x72 Pentru 2 se 
putea scrie 2a, 3 şi 5 puteau fi scriși 2-2 şi 2+2, 7 era 


2 
— = —+2 si i 
0.2 x2 ^ Şi aşa mai departe. 
Fiindu-i dată această problemă, Dirac a găsit foarte repede o 
soluție generală pentru a scrie orice număr utilizând numai trei 


cifre de 2. Soluția este: 


N=-log,log, VV W2. 
unde numărul de radicali este egal cu numărul W dat. Pentru cei 
care cunosc ceva algebră, verificarea formulei este evidentă. 
Însă dintre importantele sale descoperiri matematice Dirac era 
mândru, în mod deosebit, de una care, cu toate acestea, nu a 
contribuit cu nimic la faima lui. Discutând într-o zi cu soția unui 
membru al corpului profesoral al facultății, el a observat cum 
aceasta împletea o eşarfă sau cam aşa ceva. Intorcându-se în 
camera lui de lucru, el a încercat să reproducă mintal mişcarea 
rapidă a andrelelor din mâinile doamnei şi a ajuns la concluzia 
că există încă o posibilitate în care s-ar putea manipula 
andrelele. S-a grăbit să se întoarcă şi să-şi facă cunoscută 
descoperirea, dar a fost foarte nemulţumit când a aflat că 
ambele metode — „croşetatul" şi „împletitul" — erau cunoscute 
femeilor, de secole. 

Deşi nu a făcut nici o descoperire importantă în topologie, 
Dirac a adus multe contribuţii în domeniul teoriei cuantice 
relativiste. Mecanica ondulatorie, care pe atunci avea abia 
câţiva ani, a fost iniţial formulată de Schrödinger pentru cazul 
mişcării nerelativiste, adică, pentru mişcarea particulelor cu 
viteze mici, în comparaţie cu viteza luminii, iar fizicienii 
teoreticieni îşi spărgeau capul încercând să unească cele două 
mari teorii: relativitatea şi cuantica. În plus, ecuaţia de undă a 
lui Schrödinger considera electronul punctiform şi toate 
încercările de a o aplica la electronul cu spin (care se rotea în 
jurul axei proprii), care avea proprietăţile unui mic magnet, nu 
au dus la rezultate satisfăcătoare. 

În renumitul său articol publicat în 1930, Dirac a formulat 
o nouă ecuaţie, care acum îi poartă numele şi care permite să 
prinzi doi iepuri dintr-o dată. Ea satisface toate cerinţele 
relativiste, fiind aplicabilă la un electron, indiferent cu ce viteză 
se mişcă acesta şi în acelaşi timp conduce automat la concluzia 
că electronul trebuie să se comporte ca o mică sfârlează 
magnetizată care se roteşte. Ecuația de undă relativistă a lui 
Dirac este prea complicată pentru a fi discutată aici, însă 
cititorul poate fi pe deplin liniştit că ea este absolut corectă. 

Dar, deşi foarte bună, ecuaţia lui Dirac a condus imediat la 
o foarte serioasă complicaţie, chiar datorită faptului că unea 
atât de bine relativitatea şi cuantica. Dificultatea apărea din 


cauza faptului (care nu a fost discutat în capitolul VI) că 
mecanica relativistă conduce la existenţa, posibilă din punct de 
vedere matematic, a două lumi: lumea „pozitivă", în care trăim 
noi, şi o alta, strania lume „negativă“, care poate numai să ne 
aţâţe imaginaţia. În această lume „negativă", toate obiectele au 
masă negativă, ceea ce înseamnă că, fiind împinse într-un sens, 
ele se vor mişca în sens opus. Printr-o analogie evidentă am 
putea denumi electronii cu masă negativă „electroni măgari”. 
Lucruri stranii se vor întâmplă în această lume a maselor 
negative. Pentru a face ca un obiect să se mişte înainte, trebuie 
să-l împingem înapoi şi pentru a-l opri ar trebui să-l împingem 
înainte. Să considerăm doi electroni în repaus, aşezaţi unul 
aproape de celălalt. Datorită sarcinilor lor electrice, între ei 
există forţe repulsive. Dacă ambii electroni sunt „obişnuiţi“, 
aceste forţe îi vor accelera în direcţii opuse şi electronii vor 
zbura, unul într-o parte, altul într-alta, cu mare viteză. Dacă însă 
unul dintre aceşti doi electroni este „măgar", forţa repulsivă îl 
va face să se mişte către celălalt electron, în timp ce acest 
celălalt electron se deplasează mai departe. Deoarece ambele 
acceleraţii sunt numeric egale, cei doi electroni se vor deplasa 
în continuare, cu o viteză tot mai mare, electronul măgar 
urmărindu-l pe cel obişnuit. Aici nu este nici o contradicţie cu 
legea conservării energiei. Energia cinetică a electronului 


obişnuit este Iny în timp ce pentru măgar avem: 


2 

Astfel, energia totală a sistemului este >m v— >mv = O, adică 


2 2 
exact aceeaşi ca în cazul în care ei ar fi în repaus. 

Nimeni nu a observat vreodată electroni măgari, pietre 
măgari sau planete măgari; acestea erau doar o soluţie fictivă 
suplimentară a ecuaţiilor mecanicii stabilite de Einstein. Înainte 
însă ca Dirac să unească relativitatea şi cuantica, acestea nu 
constituiau un motiv de îngrijorare. De fapt, un electron normal 
în repaus are energia m,“ şi, când se mişcă 
cu viteza v, la această energie trebuie să se adauge şi energia 
lui cinetică. Un electron măgar, pe de altă parte, are 
energia de repaus —mc? şi 

FIG. VII —23 Oceanul de „electroni măgari" al lui Dirac în care se 
arată formarea unei perechi de electroni (unul pozitiv şi altul 
negativ). 
mişcarea lui va duce la apariţia unei energii cinetice negative, 
care trebuie adăugată la energia de repaus. Diagrama de 
energie pentru cele două feluri de electroni arată ca în fig. VII- 
23. Ea este împărţită în două părţi, partea de sus pentru 
electroni obişnuiţi, iar partea de jos pentru electroni măgari, 
cele două părţi fiind separate printr-un spaţiu gol întins între 
+myc şi —myc“, care nu corespunde nici unui fel de mişcare 
posibilă. Astfel, dacă mişcarea particulelor este continuă, nu 
există totuşi nici o posibilitate ca ele să treacă din partea de sus 
în partea de jos a diagramei şi putem înlătura dificultatea, 
spunând doar: „electronii noştri sunt particule cuminţi cu masa 
pozitivă, şi nu dăm nici o para pe o altă posibilitate 

matematică!" 

Totuşi nu putem trece peste dificultate aşa de uşor, dacă 
încercăm să unim relativitatea şi teoria cuantelor. De fapt, 
conform teoriei cuantice, electronilor le place tocmai să sară de 
pe un nivel de energie pe altul, chiar atunci când între cele două 
stări de mişcare nu există o tranziţie continuă. Dacă electronii 
pot sări de pe una din orbitele lui Bohr pe cealaltă, emițând 


energie sub formă de cuante de lumină, de ce nu ar putea sări şi 
de pe nivelele de energie de sus pe cele de jos, aşa cum se 
arată în fig. VII-23? Insă dacă lucrul acesta ar fi fost posibil, 
oricare electron normal singur ar sări jos, la electronii măgari 
stabili, cu energie negativă, şi, ca urmare a pierderii energiei, în 
cantităţi din ce în ce mai mari, prin radiaţie, s-ar mişca din ce în 
ce mai repede, câştigând energie cinetică negativă... Desigur, 
nu se întâmplă aşa ceva, dar de ce? 

Singura modalitate în care Dirac putea rezolva dificultatea 
era să se presupună că toate stările de energie negativă sunt 
complet umplute cu electroni măgari şi că electronilor de pe 
stările de energie pozitivă le este interzis să coboare la stările 
de energie negativă datorită principiului de excluziune al lui 
Pauli. Desigur, aceasta înseamnă că vidul nu mai este vid, ci 
complet umplut cu electroni măgari care se mişcă în toate 
direcţiile posibile, cu toate vitezele posibile! De fapt, fiecare 
unitate de volum de vid trebuie să conţină un număr infinit de 
astfel de particule sucite. De ce nu le observăm niciodată ? 
Explicaţia este destul de enigmatică. Să ne imaginăm un peşte 
care trăieşte pe fundul oceanului şi care niciodată nu vine la 
suprafaţă, neştiind prin urmare că apa se termină pe undeva, pe 
deasupra lui. Dacă acest peşte este destul de inteligent pentru a 
face speculaţii în legătură cu vecinătatea care îl înconjură, el nu 
va mai considera apa ca un „mediu", ci ca „spaţiu liber". La fel, 
s-ar putea argumenta că fizicienii nu percep prezenţa acestei 
turme, infinit de dense, de electroni măgari, deoarece ei sunt 
răspândiţi destul de uniform în spaţiu. Desigur, această idee 
aducea cu eterul universal de modă veche, dar era util să se 
facă cercetări în continuare. Întorcându-ne la inteligentul nostru 
peşte de adâncime, putem să ne închipuim că el şi-a format 
noţiunea de gravitație observând sticlele de bere goale, diverse 
alte resturi şi chiar nave care se scufundă pe fundul oceanului. 
Insă când, într-o bună zi, aerul care a mai rămas închis în cabina 
navei scufundate se va elibera, inteligentul nostru peşte de 
adâncime va observa un şir de bule argintii strălucitoare, 
ridicându-se la suprafaţa oceanului. Peştele va fi, desigur, foarte 
surprins şi, după ce va reflecta, va ajunge la concluzia că aceste 
sfere argintii trebuie să aibă o masă negativă. Fără îndoială că 
aşa este, pentru că altfel cum s-ar putea mişca în sus câtă 
vreme gravitația trage orice în jos? 


Ei bine, Dirac avea idei cu totul asemănătoare în legătură 
cu oceanul său umplut complet cu electroni în starea de energie 
negativă. Să presupunem că există o bulă în oceanul lui Dirac şi 
aceasta înseamnă că unul dintre electronii măgari lipseşte. Cum 
poate fizicianul să-şi dea seama de acest lucru? Deoarece 
absenţa unei sarcini negative este echivalentă cu prezenţa unei 
sarcini pozitive, el va percepe bula ca o sarcină pozitivă. De 
asemenea, conform analogiei cu bula, semnul masei va fi 
inversat şi lipsa unei mase negative va fi percepută ca prezenţa 
unei mase pozitive. O asemenea bulă în oceanul lui Dirac, n-ar 
putea fi oare un proton obişnuit? Ar fi fost o idee grozavă, dar nu 
merge. Dirac a încercat să explice că masa mai mare a bulei 
„care ar putea să fie proton" s-ar datora marii viscozităţi care 
rezultă din interacţiunile între electronii măgari, însă nu a reuşit. 
Masa particulei bulă încărcată pozitiv se încăpăţâna să rămână 
exact egală cu masa electronului obişnuit. Dificultăţile erau şi 
mai mult sporite de calculele lui Pauli, care a arătat că, dacă 
protonul este într-adevăr o bulă în oceanul lui Dirac, atomul de 
hidrogen n-ar putea să existe decât o fracțiune neglijabilă dintr- 
o secundă. Desigur, dacă atomul de hidrogen ar fi fost „o 
picătură care s-ar fi rotit în jurul unei bule" picătura ar fi căzut 
înăuntru şi ar fi umplut cavitatea bulei, iar atomul de hidrogen s- 
ar fi anihilat dintr-o dată. În legătură cu aceasta, Pauli a propus 
ceea ce se numeşte „un al doilea principiu al lui Pauli", după 
care orice nouă idee formulată de vreun fizician teoretician 
devenea imediat aplicabilă tuturor atomilor care îi formau 
corpul. Conform acestui principiu, corpul lui Dirac ar fi trebuit să 
fie anihilat într-o fracțiune de microsecundă după conceperea 
ideii şi alţi fizicieni teoreticieni ar fi fost salvaţi de a o mai 
cunoaşte... 

In anul 1931, un fizician american, Cari Anderson, studia 
urmele produse în camera cu ceaţă de fasciculele de electroni 
de mare energie din radiaţiile cosmice. Pentru a măsura viteza 
acestor electroni, el a plasat camera cu ceaţă într-un câmp 
magnetic puternic şi, spre marea lui surpriză, fotografiile au 
arătat că jumătate din electroni erau abătuţi într-o parte, în timp 
ce cealaltă jumătate era deviată în partea opusă. Deci avea dea 
face cu un amestec de 50 % electroni încărcaţi pozitiv şi 50% 
electroni cu sarcini negative, toţi având aceeaşi masă. Electronii 
pozitivi erau, aşadar, găurile din oceanul lui Dirac, care n-au 


reuşit să se clasifice drept protoni, dar care s-au dovedit 
particule de sine stătătoare. Experiențele cu electroni pozitivi 
sau pozitroni, cum sunt denumiți în mod obişnuit, au confirmat 
repede toate previziunile bazate pe teoria găurilor a lui Dirac. 
Perechile formate dintr-un electron pozitiv şi unul negativ pot fi 
produse prin ciocnirea cuantelor de lumină de energie înaltă 
(radiaţii gamma sau radiaţii cosmice) cu nucleele atomice, iar 
probabilitatea acestor evenimente coincide exact cu valorile 
calculate pe baza teoriei lui Dirac. Ea trecerea pozitronilor prin 
materia obişnuită s-a observat că ei se anihilau în ciocnirile cu 
electroni obişnuiţi, energia echivalentă cu masele lor fiind 
eliberată sub formă de fotoni de mare energie. Fiecare detaliu 
separat, de fapt, era exact aşa cum fusese prezis. 

Dar ce este cu fantastica teorie care consideră electronii 
pozitivi drept găuri într-o distribuţie infinit de densă de electroni 
cu masă negativă ? Ei bine, teoria e teorie şi este justificată prin 
concordanța cu faptele experimentale, indiferent dacă ne place 
sau nu. S-a arătat, încă de la apariţia lucrării originale a lui 
Dirac, că de fapt nu este necesar să se presupună existenţa 
unui ocean infinit de dens de electroni cu masă negativă şi că 
pozitronii pot fi consideraţi, pentru toate scopurile practice, 
drept găuri într-un spaţiu absolut gol. 

ANTIMATERIA 
După descoperirea electronilor pozitivi, fizicienii au visat la 
posibilitatea de a avea protoni negativi care să se afle în aceeaşi 
relaţie cu protonii obişnuiţi ca şi pozitronii faţă de electroni. 
Insă, din cauză că protonii sunt cam de două mii de ori mai grei 
decât electronii, producerea lor ar cere energii de ordinul a 
câtorva miliarde de  electronvolţi. Aceasta a condus la 
numeroasele proiecte ambiţioase de construire a unor 
acceleratori de particule”, care ar putea să ofere acea cantitate 
de energie necesară proiectilelor nucleare; în S.U.A. au fost puse 
temeliile pentru doi astfel de supraacceleratori: un bevatron la 
Laboratorul de radiaţii al Universităţii din California de la 
Berkeley şi un cosmotron la Laboratorul Naţional Brookhaven, în 
Long Island, statul New York. Întrecerea a fost câştigată de 
fizicienii de pe Coasta de vest, Emilio Segre, O. Chamberlain şi 
alţii, care au anunţat, în octombrie 1955, că au observat protoni 


* Vezi capitolul VIII, paragraful intitulat: Primele spărgătoare de nuclee. 


negativi emişi din ţinte bombardate cu proiectile atomice de 6,2 
GeV (miliarde de electronvolţi). 

Principala dificultate în observarea protonilor negativi 
formaţi în ţinta bombardată consta în aceea că se aştepta ca 
aceşti protoni să fie întovărăşiţi de zeci de mii de alte particule 
(mezoni grei) care, de asemenea, se formau în timpul ciocnirii. 
De aceea, protonii negativi trebuiau să fie filtraţi şi separați de 
toate celelalte particule care îi întovărăşeau. Aceasta s-a 
realizat printr-un „labirint“ complicat, format cu ajutorul 
câmpurilor magnetice, foarte înguste etc. prin care puteau să 
treacă numai particulele având proprietăţile aşteptate pentru 
antiprotoni. Când roiul de particule care venea de la ţintă 
(situată în fasciculul cu care se bombarda, al bevatronului) 
trecea prin acest „labirint“, numai protonii negativi trebuiau să 
ajungă la capătul lui opus. Când maşina a fost pusă în funcţiune, 
cei patru experimentatori au avut satisfacția să observe 
particulele rapide care ieşeau prin deschizătura posterioară cu o 
frecvenţă de aproximativ una la fiecare şase minute. Aşa cum 
au arătat mai apoi verificările, particulele erau într-adevăr 
protoni negativi formaţi în ţinta bombardată cu fasciculul de 
mare energie al bevatronului. S-a găsit că masa avea valoarea 
de 1 840 mase electronice, ceea ce, după cum se ştie, este 
masa unui proton obişnuit pozitiv. 

La fel cum electronii pozitivi produşi artificial se anihilează 
la trecerea lor prin materia obişnuită care conţine o mulţime de 
electroni negativi obişnuiţi, era de aşteptat ca şi protonii 
negativi să se anihileze la întâlnirea cu protonii pozitivi din 
nucleele atomice cu care se ciocneau. Deoarece energia 
implicată în procesul de anihilare proton-antiproton depăşeşte 
cu un factor de aproximativ două mii energia implicată într-o 
ciocnire  electron-antielectron, procesul de  anihilare se 
desfăşoară mult mai violent, dând naştere unei „stele" formate 
de numeroasele particule emise. 

Proba existenţei protonilor negativi reprezintă un exemplu 
excelent de verificare experimentală a unei previziuni teoretice 
referitoare la proprietăţile materiei, deşi în momentul când 
teoria a fost propusă, ea părea cu totul imposibilă. A urmat apoi, 
spre sfârşitul lui 1956, descoperirea antineutronilor, adică a 
particulelor care se află în aceeaşi relaţie cu neutronii obişnuiţi 
ca şi protonii negativi faţă de cei pozitivi. Deoarece, în acest 


caz, sarcina electrică lipseşte, diferenţa dintre neutroni şi 
antineutroni poate fi observată numai pe baza posibilităţilor lor 
de a se anihila reciproc. 

Aşa după cum protonii, neutronii şi electronii care 
formează atomii materiei obişnuite pot exista în antistări, ne-am 
putea închipui şi antimateria formată cu aceste particule. Toate 
proprietăţile fizice şi chimice ale antimateriei ar fi aceleaşi ca şi 
cele ale materiei obişnuite şi singurul mijloc de a spune despre 
două pietre că sunt „anti" una faţă de alta este să le punem în 
contact. Dacă nu se întâmplă nimic ele sunt de acelaşi fel de 
materie; dacă se anihilează într-o explozie formidabilă ele sunt 
„anti". 

Existenţa posibilă a antimateriei pune mari probleme 
astronomiei şi cosmologiei. Este toată materia din univers de un 
singur fel sau există grupuri de materie şi antimaterie 
împrăştiate neregulat în spaţiul infinit? Există argumente 
puternice că, în interiorul sistemului nostru stelar al Căii Lactee, 
toată materia este de acelaşi fel. Desigur, dacă nu ar fi aşa, 
procesele de anihilare dintre stele şi materia difuză interstelară 
ar produce o puternică radiaţie observabilă. Oare, vecina 
noastră cea mai apropiată din spaţiu, marea nebuloasă 
Andromeda, ca şi sutele de milioane de alte galaxii stelare 
împrăştiate în tot spaţiul şi cuprinse în domeniul de observare al 
telescopului de 200 ţoii de la Observatorul de pe muntele 
Palomar sunt făcute din acelaşi fel de materie sau există un 
amestec jumătate, jumătate? Şi dacă toată materia din univers 
este de acelaşi fel, de ce este aşa? lar dacă este parţial materie 
şi parţial antimaterie, cum sunt separate aceste fracțiuni care se 
exclud reciproc? Deocamdată nu avem răspuns la nici una 
dintre probleme şi putem doar să sperăm că viitoarele generaţii 
de fizicieni şi astronomi vor fi în stare să rezolve misterul. 

STATISTICA CUANTICĂ 
Teoria cuantică a mişcării a avut severe ciocniri cu teoria 
cinetică a căldurii, tratată în capitolul IV al acestei cărţi. Desigur, 
dacă electronii care se mişcă în interiorul atomilor au anumite 
valori discrete ale energiei cinetice, acelaşi lucru trebuie să se 
întâmple şi cu moleculele gazului care se mişcă într-un 
container închis. Astfel, considerând distribuţia de energie a 
moleculelor gazului, nu am mai putea presupune că moleculele 
de gaz ar putea avea orice energie cinetică, (fig. VII-24 a), aşa 


cum s-a presupus în teoriile clasice dezvoltate de Boltzmann, 
Maxwell, Gibbs şi alţii. Dimpotrivă, ar trebui definite nivelele 
cuantice, determinate de mărimea vasului, şi nici o energie nu 
ar fi permisă între aceste nivele. Situaţia era complicată de 
faptul că unele particule (de pildă, electronii) ascultau de 
principiul lui Pauli, care interzicea ca mai mult de două astfel de 
particule să ocupe acelaşi nivel cuantic, în timp ce alte 
particule (ca moleculele de aer) nu se supun 

FIG. VII —24 Trei feluri de tratare statistică a energiei a 12 

particule de gaz. 
acestei restricţii. Aceste fapte au dus la două feluri diferite de 
statistici: aşa-numita statistică Fermi-Dirac, aplicabilă 
particulelor care ascultă de principiul lui Pauli şi statistica Bose- 
Einstein aplicabilă particulelor care nu ascultă de el. În fig. VII-24 
b, c se încearcă să se clarifice diferenţa dintre aceste două tipuri 
de statistici. 


Întreaga dezvoltare a statisticii cuantice este foarte 
interesantă, dar foarte greu de explicat fără a se utiliza o 
terminologie „tehnică". 

Astfel, tot ceea ce poate fi afirmat aici este că cele două 
noi statistici, practic nu diferă de bătrâna şi cuminţea statistică 
clasică în toate cazurile obişnuite, de exemplu, aerul atmosferic. 
Se aşteaptă şi se observă abateri numai în anumite cazuri, de 
tipul gazului electronic din metale şi în stelele aşa-numite „pitice 
albe", în care situaţia este guvernată de regulile Fermi-Dirac, ca 
şi în gazele obişnuite la o temperatură foarte apropiată de zero 
absolut, în care domină regulile Bose-Einstein. Ar fi de dorit ca 
cititorii acestei cărţi, pe care îi interesează acest subiect în mod 
deosebit, să continue studiul fizicii moderne mult mai 
aprofundat, în acest caz, problemele de statistică cuantică le vor 
deveni clare ca cristalul după exact şase ani de studiu. 


VIII 
Nucleul atomic şi particulele elementare 
DESCOPERIREA RADIOACTIVITAŢII 

Pe la începutul anului 1896, fizicianul francez Henri Becquerel, 
auzind despre recenta descoperire a radiaţiilor X de către 
Roentgen, s-a hotărât să observe dacă materialele fluorescente, 
care se ştie că luminează sub acţiunea razelor de lumină 
incidente, nu emit ceva similar radiaţiilor X. Pentru aceste studii 
el a ales cristalele unui mineral cunoscut sub numele de uranil 
(dublu sulfat de uraniu şi potasiu), pe care îl mai studiase 
anterior pentru puternicele lui proprietăți fluorescente. 
Deoarece Becquerel credea că radiația este rezultatul iluminării 
exterioare, el a aşezat cristalul de uranil pe o placă fotografică 
învelită în hârtie neagră şi a pus placa, cu totul, pe pervazul 
ferestrei. Când a developat placa, după o expunere de câteva 
ore la lumina Soarelui, a văzut clar o pată întunecată sub locul 
unde stătuse cristalul de uranil. El a repetat experiența de mai 
multe ori şi pata neagră era întotdeauna la locul ei, chiar şi când 
învelea placa fotografică în mai multă hârtie neagră. 

În zilele de 26 şi 27 februarie (1896) cerul Parisului era 
acoperit de nori grei; ploua intermitent şi forfota de pe 
bulevarde se retrăsese sub acoperişul cafenelelor şi 
restaurantelor. Nefericitul profesor Becquerel puse în sertarul 
biroului proaspăta placă fotografică cu cristalul de uranil pe ea 
şi bine învelită până când avea să fie vreme mai bună. Dar 
soarele nu a apărut până la 1 martie şi chiar şi atunci era 
adesea acoperit de norii trecători. Totuşi Becquerel şi-a expus 
din nou placa acţiunii razelor Soarelui şi apoi s-a dus în camera 
obscură ca să vadă rezultatul. Era cu totul de necrezut! în locul 
slabelor urme înnegrite pe care le obținuse mai înainte în timpul 
expunerii de o zi întreagă la un Soare strălucitor, pe locul unde 
fusese pus cristalul de uranil era o pată neagră ca de cărbune! 
Aparent, înnegrirea plăcii nu avea nimic de a face cu expunerea 
cristalului de uranil razelor solare şi această înnegrire a 
continuat neîntrerupt tot timpul cât a stat bucata de uranil pe 
ea, în sertarul închis al biroului lui Becquerel. 

Era o radiaţie penetrantă similară radiaţiilor X, emisă însă 
fără nici un fel de excitație externă a atomilor, probabil a celor 
de uraniu din cristalul lui Becquerel. Becquerel a încercat să 
încălzească cristalul, să-l răcească, să-l transforme în praf, să-l 


dizolve în acizi şi încă tot ce i-a mai trecut prin minte, dar 
intensitatea misterioasei radiaţii rămânea continuu aceeaşi. Era 
clar că această nouă proprietate a materiei, care a primit 
numele de radioactivitate, nu avea nimic de a face cu modul, 
fizic sau chimic, în care atomii erau strânşi la un loc, ci era 
adânc ascunsă în interiorul atomului. 
ELEMENTE RADIOACTIVE 

În timpul primilor ani după descoperirea radioactivităţii, un mare 
număr de chimişti şi fizicieni s-au ocupat cu studiul noului 
fenomen. Doamna Marie Sklodowska Curie, de origine poloneză, 
cu studii de chimie şi soţia fizicianului francez Pierre Curie a 
efectuat cercetări amănunțite asupra tuturor elementelor 
chimice şi compuşilor lor pentru determinarea radioactivităţii şi 
a găsit că toriul emite radiaţii similare cu ale uraniului. 
Comparând  radioactivitatea minereurilor de uraniu cu 
radioactivitatea uraniului metalic, ea a observat că minereurile 
sunt aproximativ de cinci ori mai radioactive decât s-ar fi 
aşteptat, socotindu-se după cantitatea de uraniu pe care o 
conţin. Aceasta indica faptul că minereurile trebuiau să conţină 
mici cantităţi dintr-o altă substanţă radioactivă, mult mai activă 
decât însuşi uraniul, însă, pentru separarea acestei substanţe, 
era nevoie de o cantitate mare de minereu de uraniu, foarte 
costisitor. Doamna Curie a reuşit să obţină de la guvernul 
austriac o tonă de reziduuri nefolositoare (în acea vreme) de la 
Uzina de stat de producere a uraniului de la Joachimsthal (azi 
Jachymov, Cehoslovacia), care deşi sărăcite în uraniu, conţineau 
totuşi încă multă radioactivitate. Fiind condusă de firul unei 
Ariadne a radiaţiilor penetrante, doamna Curie a reuşit să 
separe o substanţă cu proprietăţi chimice asemănătoare celor 
ale bismutului, pe care ea a denumit-o po/oniu în cinstea ţării 
sale de baştină. După o muncă neobosită a fost separată o altă 
substanţă, similară din punct de vedere chimic bariului, care a 
primit numele de radiu; el era de două milioane de ori mai 
radioactiv decât uraniul. 

Pionierii, fie că cercetează ţinuturi noi şi necunoscute, ori 
noi domenii ale ştiinţei, cad adesea victime ale primejdiilor 
ascunse pe care le întâlnesc în cale. Moartea Măriei Curie la 
vârsta de 67 ani s-a datorat leucemiei, boală despre care acum 
se ştie că este provocată de expunerea la radiaţii penetrante. 
Când fizicienii au învăţat mai bine cum să se păzească de 


radiaţii, au pus filme fotografice între filele cărţilor din 
laboratorul doamnei Curie. După developarea filmelor s-au 
observat numeroase amprente digitale datorate depunerilor 
radioactive de pe filele atinse de degetele doamnei Curie. 

Descoperirea poloniului şi radiului a fost urmată de multe 
alte descoperiri de substanţe radioactive. Printre ele se 
numărau: actiniul, rudă apropiată a uraniului fisionabil — care a 
fost separat de Debierne şi Gisel, radiotoriu/ şi mesotoriul, 
separate de Otto Hahn, care avea să descopere cam peste 
patruzeci de ani fenomenul de fisiune a uraniului. 

_ FAMILII RADIOACTIVE 

In studiul proprietăţilor radiaţiei penetrante, în ceea ce priveşte 
imaginea fizică a fenomenelor, se făceau mereu progrese. In 
1899, Ernest Rutherford, care avea pe atunci 28 de ani, a găsit 
că există trei feluri diferite de radiaţii: 

1) Radiaţii alfa (a), care pot fi oprite de o foaie de hârtie şi 
care s-au dovedit a fi ioni de heliu (de fapt ele sunt nuclee ale 
atomilor de heliu, însă Rutherford n-a ştiut aceasta până când 
nu a efectuat experienţele de împrăştiere [vezi p. 253] cam cu 
12 ani mai târziu. 

2) Radiaţii beta (B), care pot trece prin foiţe de aluminiu 
groase de câţiva milimetri şi care s-au dovedit a fi fascicule de 
electroni de mare viteză. 

3) Radiaţii gamma (y), care pot să străbată plăci de plumb 
de câţiva centimetri şi sunt similare radiaţiilor X, având însă o 
lungime de undă mai mică. 

În cărţile de fizică (inclusiv în cele scrise de autor mai 
înainte) se obişnuieşte să se reproducă un desen ca cel din fig. 
VIII-I, care arată devierea radiaţiilor a, B şi y, la trecerea lor 
printr-un câmp magnetic (sau electric). Fasciculul de particule 
alfa se încovoaie spre stânga (sarcini pozitive), fasciculul de 
particule beta spre dreapta (sarcini negative), iar fasciculul de 
radiaţii gamma rămâne nedeviat (unde electromagnetice). Este 
îndoielnic totuşi ca o astfel de experienţă să fi fost făcută în 
timpul primelor studii asupra radioactivităţii (de notat că 
devierea particulelor alfa cere un electromagnet excepţional de 
puternic care de fapt, a fost construit mult mai târziu), căci 
diferenţa dintre alfa şi beta a fost stabilită prin metode indirecte 
cu mult mai complicate. 

La început, mai mult în joacă, Rutherford şi colaboratorul 
său Frederick Soddy au ajuns la concluzia că fenomenul 
radioactivităţii este rezultatul transformării spontane a unui 
element chimic în altul. Emisia unei particule alfa, cu sarcina +2 
şi masa 4, se produce atunci când se formează un nou element 
din cel vechi, noul element având o greutate atomică mai mică 
cu patru unităţi şi situându-se cu două căsuțe mai la stânga în 
sistemul periodic al elementelor al lui Mendeleev. Emisia unei 
particule beta (electron negativ) aduce elementul cu o căsuţă 
mai la dreapta în tabloul lui Mendeleev şi nu îi schimbă cu nimic 
greutatea atomică. Emisia unei radiaţii gamma nu este altceva 
decât rezultatul perturbării atomului în urma emisiei unei 
particule încărcate pozitiv sau negativ. 

Seriile de dezintegrări succesive alfa şi beta degradează 
atomii grei, instabili, ai elementelor radioactive, reducându-le 
numărul atomic şi greutatea până când, în final, ajung la o stare 
stabilă care este atomul de plumb. Deoarece dezintegrarea alfa 
schimbă greutatea atomică cu patru unităţi, în timp ce 
dezintegrarea beta nu schimbă de loc greutatea atomică, pot 
exista patru familii sau serii de elemente radioactive: 

1) cele în care greutatea atomică este un multiplu de 
patru: 4 n; 

2) cele cu greutatea atomică 4 n + 1; 

3) cele cu greutatea atomică 4 n +2 ; 


4) cele cu greutatea atomică 4 n + 3. 

Greutatea atomică a uraniului este 238, adică 4 x 59 + 2. 
Deci uraniul şi toţi membrii familiei sale, care se obţin din el prin 
dezintegrări alfa şi beta, aparţin celei de a treia categorii 
menţionate. Greutatea atomică a toriului este de 232, adică 4 X 
58, deci familia toriului aparţine 

primei categorii. Protactiniul, care prin dezintegrare trece 
actiniu, şi alți membri ai familiei actiniului au greutatea atomică 
231, adică 4 x 57 + 3 şi deci aparţin celei de a patra categorii. O 
familie radioactivă ai cărei membri să aibă greutatea atomică 4 


n + 1 (categoria a doua) nu există în natură, însă poate fi 
produsă artificial în reactoarele nucleare. 

Datorită muncii foarte serioase a primilor cercetători în 
domeniul radioactivităţii a fost stabilită genealogia acelor familii 
radioactive, care există în natură. La p. 321 se prezintă schema 
de dezintegrare a familiei uraniului, care începe cu bătrânul 
uraniu 238 şi, după opt dezintegrări alfa şi şase beta, se încheie 
cu plumbul 206, care este stabil. 

Cele două numere aflate deasupra simbolului fiecărui 
element radioactiv reprezintă numărul atomic şi greutatea 
atomică, în timp ce numărul de dedesubt reprezintă timpul de 
înjumătățire, în ani, zile, ore, minute sau secunde. Scheme de 
dezintegrare similare pot fi construite pentru toriu, protactiniu şi 
pentru cea de-a patra familie (care nu poartă nume) produsă în 
mod artificial. 

LEGEA DURATEI DE VIAŢĂ 

Dacă se urmăreşte istoria vieților unui mare grup de copii, 
căţeluşi, boboci de rață sau de orice fel de animal, născuţi în 
aceeaşi zi, se constată că totuşi ei nu mor cu toţii în aceeaşi zi. 
Unii trăiesc ceva mai mult, alţii un timp ceva mai scurt, iar dacă 
se reprezintă grafic procentul de indivizi care mai sunt încă în 
viaţă la o anumită dată, se obţine o curbă tipică de supravieţuire 
de genul celei prezentate în fig. VIII-2a. 

Ea indică faptul că există o anumită „durată de viaţă 
aşteptată", aşa cum se arată în diagramă, care este aproximativ 
de 75 de ani pentru om, 15 ani pentru un câine şi numai de 
câţiva ani pentru rațe. Curba arată că există o şansă relativ 
mică pentru ca ei să moară înainte de o anumită vârsta şi o tot 
atât de mică şansă ca să trăiască încă mult după această 
vârsta. 

În cazul atomilor radioactivi, situaţia este cu totul diferită 
şi şansele ca un membru al familiei radioactive, proaspăt 
format prin 

FIG. VIII —2 Curba de supraviețuire pentru animale (a) şi pentru 
nuclee (b). 


„reîncarnarea" predecesorului său (fie prin dezintegrare alfa, fie 
beta), să se „reîncarneze" în membrul următor al familiei sunt 
independente de perioada de timp care a trecut din momentul 
când a luat naştere. Situaţia este similară cu cazul soldaţilor 
angajaţi într-o bătălie continuă cu inamicul, unde în fiecare zi 
sunt ucişi un anumit procent din ei şi nu se poate spune câţi vor 
muri mâine. 

În acest caz nu putem vorbi de o „durată de viaţă 
aşteptată", ci trebuie să introducem noţiunea de „timp de în- 
jumătăţire", adică o perioadă de timp în care jumătate din 
soldaţi vor fi ucişi sau jumătate din atomii radioactivi nestabili 
se vor dezintegra. Curba care reprezintă un astfel de proces 
este prezentată în fig. VIII-2 b şi este ceea ce matematicienii 
numesc "o curbă exponențială". Diferitele elemente radioactive 
au timpi de înjumătățire care variază într-un domeniu foarte 
larg. Uraniul, de exemplu, se dezintegrează la jumătate în 4,5 
miliarde de ani, radiul în 1 590 de ani, în timp ce jumătate din 
atomii de RaC' „mor" într-o zecime de miime dintr-o secundă. 
Existenţa celor trei familii radioactive naturale se datorează 
longevităţii strămoşilor lor; uraniul | (sau *%U), toriul (1,3 X 1010 


ani) şi „strămoşul" protactiniului (5 x 108 ani) care sunt 
comparabile cu vârsta universului. 

Nu există în natură nici o familie de tipul 4 n + 1, 
deoarece — după cum s-a văzut la producerea acestor nuclee 
pe cale artificială în reactoarele nucleare — capul familiei are o 
viaţă considerabil de scurtă şi toţi membrii familiei trebuie să se 
fi dezintegrat complet de mult. 

BARIERELE DE TRECERE 

Explicaţia încetinelii cu care se desfăşoară transformările alfa a 
fost dată, în mod independent, de autorul acestei cărţi — care 
lucra în acea vreme în Germania — şi de grupurile lui Roland 
Gurney (Australia) şi Edward Con-don (S.U.A.), şi se bazează pe 
mecanica ondulatorie. S-a arătat că nucleele atomice sunt 
înconjurate de bariere înalte de forţe electrice, care au fost 
studiate pentru prima oară în experienţele lui Rutherford asupra 
împrăştierii particulelor alfa. Când o particulă alfa se apropie de 
nucleu, asupra ei se exercită o repulsie proporţională cu 
produsul dintre sarcina nucleului (Ze) şi sarcina particulei alfa 
(2e) împărţit la pătratul distanţei dintre ele. Când particula 
ajunge în contact cu nucleul, forţele de coeziune dintre aceasta 
şi particulele care formează nucleul o atrag în interior şi o ţin 
acolo. Curba de potenţial corespunzătoare acestor două feluri 
de forţe este reprezentată în fig. VIII-3 şi arată ca un meterez 
sau ca o barieră cu un perete drept în interior şi cu o pantă lină 
în exterior. Pentru a pătrunde în nucleu, particulele alfa 
incidente trebuie să se caţere până în vârful barierei şi apoi să 
cadă în interiorul nucleului. De asemenea, orice particulă care 
părăseşte nucleul trebuie să se caţere pe 


* Protactiniul însuşi are un timp de înjumătățire de numai 12 000 de ani, însă 
precursorul familiei actiniului, din care derivă şi protactiniul, printr-o 
dezintegrare a şi o dezintegrare fB are o viaţă de o jumătate de miliard de 
ani. El nu poartă un nume care să aibă vreo legătură cu genealogia familiei 


actiniului, dar fiind un izotop al uraniului este denumit U-235. Emiţând o 


particulă a, 2 se transformă în 231 UY care, printr-o ulterioară 


dezintegrare ß, dă naştere la “3, Pa. %U, deşi poartă numele de uraniu, 
aparţine, de fapt, familiei actiniului (de tipul 4 n + 3) şi este faimosul uraniu 
„fisionabil” care a făcut posibilă realizarea bombei „atomice” şi a 
reactoarelor nucleare. 

FIG. VIII —3 Bariera de potenţial din jurul atomului de uraniu aşa 
cum a fost obţinută din experienţele de împrăştiere ale lui 
Rutherford. 
peretele interior al barierei şi apoi să se rostogolească în jos, pe 
panta exterioară. Studiind împrăştierea unei particule alfa pe 
uraniu, Rutherford a găsit că bariera care înconjură nucleul 
acestui element trebuie să aibă o înălţime de cel puţin 14 x 10% 
erg, deoarece particulele alfa rapide emise de RaC! şi având 
această energie nu par să dea nici un semn că au ajuns pe vârf. 
Pe de altă parte, particulele alfa emise chiar de uraniu au 

energia de numai 8 x 10€ erg. 

Particulele care ies cu o astfel de energie cum pot să 
treacă peste o barieră de câteva ori mai mare? Conform 
mecanicii clasice, aşa ceva este, desigur, absolut imposibil. 
Dacă construim pe masă o barieră din lemn şi dăm drumul unei 
bile spre ea cu o energie doar pe jumătate din cât ar fi necesar 
ca bila să ajungă pe vârf, aceasta se va urca până la jumătatea 
barierei şi va veni înapoi. Însă mecanica ondulatorie ajunge la o 
concluzie cu totul diferită şi, ca să o înţelegem, ar fi mai bine să 
revenim la analogia dintre undele de Broglie şi undele de 
lumină. Din optica geometrică ne este cunoscută noţiunea de 


„reflexie totală". Dacă o rază de lumină care trece prin sticlă 
(fig. VIII-4 a) cade pe suprafaţa de separație AB dintre sticlă şi 
aer, sub un unghi de incidenţă relativ mic, ea va fi refractată 
atunci când intră în aer şi noua ei direcţie va fi mai 

FIG. VIII —4 Reflexia totală, internă, a luminii conform opticii 
geometrice (a) şi mecanicii ondulatorii (b). 


apropiată de suprafaţa AB. Dacă totuşi unghiul de incidenţă este 
mai mare decât o anumită valoare critică, lumina nu va mai 
intra în aer, raza fiind reflectată total de suprafaţa de separație. 

Considerând acest fenomen din punctul de vedere al 
naturii ondulatorii a luminii, se ajunge totuşi la o concluzie 
diferită. Se pare că o parte din lumină ar trebui să intre în aer 
dinspre suprafaţa AB, însă aceste raze nu pătrund prea mult în 
aer şi sunt întoarse înapoi de straturile de aer a căror grosime 
este de numai câteva lungimi de undă. În fig. VIII-4 b, în care 
liniile nu mai sunt raze de lumină, ci reprezintă liniile după care 
se scurge energia radiantă, se arată cam ce se întâmplă. 

FIG. VIII —5 Pătrunderea, după mecanica ondulatorie, a 

particulelor alfa prin bariera de potenţial a nucleului. 
Dacă se la o altă bucată de sticlă şi se aşează foarte aproape de 
suprafaţa AB, o parte din liniile de scurgere, care trec prin aer, 
vor pătrunde şi în cea de a doua sticlă. Acest fenomen poate fi 
observat experimental, dacă distanţa dintre interfeţe este egală 
cu numai câteva lungimi de undă ale luminii respective (adică 
câţiva microni). 


Aşa cum optica ondulatorie permite pătrunderea luminii 
care, după optica geometrică, este complet interzisă, tot aşa 
mecanica ondulatorie ajută particulele materiale să-şi 
desfăşoare acțiunile, care ar fi complet imposibile dacă 
mecanica clasică ar fi corectă sută la sută. 

Particulele alfa, care se află în interiorul nucleului, sunt 
într-o stare de mişcare foarte rapidă, lovindu-se continuu de 
pereții barierei de potențial în interiorul căreia se află. Unda de 
Broglie, care ghidează mişcarea acestor particule, trece încet 
prin pereţii barierei, permiţând particulelor alfa să treacă prin ei, 
chiar dacă ele nu pot ajunge în vârf (fig. VIII-5). Penetrabilitatea 
barierei nucleare de potenţial este extrem de mică şi, de aceea, 
în cazul nucleului de uraniu, numai o încercare din 10% este 
reuşită. Deoarece însă o particulă alfa se mişcă într-un spaţiu de 
numai 101? cm cu o viteză de 10* cm/s, ea loveşte pereţii 


interiori ai barierei de 102! ori pe secundă şi deci îi trebuie un 
38 


timp de Lane 107 s, adică câteva miliarde de ani, până când 


10” 
reuşeşte să evadeze. In cazul nucleului de RaC', penetrabilitatea 
barierei este mai mare, şi anume din 10!” încercări una este 
reuşită. De aceea, timpul de înjumătățire corespunzător este de 
10 


1021 
calculul timpului de înjumătățire al diferitelor elemente 
radioactive a dus la rezultate numerice în perfectă concordanţă 
cu datele experimentale. 

S-ar putea, fără doar şi poate, spune că fenomenele 
mecanicii ondulatorii — de felul celui prezentat mai sus — sunt 
importante numai în lumea atomilor şi nucleelor. În cazul 
experienţei descrise mai înainte, în care o bilă se rostogoleşte 
pe o pantă de lemn cu o viteză insuficientă ca ea să ajungă în 
vârf, există totuşi o şansă ca ea să treacă prin bariera de 
potenţial ca o stafie de modă veche, care trece prin zidurile unui 
castel, însă dacă se calculează această şansă, se găseşte că 
este de aproximativ 10-19, ceea ce înseamnă un număr care 
are 107 zerouri după virgula de număr zecimal. Dacă cineva ar 
vrea să scrie numărul acesta, atunci să ştie că prima cifră 
semnificativă va apărea în vecinătatea celor mai depărtate 


= 10% s, aşa cum se şi observă. Pa baza acestei teorii, 


galaxii, văzute numai cu telescopul de 200 de ţoii. De aceea nu 
încercaţi să rostogoliţi bila pe pantă. 

STRUCTURA NUCLEARĂ ŞI NEUTRONII 
Interpretarea fenomenului de radioactivitate ca o dezintegrare 
spontană a nucleelor atomice a dus la concluzia că nucleele 
sunt sisteme mecanice complexe compuse din multe particule 
constituente. Din faptul că greutăţile atomice ale izotopilor 
tuturor elementelor sunt reprezentate aproape exact prin 
numere întregi rezultă că protonii trebuie să se afle printre 
aceşti componenți. Insă protonii singuri nu sunt de ajuns. De 
exemplu, nucleul de carbon, având greutatea atomică 12, ar 
trebui să conţină 12 protoni. Deoarece însă sarcina nucleului de 
carbon este numai 6, ar trebui să fie prezente alte 6 sarcini 
negative, şi s-a presupus că aceste sarcini negative ar fi 
suplinite de 6 electroni care împreună cu cei 12 protoni ar forma 
nucleul carbon. Totuşi presupunerea prezenţei electronilor în 
interiorul nucleelor atomice a avut drept urmare dificultăţi 
foarte serioase' din punctul de vedere al teoriei cuantice. 
Desigur, energiile stărilor cuantice ale unui electron ar creşte 
foarte repede cu scăderea dimensiunilor regiunii în care este 
reţinut electronul şi ar fi de aşteptat ca electronii care se mişcă 
în interiorul nucleelor atomice să aibă energii de miliarde de 
electronvolţi. Această concluzie simplă a mecanicii cuantice 
pare foarte ciudată, deoarece asemenea energii mari erau 
observate în radiațiile cosmice; energiile implicate în 
fenomenele nucleare erau de milioane (şi nu miliarde!) de 
electronvolţi. Când Niels Bohr i-a vorbit lui Ernst Rutherford 
despre „acest fapt real", ei au ajuns la concluzia că singura cale 
pentru salvarea situației era să se presupună şi existența unor 
protoni lipsiti de sarcină, care au fost denumiți „neutroni". 
Adoptând această presupunere, nu mai era necesar să existe 
electroni în interiorul nucleului atomic şi, în cazul acesta, 
compoziția nucleului de carbon, de exemplu, putea fi exprimată 
astfel: 'C = 6 protoni + 6 neutroni. 

Pe la mijlocul anilor douăzeci, în Laboratorul Cavendish a 
fost stabilit un program riguros, care avea drept scop smulgerea 
acestor „neutroni" ipotetici din interiorul nucleelor unor 
elemente uşoare, şi în felul acesta să se aducă o dovadă 
grăitoare despre existenţa lor. Însă rezultatele au fost negative, 


lucrările în această direcţie au fost suspendate, iar descoperirea 
neutronilor a fost amânată cu câţiva ani. Abia în 1932 un 
student de-al lui Rutherford, J. Chadwick, cercetând 
misterioasele radiații, extrem de penetrante (observate prima 
dată de W. Bothe la bombardarea unei ţinte de beriliu cu 
particule alfa), a arătat că aceste radiații sunt de fapt un fascicul 
de particule neutre cu masa aproape egală cu cea a protonului. 
Şi deci, după începuturi nereuşite, în cele din urmă neutronul s-a 
„născut" între pereţii Laboratorului Cavendish. 
DEZINTEGRAREA ß ŞI NEUTRONII 

În timp ce emisia particulelor alfa reprezintă o dezintegrare 
nucleară care conduce la un nucleu cu o greutate atomică mai 
mică, emisia radiaţiilor beta nu duce decât la modificarea 
sarcinii electrice a nucleului atomic rezultat în urma emisiei unei 
(sau mai multor) particule alfa. În discuţia din paragraful 
precedent am văzut că nucleul atomic este constituit din protoni 
şi neutroni şi că în elementele grele, numărul neutronilor 
depăşeşte numărul protonilor. De exemplu, în “Ra numărul de 
neutroni este 226—88 = 138, în timp ce numărul de protoni 


este de numai 88, raportul fiind 158 = 1,568. Nucleul de “Rn 
format în urma dezintegrării alfa a radiului are numai 136 de 
neutroni şi 86 de protoni, iar raportul este de 155 = 1,581. 


Astfel, în procesul de dezintegrare alfa, raportul dintre numărul 
de neutroni şi numărul de protoni creşte, iar după mai multe 
dezintegrări alfa, el poate deveni mai mare decât ar fi necesar 
pentru o coexistenţă paşnică între două feluri de particule. În 
acest caz, un neutron se transformă el însuşi într-un proton prin 
emisia unui electron negativ sau a unei particule beta. Ar fi de 
menţionat, aşa cum se vede din tabelul de la p.321, că 
transformările beta se desfăşoară întotdeauna în perechi. Acest 
lucru se datoreşte faptului că neutronii şi protonii din nucleu 
sunt supuşi aceluiaşi principiu al lui Pauli ca şi electronii atomici, 
iar fiecare nivel cuantic este ocupat doar de doi dintre ei (cu 
spini opuşi). Astfel, când nivelul devine instabil, două particule 
suferă o transformare beta, una după alta. 

În anul 1914, tânărul fizician englez James Chadwick lucra 
la Universitatea din Berlin sub conducerea cunoscutului fizician 


german Hans Geiger (inventatorul contorului care-i poartă 
numele.) E1 trebuia să studieze spectrul radiaţiilor beta emise 
de diferite substanţe radioactive, care părea că diferă 
fundamental de spectrul radiaţiilor alfa şi gamma, deoarece 
prezenta o distribuţie continuă a energiilor electronilor, cuprinsă 
între aproape zero şi valori destul de mari (fig. VIII-6). Către 
sfârşitul anului în care Chadwick îşi terminase lucrarea şi o 
trimisese spre publicare a izbucnit primul război mondial. Fiind 
străin şi 

FIG. VIII-6 Spectrul radiației beta In. Numărul (M) de electroni 
este reprezentat în funcţie de energie (E) exprimată în unităţi 
mc?. 
cetăţean al unui stat inamic, Chadwick a fost imediat arestat şi 
trimis într-un lagăr de prizonieri pentru mult timp. Primul an 
petrecut în lagăr a fost trist, deoarece tânărul şi talentatul 
fizician nu putea să se împrietenească cu ceilalţi prizonieri care, 
în cea mai mare parte, erau oameni de afaceri, voiajori 
comerciali etc. La un moment dat, după o mare bătălie dată pe 
undeva prin Franţa, şi-a făcut apariţia în lagăr un nou prizonier. 
Era C.D. Ellis, un strălucit ofiţer din Regimentul de vânători de 


munte al Maiestăţii sale (britanice) care fusese capturat pe 
câmpul de luptă. Cei doi englezi s-au împrietenit şi ca să-şi mai 
omoare timpul, Chadwick a început să-i explice lui Ellis 
fenomene din fizica nucleară. După terminarea războiului, când 
amândoi s-au întors în Anglia, Ellis s-a înscris ca aspirant la 
Universitatea din Cambridge, unde Chadwick era conferenţiar. 
După câţiva ani Ellis a publicat un articol care cuprindea o 
valoroasă dezvoltare a lucrării lui Chadwick. 

Una dintre explicaţiile posibile ale spectrului energetic 
continuu al radiaţiilor beta ar putea fi pierderile de energie 
suferite de particulele beta în timp ce ies din substanţele 
radioactive din care iau naştere şi care variază într-un domeniu 
foarte larg. Ellis a realizat o experienţă foarte ingenioasă în care 
toate radiaţiile beta emise de o substanţă radioactivă erau 
absorbite într-o bucată de plumb, iar căldura produsă era 
măsurată cu multă atenţie. Rezultatul acestei experienţe a 
arătat că energia totală eliberată per particulă era exact egală 
cu energia medie a electronilor din spectrul continuu, arătând în 
felul acesta că nu aveau loc pierderi de energie în mediul 
material. Astfel, fizicienii s-au aflat într-o situaţie paradoxală. In 
timp ce în seriile de transformări radioactive, particulele alfa 
emise aveau întotdeauna energii bine definite, egale cu 
diferenţele dintre energiile interne ale nucleelor mamă şi fiică, 
energiile particulelor beta variau între limite foarte largi. Ce se 
întâmplă cu diferenţa de energie dintre două nuclee ale 
aceluiaşi element radioactiv în care unul emitea o particulă beta 
rapidă, iar celălalt una lentă? Niels Bohr, care era foarte tulburat 
de această situaţie paradoxală, a mers atât de departe, încât a 
sugerat că legea conservării energiei nu mai este valabilă în 
cazul transformărilor radioactive beta şi, în timp ce în cazul 
emisiei unei particule beta lente o anumită cantitate de energie 
poate dispărea în aerul rarefiat, în cazul emisiei unei particule 
beta foarte rapide o cantitate de energie suplimentară s-ar crea 
din nimic. Conform acestei ipoteze, legea conservării energiei în 
procesele nucleare elementare ar fi valabilă numai în medie, 
făcând, în felul acesta, să fie imposibilă construirea unui 
perpetuum mobile de prima speţă (vezi cap. IV), bazat pe 
procesele de dezintegrare radioactivă. 

Wolfgang Pauli, ale cărui concepţii în legătură cu acest 
subiect erau mult mai conservatoare, a sugerat o alternativă 


care să echilibreze balanţa energiei în procesele nucleare. El a 
considerat că ar fi posibil ca emisia unei particule beta să fie 
întotdeauna însoţită de emisia unei alte „particule misterioase", 
care să scape observaţiilor şi să ducă cu sine energia necesară 
echilibrării acestei balanţe. Dacă se presupune că aceşti „hoţi 
din Bagdad" nucleari nu au sarcină electrică şi au o masă tot 
aşa de mică sau chiar mai mică decât masa unui electron, ei ar 
putea, desigur, să scape foarte uşor, cu partea lor de energie, 
de orice capcane puse în cale de către fizicieni. Pauli le-a dat 
acestor „hoţi" ipotetici numele de „neutroni". (Aceasta se 
întâmpla înainte ca particulele, pe care le numim acum 
neutroni, să fi fost descoperite de Chadwick în 1932). Însă toate 
aceste presupuneri ipotetice au rămas de domeniul discuţiilor şi 
al corespondenţei particulare, iar numele nu a primit „drepturi 
de autor", nefiind tipărit în vreo revistă ştiinţifică. Când, după 
descoperirea neutronilor (lui Chadwick), Enrico Fermi (fig. VII- 
15), pe atunci profesor la Universitatea din Roma, prezenta 
lucrarea lui Chadwick la un seminar, cineva din auditoriu l-a 
întrebat dacă neutronii lui Chadwick sunt aceleaşi particule 
despre care vorbea şi Pauli. Mo! — a răspuns Fermi — /e 
neutrone di Chadwick sonno grande. Le neutrone di Pauli erano 
piccole; egli devono star chiamato neutrini” (în italiană neutrino 
este un diminutiv al lui neutrone). 

Deoarece a devenit un obicei ca în această carte să se 
citeze mici istorioare despre mari fizicieni şi deoarece Enrico 
Fermi a fost unul dintre cei mai mari fizicieni ai timpului nostru, 
iată şi o istorioară despre el auzită chiar din gura lui. Pentru 
primele lui descoperiri din domeniul fizicii, el a fost ales membru 
al Academiei italiene regale de ştiinţe şi a primit titlul de 
Eccellenza de la Benito Mussolini. O dată îşi conducea micul său 
Fiat la o întrunire a Academiei la care trebuia să vorbească chiar 
Mussolini — de aceea poarta care dădea în curtea Academiei 
era păzită de doi carabinieri. Aceştia şi-au încrucişat armele în 
faţa micului automobil al lui Fermi, întrebându-l cine este. „Nu 
mă vor crede dacă le-aş spune că sunt o Eccellenza — gândi 
Fermi — deoarece toate Ecce/lenzas arătau mult mai 
impunătoare şi călătoreau în limuzine mari, conduse de şoferi". 
Aşa că, zâmbind carabinierilor le-a spus că este şoferul lui 


x 


- “Nu ! - a răspuns Fermi - neutronii lui Chadwick sunt mari. Neutronii lui 
Pauli erau mici; ei vor trebui să se cheme neutrini”. - N.T. 


Eccellenza Fermi. Totul a mers perfect şi ei l-au lăsat să-şi 
conducă maşina şi să aştepte până când stăpânul său trebuia să 
se întoarcă de la întrunire. 

Revenind la neutrini, s-ar putea spune că această 
particulă era de-a dreptul insesizabilă şi multă vreme, încercând 
s-o vâneze, fizicianul nuclearist n-a putut să vadă decât 
pagubele pe care le făcea, dar nu putea să prindă particula 
însăşi. Abia în 1955, Fred Reines şi Cloyd Cowan de la 
Laboratorul ştiinţific Los Alamos au reuşit s-o captureze. Cea 
mai intensă sursă de neutrini o constituie reactoarele nucleare 
în care sunt emise legiuni de neutrini ca rezultat al dezintegrării 
beta a produselor de fisiune ce se formează în urma reacției în 
lanţ. În timp ce chiar şi cele mai penetrante radiaţii gamma şi 
cei mai rapizi neutroni sunt practic opriţi de protecţia groasă de 
beton în care se află reactorul, neutrinii zboară prin această 
protecţie tot atât de uşor ca şi un roi de țânțari printr-o plasă de 
protecţie. Pentru a-i detecta, Reines şi Cowan au aşezat în 
partea exterioară a protecţiei reactorului un container imens 
umplut cu hidrogen şi înconjurat de baterii de contoare de 
particule de diferite tipuri. Se aşteptau ca în urma ciocnirii unui 
neutrino rapid cu un proton să-i fie smuls acestuia un electron 
pozitiv şi protonul să se transforme în neutron: p+v-n-+e*; 
însă probabilitatea acestui proces, estimată teoretic, era extrem 
de mică. Pentru a detecta procesul, ei s-au folosit de contoare 
de neutroni şi pozitroni astfel construite, încât ele ar fi dat un 
semnal numai dacă amândouă erau ciocnite simultan de către 
un neutron şi un pozitron. Deoarece probabilitatea de a avea loc 
o coincidenţă era extrem de mică, o atingere simultană a 
ambelor contoare ar fi putut să aibă loc numai în urma reacției 
descrise mai sus. Efectuând experienţa cu reactorul la puterea 
nominală, ei obțineau mai multe semnale pe minut, dar 
semnalele  scădeau rapid când reactorul era oprit. Din 
observaţiile lor ei au găsit că secţiunea eficace a procesului (0 
mărime proporţională cu probabilitatea de apariţie a procesului. 
— N.T.), în care un neutrino face ca protonul să se transforme 
într-un neutron, este de numai 10% cm?, ceea ce ar însemna că, 
dacă vrem să reducem intensitatea fasciculului de neutrini cu 
factorul doi, ar trebui să utilizăm o protecţie de apă, groasă de 
câteva sute de ani-lumină. 


Teoria transformării  neutron-proton cu emisia unui 
electron şi a unui neutrino, dezvoltată de Fermi, se află într-o 
concordanţă excelentă cu datele experimentale referitoare la 
dezintegrarea beta. Ea a servit, de asemenea, drept prototip 
pentru toate teoriile de dezintegrare dezvoltate mai târziu în 
legătură cu diferite procese de transformare a particulelor 
elementare. 

FRIMELE SPĂRGĂTOARE DE NUCLEE 

De când Rutherford a înţeles că fenomenul de radioactivitate 
reprezintă o transformare spontană a unui element chimic în 
altul, el a fost stăpânit de dorinţa de a sfărâma nucleul atomic al 
unui anumit element stabil şi de a-l transforma într-un alt 
element, realizând astfel un vechi vis al alchimiştilor. Când a 
izbucnit primul război mondial, în 1914, Amiralitatea britanică i- 
a cerut lui Rutherford să transforme Laboratorul Cavendish, 
unde fusese numit de curând director, într-o instituţie de 
cercetări pentru război, în care să dezvolte metode de luptă 
antisubmarin împotriva navelor germane de tip U. Rutherford a 
refuzat, argumentând că el va realiza un lucru mult mai 
important de pe urma sfărâmării nucleului atomic. Este adevărat 
că aceste cercetări ale lui Rutherford au netezit drumul spre 
realizarea celor mai puternice arme de război cu două tăişuri, 
bomba atomică şi bomba cu hidrogen, însă nu este adevărat că 
Rutherford ar fi întrezărit aceste perspective. De fapt, cu puţin 
înainte de moartea sa, în 1937, Rutherford a avut o discuţie 
foarte aprinsă cu fizicianul maghiar Leo Szillard despre 
posibilitatea eliberării energiei nucleare pe scară largă, 
susţinând că aşa ceva nu se va realiza niciodată. 

Pentru a demonstra punctul său de vedere, Szillard s-a 
dus la Oficiul de patente, unde a înregistrat pe numele său 
patentul privind dezvoltarea reacţiilor nucleare pe scară largă. 
Trei ani mai târziu a fost descoperită fisiunea nucleului de 
uraniu, şi apoi, peste încă şase ani, prima bombă atomică a 
explodat deasupra Hiroshimei, ducând la încheierea celui de al 
doilea război mondial. Fără îndoială că Rutherford, aşezat pe un 
nor eteric şi ascultând muzica harpelor, lua aminte la cele ce se 
întâmplau şi cu siguranţă că bătrânul gândea în sinea lui: „Ce-o 
fi asta? Acum aceşti... băieţi folosesc descoperirile mele ca să se 
ucidă unul pe altul!" 


Dar, întorcându-ne în anul 1919, vom vedea ce a făcut 
Rutherford în legătură cu sfărâmarea nucleului. Deoarece 
bariera de respingere couloumbiană, care înconjură nucleul 
atomic, devine din ce în ce mai mare cu cât se merge mai 
departe în sistemul periodic al elementelor al lui Mendeleev, cel 
mai potrivit lucru ar fi să se bombardeze nucleele mai uşoare. 
De asemenea, este mai potrivit să se utilizeze particule alfa de 

FIG. VIII —7 Schema camerei cu ceaţă a lui C.T.R. Wilson. 
mare energie din dezintegrările rapide ale elementelor 
radioactive decât particule alfa mai lente. De aceea, pentru 
primele sale încercări Rutherford s-a hotărât să bombardeze 
nucleele gazului azot cu particule alfa de la RaC' şi a observat, 
spre marea lui satisfacţie, că în afară de numeroasele particule 
alfa împrăştiate de nucleele de azot existau şi câteva particule 
rapide de alt gen pe care Rutherford le-a identificat drept 
protoni. Primele observaţii ale lui Rutherford au fost făcute cu 
ajutorul metodei scintilatorului, însă la scurtă vreme după 
aceasta, studiul transformărilor nucleare a fost considerabil 
facilitat de utilizarea unei strălucite invenţii, camera Wilson sau 
camera cu ceaţă, a lui C.T.R. Wilson, ale cărui studii au fost 
menţionate în capitolul precedent în legătură cu experienţele lui 
].]. Thomson. Această invenţie se bazează pe faptul că ori de 
câte ori o particulă încărcată electric care se mişcă rapid trece 


prin aer (sau prin orice alt gaz), ea ionizează mediul respectiv 
de-a lungul traiectoriei ei. Dacă aerul prin care trec aceste 
particule este saturat cu vapori de apă, ionii astfel produşi 
servesc drept centri de condensare pentru micile picături de apă 
şi vom vedea urme lungi şi subţiri de ceaţă care se întind de-a 
lungul traiectoriilor particulelor. Schema camerei cu ceaţă este 
arătată în fig. VIII-7. Ea constă dintr-un cilindru de metal, C, care 
are deasupra o sticlă transparentă S, şi un piston, P, a cărui 
suprafaţă este colorată în negru. Aerul dintre piston şi sticla de 
deasupra este, iniţial, complet saturat cu vapori de apă şi este 
puternic luminat de către o sursă de lumină, L, printr-o fereastră 
laterală, F. Să presupunem acum că avem o mică cantitate de 
substanţă radioactivă pe vârful acului A, aflat în apropierea 
deschizăturii D. 

Particulele emise de atomii radioactivi vor zbura prin 
cameră, ionizând aerul în drumul lor. Totuşi, deoarece aerul nu 
este pe deplin saturat cu vapori de apă, nu are loc condensarea, 
şi ionii pozitivi şi negativi produşi la trecerea particulelor se 
recombină rapid în molecule neutre. Să presupunem însă, că 
pistonul este tras rapid în jos la o anumită distanţă. Detenta 
aerului cuprins între piston şi sticla de sus va scădea 
temperatura aerului, ceea ce va provoca condensarea vaporilor 
de apă la fel cum se formează şi norii ca rezultat al ridicării 
curenților de aer umed în atmosfera terestră, însă, deoarece 
condensarea vaporilor de apă este considerabil uşurată de 
prezenţa ionilor produşi de particulele încărcate care trec prin 
cameră în acel moment, formarea cetii se va produce de-a 
lungul traiectoriei particulelor, şi liniile de ceaţă subţiri se vor 
observa clar pe fondul negru, atunci când sunt luminate cu un 
fascicul de lumină. O astfel de imagine poate fi văzută direct 
privind prin sticla de deasupra sau fotografiind cu ajutorul 
aparatului fotografic, AF. 

În planşa V, sus, vedem prima fotografie a unei 
dezintegrări nucleare artificiale făcute, în 1925, de un student al 
lui Rutherford, P.M.S. Blackett. Numeroasele linii traiectorii, care 
diverg dintr-un punct situat în afara marginii fotografiei se 
datoresc particulelor alfa, care vin de la substanţa radioactivă 
plasată în acel loc. Această substanţă reprezintă un amestec de 
RaC şi RaC', care s-a format din RaC printr-un proces de 
transformare alfa. Particulele alfa din RaC' se mişcă mult mai 


încet şi sunt oprite de stratul de aer cam pe la mijlocul 
fotografiei. Particulele alfa din RaC' sunt printre cele mai rapide 
particule emise de elementele radioactive, ele pot străbate 
straturi groase de aer şi, cum se vede, traiectoria lor se termină 
spre capătul de sus al fotografiei. Cam pe la mijloc, în partea de 
jos a fotografiei, vedem o furcă, datorită transformării nucleului 
de azot|în urma ciocnirii cu o particulă alfa. Urma lungă şi 
subţire, care merge spre stânga, aparţine unui proton smuls din 
nucleu, în timp ce urma groasă, care merge în jos, s-a dovedit 
că aparţine unui nucleu rapid de oxigen. Transformarea 
alchimică ce a avut loc poate fi exprimată prin formula: 

9 N+5He='10+H, 

unde, conform convenției, indicii de jos reprezintă numărul 
atomic, iar cei de sus greutatea atomică. Atomul 130 este cel 
mai greu izotop al oxigenului obişnuit 120 şi se găseşte, în mici 
cantităţi, în aerul atmosferic. Măsurând energiile lui 1H şi 130, 
produşi în această reacţie, ceea ce se poate face pe baza 
lungimii traiectoriilor lor, se găseşte că suma lor este mai mică 
decât energia iniţială a particulei alfa iniţială cu o cantitate 
egală cu 1,26 MeV. Combinând masele din ambele părţi ale 
reacției de mai sus, găsim: 

2He=4,003 88+1H=1,00813+i 

N= 14,007 55 17 g- 17.00453 

ET 8717 

18,01143 18,01266 

Deci, în acest caz, bilanțul energetic este negativ, şi 
anume —0,001 25 unități, ceea ce este echivalent cu—1,16 
MeV. Această valoare concordă, în limita erorilor experimentale, 
eu valoarea citată mai înainte pentru pierderea de energie în 
reacție. Măsurătorile de acest gen au reprezentat primele 
verificări experimentale directe ale legii lui Einstein asupra 
echivalenței dintre energie şi masă. Totuşi, în această reacţie, 
energia nu este eliberată, ci pierdută. În alte cazuri, de exemplu, 
la bombardarea cu particule alfa a aluminiului, se câştigă 
considerabile cantităţi de energie nucleară. 

Deoarece particulele alfa sunt singurele proiectile grele 
emise de elementele radioactive naturale, primele lucrări 
asupra transformărilor nucleare artificiale au fost limitate doar 
la acest tip de reacţii. În 1929, autorul acestei cărţi, lucrând 


împreună cu Lord Rutherford la Cambridge, a calculat, pe baza 
teoriei barierei de potenţial, că protonii ar fi nişte proiectile mult 
mai bune, atât din cauza sarcinii lor electrice mai mici, cât şi a 
masei lor mai mici. Calculele au arătat că, de fapt, protonii 
acceleraţi de un potenţial electric de un milion de volţi şi 
mişcându-se cu o energie de câteva ori mai mică decât 
particulele alfa provenite de la RaC', ar produce dezintegrări 
observabile la nucleele uşoare. Rutherford le-a cerut studenţilor 
săi, J. Cockcroft (ulterior Sir John) şi E.T.S. Walton, să 
construiască o maşină de înaltă tensiune care să producă un 
fascicul de protoni de o astfel de energie, şi astfel, primul 
„spărgător de nuclee" a intrat în funcţiune în 1931. Îndreptând 
fasciculul de protoni spre o ţintă de litiu, Cockcroft şi Walton au 
arătat că la fiecare ciocnire reuşită se produceau două noi 
particule alfa, care zburau în direcţii opuse de la punctul de 
ciocnire. Reacţia evidentă care avea loc era: 

Li+1H-—-2$He. Înlocuind litiul cu bor, ei au observat trei furci 
(vezi planşa V, jos), ceea ce arată că, dacă este ciocnit de un 
proton, nucleul atomic se sfărâmă în trei fragmente egale: 

1 B+1H>33He. 

Lucrările de pionierat ale lui Cockcroft şi Walton au fost 
urmate de dezvoltarea unor acceleratori de particule din ce în 
ce mai mari, bazaţi pe un număr foarte variat de principii 
ingenioase. 

Un alt fel de spărgător de atomi este Van de Graaff-ul, 
denumit astfel după numele inventatorului; el se bazează pe un 
simplu principiu din electrostatică, după care o sarcină electrică 
transportată, printr-o fantă, în interiorul unei sfere metalice 
goale, va fi distribuită pe suprafața ei externă. 

Desigur, repulsia reciprocă dintre electroni îi va duce cât 
mai departe posibil unul de altul. Maşina lui Van de Graaff se 
compune din sfere metalice izolate, de mari dimensiuni, şi dintr- 
o curea care circulă şi care este încărcată pe partea ei dinafară 
şi descărcată atunci când intră în interiorul sferei. Deşi 
tensiunile electrice care pot fi produse de maşina Van de Graaff 
se limitează la câteva milioane de volţi, aceste maşini au ajuns 
să fie compuse din aparate şi instalaţii compacte, foarte 
potrivite pentru orice lucrare de laborator. 


Un alt instrument pentru accelerarea particulelor 
nucleare, cu mult mai ingenios, a fost realizat de Ernest Orlando 
Lawrence, al cărui nume îl poartă astăzi Laboratorul Universităţii 
din California (unde a lucrat. -N.T.). 

Aparatul se bazează pe un principiu complet diferit şi 
utilizează accelerarea multiplă a particulelor încărcate care se 
mişcă pe un cerc într-un câmp magnetic. 


FIG. VIII-8 Principiul ciclotronului. 

Principiul ciclotronului este prezentat în fig. VIII-8. Părţile 
lui principale sunt: o cameră de metal cilindrică tăiată în două 
jumătăţi C: şi C2, şi plasată între polii unui electromagnet foarte 
puternic. jJumătăţile de cameră (sau duanţii. -N.T.) C: şi C2 sunt 
conectate la o sursă de înaltă tensiune alternativă, CA, astfel 
încât câmpul electric să-şi schimbe periodic sensul în lungul 
tăieturii care le separă. lonii elementului care trebuie folosiţi 
drept proiectile atomice sunt injectaţi în centrul cutiei / şi au o 
viteză relativ mică. Traiectoriile lor sunt curbate de către câmpul 
magnetic sub formă de cercuri mici. Caracteristic pentru 
ciclotron este faptul că, pentru un câmp magnetic dat, perioada 
de revoluţie a unei particule încărcate electric pe traiectoria ei 


circulară este independentă de viteza cu care se mişcă această 
particulă.  Intr-adevăr, creşterea razei, ca şi a lungimii 
traiectoriei circulare este direct proporţională cu creşterea 
vitezei, timpul necesar pentru o revoluţie rămânând acelaşi. 

Dacă lucrurile sunt astfel aranjate, încât perioada de 
revoluţie a ionilor injectaţi în câmpul magnetic să fie egală cu 
perioada tensiunii alternative produse de sursa CA, particulele 
care ajung la spaţiul dintre cei doi duanţi, C: şi C2, vor fi supuse, 
de fiecare dată, unei forţe electrice care acţionează în acelaşi 
sens în care se mişcă particulele. In felul acesta, de fiecare dată 
când ionul trece prin acest interval, el va primi o accelerare 
suplimentară şi viteza lui va creşte treptat. Crescându-le viteza, 
ionii se vor mişca pe o traiectorie care se desfăşoară pe o 
spirală şi vor fi, în cele din urmă, ejectaţi prin fereastra F, în 
direcţia țintei 7. 

Fotografia de pe planşa VI, sus, reprezintă ciclotronul în 
curs de construcţie la Universitatea din Colorado care a fost 
proiectat să producă fascicule de protoni de aproximativ 30 
MeV”. Partea de sus a marelui electromagnet, ca şi suportul 
fasciculului, pot fi văzute foarte clar. Bevatronul Universităţii din 
California (partea de jos a planşei VI) şi cosmotronul de la Long 
Island sunt dezvoltări ulterioare ale principiului ciclotronului. 

Atunci când descriu rezultatele experienţelor lor în 
legătură cu transformările nucleare provocate prin bombardarea 
diferitelor substanţe cu proiectile nucleare rapide, fizicienii se 
folosesc întotdeauna de noţiunea de „secţiune eficace" sau, 
simplu, „secţiune“. Pentru a înţelege această noţiune, să 
considerăm cazul unei baterii antiaeriene care încearcă să 
doboare nava spaţială inamică ce se apropie de locul unde se 
află ea. Dacă inamicul a fost atât de prost, încât să trimită un 
zepelin (fig. VIII-9 a), orice lovitură care îl va atinge îi va fi fatală 
şi „secţiunea eficace" va fi egală cu secţiunea geometrică a 
navei. În cazul unui avion (fig. VIII-9b), schijele care l-ar atinge 
ar putea lovi diferite părţi fără să-l „doboare". Există numai 
puţine părţi, de exemplu, capul şi corpul pilotului, părţile 
esenţiale ale motorului şi sistemul de comandă care trebuie 
lovite pentru a dobori avionul. Aria, în profil, combinată, a 


* Ciclotronul Universităţii Colorado, de tipul cu energie variabilă şi pentru 
particule multiple, mai poate accelera, pe lângă protoni (30 MeV), deuteroni 
(20 MeV) şi particule alfa (40 MeV). - N.T. 


acestor părţi este cunoscută sub numele de „secţiune eficace" şi 
poate fi considerabil mai mică decât obiectul însuşi. Astfel, de 
exemplu, „secţiunea eficace de ucidere" a lui Ahile era limitată 
la numai câţiva centimetri pătraţi pe călcâiul piciorului său 
stâng. 

Considerând probabilitățile de distrugere, fie a unui avion 
inamic, fie a unui nucleu atomic, suntem interesaţi să 
cunoaştem numai aria în 


FIG. VIII —9 „Secţiunea eficace de distrugere" (suprafața 
neagră) a unui zepelin (a) şi a unui avion (b) — presupunând 
rezervoarele de benzină complet separate. {jjj 
secţiune care trebuie să fie atinsă, şi nu neapărat poziţia exactă 
a locurilor sensibile. Situaţia este similară cu aceea a doi oameni 
care duelează, unul fiind foarte slab, iar celălalt foarte gras. Cel 
gras obiectează că situaţia este dezavantajoasă pentru el, 
deoarece expune o suprafaţă de ţintă pentru gloanţele de pistol 
mult mai mare decât adversarul său. „Ei, bine", răspunde cel 
slab, „cere martorului dumitale să deseneze cu creta silueta 
mea pe hainele pe care le porţi şi loviturile dinafară liniei nu le 

vom lua în considerare". 

Raza unui nucleu atomic este de ordinul a 10? cm, astfel 
încât secţiunea sa eficace geometrică este de aproximativ 102 
cm?. Secţiunea eficace egală cu IO2* cm? este cunoscută sub 


numele de „barn" (ceea ce înseamnă şură -N.T.), deoarece este 
foarte mare şi dacă nucleul este spart de fiecare dată când este 
lovit, secţiunea eficace este de aproximativ un barn. Dacă, 
totuşi, dintr-un motiv sau altul, apare o distrugere, să zicem la o 
sută de lovituri, spunem că secţiunea eficace este 0,01 barni 
sau 1026 cm?. 

În cele ce urmează cititorul va găsi exemple în care 
secţiunile eficace ale proceselor de bombardare nucleare 
respective sunt încă şi mai mici. 


FIG. VIII — 10 Nucleul atomic compus din protoni şi neutroni. Cei 
din interior nu suferă acţiunea forţei, pe când cei de pe 
suprafaţă sunt împinşi spre interior. 

STRUCTURA NUCLEARĂ ŞI STABILITATEA 
În timp ce electronii atomici zboară liberi prin spaţiu, menţinând 
distanţele, care sunt de câteva mii de ori mai mari decât 
diametrele lor, protonii şi neutronii care formează nucleele 
atomice sunt îngrămădiţi la un doc, ca heringii într-un butoi (fig. 
VIII-10). Astfel, în cazul atomului, putem vorbi, despre o 
atmosferă electronică având multe din proprietăţile unui gaz 
obişnuit, câtă vreme materiei nucleului, fiind mai compactă, i se 
potriveşte mai bine comparaţia cu o picătură de lichid în care 
moleculele sunt ţinute la un loc de forţele de coeziune. Acest 
„model al picăturii" al nucleului a fost propus de autorul acestei 


cărţi cam cu treizeci de ani în urmă, permiţându-ne să 
înţelegem multe dintre proprietăţile nucleare. În primul rând, 
deşi gazele sunt uşor compresibile datorită faptului că spaţiul 
dintre particule este foarte mare, lichidele îşi schimbă volumul 
foarte puţin, indiferent cât este de mare presiunea la care sunt 
supuse. Şi, desigur, aşa cum am văzut mai înainte, când 
parcurgem sistemul lui Mendeleev, volumul atomilor rămâne 
neschimbat, având din ce în ce" mai mulţi electroni înghesuiți 
pe orbite cuantice de diametre din ce în ce mai mici. Pe de altă 
parte, măsurătorile arată că raza nucleului atomic creşte direct 
proporţional cu rădăcina cubică a masei, astfel încât volumul 
creşte direct proporţional cu masa, iar densitatea rămâne 
constantă. Densitatea acestui fluid nuclear, ale cărui picături 
formează nuclee atomice, depăşeşte densitatea apei cu un 
factor de 10! şi un degetar umplut cu un astfel de fluid ar 
cântări cinci mii de milioane de tone! 

Ca orice lichid, fluidul nuclear prezintă fenomenul de 
tensiune superficială, deoarece nucleonii care se află la 
suprafaţă sunt împinşi în spre interior de forţele de coeziune ale 
celorlalţi nucleoni, tinzând în felul acesta să reducă mărimea 
suprafeţei la minimum. Dar, la fel ca şi în cazul densităţii, 
tensiunea superficială a fluidului nuclear este considerabil mai 
mare decât cea a fluidelor obişnuite. Dacă facem o peliculă de 
săpun pe o ramă de sârmă în formă de U, care să aibă şi o parte 
de sârmă dreaptă ce se poate deplasa, forţa tensiunii 
superficiale care acţionează asupra sârmei mobile va putea să 
suporte, pe toată lungimea ei, o greutate de aproximativ 70 
mg/cm. Dacă am face acelaşi lucru cu fluidul nuclear, forţa ar fi 
de zece miliarde de tone. Din cauza tensiunii superficiale, 
nucleele atomice au o formă aproape sferică, la fel ca picăturile 
de ploaie şi probabil că vibraţiile şi rotaţiile acestor picături mici 
provoacă emisia de radiaţii gamma ale nucleelor excitate. 

Fizicianul american John Wheeler, de la Princeton, a arătat 
că fluidul nuclear nu se află numai sub formă de mici sfere, ci, în 
principiu, poate să aibă diferite forme. Cauza, în acest caz, ar fi 
faptul că în afară de forţele de coeziune nucleară există şi forţe 
coulombiene de repulsie între sarcinile pozitive ale protonilor. 
Wheeler a arătat, într-o lucrare nepublicată, că existenţa acestor 
forţe repulsive dintre sarcinile pozitive, permite fluidului atomic 
să la forma unui colac. De fapt, în acest caz, forţelor de tensiune 


superficială care tind să transforme colacul în sferă li se vor 
opune forţele electrice de repulsie dintre părţile care se află faţă 
în faţă, şi întreaga configuraţie devine perfect stabilă. Astfel de 
nuclee în formă de colac, care ar fi considerabil mai mari decât 
nucleele de uraniu, având o greutate atomică de mai multe mii, 
vor fi înconjurate de electroni care se vor mişca foarte aproape 
de suprafaţa lor pe traiectorii asemănătoare înfăşurării unui 
electromagnet circular (vezi fig. V-11). 

Nuclee în formă de colac, de felul descris mai sus, nu 
există în natură, şi este greu să credem că ele ar putea fi 
realizate în viitor nici chiar de către cel mai ingenios fizician 
nuclearist. Dar dacă ei ar fi realizaţi, a precizat Wheeler, am 
putea să-i folosim drept verigi pentru a face un lanţ. Firele 
făcute din astfel de lanţuri nucleare vor fi extrem de tari şi, dacă 
ar fi tot atât de subţiri ca firul de păianjen, ar putea susţine 
greutatea unor nave de război. Însă ar fi foarte grele; un astfel 
de fir, cu o lungime de un yard, ar cântări aproximativ 1 000 t. 

Se pare că nucleele în formă de colac ale lui Wheeler nu 
vor găsi aplicaţii practice, dar formele nucleare simple 
guvernate de aceleaşi două feluri de forţe deschid pentru noi 
era energiei atomice. Să considerăm balanţa dintre energia 
tensiunii superficiale şi energia electrică dintr-un nucleu atomic. 
Energia superficială totală, fiind proporţională cu suprafaţa, 
creşte cu atât mai mult cu cât nucleele devin mai mari. 
Deoarece densitatea fluidului nuclear rămâne constantă, 
volumul său este proporţional cu masa (greutatea atomică), iar 
raza, cu rădăcina cubică a masei. In felul acesta, energia 
superficială totală, fiind proporţională cu suprafaţa, creşte cu 
pătratul rădăcinii cubice a masei sau, cu alte cuvinte, este 
proporţională cu masa la puterea două treimi. Pentru a calcula 
energia coulombiană trebuie să utilizăm o lege din electrostatică 
care arată că energia unui corp sferic încărcat cu electricitate 
este direct proporţională cu pătratul sarcinii şi invers 
proporţională cu raza sa. Sarcina electrică nucleară este dată de 
numărul său atomic, care este aproximativ proporţional cu 
greutatea atomică. Amintind că raza variază proporţional cu 
rădăcina cubică a greutăţii atomice, găsim că energia 
coulombiană creşte aproximativ cu greutatea atomică la 

energiei tensiunii superficiale şi putem conchide că, în timp ce la 
nucleele uşoare, forţele de respingere electrostatică pot să 
joace un rol mai puţin însemnat, la nucleele grele, ele devin 
destul de importante. Deoarece forţele de tensiune superficială 
tind să reţină picăturile de lichid la un loc şi să contopească 
două picături care ajung în contact şi să le transforme într-o 
singură picătură mai mare, ar fi de aşteptat ca, în cazul 
elementelor uşoare, să se elibereze 

VIII — 11 Energia de legătură pe nucleon, în funcţie de 
greutatea atomică. 
energie în procesele de fuziune nucleară. Pe de altă parte, în 
cazul nucleelor grele, forţele coulombiene de respingere au 
prioritate, iar fisiunea nucleară devine un proces cu eliberare de 
energie. Calculele arată că „regiunea de fuziune" se extinde 
până la aproximativ o treime din sistemul lui Mendeleev, unde 
cu cât ne apropiem de limită, energia eliberată aşteptată este 
din ce în ce mai mică. „Regiunea de fisiune" care începe în acest 
punct, corespunde la început unei energii eliberate destul de 
mici, dar care creşte rapid, atingând valorile cele mai mari 


pentru elementele cele mai grele. În felul acesta, fiecare 
element chimic reprezintă o sursă potenţială de energie 
nucleară; rămâne de rezolvat doar problema cum să începi 
reacţiile nucleare şi cum să le întreţii. 

Modelul picăturii de lichid al nucleelor atomice reprezintă 
o foarte mare aproximaţie faţă de realitate, însă nu trebuie să 
uităm că protonii şi neutronii din interiorul nucleului sunt supuşi 
aceloraşi legi cuantice ca şi electronii din atom, ceea ce trebuie 
să ducă la anumite abateri de la imaginea simplificată dată mai 
sus. Şi, desigur, astfel de abateri pot fi găsite în studiile mai 
detaliate asupra proprietăţilor nucleare. În fig. VIII-11 se arată 
variaţia energiei de legă tură pe nucleon pentru întregul 

FIG. VIII—12 Secţiunea eficace de captură a neutronilor, în 
funcţie de numărul de neutroni din nucleu. 

domeniu de nuclee, de la cele mai uşoare până la cele mai 
grele. Se poate observa o descreştere regulată a energiei de 
legătură în prima parte a graficului şi o creştere lentă mai 
departe; aceasta corespunde regiunilor de fuziune şi fisiune. Se 
observă totuşi că graficul nu este o curbă netedă şi că există un 


număr oarecare de vârfuri mai mici care indică o legătură 
anormal de puternică între nucleoni. Acestea corespund unor 
nuclee în care păturile de nucleoni sunt complete şi sunt 
oarecum analoge cazurilor în care păturile electronice din atomi 
sunt complete, în cazul atomilor, elementele cu pături 
electronice complete (gazele nobile) sunt chimic inactive, 
deoarece sunt „complet'" satisfăcute cu grupul lor de electroni. 
Un efect similar, în cazul nucleelor, este prezentat în fig. VIII-12, 
care reprezintă probabilitățile relative pentru ca un neutron 
incident să fie capturat de nucleele diferitelor elemente. Pentru 
anumite numere de neutroni prezenţi în nucleu (50, 82, 126) 
probabilitatea de a captura un alt neutron scade brusc, indicând 
că aceste nuclee conţin pături neutronice complete. Studiul 
acestora şi al multor altor neregularități în proprietăţile nucleare 
ne duce la concluzia că păturile interne, legate puternic, se 
formează ori de câte ori numărul, fie al neutronilor, fie al 
protonilor, este egal cu unul dintre următoarele numere: 2, 8, 
14, 20, 28, 50, 82 şi 126. Ar mai fi de menţionat totuşi că, în 
timp ce la atomi fiecare nouă pătură electronică se află înafara 
celei anterioare, ducând astfel la o structură asemănătoare unei 
cepe, păturile neutronice şi  protonice din nuclee se 
întrepătrund, fiecare ocupând întregul volum nuclear. Această 
lipsă de distincţie geometrică între păturile nucleonice face ca 
efectul lor să fie mai puţin pronunţat şi mai dificil de studiat şi 
de explicat. Această dificultate a fost depăşită totuşi simultan şi 
independent de către Măria Goepert Meyer, la Chicago şi Hans 
Jensen, la Heidelberg, care au reuşit să construiască un sistem 
complet de pături nucleare ce sunt în perfectă concordanţă cu 
faptele observate. Când s-au întâlnit pentru a-şi compara 
rezultatele, ei au aflat că amândoi sunt născuţi în aceeaşi zi şi în 
acelaşi an, şi aşa au devenit foarte buni prieteni. 
REACŢII DE FISIUNE ÎN LANŢ 

La 27 ianuarie 1939, la Washington, Universitatea George 
Washington (unde autorul preda în acea vreme) şi Institutul 
Carnegie din Washington, au organizat în comun o conferinţă 
restrânsă de fizică teoretică. În ziua aceea, Niels Bohr, una 
dintre personalitățile de seamă printre participanţii la 
conferinţă, a primit o scrisoare de la fiziciană germană Lise 


* M. G. Meyer şi F. Jensen au fost distinşi cu Premiul Nobel pentru lucrările lor 
în domeniul structurii nucleului. - N. T. 


Meitner care, pe atunci (din cauza lui Hitler), lucra la Stockholm. 
Ea spunea că a primit o scrisoare din partea colegului ei, Otto 
Hahn, din Berlin, prin care o informa că el şi asistentul său, Fritz 
Strassman, bombardând uraniul cu neutroni, au constatat 
prezenţa bariului, un element care se află cam pe la jumătatea 
sistemului lui Mendeleev, în partea de jos. Meitner şi nepotul ei, 
Otto Frisch (observați că în treaba aceasta se află amestecați 
doi Otto!), care a însoţit-o la Stockholm, s-au gândit că acest 
rezultat s-ar putea datora fisiunii, adică spargerii în două părţi a 
nucleului de uraniu ciocnit de un neutron. Imediat ce Bohr a citit 
telegrama participanților, discuțiile s-au deplasat de la 
subiectele, nu prea interesante, ale conferinţei, la argumentări 
aprinse în legătură cu problema dacă fisiunea nucleului de 
uraniu ar putea să conducă la eliberarea pe o scară largă a 
energiei nucleare. Enrico Fermi, care, de asemenea, lua parte la 
conferinţă, a ieşit la tablă şi a scris câteva formule, referitoare la 
procesul de fisiune. Un corespondent al unui ziar din 
Washington, care aţipise, fericit, în timpul primei părţi a 
conferinţei, s-a trezit şi a început să la note, însă Merle Tuve, un 
fizician nuclearist de la Institutul Carnegie l-a scos repede afară, 
spunându-i că discuţiile erau prea tehnice pentru ca el să le 
poată înţelege. Acesta a fost primul pas în problemele de 
securitate care, apoi, s-au impus foarte repede în legătură cu 
dezvoltarea „energiei atomice". Dar ceea ce auzise reporterul 
înainte de a fi scos afară a apărut publicat în ziare şi, în 
dimineaţa următoare, autorul acestei cărţi a fost trezit de 
telefonul lui Robert Oppenheimer din California, care dorea să 
afle despre ce era vorba. Acesta a fost începutul. 

Articolul lui Niels Bohr şi John Wheeler asupra fisiunii 
nucleare apărut în septembrie 1939 în „The Physical Review" a 
fost primul şi ultimul articol în legătură cu acest subiect, 
publicat înainte ca perdeaua de securitate să cadă complet şi se 
baza pe modelul nuclear al picăturii, discutat mai sus. Când 
nucleul, lovit de neutronul incident, începe să vibreze, trecând 
printr-un şir de forme alungite, echilibrul dintre forţele de 
tensiune superficială şi cele electrice se strică; forţele de 
tensiune tind să reducă nucleul la forma sa sferică iniţială, în 
timp ce forţele electrice fac să crească alungirea. Dacă raportul 
dintre axa mare şi axa mică a elipsoidului depăşeşte o anumită 
limită, se produce o scindare de-a lungul planului ecuatorial şi 


nucleul se desface în două jumătăţi (fig. VIII-13). Da scurtă 
vreme după aceea s-a arătat că fisiunea nucleului de uraniu 
este însoţită de emiterea unei perechi de neutroni (mai exact 
2,5 neutroni), care, la rândul lor, pot să ciocnească alte nuclee 
din vecinătate şi să le spargă. Aceasta ar duce la apariţia altor 
patru neutroni care ar produce fisiunea altor patru nuclee. În 
felul acesta s-ar desfăşura o reacţie care ar înghiţi cu 
repeziciune întreaga masă a uraniului, ducând la eliberarea unei 
cantităţi enorme de energie. 


FIG. VIll— 13 Fisiunea unui nucleu greu în urma ciocnirii cu un 
neutron. 
Este foarte dificil să scrii despre ceea ce se numeşte în 
mod obişnuit „energia atomică". La început, când aproape toate 
faptele şi datele erau ascunse în spatele unei grele cortine de 


securitate, nu era posibil să se scrie ceva despre acest subiect. 
Acum însă, când există o informaţie bogată în nenumărate cărţi, 
şi în articole de reviste şi de ziare, subiectul este şters şi banal. 
În afară de aceasta, deşi fisiunea nucleului de uraniu poate fi 
considerată ca un paragraf foarte interesant (însă numai un 
paragraf) din istoria fizicii, realizarea bombelor atomice, a 
reactoarelor şi a  fertilizatorilor (obţinerea de substanţe 
fisionabile din substanţe sau izotopi nefisionabili, de exemplu, 
obţinerea  plutoniului din uraniu-238 prin capturarea unui 
neutron. -N.T.) aparţin, mai degrabă domeniului tehnologiei. 
Aşadar, în afară de reproducerea (în planşa VII) a două foarte 
frumoase fotografii (mai ales dacă ar fi fost în culori), a unei 
bombe atomice şi a unui reactor (de tip piscină), în cele ce 
urmează nu vor fi discutate decât câteva lucruri esenţiale. 

Mai întâi a apărut un lucru foarte neplăcut — încă pe 
vremea conferinţei de la Washington, despre care a fost vorba 
mai înainte — , şi anume că nu izotopul principal al uraniului 
este acela care prezintă fenomenul de fisiune, ci izotopul foarte 
rar 255U care se află într-o proporţie de numai 0,7%. In afară de 
aceasta, izotopul principal ?*U, care constituie restul de 99,3% 
din uraniul natural nu este un component chiar atât de 
inofensiv, pentru că are un mare apetit pentru neutroni, pe care 
îi capturează cu o asemenea viteză, încât stinge orice reacţie în 
lanţ care ar putea fi cumva iniţiată în %5U. Existau numai două 
moduri de a face faţă situaţiei: fie să se separe 25U de izotopul 
vătămător 8U, fie să se încerce, printr-un mijloc oarecare, să se 
păstreze reacţia în uraniul natural, încercând ca lacomul ?8U să 
fie ţinut la distanţă de prada sa. 

Au fost încercate ambele metode. Într-o uzină ţinută în 
mare secret, de la Oak Ridge, Tennessee, au fost investigate 
metodele de separare a izotopilor uraniului şi, în cele din urmă, 
producţia a fost axată pe metoda difuziei, bazată pe faptul că 
acei compuşi ai uraniului care conţineau izotopul mai uşor 
difuzează ceva mai rapid prin membrane poroase decât cei care 
conţineau izotopul mai greu. 

Metodele necesare pentru a face ca reacţia să se 
desfăşoare în uraniul natural au fost născocite în special de 
Enrico Fermi şi se bazează pe principiul moderării. S-a constatat 
că izotopul greu al uraniului are un mare apetit pentru neutroni 
relativ rapizi, în timp ce izotopul mai uşor îi preferă pe cei foarte 


lenți. Deoarece neutronii emişi la fisiunea nucleului de uraniu au 
viteze foarte mari, va trebui să-i încetinim până când vor ajunge 
la nivelul apetitului lui ?5U, însă suficient de repede ca ei să nu 
fie înghiţiţi de ?%U. Aceasta s-ar putea realiza dacă se amestecă 
uraniul natural cu o mare cantitate din aşa-numitul „moderator", 
adică un element ai cărui atomi să nu aibă de loc apetit pentru 
nici un fel de neutroni şi să preia o parte din energia cinetică a 
neutronilor prin procese de ciocnire. Doi dintre cei mai buni 
moderatori s-au dovedit a fi atomii de deuteriu (izotopul greu al 
hidrogenului) şi atomii de carbon, care au dus la realizarea a 
două tipuri de reactoare nucleare (cu grafit şi cu apă grea), care 
în momentul de faţă se află în funcţiune. Primul reactor atomic, 
utilizând drept moderator carbonul (sub forma unor cărămizi de 
grafit) şi construit sub directa supraveghere a lui Fermi sub 
tribunele marelui stadion al Universităţii din Chicago, a început 
să funcţioneze la 2 decembrie 1941. Desigur, reacţiile în lanţ din 
reactoarele cu moderatori se dezvoltă încet şi energia produsă 
nu poate fi utilizată nici în scopuri militare, nici în scopuri 
paşnice (în ultimii ani reactoarele nucleare cu moderatori sunt 
utilizate din ce în ce mai mult pentru producerea de energie, 
propulsarea navelor etc. — N.T.) Există totuşi şi o şmecherie la 
mijloc! în timp ce reacţia în lanţ are loc în nucleele de 35U, o 
parte dintre neutroni sunt înghiţiţi de nucleele flămânde de 8U, 
care datorită moderatorului au fost lipsite de la un adevărat 
ospăț al lui Lucullus.” Ce s-a întâmplat cu 8U după ce a înghiţit 
un neutron, se arată în şirul de ecuaţii alchimice scrise mai jos: 
Usni y, 

U>? Npre, 

23 Np >39 Pu+e. 

Np şi Pu sunt simbolurile chimice ale neptuniului şi 
plutoniului, cele două „elemente transuraniene" produse în 
reactoarele nucleare. În timp ce neptuniul este numai o stare 
tranzitorie în acest proces, plutoniul este într-adevăr cineva! El 
are aceleaşi proprietăți ca şi U, dar mult mai accentuate. Se 
sparge mai uşor atunci când este lovit de un neutron, iar 


* Lucullus, Lucius Licinius, general roman (109 - 57 î.e.n.) căruia i-a mers 
reputaţia pentru luxul şi bogăţia sa extraordinară, şi căruia îi plăcea, mai 
ales, nespus de mult să mănânce şi să fie servit cu mult fast chiar şi atunci 
când nu avea oaspeţi. - N. T. 


fisiunea lui este însoţită de un număr mai mare de neutroni 
secundari. Şi, ceea ce este, desigur, cel mai important, 
plutoniul, având proprietăţi chimice complet diferite de ale 
uraniului, poate fi separat mai uşor (vorbă să fie) de restul de 
uraniu, când procesul de ardere din reactor s-a terminat. 
i BOMBELE DE FISIUNE ŞI REACTOARELE NUCLEARE 
In toate discuţiile referitoare la reacţia în lanţ de fisiune cea mai 
importantă noţiune este aceea de dimensiune critică. Când are 
loc un singur proces de fisiune în interiorul unei probe de %5U 
pur sau de Pu, sunt emişi mai mulţi neutroni de fisiune (în 
medie 2,5 pentru uraniu şi 2,9 pentru plutoniu) din punctul în 
care fisiunea nucleară a avut loc. Distanţa medie pe care un 
neutron de fisiune trebuie să o străbată prin această materie 
pentru a ajunge într-un alt nucleu este de aproximativ 10 cm, 
astfel încât, dacă mărimea probei respective este mai mică 
decât această valoare, majoritatea neutronilor de fisiune vor 
trece prin probă şi vor zbura în afară înainte de a avea şansa să 
provoace o altă fisiune şi astfel să dea naştere la alţi neutroni. In 
felul acesta nu se poate dezvolta o reacţie în lanţ progresivă 
dacă mărimea probei este prea mică. Având probe din ce în ce 
mai mari, se constată că tot mai mulţi neutroni de fisiune, 
produşi în interiorul ei, au şansa să provoace alte fisiuni, prin 
ciocnirea cu un nucleu, înainte de a ieşi afară prin suprafaţă; 
pentru probe de mărime potrivită, numărul neutronilor de 
fisiune care produc o altă fisiune în interiorul probei devine 
suficient de mare pentru a produce o viteză de reacţie care să 
crească repede în timp. Mărimea probei unui material fisionabil 
dat, pentru care procentajul de neutroni care dă naştere 
proceselor de fisiune succesive este destul de mare ca să 
asigure o reacţie în lanţ progresivă, este cunoscută sub numele 
de dimensiune critică a acestui material fisionabil. Deoarece 
numărul de neutroni per fisiune este mai mare în cazul 
plutoniului decât în cazul izotopului 7%5U, dimensiunile critice 
pentru plutoniu sunt mai mici decât pentru 2*5U, deoarece primul 
poate să permită pierderi mai mari de neutroni prin suprafaţă. 
Pentru a produce o explozie nucleară trebuie să construim 
un eşantion de material fisionabil cu mult supracritic, într-o 
perioadă de timp care să fie destul de scurtă pentru a nu 
permite dezvoltarea unei reacţii în lanţ cu o energie 
considerabilă. Putem face aceasta, de exemplu, prin proiectarea 


unei mase subcritice într-o altă masă subcritică, cu o viteză 
destul de mare ca reacţia în lanţ să nu se dezvolte într-o măsură 
mult mai mare decât atunci când a fost realizat „ansamblul" 
complet. Există, de asemenea, multe metode ingenioase de a 
obţine acest rezultat (dar toate sunt secrete). 

Dacă dorim să realizăm o reacţie de fisiune în lanţ, dar în 
condiţii controlabile pentru a o utiliza în scopul producerii de 
energie, materialul fisionabil trebuie ţinut tot timpul cât se 
poate de aproape de dimensiunile critice. 

Nu trebuie să pierdem niciodată din vedere că o reacţie 
nucleară în lanţ este prin însăşi natura ei explozivă şi că orice 
încercare de a o face să se desfăşoare într-o stare staţionară 
este comparabilă cu menţinerea unui cuptor încins utilizând 
drept combustibil TNT. Insă, de fapt, lucrul acesta poate fi făcut 
cu o probabilitate foarte mică de nereuşită şi poate fi realizat cu 
ajutorul „barelor de control". Acestea sunt făcute din materiale 
absorbante de neutroni (de exemplu, borul), împinse automat 
înăuntru sau în afară prin nişte canale foarte înguste tăiate prin 
materialul fisionabil, după cum producerea de neutroni coboară 
sau depăşeşte nivelul dorit. 

Reactoarele nucleare sunt utilizate cu succes ca 
producătoare de energie în ţările care duc lipsă de cărbune sau 
de petrol (de exemplu, Marea Britanie), ca şi pentru propulsarea 
vapoarelor, de exemplu, submarinele „atomice", în .S.U.A. şi 
spărgătoarele de gheaţă „atomice", în U.R.S.S. 

REACŢII TERMONUCLEARE 
De secole, astronomii şi fizicienii s-au întrebat, minunându-se, 
ce dă atâta strălucire Soarelui (şi altor stele). Bineînţeles că o 
„ardere" obişnuită nu poate fi suficientă în acest scop, deoarece 
chiar dacă materia din Soare ar fi cea mai bună benzină de 
avion, ea nu ar fi ţinut mai mult timp decât cel scurs între 
perioada piramidelor egiptene şi până în zilele noastre. Cam cu 
o sută de ani mai înainte, Herman von Helmholtz, în Germania şi 
Lord Kelvin, în Anglia au sugerat ideea că Soarele şi-ar menţine 
radiaţiile lui de lumină şi căldură, datorită uşoarei sale 
contracţii. Calculele au arătat că contracția Soarelui de la o 
mărime iniţială foarte mare la diametrul actual ar elibera o 
energie suficientă pentru a menţine emisia radiaţiei sale timp de 
câteva sute de milioane de ani. Dar cele mai recente estimări 
ale vârstei sistemului solar au arătat că chiar şi această mare 


valoare nu este destul de mare şi că, probabil, Soarele 
străluceşte de cel puţin câteva miliarde de ani. Singura 
modalitate de a explica o astfel de longevitate a Soarelui era să 
se presupună că el îşi obţine energia dintr-un anumit fel de 
transformare nucleară şi, în 1929, astronomul englez Robert 
Atkinson şi fizicianul austriac Fritz Houtermans şi-au unit 
eforturile pentru a vedea dacă lucrul acesta ar putea fi 
adevărat. Ideea lor era că ciocnirile termice dintre atomii din 
interiorul fierbinte al Soarelui pot provoca anumite reacţii 
nucleare care se desfăşoară suficient de rapid pentru a constitui 
sursa necesară de energie. Studiile astronomului englez Sir 
Arthur Eddington au arătat că temperatura din interiorul 
Soarelui trebuie să fie cam de 20 000 000°, ceea ce corespunde 
unei energii de mişcare termică de aproximativ 4 x 10° 
erg/particulă. Această energie este de câteva sute de ori mai 
mică decât energia proiectilelor atomice utilizate în experienţele 
obişnuite de transformare a elementelor; însă trebuie să mai 
ţinem seama de faptul că, în timp ce proiectilele nucleare 
accelerate îşi pierd rapid energia lor iniţială şi au numai o mică 
şansă ca să lovească nucleul ţintă înainte de a ieşi din joc, 
mişcarea termică continuă indefinit, iar particulele implicate se 
ciocnesc unele de altele pentru o perioadă nelimitată de timp. 

Utilizând teoria, din mecanica ondulatorie, asupra 
pătrunderii prin bariere nucleare de potențial, teorie dezvoltată 
doar cu un an mai înainte, Houtermans şi Atkinson au reuşit să 
arate că la temperaturile şi densităţile care există în interiorul 
Soarelui, reacţiile termonucleare dintre nucleele de hidrogen 
(protoni) şi cele ale altor elemente uşoare ar putea elibera o 
cantitate de energie suficientă, care să corespundă radiaţiei 
observate a Soarelui. Această teorie a fost propusă înaintea 
experienţelor lui Cockcroft şi Walton asupra transformării 
artificiale a elementelor provocate de bombardări cu protoni şi 
nu existau decât foarte puţine informaţii despre ceea ce se 
întâmplă când diferite nuclee uşoare sunt ciocnite de protoni. 
Houtermans şi Atkinson au propus, în acest timp, că trebuie să 
existe un anumit nucleu uşor care să aibă proprietatea de a 
captura protoni şi de a-l reţine în interior o perioadă de timp 
foarte lungă. După ce este capturat şi al patrulea proton, se 
formează o parti culă alfa în interiorul nucleului „capcană de 
protoni", 


FIG. VIII—14 Ciclul carbonului responsabil de producerea 

energiei termonucleare în stele. 
şi emisia ei ar elibera o mare cantitate de energie nucleară. Ei 
şi-au intitulat în mod semnificativ articolul, publicat în revista 
germană „Zeitschrift fur Physick", Cum s-ar putea găti nucleele 
de heliu într-o oală de potenţial? Titlul a fost schimbat, însă cu 
altul mai convenţional, de către editorul revistei, care nu avea 
simţul umorului. 

Cam zece ani mai târziu, când s-a acumulat suficient 
material informativ referitor la ciocnirea nucleelor uşoare cu 
protoni, „nucleul capcană de protoni" al lui Atkinson şi 
Houtermans a fost identificat cu cel al carbonului. 

Hans Bethe, în S.U.A. şi Cari von Weizsacker, în Germania, 
au propus, în mod independent unul de altul, aşa-numitul ciclu 


* Titlul în limba germană este : “Wie kan man ein Heliumkern in sin 
Potentialtopf kochen?” 


al carbonului, prezentat în fig. VIII-14. În aceste serii de reacţii 
nucleare, nucleul de carbon capturează patru protoni consecutiv 
şi, după transformarea a doi dintre ei în neutroni, se emite o 
particulă alfa. 

Perioada totală a ciclului este de şase milioane de ani, iar 
energia eliberată în timpul proceselor este de aproximativ 4 x 
10” erg. Deoarece, conform datelor actuale privind compoziţia 
chimică a Soarelui, fiecare gram de materie solară conţine 
aproximativ 0,0001 g de carbon (5 x 10! atomi de carbon), 
viteza eliberării energiei în ciclul carbonului ajunge până la 1 
erg/g s., ceea ce ar reprezenta abia 1 % din viteza cu care se 
produce energia în interiorul Soarelui. 

Charles Critchfield, pe atunci aspirant la Universitatea 
George Washington, a propus, cam în acelaşi timp, un alt 
proces. Ideea lui era că dacă într-o ciocnire dintre doi protoni, 
unul dintre protoni se transformă într-un neutron prin emisia 
unui electron pozitiv, atunci se poate forma un nucleu de 
deuteriu (izotopul greu al hidrogenului). 

Prin reacţii succesive deuteriul poate fi transformat în 
heliu şi astfel ajunge la acelaşi capăt ca şi în ciclul carbonului, 
însă mult mai repede. Reacţiile implicate în acest aşa-numit 
proces H—H, sunt: 

H+ H> D+ gee 
"D+ H> He+y, 
>He+:He—5He+2,H. 

La temperatura de 20 000 000°, această reacţie durează 
3x10 ani şi eliberează 4 x 105 erg pe proton. 

Deoarece hidrogenul constituie aproximativ jumătate din 
materia solară (2 x 10% atomi/g) viteza totală de eliberare a 
energiei este de aproximativ 100 erg/g s în bună concordanţă cu 
valoarea observată. 

Preponderenţa reacției H-H în Soare faţă de ciclul C nu 
constituie totuşi o regulă generală şi în multe stele ea este 
tocmai contrară, din cauză că aceste cicluri de reacţii 
termonucleare au o dependenţă diferită de temperatură, astfel, 
în timp ce viteza ciclului C este proporţională cu T”, reacţia H-H 
are o dependenţă?de temperatură de forma T?. În felul acesta, 
în stele mai strălucitoare decât Soarele, de exemplu, Sirius, care 
au o temperatură centrală mai înaltă, ciclul C este preponderent 


faţă de ciclul H-H. Pe de altă parte, în stelele mai stinse decât 
Soarele — şi majoritatea stelelor aparţin acestei clase — 
producerea de energie este datorată în întregime reacției H-H. 

Cititorul va fi foarte surprins dacă el (sau ea) va încerca să 
compare viteza de producere a energiei în interiorul Soarelui cu 
viteza cu care se produce căldura într-un aparat electric 
obişnuit, de exemplu, într-un ibric electric. Astfel, 100 erg/g s 
echivalează cu aproximativ 2 x IO“ cal/g s şi trebuie 5 x 107s, 
sau un an şi jumătate pentru a aduce 1 g de apă rece până la 
punctul de fierbere cu o astfel de sursă de căldură! In felul 
acesta, utilizând un ibric electric în care sistemul de încălzire ar 
funcţiona cu aceeaşi eficacitate ca şi reacţiile termonucleare din 
interiorul Soarelui, am avea de aşteptat câţiva ani până când ar 
fierbe apa, asigurând, bineînţeles, o izolare perfectă a ibricului 
în aşa fel, încât să nu existe pierderi de căldură. 

Motivul pentru care Soarele este atât de fierbinte, în ciuda 
acestei viteze mizerabile de generare a căldurii, îl constituie 
faptul că Soarele este foarte mare. De fapt, producerea totală 
de căldură este proporţională cu volumul (adică cu R3), în timp 
ce pierderile de căldură sunt proporţionale cu suprafaţa (adică 
cu R?); corpurile foarte mari ajung să fie foarte fierbinţi, chiar 
dacă viteza de producere a căldurii pe unitatea de volum în 
interiorul lor este foarte mică. 

Din discuţia de mai sus rezultă clar că nici ciclul C, nici 
reacţia H-H, care alimentează cu energie stelele ce luminează 
universul nostru, nu sunt adecvate pentru ambițiosul Homo 
sapiens care vrea să utilizeze energia nucleară pentru propriile 
lui scopuri. 

Cheia pentru soluţionarea acestei probleme este dată de 
izotopul greu al hidrogenului, deuteriul ?D, descoperit de 
chimistul american Harold Urey, şi de izotopul încă şi mai greu, 
tritiul 27. Deuteriul se găseşte în natură — deşi în proporţii cam 
mici — şi anume, 3000 de molecule de apă conţin un atom de 
deuteriu. Datorită însă dezvoltării metodelor de separare a 
izotopilor, costul deuteriului a scăzut de la valoarea ridicată a 
parfumului franțuzesc la valoarea scăzută a whisky-ului, şi 
există destul în apa oceanelor. Tritiul, fiind un izotop instabil, nu 
există în natură (cu excepţia unor cantităţi neglijabil de mici 
produse în atmosferă de radiaţiile cosmice) şi poate fi obţinut la 


un preţ foarte ridicat în reactoarele nucleare. El este prea 
costisitor pentru a fi folosit 

FIG. VIII - 15 sectiunile eficace Eei reacțiile D-D şi D-T în 
funcție de energia lor termică, exprimată în grade absolute de 
temperatură. 
drept combustibil principal, însă este util ca „focos nuclear" 

pentru declanşarea reacției termonucleare în deuteriu. 
Reacțiile posibile între izotopii grei ai hidrogenului sunt: 

‘D+? D>3He+in+3,25 MeV, 

"D+ D>Î T+; H+4MevV, 

1D+:T-5He+n+17,6 MeV, 


iar secţiunile lor eficace, calculate pe baza teoriei efectului- 
tunel, sunt prezentate grafic în fig.VIII-15. De aceea, singurul 
lucru care trebuie făcut pentru a produce reacţii termonucleare 
între izotopii grei ai hidrogenului este să-i încălzim până la o 
temperatură de câteva sute de milioane de grade. 

Oamenii de ştiinţă de la Los Alamos au reuşit să realizeze 
lucrul acesta la 1 noiembrie 1952, când au făcut să explodeze 
prima bombă termonucleară pe insula de corali Elugelab din 
Oceanul Pacific, transformând insula într-un crater cu apă lat de 
aproximativ o milă şi adânc cam de 200 de picioare. Acest 
rezultat a fost obţinut prin comprimarea şi încălzirea unei 
cantităţi potrivite de hidrogen greu în urma exploziei unei 
puternice bombe atomice. 

Situaţia devine totuşi mult mai complicată, dacă vrem să 
realizăm reacţii termonucleare controlate şi să utilizăm energia 
eliberată în scopuri constructive şi nu distructive. 

Bineînţeles că, în acest caz, condiţiile fizice în care 
reacţiile termonucleare au loc trebuie să fie foarte schimbate, 
înainte de toate, reacţia trebuie să se desfăşoare la densități 
extrem de mici, pentru a evita presiuni prea mari de gaz care ar 
putea să apară la temperaturi de câteva sute de milioane de 
grade. De fapt, la temperatura şi densitatea aerului atmosferic, 
gazul deuteric va dezvolta o presiune de aproximativ 100 de 
milioane de livre pe tol pătrat şi nu există nici un fel de 
container care să-l ţină la un loc. Graficul din fig. VIII-16 prezintă 
viteza de producere a energiei termonucleare' pentru deuteriu 
pur şi pentru un amestec deuteriu-tritiu, la diferite densități de 
gaz. Observăm că pentru a atinge o viteză de producere a 
energiei de aproximativ 100 W/ cms, valoare comparabilă cu cea 
dată de reactoarele de fisiune, densitatea deuteriului ar trebui 
să fie cam a zecea mia parte din densitatea aerului atmosferic, 
ceea ce ar corespunde celui mai bun vid care poate fi realizat în 
laboratoarele noastre. A doua problemă este cum să se ţină 
gazul fierbinte şi rarefiat la distanţă de pereţii containerului, 
pentru că, altfel, procesul de conducere a căldurii prin pereţi va 
reduce rapid temperatura deuteriului sub valoarea minimă 
cerută de reacţiile termonucleare. 

Lucrul acesta poate fi realizat în diferite feluri, toate însă 
bazate în mod esenţial pe utilizarea unor câmpuri magnetice 
puternice. Da temperaturile foarte mari, necesare în acest caz, 


gazul deuteriu din tub va fi complet ionizat şi se va compune în 
întregime din electroni încărcaţi negativ şi din deuteroni 
încărcaţi pozitiv. (Această stare a materiei poartă numele de 
„plasmă".) 

FIG. VII—16 Viteza de producere a energiei pentru densități 
variabile de gaz la temperatura de 7 x 10%*K (cam de două ori 
temperatura din interiorul Soarelui). Banda haşurată reprezintă 
producerea de energie în reactoarele cu uraniu şi plutoniu. 
Ştim că atunci când o particulă încărcată electric se mişcă într- 
un câmp magnetic, ea suferă acţiunea unei forţe perpendiculare 
atât pe direcţia ei de mişcare, cât şi pe direcţia câmpului. 
Această forţă obligă particulele să se mişte pe o spirală de-a 
lungul direcţiei liniilor magnetice, aşa cum se arată în fig. VIII- 
17a. În felul acesta, prin formarea unui câmp magnetic axial 
intens în tub, putem împiedica efectiv deuteronii şi tritonii liberi 
să ajungă în apropierea pereţilor. 
Dacă lucrul acesta poate fi realizat, se aşteaptă ca din 
ciocnirile dintre particulele care se mişcă în spirală de-a lungul 


tubului să rezulte reacţii D—D sau D—T cu eliberare de energie 
nucleară şi a unei mari cantităţi de neutroni. Desigur, pentru a 
declanşa un astfel de proces, gazul din tub trebuie să fie mai 
întâi încălzit la o temperatură foarte înaltă printr-un mijloc 
exterior oarecare. 

O altă posibilitate constă în folosirea forţelor magnetice 
care apar în urma unor descărcări electrice, scurte dar 
puternice, în tub. Se ştie că 

FIG. VIII — 17 Cele două metode mai importante care se 
studiază acum in vederea realizării reacţiilor termonucleare 
controlate. „Stellaratorul" de la Princeton şi „Perhapsotronul" de 
la Los Alamos. 
doi curenţi electrici paraleli, care se scurg în aceeaşi direcţie, se 
atrag datorită câmpurilor magnetice, astfel încât, în cazul unui 
curent suficient de puternic, gazul (sau mai bine zis plasma) din 
interiorul tubului va avea tendinţa să se depărteze de pereţi şi 

să se strângă într-un fascicul îngust de-a lungul axei. 

Cum acţionează acest aşa-numit „efect pinch" se poate 
înţelege urmărind fig. VIII—17 b. Spre deosebire de prima 
metodă descrisă mai înainte, aparatul bazat pe efectul pinch 
acţionează prin mişcări bruşte, ca şi motorul de automobil, însă 
are avantajul că gazul din tub este încălzit în mod automat prin 
descărcarea electrică şi nu mai este nevoie de nici un fel de 
încălzire dinafară. S-a apreciat că un curent electric de câteva 
mii de amperi, care durează câteva microsecunde, va produce 
un „pinch" destul de puternic pentru a produce o reacţie 
termonucleară în deuteriu. 

Cercetări în direcţiile descrise mai sus se efectuează, în 
momentul de faţă, în multe laboratoare din lume şi este cu totul 
posibil ca problema reacţiilor termonucleare controlate să poată 
fi rezolvată. 

MEZONII ŞI HIPERONII 
Pe la începutul anilor treizeci, fizicienii erau fericiţi pentru că nu 
cunoşteau decât câteva particule din care era făcută materia. 
Protoni şi nucleoni pentru nucleele atomice, electroni pentru 
învelişurile atomice, şi ei, bine! neutrino, această problemă — 
copil al acestei perioade. Insă în 1932 a apărut un articol, scris 
de fizicianul japonez Hidekei Yukawa, care a dat multă bătaie de 
cap celor care s-au ocupat cu natura forţelor nucleare de 
coeziune. Yukawa a sugerat ideea că aceste forţe s-ar datora 
unei noi particule care este continuu schimbată între protoni şi 
neutroni. Este foarte dificil, dacă nu chiar imposibil, să descriem 
într-un mod simplu complicata noţiune de „forţă de schimb". 
Probabil că cea mai simplă cale ar fi să ne imaginăm doi câini 
flămânzi cu un ciolan suculent pe care fiecare caută să-l înhaţe 
unul altuia ca să rupă câte o bucată. Acest ciolan gustos trece 
mereu din botul unui câine în botul celuilalt şi, în cele din urmă, 
lupta va avea drept urmare faptul că cei doi câini devin 


inseparabil legaţi. Ideea lui Yukawa era că forţele de atracţie 
dintre  nucleoni se datoresc unei lupte similare pentru 
dobândirea acestei gustoase şi noi particule. Ea poate fi sau 
neutră din punct de vedere electric, sau cu o sarcină electrică 
pozitivă sau negativă, iar procesul de schimb în aceste cazuri va 
avea un aspect similar celui arătat în fig. VIII-18. 

Yukawa a arătat că dacă se iau în considerare proprietăţile 
observate ale forţelor nucleare, atunci trebuie să se presupună 
că această nouă particulă are o masă intermediară între masa 
unui proton şi masa unui electron, fiind cam de zece ori mai 
uşoară decât cel dintâi şi de 200 


FIG. VIII —18 Schimbul unui mezon (os) între doi nucleoni. 
de ori mai grea decât cel din urmă. Nimeni nu credea în 
existenţa acestor particule, care erau denumite provizoriu 
„Yukoni", până când, după câţiva ani, un fizician de la Cal. 
Tech'., Cari Anderson, a descoperit prezenţa unor particule cu o 

Cal. Tech. este denumirea prescurtată şi aproape unanim folosită pentru 
California Institute of Technology. - N. T. 


astfel de masă, încărcate electric atât cu sarcini pozitive, cât şi 
negative, în radiaţia cosmică care ajunge pe Pământ, venind din 
păturile superioare ale atmosferei. 

După descoperirea sa, numele noii particule a avut de 
urmat mai multe stagii de evoluţie. Uneori era denumită 
„electron greu", alteori „proton uşor" şi, de aceea, cineva a 
sugerat numele de „mezotron'", derivat din cuvântul grecesc 
mesos (ueoo(), care înseamnă „între". Dar tatăl lui Werner 
Heisenberg, care era profesor de limbi clasice, a obiectat că 
literele „tr“ nu-şi au locul în acest cuvânt. Într-adevăr, în timp ce 
„electron" era derivat din cuvântul grecesc electra (care 
înseamnă „chihlimbar"), cuvântul grecesc mesos nu conţine 
litera „tr". Şi astfel, în ciuda protestului unui fizician francez, 
care nu dorea ca numele noii particule să fie confundat cu 
maison (care în franceză, înseamnă „casă") numele particulei lui 
Yukawa, a rămas „mezon'". 

Chiar de la începutul începutului, mezonii au dat multă 
bătaie de cap fizicienilor, deoarece se părea că ceva nu era în 
regulă cu absorbţia lor în aerul din atmosferă. Pentru particulele 
cu o energie atât de mare (mai multe miliarde de electronvolţi) 
se aşteaptă ca absorbţia în diferite materiale să depindă numai 
de cantitatea totală (masa) de substanţă pe care acestea o 
străbat. Intr-adevăr, deoarece la aceste energii toţi electronii 
atomici cu care se ciocnesc aceste particule rapide pot fi 
consideraţi liberi (vezi discuţia despre efectul Compton), are 
importanţă numai numărul de electroni, nu şi modul cum sunt 
legaţi ei de diferitele nuclee atomice. Şi deci, dacă măsurăm 
intensitatea fasciculului de radiaţii cosmice pe vârful unui munte 
înalt şi la baza lui, scăderea intensității trebuie să fie 
determinată numai de greutatea coloanei de aer care se întinde 
pe verticală, de la partea cea mai de jos până la vârful muntelui 
unde s-au făcut măsurătorile. Dacă diferenţa presiunii 
barometrice între cele două poziţii este, să spunem, de 100 mm 
Hg rezultă că greutatea coloanei de aer este egală cu greutatea 
unei coloane de mercur înaltă de 100 mm, şi, de aceea, 
absorbţia radiaţiilor cosmice într-un strat de mercur de 100 mm 
grosime trebuie să fie aceeaşi ca şi absorbţia în aer între vârful 
şi baza muntelui. Această regulă, care se pare că este valabilă 
pentru electronii din radiaţiile cosmice, pare a nu fi respectată şi 
în cazul particulelor nou descoperite. 


O importantă experienţă în legătură cu aceste probleme a 
fost făcută în 1940 de Bruno Rossi şi alţii la lacul Echo (situat la 
înălţimea de 3 240 m), nu departe de vârful muntelui Evans, în 
apropiere de Denver 

FIG. VIII—19 Dezinitegarăa mezonlar în zbor, de la lacul Echo la 
Denver. 
(acesta se află la altitudinea de 1 616 m) (fig.VIII-19); diferenţa 
(dintre presiunile barometrice ale celor două localități era de 
14,5 mm Hg sau, ceea ce este acelaşi lucru, 2 m de apă. El s-a 
folosit de două contoare identice pentru mezoni — unul la 
Denver şi altul pe munte, acesta din urmă fiind cufundat în apa 
lacului la 2 m de suprafaţă”. Deoarece apa lacului ar produce, în 
cazul acesta, aceeaşi absorbţie ca şi stratul de aer cuprins între 


* În experienţele actuale se utilizează plăci de fier cu o grosime echivalentă 
cu 2 m de apă, însă este cu mult mai practic să te foloseşti de apa acestui 
minunat lac. 


poziţia lacului şi străzile din Denver, se aştepta ca ambele 
contoare să dea acelaşi rezultat. Totuşi experienţa nu a 
confirmat aşteptările, deoarece contorul din Denver arăta în 
mod sistematic un număr mai mic de mezoni. Singura explicaţie 
posibilă era că trebuie să existe o altă cauză decât absorbţia 
atmosferică, care reduce numărul de mezoni ce vin pe Pământ, 
şi Enrico Fermi a sugerat ideea că efectul s-ar putea datora 
instabilității intrinseci a mezonilor. Într-adevăr, mezonii se 
dezintegrează în zbor şi fracțiunea de mezoni care merge totuşi 
mai departe depinde de durata călătoriei. Deoarece mezonii 
care sosesc la Denver au de străbătut în plus 1 624m şi 
deoarece ei zboară, practic, cu viteza luminii, intervalul de timp 
necesar pentru a străbate acest spațiu este de 

Cu ajutorul acestui număr şi utilizând descreşterea 
observată a intensității la altitudinea de jos, se poate calcula 
timpul de înjumătățire al mezonilor, care se părea că depinde de 
viteza lor. 

Pentru mezonii foarte rapizi cu energia de 250 MeV, 
perioada de viaţă era de aproximativ 2 x 10s, în timp ce pentru 
cei mai lenți, care aveau energia de numai 100 MeV, s-a 
observat o durată deviată de 5 x 10“s. Aceste observaţii au 
constituit prima confirmare experimentală a dilatării timpului 
prevăzută de Einstein, iar rezultatele experimentale au 
confirmat foarte bine formula 

În experienţele ulterioare s-a măsurat durata de viaţă a 
mezonilor, după ce au fost opriţi într-un bloc de substanţă 
absorbantă, şi s-a găsit că este 2,5 x 10s. Dacă mezonii rapizi 
din radiaţiile cosmice aveau o durată de viaţă atât de scurtă, ei 
ar fi trebuit să se dezintegreze cu toţii în partea superioară a 
atmosferei şi noi nu i-am fi observat niciodată pe Pământ. 

Ce se întâmplă cu un mezon când „moare'"? Ea această 
întrebare se poate răspunde numai fotografiind urma mezonului 
şi a produselor sale de dezintegrare. În cazul particulelor cu o 
putere de penetraţie atât de mare, ca mezonii din radiaţiile 


cosmice, nu este nevoie să se utilizeze camere cu ceaţă, care, în 
orice caz, sunt prea voluminoase pentru a putea fi trimise în 
baloane sau rachete. Metoda standard care se utilizează în 
aceste studii se bazează pe folosirea plăcilor fotografice cu un 
strat gros de emulsie. Mai multe astfel de plăci sunt aşezate 
unele peste altele într-un pachet şi, atunci când o particulă de 
mare energie trece printr-un asemenea grup de plăci, ea 
impresionează granulele sensibile din emulsia fotografică pe 
care le întâlneşte în cale. Cercetând plăcile sub microscop, după 
ce au fost developate, se observă şiruri lungi de granule 
întunecate care marchează drumul particulei. O fotografie 
realizată cu o astfel de emulsie groasă, prezentată în planşa VIII, 
sus, arată succesiunea de evenimente, dintre care în imagine 
avem numai ultimele urme. Antepenultima (cea care vine de jos 
spre stânga) aparţine unui mezon, fapt care poate fi stabilit 
dacă se numără granulele de emulsie înnegrite pe unitatea de 
lungime a urmei. Ultima urmă (cea mai din stânga, care coboară 
de sus în jos) aparţine unui electron obişnuit produs în punctul 
în care urma mezonului se termină. Faptul că electronul este 
aruncat în direcţie opusă (celeia în care se mişcase mezonul — 
N.T.) arată că trebuie să mai fi existat încă o particulă, sau mai 
multe, care să participe la procesul de dezintegrare şi care să 
zboare spre stânga. 

Faptul că nu mai există nici o altă urmă arată că aceste 
particule sunt neutre din punct de vedere electric, iar studiile 
amănunțite care au fost efectuate pentru determinarea 
direcțiilor şi energiilor lor au dus la concluzia că trebuie să fie, 
de fapt, două particule şi că ambele sunt vechii noştri prieteni, 
neutrinii. Prin urmare, dezintegrarea unui mezon poate fi 
descrisă de ecuaţia 
u—e+2v, 
unde +; şi — corespund mezonilor încărcaţi pozitiv şi negativ. 
Deoarece mezonul are o masă egală cam cu 206 mase 
electronice, electronul, evident, are o masă electronică, iar 
neutrino, practic, nu are masă, rămân în plus 205 mase 
electronice. Conform principiului echivalenţei dintre masă şi 
energie al lui Einstein, acest exces de masă se va transforma în 
energie de aproximativ 100 MeV, care se va împărţi între 
particulele care apar în urma dezintegrării. 


Când mezonii au fost descoperiţi pentru prima dată, ei au 
fost salutaţi de toată lumea ca fiind particulele care, conform 
teoriei fenomenului de schimb a lui Yukawa, ar trebui să fie 
răspunzătoare de forţele de coeziune dintre nucleoni. Insă, nu 
după multă vreme, s-a constatat că situaţia nu este chiar atât 
de simplă. Dificultatea apărea în legătură cu problema, ce s-ar 
întâmplă cu mezonii dacă ar fi încetiniţi în mişcarea lor, făcându- 
i să treacă printr-un bloc de material absorbant. In acest caz e 
de aşteptat ca destinele mezonilor pozitivi şi negativi să fie 
complet diferite. Mezonii pozitivi fiind respinşi de nucleele 
atomice încărcate pozitiv ale substanţei în care sunt încetiniţi, 
vor rătăci ca nişte paria, şi în câteva microsecunde se vor 
dezintegra intr-un electron pozitiv rapid şi într-o pereche de 
neutrini. Electronul pozitiv de mare energie va fi expulzat din 
blocul de substanţă, va ajunge la unul dintre numeroasele 
contoare cu care vânătorii de mezoni au îngrădit blocul de 
substanţă şi va anunţa moartea unui mezon pozitiv. 

Pe de altă parte, mezonul negativ încetinit va fi capturat 
pe o orbită cuantică a unuia dintre nuclee şi va deveni un 
membru temporar al sistemului atomic. Calculele efectuate de 
Enrico Fermi şi Edward Teller au arătat că o astfel de captură va 
trebui să aibă loc extrem de rapid, cu mult înainte ca mezonul 
încetinit să aibă şansa de a se dezintegra. Deoarece razele 
orbitelor cuantice ale lui Bohr sunt invers proporţionale cu masa 
particulei, această orbită a mezonului va fi cam de 200 de ori 
mai mică decât orbita electronică cea mai interioară, şi mezonul 
capturat se va mişca foarte aproape de suprafaţa nucleului, fiind 
oarecum asemănător unui satelit al Pământului. O dată ajuns pe 
orbită, mezonului i se pot întâmplă două lucruri: se poate 
dezintegra într-un electron negativ rapid şi doi neutrini, 
contoarele plasate împrejurul blocului înregistrând moartea unui 
mezon negativ, sau mişcându-se atât de aproape de nucleu 
mezonul poate fi capturat de către acesta. De fapt, dacă forţele 
dintre protoni şi neutroni se datorează unui schimb continuu, 
reciproc, de mezoni, atunci trebuie să aibă loc reacţia: 

Din intensitatea forțelor nucleare poate fi estimat faptul că 
această reacție ar trebui să fie extrem de rapidă, având o 


durată de aproximativ 10?s. Deoarece dezintegrarea naturală a 


mezonului se face cam în 10s, ar urma ca, practic, toţi mezonii 
să fie înghiţiţi de nuclee cu mult înainte ca ei să moară de 
moarte naturală. Cel mult, numai un mezon din 1016 ar avea 
şansa să se dezintegreze într-un electron şi neutrini înainte de a 
fi înghiţit. Prin urmare, nu există electroni negativi care să iasă 
din blocul de substanţă ce încetineşte mezonii. Dar datele 
experimentale sunt în puternic dezacord cu această concluzie. 
Deşi numărul de electroni negativi emişi de blocul de încetinire 
era mai mic decât cel al electronilor pozitivi, pentru anumite 
materiale, chiar cu un factor de doi, pentru altele cu un factor 
de 10, el era întotdeauna mult mai mare decât factorul de 101°! 
Aceasta însemna că apetitul nucleelor pentru mezoni este de 
câteva milioane de miliarde de ori mai mic decât ar trebui 
pentru o forţă de schimb suficient de puternică pentru a 
corespunde concepţiei lui Yukawa. Astfel stând lucrurile, ce era 
de făcut? Mezonii fuseseră prezişi, mezonii fuseseră descoperiţi, 
dar se părea că erau un soi nepotrivit de mezoni, şi nucleele 
atomice nu le arătau mai mult interes decât leii pentru fân! 

Salvarea a venit de la o placă fotografică cu emulsie 
groasă (aşa-numita emulsie nucleară. —WN.7.), care a fost expusă 
în atmosfera superioară, cu ajutorul unui balon, în 1947, de 
către fizicianul englez C.F. Powell. Fotografia prezenta două 
urme care se uneau la capete. Una dintre ele aparţinea unui 
mezon obişnuit, cu masa de 206 mase electronice, în timp ce 
cealaltă trebuia să fi fost produsă de o particulă cu aceeaşi 
sarcină însă cu masa de 273 de mase electronice. Particula mai 
grea a fost numită „mezon greu" (la fel ca „boxer de categorie 
semigrea"), însă nu după multă vreme acestei particule i s-a dat 
numele de mezon z (sau „pion"), în timp ce pentru cealaltă 
particulă descoperită mai înainte, „mezonul uşor", s-a adoptat 
denumirea de mezon u. (sau „miuon"). 

Cercetările ulterioare au arătat că pionul pozitiv sau 
negativ se dezintegrează într-un miuon (pozitiv sau negativ) şi 
un neutrino conform ecuaţiei: 
g>. 

Pionii se produc la limita superioară a atmosferei ca 
rezultat al ciocnirii radiațiilor cosmice primare (care sunt 
formate în special din protoni de foarte mare energie) cu 
nucleele atomice, şi au un timp de înjumătățire foarte scurt (2,6 
x 10* s) astfel încât nici unul dintre ei nu ajunge până la 


suprafaţa Pământului, nici chiar cu ajutorul dilatării timpului a lui 
Einstein. Partea de sus a planşei VIII arată producerea unui 
mănunchi de pioni la ciocnirea unuia dintre protonii iniţiali ai 
radiaţiilor cosmice cu un nucleu din placa fotografică, şi urma 
unui pion, care se transformă succesiv într-un miuon şi apoi într- 
un electron. Dacă există numai două feluri de miuoni: u'“ şi u “, 
în schimb sunt trei tipuri de pioni: m“, 1“ şi m, ultimul 
dezintegrându-se în două cuante de radiaţie de mare energie: 
1 —2 p, 

cu un timp de înjumătățire de numai 10'5s. 

In anii care au urmat, o adevărată avalanşă de particule 
de cele mai variate tipuri s-a abătut peste capul fizicienilor. 
Astfel, a apărut mezonul K cu masa de 965 de mase electronice, 
şi diferite alte particule mai grele decât protonul, care au primit 
numele de „hiperoni". Numele, modul de dezintegrare, timpul 
lor de înjumătățire sunt date în tabelul 1 şi nu există nici o 
garanţie că nu vor mai fi descoperite şi alte particule, într-un 
viitor apropiat (într-adevăr, din 1961, când a apărut cartea, şi 
până acum, tabelul s-a modificat mult; la sfârşitul cărţii vom da 
un alt tabel corespunzător situaţiei de astăzi. —N.T.). 
Fotografiile evenimentelor elementare au devenit din ce în ce 
mai complicate, aşa cum se vede în planşa VIII, jos. Această 
fotografie a fost făcută cu ajutorul unei noi instalaţii, cunoscută 
sub numele de „cameră cu bule", care, într-un anumit fel, este 
reversul camerei cu ceaţă. În loc să se formeze picături de lichid 
într-un gaz, aici se utilizează bulele de gaz formate într-un 
mediu lichid, de exemplu, hidrogenul lichid. Deşi cunoştinţele 
noastre faptice asupra particulelor elementare cresc rapid, în 
toate încercările noastre de a le înţelege, continuăm să ne lovim 
de un perete impenetrabil, iar teoriile care au fost dezvoltate în 
această direcţie sunt până acum, toate, numai de natură 
fenomenologică. 

TABELUL 1 Proprietăţile particulelor elementare ale materiei 


Masa, Viaţa Masa, în 
Numele şi în mase ei e Scheme de unităţi 

Xi; =* 2 585 1010 A + 18,88 


Sigma; 5* 2330 1010 n +m“ 17,02 

Neutron; n 1838,6 10? p'i+e“+v 13,40 
Proton ; p 1 836,1 stabil 13,40 
Tauon; t“ 966,5 10% m + m + m etc. 7,05 

i [9) 9) +46 
Theton; & agy 1020 705 
Pion; m“ 273,2 2,6x10° u*+v 1,995 
Pion; m 264,2 10318 2y 1,928 
Miuon; u* 206,7 2,2x106 e*+2y 1,511 
-a 1 stabil : 
Neutrino; v O stabil - 


LUMEA DIN OGLINDĂ 

Dacă cineva şi-a găsit pantoful sting, poate fi sigur că 
dreptul este pe undeva pe sub pat sau pe sub sofa; acelaşi lucru 
se întâmplă cu mănuşile şi cu multe alte obiecte, în schimb toţi 
bărbaţii şi toate femeile au inima în stânga şi apendicele în 
dreapta. Dar mai important din biologie este faptul că 
moleculele de proteină din care sunt alcătuite toate fiinţele vii, 
indiferent dacă este vorba despre o amibă, despre un om, 
despre un hering sau despre o tufă de trandafiri, au o simetrie 
de stânga, şi că în lumea plantelor şi a animalelor de pe 
suprafaţa Pământului nu există simetrie de dreapta. Ciudat 
lucru, deoarece un chimist organician, care sintetizează proteine 
din elementele componente, obţine 50% din molecule cu 
simetrie stânga şi 50% cu simetrie dreaptă. Aceasta ar putea să 
însemne că în primele etape ale dezvoltării vieţii pe planeta 
noastră ar fi existat cele două lumi: cu simetrie dreaptă şi cu 
simetrie stânga. Fiind însă nedigerabile sau chiar otrăvitoare 
una pentru alta, poate că s-au luptat într-atât, încât una dintre 
ele a fost complet distrusă. 
În fizica obişnuită însă, principiul simetriei-oglindă (cunoscut sub 
numele de „principiul parităţii") a fost întotdeauna respectat şi 
pentru orice proces fizic s-ar putea găsi un altul care să arate 
exact ca imaginea din oglindă a celui dintâi. In anul 1956, doi 
tineri fizicieni chinezi, Chen Nin Yang şi Tsung Dao Lee, au 
sugerat, pe baza unor considerente teoretice, ideea că acest 


lucru s-ar putea să nu mai fie adevărat în cazul particulelor 
elementare. 

Aşa după cum s-a menţionat de mai multe ori până acum, 
particulele elementare, şi în special neutronii, pot fi considerate 
nişte titirezi care se rotesc în jurul axei lor. Această rotaţie poate 
fi ori în sensul acelor ceasornicului, ori în sens contrar, cele două 
feluri de mişcare putând fi transformate una într-alta, simplu, 
învârtind _titirezul în sens invers. Electronul emis la 
dezintegrarea neutronului zboară, de preferinţă, de-a lungul 
axei sale de rotaţie, şi se credea că electronii sunt emişi cu 
probabilitate egală în ambele direcţii (sau, ca să spunem altfel, 
spre Polul Nord şi spre Polul Sud). Dacă aşa stau lucrurile, 
principiul parităţii ar trebui să fie satisfăcut şi imaginea din 
oglindă a unui neutron care se dezintegrează ar fi identică cu 
însuşi neutronul, deoarece singurul lucru pe care l-am avea de 
făcut pentru ca ei să coincidă ar fi să-l întoarcem pe unul dintre 
ei. Dacă însă electronul este emis întotdeauna într-o direcţie 
(fig.VIII-20 a), situaţia se schimbă. De fapt, privind la imaginea 
în oglindă a dezintegrării unui neutron (fig.VIII-20b), se constată 
că nu există nici un mod de ao roti, astfel încât să coincidă cu 
originalul. Dacă, în ambele cazuri, electronul este emis în sus, 
ca în fig. VIII-20, cei doi neutroni se vor roti în sensuri opuse. 
Dacă vom încerca să răsturnăm mintal, fie imaginea, fie 
originalul, vom constata că cei doi electroni se vor mişca în 
sensuri opuse. Principiul parităţii va fi violat şi comportarea 
particulelor elementare din oglindă nu va fi identică cu cea a 
particulelor din faţa ei. 

Pentru a verifica ipotezele lui Yang şi Dee s-au efectuat 
experienţe directe, în care s-a căutat să se determine dacă 
există vreo corelaţie între rotația neutronului şi direcţia de 
emisie a electronului. Pentru aceasta, o substant? beta-activă a 
fost răcită la o temperatură foarte scăzută şi aşezată într-un 
câmp magnetic foarte intens. In aceste condiţii, când 


FIG. VIII —20 Imaginea în oglindă a dezintegrării unui neutron. 
agitația termică, practic a dispărut, toţi atomii erau orientaţi 
într-o singură direcţie, de-a lungul liniilor magnetice de câmp. 
Dacă electronii ar fi fost emişi, în mod egal, în ambele direcţii, în 
raport cu axa de rotaţie a neutronului, atunci s-ar fi observat că 
ei zboară în număr egal către polii nord şi sud ai 
electromagnetului. Experienţa a condus însă la o concluzie 
complet opusă şi Yang şi Lee au prevăzut că toţi electronii vor 
zbura în aceeaşi direcţie. La scurtă vreme după aceasta s-a 
obţinut acelaşi rezultat şi pentru dezintegrarea mezonului u. 

Aceasta a însemnat căderea principiului parităţii; lumea 
particulelor elementare s-a dovedit asimetrică. Unde o fi oare 
cealaltă jumătate a ei, care corespunde fizicii „prin oglindă"? Nu 
ştim, şi nu vom şti până când nu vom înţelege natura 
fundamentală a particulelor elementare. 

VIITORUL FIZICII 
Din cele spuse mai înainte reiese clar că viitorul fizicii depinde 
de studiile şi de înţelegerea particulelor elementare, în 
momentul de faţă însă, în timp ce domeniul experimental se află 
pe drumul cel bun, teoria particulelor elementare bate, 
oarecum, pasul pe loc. Cu douăzeci şi cinci de secole în urmă, 


Democrit a postulat ideea că materia constă din porţiuni 
minime, discrete, iar astăzi suntem din ce în ce mai convinşi de 
justeţea acestui postulat. Abia acum o jumătate de secol am 
aflat că şi energia are o structură „atomică", iar astăzi putem 
vorbi despre cuante de energie. În decursul ultimilor 60 de ani, 
fizicienii au învăţat cum să cuantifice diferitele feluri de energie. 
În cazul radiaţiei electromagnetice, energia poate lua numai 
valori de forma nhv, unde v este frecvenţa de vibraţie, iar n este 
un număr întreg. În atomul de hidrogen, care este cel mai 
simplu, energia diferitelor stări cuantice variază ca 1/17, unde n 
este un număr întreg. În cazurile mai complicate, răspunsurile 
corecte sunt date de ecuaţiile lui Schrödinger şi Dirac. Insă în 
cazul particulelor materiale, ne aflăm încă într-un stadiu de 
completă ignoranță. Noi nu ştim de ce o sarcină electrică are 
întotdeauna aceeaşi valoare: 4,77 x 10'* u.e.s. Nu avem nici cea 
mai mică idee de ce masele particulelor sunt cuantificate, având 
valorile relative egale cu cele date în tabelul 1. Şi nu ştim mai 
mult decât ştia Democrit de ce materia constă din particule 
indivizibile, în loc să fie într-adevăr continuă. 

Răspunsurile la aceste întrebări vor da naştere fizicii 
viitorului, însă de câteva decenii nu s-a mai făcut nici un pas 
deosebit spre obţinerea lor şi nimeni nu poate să prevadă când 
se va sparge gheaţa. Deşi nu se cunoaşte un răspuns corect, nu 
este inutil să se analizeze astfel de probleme. Să luăm, de 
exemplu, sarcina elementară e. Se ştie că e împărţită la 
produsul dintre viteza luminii c şi constanta cuantică h este un 
număr pur, adică o constantă fără dimensiuni, ceea ce 
înseamnă că, indiferent cum exprimăm pe e, c, şi h, în unităţi 
din sistemul C.G.S., sau în oricare alt sistem de unităţi (cu 
condiţia să fie folosit consecvent), acest raport rămâne acelaşi. 
Raportul poartă numele de „constanta structurii fine", deoarece 
intră în dezvoltarea seriei liniilor spectrale ale lui Balmer, în mai 
multe componente foarte apropiate, şi a cărei valoare numerică 
este 1 împărţit la 137. De ce 137 şi nu 75 sau 533? In formulele 
fizice coeficienții numerici au întotdeauna o anumită 
semnificaţie matematică. De exemplu, dacă se studiază relaţia 
dintre perioada 7 a pendulului, lungimea lui, / şi acceleraţia 
gravitaţiei, g, indiferent de unităţile folosite, întotdeauna se 
regăseşte formula 


r=6 sa! ; 
g 


Ce este acest număr 6,283? Ei bine, dacă încercăm să-l 
legăm de anumite numere cunoscute în matematică, constatăm 
că el nu este altceva decât 2r. Şi, desigur, utilizând ecuaţiile 
mecanicii teoretice pentru obţinerea acestei formule, constatăm 
că acest coeficient trebuie să fie 2rr. |n mod similar, dacă se 
dezvoltă expresia pentru sarcina elementară prin utilizarea 
ecuaţiilor teoriei cuantice relativiste, care conţine constantele c 
şi h, reuşim să ajungem la concluzia că raportul hc/e?, (inversa 
constantei structurii fine) este dat de o anumită expresie 
matematică, numeric egală cu 137. Însă nimeni nu ştie până 
astăzi cum să dezvolte o astfel de teorie şi, dacă nu era greu de 
ghicit că 6,283 este 2 x 3,141..., este cu mult mai greu să 
ghiceşti ce vrea să însemne numărul 137! 

Sir Arthur Eddington, care a adus contribuţii de nepreţuit 
la teoria structurii interne a stelelor, a făcut cu mulţi ani în urmă 
o încercare curajoasă de a-l explica pe 137. Argumentele sale, 
exprimate foarte aproximativ, au fost următoarele: Noi trăim 
într-un univers patrudimensional (x, y, z, ict) şi 4 x 4 = 16. De 
aceea, să construim o matrice, adică o tabelă pătratică cu 16 
linii şi 16 coloane. Să mai presupunem că matricea este 
„simetrică" faţă de diagonală, însemnând că ceea ce conţine în 
colţul format de linia n şi coloana m este identic cu ceea ce se 
află în colţul format de linia m şi coloana n. Câte colţuri 
independente vom avea? Ei bine, nu e greu de calculat. 
Matricea are, cu totul, 16 x 16 = 256 colţuri (sau numere). 
Dintre acestea, 16 aparţin diagonalei, deci rămân 240. Prin 
urmare, fiecare suprafaţă triunghiulară, de o parte şi de alta a 
diagonalei, conţine 120 de numere. Deoarece numerele care se 
află pe o parte a diagonalei sunt identice cu cele de pe cealaltă 
parte, înseamnă că ne rămân 120 de numere independente care 
însă împreună cu cele 16 numere de pe diagonală fac 136. Pe 
vremea când Eddington a ajuns pentru prima dată la această 
relaţie se credea că constanta empirică este 136. Abia după 
câţiva ani, măsurători mai precise au ridicat valoarea constantei 
la 137, ceea ce l-a forţat pe Eddington să caute o „teorie 
modificată", care să aibă ca rezultat adăugarea încă a unei 
unităţi. 


Această idee a lui Eddington a fost ridiculizată într-un 
scurt articol scris de G. Beck, H. Bethe şi W. Riezler, publicat în 
numărul din 9 ianuarie, 1931, al revistei germane 
„Naturwissenschaften". Încercând să arate cât de periculos este 
să se jongleze cu numerele, în acest articol, se spunea: 


„Anumite observaţii asupra teoriei cuantice a temperaturii de 
zero". Să considerăm o reţea cristalină hexagonală. Punctul său 
zero absolut este caracterizat prin aceea că toate gradele de 
libertate sunt îngheţate, cu excluderea, desigur, a mişcării 
electronilor pe orbitele lui Bohr. După Eddington, fiecare 


electron posedă i = 137 grade de libertate. În afară de 


electroni, rețeaua cristalină conţine, de asemenea, şi un număr 
egal de protoni. Pentru a ajunge la temperatura de zero absolut, 
fiecărui neutron (adică un proton plus un electron) trebuie să-i 


atribuim Z — 1 grade de libertate, deoarece, un grad de 


libertate este înghețat în timpul mişcării electronului pe orbită. 
In felul acesta obținem, pentru temperatura zero absolut, 
valoarea: 


2 
n=-|2-1 grade. 
Presupunând că Ł = 137, obținem pentru zero absolut 
temperatura: 


To = - 273 grade, 
care concordă foarte bine cu valoarea experimentală. Notăm că 
rezultatul nostru este independent de alegerea unei anumite 
rețele cristaline 


Desigur, relația numerică dintre 137 şi 273 este o simplă 
coincidență, pentru că, în timp ce 137 este o constantă 
numerică ce nu are decât această valoare, temperatura zero 
absolut este dată de numere diferite, în funcție de scările 
termometrice Celsius, Fahrenheit sau Réaumur utilizate. După 
ce articolul a fost publicat, editorul, fiind informat de către unul 
dintre fizicienii de la Berlin că, de fapt, articolul a fost doar o 
păcăleală, a trimis o scrisoare foarte aspră autorilor, care pe 


atunci lucrau la Universitatea din Cambridge. Din răspunsul umil 
pe care l-au trimis, reieşea că autorilor le părea foarte rău de 
neînţelegerea creată, ei fiind însă siguri că articolul va fi 
considerat doar ca o parodie la modul cum anumiţi fizicieni 
construiesc teorii. Şi astfel, numărul următor al revistei 
„Naturwissenschaften" publica o notă din partea editorului, în 
care acesta spunea că speră ca toţi cititorii să fi înţeles că 
articolul lui Beck, Bethe şi Riezler nu e decât o parodie. 

Şi, atunci, Sir Arthur Eddington a explodat! 

lată o poezie scrisă atunci, de către amintitul Vladimir 
Alexandrovici Fock! : 


137-1840 
Deşi putem să socotim cum vrem 
Epuizaţi şi în delir vom recunoaşte 
Că numărul 137 
Rămâne încă pentru noi mister. 
Doar singur Eddington îl vede clar 
Şi îi denunţă pe cei ce râd de el. 
El singur spune, numărul acesta 
E numărul de dimensiuni din lumea noastră. 
Ei bine, credeți c-a ghicit? 
E vorba oare chiar de lumea asta 
Care ne ţine şi pe mine şi pe tine şi pe el? 
E lumea ce-o simţim în fel şi fel... 
Ei, hai, nu poate fi serios, 
Aşa şi eu aş putea spune despre un alt număr 
(Când pot să mă răzbun sunt chiar voios) 
să zic o mie opt sute patruzeci 
Şi cred că este chiar valoarea necesară. 
Sir Arhur poate să-şi păstreze număru-i mai mic, 
să fie-n veci al lui. 
Numărul meu 1 şi 8 şi 4 şi O 
Se potriveşte unei lumi ce-o vom cunoaşte! 
Deci, înainte şi trăiască ce susţii (chiar dacă spui prostii), 
lar pe cazanul meu din iad să strălucească 
Aceste patru cifre 
Ce până şi pe diavol să-l uimească. 
1 — Traduse de către BPG, în engleză, din limba originală, care era o 
germană modificată. 


Toate acestea s-au întâmplat cam cu 30 de ani în urmă, dar 
până azi nu se ştie de ce constanta este 137 şi nu alt număr, şi 
dacă „explicaţia" lui Eddington se datorează unei simple 
coincidenţe sau conţine şi un sâmbure de adevăr. Am putea, 
desigur, clasifica încercarea lui Eddington drept „numerologie", 
care este foarte rău privită astăzi, dar ea pare foarte aproape de 
„teoria numerelor", care a devenit o ramură a matematicii 
foarte dezvoltată şi apreciată, în încercările lor de a descifra 
enigmele naturii, fizicienii au apelat adesea la matematică şi în 
multe cazuri au obţinut ajutorul aşteptat. Când Einstein a vrut să 
interpreteze gravitația drept curbura unui continuu spaţiu-timp 
patrudimensional, el a găsit gata pregătită teoria lui Riemann 
asupra spaţiilor curbe multidimensionale. lar când Heisenberg a 
căutat o formă matematică pentru a descrie mişcarea 
electronilor în interiorul atomilor, el a găsit gata pregătită 
algebra necomutativă. Numai teoria numerelor şi topologia 
(analysis situs) au rămas nişte discipline pur matematice, fără 
nici o aplicaţie în fizică. Vor putea, oare, să ne vină ele în ajutor 
pentru înţelegerea altor enigme ale naturii? 

Dacă ne vom întoarce la problemele fizicii de mâine, vom 
constata, probabil, că avem mai multe dificultăţi cu explicarea 
maselor particulelor elementare decât cu sarcinile lor electrice. 
De fapt, orice formulă care exprimă masa în funcţie de viteză 
(0), de acţiune (h) şi de o constantă numerică, trebuie să 
conţină şi o lungime. S-ar putea, de exemplu, scrie: 
acțiunea 


masa= A xX——— 
viteza x lungimea 


unde A este un număr oarecare de forma 1; V2 : în ir etc. 


Dacă luăm pe A aproximativ 1, acţiunea egală cu h(6,55 x 107) 
şi viteza egală cu c (3 x 1019), şi dorim că obţinem masa medie a 
unei particule materiale, de exemplu, masa unui mezon (2 x 10: 
25), pentru aceasta ar trebui să luăm lungimea egală cu 
aproximativ 10? cm. Evident, dacă A nu este 1, ci, să zicem, 
2 | =6)| sau 1|=10), lungimea corespunzătoare devine 10'* cm. 
Lungimi de acest ordin de mărime sunt obişnuite în fizica 
particulelor elementare. „Raza electronului", calculată pe baza 
teoriei electrodinamicii clasice, este 2,8 x 10% cm, în timp ce 


distanţa la care forţele nucleare dintre două particule încep să 
acţioneze este, după cum se ştie, 1,4 x 10: cm. De aceea mi se 
pare că lungimea de ordinul 10: cm are o semnificaţie 
fundamentală în problemele legate de particulele elementare. 

De câteva decenii, fizicienii teoreticieni nutresc speranţa 
că lungimea de ordinul 10: cm, care în mod obişnuit este 
denumită A, va juca rolul de /ungime elementară în dezvoltarea 
ulterioară a teoriei. Tot aşa după cum c este viteza cea mai 
mare posibilă din teoria cuantică, A ar fi destinată să joace rolul 
celei mai mici distanțe posibile într-o viitoare teorie a materiei. 
Ea va fi, să zicem, „diametrul unui punct matematic" şi nu va 
avea sens să vorbim despre distanţe mai scurte decât ea. 
Această posibilitate este un vis dintre cele mai interesante şi 
mai emoţionante, care probabil, va deveni adevărat cândva, 
însă nimeni nu ştie când.! 

Ajungând la o încheiere destul de dramatică a acestui 
volum, care a devenit în orice caz prea mare, am putea să mai 
considerăm încă o relaţie „numerologică" observată în domeniul 
particulelor elementare. Nu putem înţelege ce înseamnă 137, 
dar să exprimăm masele tuturor particulelor elementare în 
funcţie de 137 mase electronice. Rezultatul este prezentat în 
tabelul (p. 372) şi, după cum se vede, cifrele sunt foarte 
apropiate de nişte numere întregi, cu excepţia a două numere 
care sunt aproape de nişte valori semiîntregi. Poate că este 
vorba doar de o simplă coincidenţă, însă şansa unei astfel de 
coincidenţe este de unu la câteva miliarde. lar dacă nu este o 
coincidenţă, ce semnificaţie poate avea? Poate fi, oare, şirul de 
„numere magice": 

19; 17; 16; 13 1 A27 L L 

2 2 

explicat pe baza vreunei teorii raționale? Poate fi, oare, pus în 
legătură, de exemplu, cu teoria numerelor, fiind legată într-un 
fel oarecare de şirul numerelor prime, sau de un şir mult mai 
complicat de numere? Sau, poate, este mai degrabă legat de 
topologie, având anumite conexiuni cu numărul de interacțiuni, 
colţuri, fețe şi suprafeţe — limită ale  poliedrelor 
patrudimensionale? Nu ştim. Să sperăm însă că cercetările 


1 Această afirmaţie nu mai este valabilă astăzi când topologia şi-a găsit 
fecunde aplicaţii în numeroase domenii, printre care şi fizica. - N. T. 


fizicienilor din generaţiile viitoare vor găsi soluţiile acestor 
probleme. 

